
Mes gimėme nuogi, šlapi ir alkani. Paskui 
viskas darosi sudėtingiau. 
KINŲ IŠMINTIS 


Kodėl vyrai meluoja? Kodėl jie mano esą dėl visko teisūs? Ko- 
dėl vengia įsipareigojimų? Kita vertus, kodėl moterys verkia 
norėdamos pasiekti tikslą? Kodėl jos atkakliai laikosi savo? 
Kodėl retokai rodo iniciatyvą sekse? 

XXI amžiuje praraja tarp lyčių, nesutarimai ir konfliktai 
vis dar dėl tų pačių dalykų kaip ir tada, kai Adomas pir- 
mąkart susivaidijo su Ieva. Tris dešimtmečius tirdami vyrų 
ir moterų skirtumus, eksperimentuodami, analizuodami 
mylias filmuotos medžiagos, rašydami knygas, rengdami 
pokalbius per televiziją ir dalydamiesi konferencijų medžia- 
ga, gavome dešimtis tūkstančių klausimų, kodėl mes, vyrai 
ir moterys, elgiamės taip, o ne kitaip. Sulaukėme laiškų, 
telefono skambučių ir elektroninio pašto žinučių iš žmonių, 
suglumintų priešingos lyties elgesio, nusivylusių ir bejėgių, 
nežinančių, kaip bendrauti. Taip gimė knyga „Kodėl vyrai 
meluoja, o moterys verkia“. Ji pagrįsta 40 klausimų, kuriuos 
dažniausiai pateikia viso pasaulio skaitytojai ir televizijos 
žiūrovai, o mes stengiamės atsakyti į juos pasitelkdami savo 
patirtį, apklausų rezultatus, naujausius tyrimus, mokslą ir 

galiausiai išmintį. Be to, patariame, kaip geriausia bendrauti 
su priešinga lytimi. 

Knygoje „Kodėl vyrai meluoja, o moterys verkia“ gvilde- 
nami tie svarbūs „turiu žinoti“ klausimai, kurie moterims 
kyla ankstyvais sekmadienio rytais, kaip antai: „Kodėl vyrai 
šaudo akimis į kitas moteris?“ ir „Kodėl jie visada nepaliau- 
jamai moko, ką daryti ir kaip mąstyti?“ Vyrai taip pat susidu- 
ria su problemomis, kurias turi įveikti ankstų sekmadienio 
rytą, kokią dešimtą valandą, prabudę vieni arba su mylimąja, 
nebenorinčia su juo kalbėtis. Aptarsime ir kitus juos kamuo- 
jančius klausimus, pavyzdžiui: „Kodėl moterys niekada ne- 
kalba iš esmės?“, „Kodėl jos nuolat kabinėjasi?“ arba „Kodėl 
sekmadienio rytą turiu rūpintis savo kojinėmis?“ 


Moteris nerimauja dėl savo ateities tol, kol 
gauna vyrą. Vyras ima jaudintis dėl ateities 
gavęs žmoną. 


Mokslas šiandien jau gali paaiškinti, kodėl moterys tiek 
daug plepa, dažnai išsisukinėja, nori smulkiausiai žinoti vis- 
ką, kas jas supa, ir retai rodo iniciatyvą sekse. Dabar žinome 
evoliucines ir biologines priežastis, kodėl vyrai vienu metu 
gali daryti tik vieną darbą, nemėgsta vaikščioti po parduo- 
tuves, neprašo patarimų, nori, kad tualetinio popieriaus riti- 
nėlis būtų atsuktas į juos, o ne į sieną, ir beveik nenutuokia, 
kaip gyvena draugai, nors su jais visą savaitgalį žvejojo. 

Ši knyga atkreipia dėmesį ir į tai, kas akivaizdu, bet ko 
daugelis nenori pripažinti. Tikriausiai pastebėjote, jog mo- 
terys turi įgimtą polinkį apžiūrinėti ir pirkti dekoratyvines 
pagalvėles arba perstatinėti baldus, kad vyrai sukluptų tyliai 
įslinkę vėlią naktį. Arba kai kurios kiekvienąkart žiūrėda- 
mos tų pačių varžybų kartojimą kaskart patiria jaudulį, o 

dizainerio sukurtą drabužį, aptiktą per išpardavimą, priešin- 
gai negu vyrai, laiko kone svarbiausiu gyvenimo įvykiu. 


Kodėl vyrams ir moterims taip sunku 


Būti vyru dabar tapo sunku. Nuo 1960 metų, kai feministės 
pasidarė iškalbingesnės ir joms ėmė sektis, moterų savižu- 
dybių sumažėjo net 3440, užtat vyrų savižudybių padaugėjo 
iki 1676. Nepaisant to, vis dar labiausiai rūpinamasi sunkia 
moters dalia. 

XX amžiuje moterys, įgijusios daugiau laisvių, vis daž- 
niau vyrus ėmė laikyti savo priešais, tarpusavio santykiai ir 
gyvenimas šeimoje tapo labai įtempti. Moterys buvo piktos, 
o vyrai- priblokšti ir sutrikę. Seniau jų vaidmenys buvo 
aiškiai apibrėžti. Vyras — tai šeimos galva. Jis - pagrindinis 
šeimos maitintojas, jo žodis - įstatymas, o sritys, kuriose jis 
priimdavo sprendimus, būdavo labai aiškios. Vyras buvo 
ir šeimos gynėjas, ir maitintojas. Jo žmona - motina, namų 
šeimininkė, šeimos reikalų tvarkytoja ir slaugytoja. Vyras 
žinojo savo pareigas, o jo žmona — savo. Gyvenimas buvo 
nesudėtingas. 

Tačiau staiga viskas ėmė keistis. Televizijos serialai ir ko- 
mercinės reklamos kūrė kvailo arba nekompetentingo vyro 
ir protingesnės, pranašesnės moters įvaizdį. Moterys vis at- 
kakliau ėmė reikalauti lygių teisių. Svarbiausia, kad, regis, jos 
žinojo, ko nori, ko siekia, todėl vyrai pasijuto nustumti į šalį. 


Jeigu moteris vyrui viešai skelia antausį, 
visi mano, kad jis to nusipelnė. 


Atrodo, kad dauguma vyrų neturi supratimo apie elgesio 
normas. Pavyzdžiui, moterys, kalbančios apie lyčių nelygybę, 

susilaukia pritarimo; apie tai prabilę vyrai dažnai kaltinami, 
kad nekenčia moterų. Užgaulūs juokeliai apie vyrus pra- 
noksta pašaipas apie moteris maždaug 10 kartų. Štai tipiškas 
pavyzdys to, ką elektroniniu paštu gaunate kasdien: 


Ar esate pastebėjusios, kad visos moterų problemos susijusios su 
vyrais? 

Menopauzė (men-opause) 

Menstruaciniai skausmai (men-strual) 

Mentalinė liga (men-tal) 

Ginekologas (guy-naecologist) 

Histerektomija (his-terectomy) 


Ir naujausias moterų sąmojis daugeliui vyrų atrodo itin 
demoralizuojantis ir grėsmingas: 


Kaip apibūdinti vyrą? Tai sistema penio 
gyvybei palaikyti. 


Nors daugelis vyrų tai gali palaikyti atviru priešišku- 
mu, vyrų elgesio taisyklių neišmanymas kyla iš depresijos, 
apėmusios turbūt visus vyrus. Dabar vyrų, ir senų, ir jaunų, 
žudosi daug daugiau nei kada nors anksčiau, o pirmauja ja- 
ponai. Vyrai nebesuvokia savo darbo specifikos, nebeliko jų 
atliekamų vaidmenų modelių. 

Šiais laikais nelengva ir moterims. Feminizmas atsirado 
dėl vyrų ir moterų nelygybės norint išvaduoti moteris iš 
grandinių, kuriomis jos prirakintos virtuvėje prie kriauklės. 
Dabar Vakarų pasaulyje dirba maždaug 5040 moterų, ne- 
priklausomai nuo to, nori jos to ar ne. Didžiojoje Britanijoje 
vieną iš penkių šeimų išlaiko viena moteris ir tik vieną iš 
penkiasdešimties - vienas vyras. Tokia moteris yra ir motina, 
ir tėvas, ir šeimos maitintoja. Moterys dabar serga opaligė- 

mis, patiria širdies smūgius ir kenčia nuo ligų, kurias sukelia 
stresas ir kurios anksčiau kamuodavo vyrus. 


Bulimija serga 4—5“o studijuojančių moterų ir 
tik vienas iš 300 vyrų. 


Apskaičiuota, kad 2020 metais 2540 visų moterų Vakarų 
pasaulyje bus visiškos vienišės. Tai nenormalu ir priešta- 
rauja mūsų svarbiausiems žmogiškiesiems poreikiams bei 
prigimčiai. Moterys pervargsta, todėl tampa irzlios ir dar 
vienišesnės. Vyrai mano, jog moterys nori, kad jie galvotų ir 
elgtųsi kaip moterys. Mes visi susipainiojome. Ši knyga yra 
tarsi planas, kuris padės jums keliauti per santykių labirintą 
ir atpažinti klaidingą pradžią, įveikti klastingus vingius ir 
išvengti blogos pabaigos. 


Kodėl vyrai ir moterys turi tiek daug rūpesčių 


Moterys formavosi kaip vaikų gimdytojos ir savo lizdelių 
gynėjos, todėl jų smegenys susijusios su auklėjimu, maiti- 
nimu, meile ir rūpinimusi kitų Žmonių gyvenimu. Vyrai 
išsiugdė dirbti visai kitokius darbus - jie buvo medžiotojai, 
persekiotojai, šeimos maitintojai ir problemų sprendėjai. Tad 
suprantama, kodėl vyrų ir moterų smegenys atlieka skirtin- 
gas funkcijas ir teikia pirmenybę visai kitiems dalykams. Tai 
patvirtina moksliniai tyrinėjimai, ypač atliekami su naujais 
moderniais smegenų skeneriais. 

Moterys daugiausia knygų parašo apie žmonių santykius, 
ir per 80“/6 jų perka moterys. Daugelyje šių knygų dėmesys 
sutelktas į vyrus: ką jie daro ne taip ir kaip juos būtų galima 
patobulinti. Dauguma savitarpio santykių konsultantų ir gy- 
dytojų taip pat yra moterys. Neutralaus stebėtojo akimis gali 

susidaryti įspūdis, kad lyčių santykiai moterims rūpi labiau 
negu vyrams. 

Dažniausia taip ir yra. Vyrų psichikai nebūdinga gilintis 
į tarpusavio santykius, turint galvoje prioritetus. Todėl vyrai 
net nemėgina analizuoti savitarpio santykių, o jei ir paban- 
do, tai greitai liaujasi, nes moterų galvosena ir veiksmai jiems 
pernelyg sudėtingi. Kartais viskas jiems pasirodo nesuvokia- 
ma, tad lengviau nedelsiant užbaigti, negu patirti nesėkmę. 
Vis dėlto tiesa ta, kad vyrai nė kiek ne mažiau kaip moterys 
trokšta gerų, sveikų, pasitenkinimą teikiančių santykių. Jie 
tiesiog mano, kad vieną dieną tie santykiai ims ir susiklostys 
iš anksto nieko nesvarstant ar specialiai nesirengiant. Mote- 
rys nuolatos klysta galvodamos, kad jeigu vyras ją myli, tai 
privalo ir suprasti. Dažniausiai jis jos nesupranta. Todėl visai 
pagrįstai vadiname vieni kitus „priešinga“ lytimi - mes ir 
esame priešingi. 


Moteris turi pažinti vieną vyrą, bet gerai 
suprasti — visus; vyrai gali pažinoti daug 
moterų, bet nesuprasti nė vienos. 


HELEN RowLAND 


Mes esame tik Žmonių giminė, nuolatos besirūpinanti 
poravimosi apeigomis, meilikavimu ir savitarpio santy- 
kiais - kitoms rūšims viskas daug paprasčiau ir jos puikiai 
sugyvena. Net voras „Juodoji našlė“ ir vabzdys maldininkas, 
nugalabijantis patiną vos susiporavus, žino poravimosi tai- 
sykles ir uoliai jų laikosi. Na, kad ir aštuonkojis. Tai paprastas 
gyvūnas su mažytėmis smegenimis. Bet aštuonkojai niekada 
nesivelia į kivirčus dėl patinų ir patelių skirtumų, sekso, - 
jiems visa tai nė motais. Patelei pasiruošus poruotis, patinai 

aštuonkojai suka apie jas ratus mojuodami čiuptuvais; patelė 
išsirenka tą, kurio čiuptuvai labiausiai patinka, ir leidžia 
prie jos prisiartinti. Ji niekada jo nekaltina nedėmesingumu, 
ojis niekada nekvaršina sau galvos, ar jai buvo taip pat gera 
kaip ir jam. Nėra jokių konkuruojančių, mėgstančių patari- 
nėti žmonos ar vyro giminės pusių, todėl aštuonkojo patelei 
visiškai nesvarbu, ar ji stora, ir niekada neprisileidžia patino 
su „lėtu“ čiuptuvu. 

Tačiau žmonėms gerokai sunkiau. Moterys teigia norin- 
čios jautrių vyrų, bet ne pernelyg jausmingų. Vyrai mažai 
nutuokia apie moteriškas subtilybes. Jie nesupranta, kad turi 
būti jautrūs moterų jausmams, bet stiprūs ir vyriški kitais 
atvejais. Ši knyga išmokys vyrus rasti kelią per santykių 
labirintą. Moterys išmoks, kaip suprasti, ko nori vyrai, ir ką 
daryti. 

Interneto naršyklėje įrašę žodžius „santykiai“ ir „seksas“, 
netrukus gausite 36 714 nuorodų tik anglų kalba, padėsian- 
čių suvokti situaciją. Visiems kitiems gyvūnams savitarpio 
santykiai yra visai paprasta procedūra, valdoma išlikimo 
poreikio. Jie apie tai nemąsto - jie tiesiog tą daro. Tačiau mes 
taip išsivystėme, kad turime Žinoti, kaip geriausiai sutarti su 
priešinga lytimi, kad nepražiopsotume laimingo gyvenimo 
šanso, džiaugtumėmės dalydamiesi malonumu, jauduliu ir 
praturtėtume tuo, ką gali duoti puikūs santykiai. 


Kelionė per pasaulį 


Knyga „Kodėl vyrai meluoja, o moterys verkia“ — tai kita 
tarpusavio santykių pakopa, kitaip tariant, knygos „Kodėl 
vyrai nesiklauso, o moterys nesiorientuoja žemėlapiuose“ tę- 
sinys. Čia aptariama daug gyvenimo sričių, apie kurias mes 
retai susimąstome arba tiesiog jų nepastebime. Kad gimtų 
ši knyga, apkeliavome daugiau nei 30 šalių, sukaupėme ir 

sulyginome gausybę informacijos ir tyrimų apie visiems 
aktualius savitarpio santykius. Joje aptariame universalias 
temas ir iškeliame įprastas problemas, paskui siūlome, kaip 
jas išspręsti. Pateikiami pavyzdžiai ir veiksmų planai toli 
gražu nėra galutiniai ir tinkami visiems žmonėms. Tai tikri 
pasakojimai, o dėsniai būdingi daugumai bendraujant su 
priešinga lytimi. 

Jeigu jūs gyvenime, darbe ir meilėje sutariate su daugybe 
priešingos lyties žmonių, jūsų gyvenimas bus daug laimin- 
gesnis. Deja, pastebime, kad daug kam nesiseka bendrauti 
su kitais. 

Pavyzdžiui, Didžiojoje Britanijoje skiriasi per 5070 sutuok- 
tinių, išgyvenusių kartu ketverius metus, o įtraukus drauge 
gyvenančias nesusituokusias poras, tikėtina, kad realiai ski- 
riasi apie 60—80“6 visų porų. 


10070 skyrybų prasideda nuo vedybų. 


Knyga „Kodėl vyrai meluoja, o moterys verkia“ siūlo 
realius būdus, kaip savo gyvenime bent šiek tiek sumažinti 
kylančias problemas, kančią ir tarpusavio santykių painiavą. 
Tada viskas bus paprasčiau. Šioje knygoje daug žmogiškos iš- 
minties ir labai įtikinamų mokslinių faktų, kurie pateikiami 
su humoru ir suprantamai. Knyga paaiškina „kitos pusės“ 
elgesį, kad ir kas tai būtų - jūsų partneris, sūnus, dukra, mo- 
tina, tėvas, žmonos ar vyro giminės, draugai ar kaimynai. 


Antrosios kalbos mokymasis 
Kadjums sektųsi bendrauti su priešinga lytimi, reikia mokėti 
dvi kalbas - „vyriškąją“ ir „moteriškąją“. Jeigu kalbate tik an- 


gliškai ir viešite Prancūzijoje, nėra prasmės kalbėti angliškai 
ir užsisakyti žuvies bei traškučių. Prancūzai vis tiek jūsų ne- 

supras. Jeigu esate prancūzas ir keliaujate į angliškai kalban- 
čią šalį, nemėginkite kalbėti prancūziškai ir užsisakyti ant 
grotelių keptų sraigių. Vietiniai to nepatieks. Tačiau jei nusi- 
pirksite paprastą pasikalbėjimų knygelę, kurioje rasite svar- 
biausius kitos kalbos žodžius ir frazes, ji bus jums puikus 
pagalbininkas kelionėje, vietiniai jus pamils už pastangas ir 
stengsis padėti, net jeigu jūs ir ne itin lengvai susikalbėsite. 
Paprastai pastangos suprasti kitus ir bendrauti daro įspūdį. 


„Ar turiu pakeisti lytį?“ 


Žmonės dažnai mūsų klausia: „Ar norite mums įteigti, kad 
turėčiau galvoti, kalbėti ir elgtis kaip priešinga lytis?“ Visiškai 
ne. Perkant mobilųjį telefoną, prie jo pridedama naudojimosi 
instrukcija. Sužinoję, kaip jūsų telefonas veikia ir kaip jį pro- 
gramuoti, patiriate didelį malonumą, išpešate sau naudos, - 
jums smagu. Niekada nekaltinate telefonų bendrovės, kad ji 
mėgina jus paversti telefonų specialistu dėl to, jog davė jums 
naudojimosi instrukciją. Knyga „Kodėl vyrai meluoja, o mote- 
rys verkia“ yra instrukcijų vadovas, padedantis geriau suprasti 
priešingą lytį ir sužinoti, kuriuos mygtukus reikia spaudinėti. 

Kai moteriai paaiškėja, kaip susiformavo vyrai, staiga 
pasidaro lengviau nuolaidžiauti kitoniškam jų elgesiui ir 
mąstymui. Kai vyras supranta, kad moters prigimtis visai 
kitokia, jis taip pat gali pasinaudoti moters patirtimi ir po- 
žiūriu į gyvenimą. 


Asmeninė patirtis 
Mūsų, autorių, santuoka laiminga, mes ištikimai mylime 
vienas kitą, esame geriausi draugai. Taip pat turime keturias 


nuostabias atžalas. Knygoje „Kodėl vyrai meluoja, o moterys 

verkia“ rėmėmės ir savo patirtimi, todėl manome, kad jums 
pateikėme subalansuotą ir, norime tikėti, nešališką požiūrį į 
vyrų ir moterų savitarpio santykius įvairiausiais aspektais. 
Parašę ir išstudijavę šią knygą ėmėme geriau suprasti vienas 
kitą, savo tėvus, brolius, seseris, giminaičius, bendradarbius 
ir kaimynus. Ne visada mums sekasi, tačiau su daugeliu 
žmonių dažniausiai sutariame. Retai ginčijamės su savo arti- 
maisiais, kurie mus už tai ir myli. Santykiai gal ir ne visada 
puikūs, bet stabilūs. 


Kaip šią knygą padovanoti 


Pasirodžius paskutinei mūsų knygai „Kodėl vyrai nesiklau- 
so, o moterys nesiorientuoja žemėlapiuose“ (didžiulis pasise- 
kimas - parduota šeši milijonai egzempliorių, knyga išversta 
į 33 kalbas), kai kurie vyrai mus apkaltino, esą jiems apsunki- 
nome gyvenimą. Jiems pasirodė, kad jų moterys remdamosi 
mūsų knyga juos kamavo nuolatos kartodamos: „Alanas 
sakė taip“ arba „Barbara sakė anaip...“ Knygą „Kodėl vyrai 
nesiklauso, o moterys nesiorientuoja žemėlapiuose“ moterys 
pamėgo, ir mes žinome, kad kai kurios ją pasiūlė pavartyti 
savo vyrams tardamos: „Tau jos reikia! Perskaityk nuo pirmo 
iki paskutinio puslapio - tiesą sakant, aš pabraukiau vietas, 
kurias būtinai turi perskaityti“. 

Kai moteris įteikia savo parašytą knygą kitai moteriai, ši 
jaučiasi pagerbta ir dėkinga už dovaną, kuri padės jai tobu- 
lėti. O vyras gali įsižeisti ir pamanyti, kad moteris daro jam 
užuominą, jog jis nėra jai geras. „Man jos nereikia!“ - burb- 
teli jis atiduodamas knygą, taip moterį įskaudindamas ir nu- 
liūdindamas. 

Taigi, jeigu esate šią knygą skaitantis vyras, priklausote 
tai mažumos daliai, kuri nori suprasti moters mintis ir elge- 
sį, - sveikiname! Jeigu esate moteris, gal bus apdairiau pasi- 

teirauti, ką vyras mano apie knygoje teikiamus patarimus, 
nes vyrai mėgsta reikšti savo nuomonę. Pabraukite pusla- 
pius, kuriuos norite, kad vyras perskaitytų, ir palikite knygą 
ant kavos stalelio arba tualete. Arba nupirkite bilietą į vieną 
iš mūsų tarpusavio santykių seminarą. 


Galiausiai... 


Jie sako, kad puiku būti vyru, nes variklio mechanikai jums 
sako teisybę, raukšlės išryškina charakterį, šeši apatinių dra- 
bužių vienetai kainuoja tik 4,95 svarus, o šokoladas — tai tik 
dar vienas užkandis. Žmonės, su kuriais kalbatės, niekada 
nespokso į jūsų krūtinę ir jums nereikia išeiti iš kambario, 
kai norite pasitvarkyti. 

Jos sako, kad nuostabu būti moterimi, nes galite šnekėtis 
su priešinga lytimi mintyse jos nenurenginėdamos, taksi 
sustoja tik jums, o vyrus viršininkus galite gąsdinti paslap- 
tingais ginekologiniais sutrikimais. Kai šokate, jūs nepanaši 
į varlę plaktuve ir ištekėjusi už dvidešimčia metų jaunesnio 
vyro žinote, kad atrodote kaip sena jauno vyro meilužė. 

Galbūt kada nors vyrai ir moterys patiks vieni kitiems. 
Tikriausiai moterys pamėgs stebėti lenktyninius automobi- 
lius, lekiančius ratu, apsipirkimas bus laikomas dar viena 
aerobikos atmaina ir vyrai vieną mėnesį per metus praleis 
priešmenstruacinio sindromo imituoklyje. Galbūt visi unita- 
zai bus pritvirtinti, moterys kalbės tik per reklamą, o vyrai 
skaitys „Playboy“ tik dėl žurnalo literatūrinės vertės. 

Mes tuo abejojame - bent jau to nebus artimiausius tūks- 
tančius metų. O mes tuo tarpu ir toliau stengsimės suprasti, 
sutramdyti ir mokytis toleruoti vieni kitų skirtumus. Tada ir 
mus mylės bei brangins. 

Mėgaukitės šia knyga! 

Barbara ir Allan Pease 

I skyrius 
PRIEKAIŠTAI 


Kai kas nors vis nesiliauja 


) SAN 
AL 


Priekaištauti — veiksmažodis, reiškiantis (su)erzinti, 
(su)pykinti, neduoti ramybės, kankinti (prašymais, 
klausimais), kabinėtis, plūsti, atidžiai stebėti, nerimauti, 
trukdyti, kivirčytis, įkyrėti, valdyti, grizinti, kamuoti, 
provokuoti, bartis, plūstis; daiktavardis — tai žmogus, 
dažniausiai moteris, kuris kabinėjasi ir priekaištauja 

Er“ „Zirzlė, priekabi, barninga“ beveik išimtinai var- 
toja vyrai, norėdami apibūdinti moterį. Dauguma moterų 
neigia esančios priekabios ir nuolat nepatenkintos. Jos tiesiog 
primena savo vyrams, kad jie padarytų tai, kas, jų manymu, 
yra būtina: atliktų namų ruošos darbus, išgertų vaistus, pa- 
taisytų sugedusius ar sulūžusius daiktus ir susitvarkytų. 
Kartais toks bambėjimas yra konstruktyvus. Ką darytų vy- 
rai, jei šalia nebūtų moterų, kurios meilikaudamos prigraso 
nepadauginti alaus ir nepersivalgyti, o jeigu jie nepajėgia 
atsispirti pagundoms, įtikina juos, kad reikia sportuoti ir la- 
bai dažnai tikrinti cholesterolio kiekį organizme. Kai kuriais 
atvejais moters graužimas gali jiems net išgelbėti gyvybę. 

Tačiau zyziantis vyras visuomenėje vertinamas visiškai 
kitaip. Vyrai nėra bambekliai ir zyzliai. Jie yra kategoriški, 
atkaklūs ir užsispyrę, jie - lyderiai, nuolat besivadovaujantys 
sveiku protu ir atsargiai primenantys moterims, kad jos ne- 
užsimirštų, kaip reikia deramai elgtis. Žinoma, jie kritikuoja, 
ieško priekabių, dejuoja ir skundžiasi, bet visa tai tik moters 
labui. Vis žeriami patarimai, kaip antai: „Prieš leisdamasi į 
kelionę pažiūrėk į žemėlapį! Kiek kartų tau reikia sakyti?“ 
ir „Ar negali labiau pasirūpinti savo išvaizda, kai pas mus 
užsuka mano draugai?“ — tik rodo pasigėrėtiną atkaklumą, o 
svarbiausia - jų rūpestį. 

Beje, ir moterys mano, kad jų priekaištai reiškia rūpini- 
mąsi, bet vyrams retai taip atrodo. Moteris barasi ant vyro, 

kad jis nubloškia ant lovos šlapią rankšluostį, numeta kojines 
ir palieka ją triūsti namie, net užmiršęs išnešti šiukšles. Ji su- 
vokia, kad erzina vyrą, tačiau tikisi, jog pats geriausias būdas 
paveikti - tai nuolat kartoti tą patį, kol vieną dieną jis galbūt 
susipras. Moteriai atrodo, kad ji skundžiasi pagrįstai, taigi, 
nors ir žino, kad erzina, jos manymu, toks elgesys teisingas. 
Moters draugės taip pat nemano, kad ji zyzia - joms vyras 
yra tinginys arba sunkiai sukalbamas, ir jo nuolatos kenčian- 
čiai partnerei jaučia tik užuojautą. 

Akimirksniu išgarsėjo Seano Morley sukurta žaisminga 
„Vyro daina“, kuri internete skambėjo tūkstančius kartų. Mo- 
terims ji patiko, nes joje buvo dainuojama, kad bambėjimas 
ir priekaištai kartais gali duoti rezultatų; vyrai žino, kas jų 
viršininkas. Daina patiko ir vyrams, nes joje dainuojama ir 
apie tai, ką jie taip pat tikriausiai paslapčiomis žino. Vienas 
iš posmų yra toks: 


Kuo greičiau tu suprasi, kas vadovauja, 
tuo greičiau gali man paliepti, brangioji... 
Nes aš čia bosas... 

Ir apie viską aš galvoju... 


Tačiau dažniausiai, vos moteriai pradėjus nurodinėti, 
vyro smegenys suvokia vienintelį dalyką: ji priekaištauja ir 
ieško priekabių. Kaip ir varvantis vanduo iš čiaupo, tas bam- 
bėjimas jo sieloje susidėvi ir gali pamažu sukelti apmaudą. 
Viso pasaulio vyrai labiausiai nemėgsta priekabių. Tik JAV 
per metus užregistruojama daugiau kaip 2000 atvejų, kai 
vyrai nužudo savo žmonas, jie tvirtina, kad juos priverčia 
tai padaryti nepaliaujami žmonų priekaištavimai. Honkonge 
vyrui, trenkusiam žmonai kirviu per galvą ir pažeidusiam 
jos smegenis, teisėjas sumažino bausmės trukmę kalėjime, 
nes, jo manymu, smurto vyras ėmėsi neiškentęs bambėjimo 
ir priekabių. 

Priekaištai 
Moterų priekaištai dejuojantiems vyrams 


Perskaitęs knygą „Kodėl vyrai nesiklauso, o moterys nesi- 
orientuoja žemėlapiuose“, vienas vyras, pasivadinęs „žmo- 
nos valdomu Džeremiu“, elektroniniu paštu mums atsiuntė 
tokį laišką: 


„Man reikia jūsų pagalbos. Aš vedžiau Priekabių karalienę, 
kuri nepaliaujamai kimba prie smulkmenų, skundžiasi ir įžei- 
dinėja. Vos grįžtu namo ir iki pat tos akimirkos, kai einu gulti, 
ji be paliovos priekaištauja. 

Jau atėjo toks laikas, kai mudu bendraujame tik tada, 
kai ji pradeda vardinti, ko aš nepadariau per dieną, savaitę, 
mėnesį arba net nuo mūsų vedybinio gyvenimo pradžios. 

Padėtis tapo tokia nepakenčiama, kad savo viršininko 
paprašiau viršvalandinio darbo. Ar galite įsivaizduoti? Man 
geriau darbe negu namie. Klausydamasis jos skundų, patiriu 
tokią įtampą, kad grįžtant namo man įskausta galva. Juk taip 
neturėtų būti - turėčiau nekantrauti, kad tik greičiau baigtųsi 
darbas, ir kuo skubiau lėkti namo pas žmoną. 

Tėvas man sakydavo, kad visos moterys skundžiasi ir 
priekaištauja, bet aš juo netikėjau, kol pats nevedžiau. Mano 
bičiuliai pasakoja, kad ir jų Žmonos nuolatos priekaištauja. 
Ar teisybė, kad moterys — iš prigimties bambeklės ir prie- 
kaištautojos? Prašau jūsų pagalbos.“ 


Atsitiktinai nugirdome kelių moterų, užkandžiaujančių 
restorane, pokalbį apie savo vyrus. 


Blondinė: Žinote, jis visada nepatenkintas. Nuolatos skun- 
džiasi. Jeigu jam įsigeidus aš nenoriu mylėtis, jis ima taip 
dejuoti, jog kartais aš jam nusileidžiu, kad tik nutiltų, bet 
man tai neteikia jokio pasitenkinimo. Gal todėl, kad esu 
blogai nusiteikusi. Bet jis vis nesiliauja ir nesiliauja, taigi 

daug paprasčiau patenkinti jo užgaidas, negu klausytis jo 
dejonių. 

Brunetė: Ir Stefanas toks pat. Aš jam niekad neįtinku. Kai 
mudviem einant vakarieniauti su jo draugais pasipuošiu, 
jis skundžiasi, kad aš labiau stengiuosi dėl jų negu dėl jo. 
Pradeda inkšti, kad jo draugai tikriausiai man patrauk- 
lesni už jį. Jeigu apsirengiu kukliai, verkšlena esą jis man 
neįdomus, nes aš nesirūpinu savo išvaizda. Kartais man 
atrodo, kad jam neįmanoma įtikti. 

Trečia moteris: Tai kodėl vyrai visada sako, kad tik moterys 
priekaištauja ir zyzia? 


Moterys nusikvatoja. 


Amžini priekaištai 


Visais laikais buvo bambančių ir priekaištaujančių moterų. 
Veiksmažodis „priekaištauti“ (angl. na9) kilęs iš skandinavų 
kalbos ir reiškia „ką nors graužti, ėsti arba užsipulti“. Dauge- 
lyje žodynų priekabė yra moteriškosios giminės daiktavardis, 
neturintis vyriškosios giminės atitikmens. 

Iki XIX amžiaus anglų, amerikiečių ir europiečių įsta- 
tymai vyrams suteikė teisę pasiskųsti teisėjui dėl žmonos 
priekaištų ar barnių. Tai įrodžius, žmoną nuteisdavo ir net 
pasodindavo į gėdos kėdę. Sodinti į šią gėdos kėdę itin mėgta 
JAV ir Didžiojoje Britanijoje - taip buvo baudžiamos raganos, 
prostitutės, smulkios pažeidėjos ir vaidingos moterys. Nusi- 
kaltusiąją pririšdavo prie kėdės, pritvirtintos prie laisvai ju- 
dančios rankenos galo, ir panardindavo į upę arba ežerą tam 
tikram laikui. Kiek kartų nusikaltėlė būdavo panardinama, 
priklausė nuo nusižengimo sunkumo ir/arba nuo to, kiek 
kartų nusižengta anksčiau. 

Didžiosios Britanijos 1592 m. teismo įrašas: 


„ „Valterio Hikokso ir Peterio Filipso Žmonos yra paprastos 
barningos moterys. Todėl įsakau įspėti jas bažnyčioje, kad 
liautųsi vaidytis. Bet jeigu jų vyrai arba kaimynai pasiskųs 
dar kartą, jos bus nubaustos gėdos kėde“. 


Benjamino Westo eilėraštis, išspausdintas 1780 m., rodo, 
kaip rimtai praėjusiais šimtmečiais vyrai ėmė į širdį prie- 
kaištus: 


Gėdos kėdė 


Štai stovi, mano drauge, tame duburyje 
Toks mechanizmas, gėdos kėdė; 
Teisėtai valdžiai liepus, 

"Tai miesto džiaugsmas ir grėsmė. 

Jeigu vaidingos moterys sėja nesantaiką, 
Žeria nešvankybes arba tąsos už plaukų, 
Jeigu triukšmingos damos pradės 
Valdyt namus kasdien išūždamos ausis, 
Šalin, sušuksite, nes pasodins tave gėdos kėdėn; 
Išmokysime jus prikąst liežuvį. 
Gražioji nusikaltėlė susmunka kėdėje, 
Paniurusi ir susigūžusi. 

Pačion gelmėn kėdė panyra, 

Bet iš pradžių mes nepasiekiam savo tikslo; 
Ji vėl iškyla ir niršta dar labiau 
Nei iki šiol. 

Taigi, užpylus vandens ant ugnies, 
Liepsna tik pliūptels dar didesnė. 

Jeigu taip dedas, mano drauge, maldauk, kad 
Ežeran ją panardintų darsyk, 

Ir daug greičiau nei spėsi prarasti kantrybę, 
Ji panirtų trečiąsyk, o paskui viskas kartotųsi iš naujo. 
Tad jokių šniokščiančių bangų, jokių tulžingų moterų, 
Jokios liepsnojančios ugnies, atsiaušinkim vandeniu. 


Jeigu pasirodydavo, kad gėdos kėdės nepakanka, laukdavo 
dar baisesnė bausmė. Kai kurios moterys, norint jas įspėti ir 
pagąsdinti kitas, buvo vedamos per miestą su geležine kauke, 
užveržta ant galvos, ir su į burną įspraustu metaliniu strypu, 
kad būtų prispaustas liežuvis. Paskutinė moteris, kentėjusi 
gėdos kėdėje už tai, kad ją pripažino „tiesiog vaidinga mote- 
rimi“, buvo Dženė Paips iš Leominsterio (Anglija, 1809 m.). 


Kaip jaučiasi barninga moteris 


Barningos moterys visada viliasi, kad jų auka pradės elgtis 
deramai, kai pasijus kalta. Jos tikisi, kad vyras bus paska- 
tintas veikti, - kas kas, o jau jis suvoks, jog daro blogai, ir 
tiesiog nutrauks tiradą. Moterys suvokia, kad bamba, tačiau 
tai nereiškia, jog joms patinka tai daryti. Dažniausiai jos taip 
elgiasi tik norėdamos pasiekti tikslą. 

Kai kurioms moterims priekaištavimas tapo savotiška 
meninės išraiškos forma. Mes nustatėme penkis svarbiausius 
priekaištus: 


Priekaištavimas dėl vieno dalyko: „Kurtai, ar išneši šiuk- 
šles?“ Pauzė. „Kurtai, juk prižadėjai, kad išneši“. Dar po 
penkių minučių: „Kurtai, na, kaipgi tos šiukšlės? Jos vis 
dar čia“. 


Priekaištai dėl daugelio dalykų: „Naigeli, žolė priešais 
namą visai apleista, durų rankenos bumbulas miegamojo 

duryse vos laikosi, o užpakalinis langas vis dar užklijuo- 
tas. Ar kada nors pareguliuosi televizoriaus anteną ir...“, 
ir t. t. 


Naudingas priekaištas: „Ar šiandien išgėrei tabletes, Rėjau? 
Ir liaukis kimšęs tą picą - nuo jos kyla cholesterolio kiekis 
ir auga svoris...“ 


Trečiosios pusės priekaištas: „Ką gi, Moira sakė, kad Šeinas 
jau išvalė barbekiu, ir jie ketina rytoj priimti žmones. Tavo 
tokie tempai, kad ir vasara netruks praeiti“. 


Patariamasis priekaištas: „Na, tikiuosi, Deilai, kad šiandien 
vakare gersi saikingai. Mes juk nenorime, kad tave vėl iš- 
tiktų pernykštė nesėkmė“. 


Moterys tai skaitydamos paprastai labai juokiasi. Jos at- 
pažįsta save ir savo žodžius, tačiau vis dar nemato realios 
išeities. Kai priekaištų nebesiklausoma, besivaidijančiosios 
santykiai su aplinkiniais gali iš tikrųjų nukentėti. Vyrai net 
gali imti ją dar labiau ignoruoti kurstydami jos susierzinimą, 
o kartais - ir įniršį. Galiausiai ji pasijus vieniša, įsižeidusi ir 
labai nelaiminga. Kai situacija nebevaldoma, santykiai kar- 
tais pašlyja nepataisomai. 


Kaip jaučiasi auka 


Vyro požiūriu priekaištavimas yra nuolatinis, netiesioginis, 
negatyvus priminimas apie nepadarytus dalykus arba jo 
trūkumus. Priekaištų dažniausiai susilaukiama baigiantis 
dienai, kai vyrui reikia ramybės. 

Kuo daugiau priekaištaujama, tuo atkakliau auka traukia- 
si už gynybinių užtvarų, ir nirštančią moterį tai tiesiog varo 

iš proto. Šios užtvaros - tai laikraščiai, kompiuteriai, namų 
darbai, paniuręs veidas, atminties praradimas, tariamas kur- 
tumas ir televizoriaus nuotolinio valdymo pultelis. Nė vie- 
nas nenorėtų patirti prislopinto įniršio, gauti dviprasmiškų 
žinučių, klausytis perdėto savęs gailėjimosi ir kaltinimų arba 
nuolatinio teisinimosi. Visi vengia priekaištautojos ir palieka 
ją vieną bei įsižeidusią. Net kai ji (priekaištautoja) pasijunta 
įviliota į spąstus, nepripažinta ir izoliuota, auka gali kentėti 
dar labiau. 


Kuo daugiau moteris priekaištauja, 
tuo vienišesnė ji yra. 


Vienintelis realus priekaištavimo padarinys - santykių 
tarp priekaištautojos ir aukos žlugimas, nes auka jaučiasi 
taip, tarsi turėtų nuolatos gintis. 


Kodėl moterys yra geresnės bambeklės 


Daugelio moterų smegenų struktūra tokia, kad jos gali 
apkalbėti visus planetos vyrus ir priekaištauti jiems. Pa- 
veikslėliuose, pateiktuose kitame puslapyje, sukurtuose 
nuskenavus 50 vyrų ir 50 moterų smegenis, vaizduojamos 
aktyvios smegenų sritys (juoda), nuo kurių priklauso gebėji- 
mas kalbėti ir kalba. Tai grafinis besikalbančių ir tarpusavyje 
bendraujančių vyrų ir moterų vaizdas. 

Tamsesnės sritys reguliuoja kalbėjimą ir kalbą. Aiškiai 
matyti, kad moterų gebėjimas kalbėti daug geresnis negu 
vyrų. Tai paaiškina, kodėl moterų požiūriu vyrai kalba ne- 
daug, o vyrams atrodo, kad moterys, regis, niekada neuž- 
sičiaupia. 

Vyras Moteris 


Smegenų sritys, reguliuojančios kalbėjimą ir kalbą, Londono psi- 


chiatrijos institutas, 2001 m. 


Moters smegenys išvagotos vingių vingeliais- vienu 
metu ji gali žongliruoti su keturiais ar penkiais kamuoliu- 
kais. Kalbėdama telefonu gali paleisti kompiuterio programą 
ir dar visą tą laiką gurkšnodama kavą klausytis pokalbio sau 
už nugaros. Per vieną pokalbį ji gali šnekėtis keliomis visiš- 
kai skirtingomis temomis, o norėdama pakeisti temą arba ką 
nors pabrėžti, pasitelkia penkis balso tonus. Vyrai atpažįsta 
tik tris iš šių tonų. Todėl vyrai, klausydamiesi moterų šnekos, 
dažnai pameta siužeto liniją. 

Daugybė vingių gali išryškėti tik viename sakinyje: 


Bilas: Ar Sju užsuks per Kalėdas? 

Debė: Sju sakė, kad priklausys nuo to, kaip vyks kilimų užsa- 
kymai, mat dėl ekonominės padėties jiems nekaip einasi, 
o Fiona gal ir neateis, nes Andrius turi apsilankyti pas 
specialistą, Natanas prarado darbą, taigi jam reikia susi- 
rasti kitą, o Džodi negali atsitraukti nuo darbo - jos vir- 
šininkas labai griežtas! - taigi Sju galėtų atvažiuoti anks- 
čiau, ir mes eitume pirkti suknelės Emos vestuvėms, todėl 

pamaniau, kad ją su Lenu apgyvendinę svečių kambaryje 
galėtume paprašyti, kad Rėjus atvyktų anksti, tada... 
Bilas: Tai reiškia „taip“ ar „ne“? 
Debė: Na, tai taip pat priklauso nuo to, ar Dianos viršininkas 
Adrianas duos jai laisvų dienų, nes jo automobilis suge- 
dęs, ir ji turi... — ir t. t, ir t. t. 


Bilas manė, kad uždavė paprastą klausimą, ir jam būtų 
užtekę paprasto atsakymo: „taip“ arba „ne“. Jis gavo įvairia- 
lypį atsakymą, į kurį įtrauktos devynios skirtingos temos ir 
vienuolika žmonių. Jis pasijunta susierzinęs ir išeina laukan 
laistyti sodo. 


Kodėl... 
nesusirenki 
drabužių nuo 
grindų! Ir šuo 
vėl laksto kaip 
patrakęs po visus 
namus! Ir ar tik ne tu 
palikai išskleistus 
laikraščius vonioje 
ant grindų?! 


Kodėl... nesusirenki 
drabužių nuo... elgiasi... 
patrakęs... palikai 
išskleistus... vonioje ant 
grindų... 


"0 


Vyrų klausa yra seluktyvi. 
Vyrų smegenys mąsto viena kryptimi. Vyras gali susi- 
telkti tik ties vienu dalyku. Išsiskleidęs žemėlapį, jis išjungia 


radiją. Jeigu moteris kalbina jį važiuojant žiedu, jis pražiopso 


26 


http:/Avww.avatara.lt 


Priekaištai 


savo teisę išvažiuoti ir apkaltina ją, nes ji tuo metu plepėjo. 
Suskambus telefonui jis paprašo visus nutilti, kad galėtų 
atsiliepti. Kai kuriems vyrams, dažnai užimantiems aukš- 
čiausius postus, net gali būti sunku vaikščiojant žiaumoti 
kramtomąją gumą. 


Vyrų smegenys yra vienakryptės. Jie negali tuo 
pačiu metu mylėtis ir atsakyti į klausimą, 
kodėl neišnešė šiukšlių. 


Viena iš didžiausių problemų vyrams kyla tada, kai juos 
iš karto užgriūva daugybė priekaištų. Jam visko per daug, 
todėl jis užsisklendžia. Tada priekaištaujanti pusė pakliūva 
į užburtą ratą: kai moteris vis labiau kelia balsą ir beria vis 
daugiau kaltinimų arba reikalauja teisių, auka vis toliau sle- 
piasi už užtvaros dažnai nustatydama fizinį atstumą tarp 
savęs ir niurzgos. Išsisukti iš tokios situacijos pavyksta ne 
visada, o įtampa vis didėja, kol galiausiai auka trenkia atsa- 
komąjį smūgį ir kyla smarkus ginčas. Kartais net griebiamasi 
fizinio smurto. 


Kodėl priekaištavimas neduoda vaisių 


Svarbiausia priežastis, kodėl priekaištais nepasiekiama tik- 
slo, yra ta, kad juose užprogramuota nesėkmės galimybė. Kai 
burbeklės viliasi, kad jų žodžiai paskatins aukas veikti, au- 
kos dažnai tikisi, jog joms nepavyks jų paveikti, arba pačios 
sužadina neigiamą reakciją. 

Pagrindinė bambėtojų klaida - problemos traktavimo 
būdas. Užuot tarusios: „Aš to tikiuosi, nes tai mano teisė“, 
jos prapliumpa: „... tu niekada neišneši šiukšlių, ar kada 

nors susitvarkysi savo drabužius...“ Jos sprendžia proble- 
mą smulkiomis ir banaliomis smulkmenomis. Apsiriboja 
menkais netiesioginiais prašymais, dėl kurių pasijunti labai 
kaltas. „Prašymai“ beriami kaip pakliūva, netiesiogine kalba, 
kurią vyrų smegenys iškoduoti įstengia gana ribotai. Vyrui 
tai panašu į be perstojo besikandžiojančių moskitų antplūdį. 
Jis visur jaučia mažyčius, sukeliančius niežulį įkandimus, 
bet užpuoliko negali sutrėkšti. „Aš prašau labai nedaug, juk 
tu Žinai... išnešti šiukšles nėra didelis darbas... ir gydytojas 
sakė, kad negaliu kilnoti sunkių daiktų... Visą savaitgalį 
triūsiau išsijuosusi, kad namai būtų švarūs ir tvarkingi, o tu 
kiaurą dieną riogsai prie televizoriaus... Jeigu būtum turėjęs 
bent kiek padorumo, būtum pareguliavęs šildymą, nes šią 
savaitę buvo per menkai šildoma ir...“ 

Tokie priekaištai yra beprasmiai, pasmerkti, padėtis 
darosi beviltiška. Taip sprendžiant problemą, niurzgėjimas 
tampa pražūtingu įpročiu, sukeliančiu didžiulę įtampą, 
kivirčus, apmaudą, pyktį, galinčiu net išprovokuoti žiaurią 
fizinę reakciją. 


Kur daugiausia priekaištaujama? 


Retai niurzgama darbe, nors bambeklė ir auka yra artimai 
susijusios. Kad tarp vyro viršininko ir jo sekretorės užsimez- 
gė artimas ryšys, paaiškėja tada, kai ji pradeda jam priekaiš- 
tauti dėl dalykų, kurių jis nepadarė. 

Priekaištavimas parodo valdžios tarp dviejų žmonių svy- 
ravimą. Kai sekretorė pastebi, kad jos viršininkas neatliko 
tam tikrų darbų, ji gali atsargiai jam tai priminti arba tie- 
siog pati padaryti. Šiaip ar taip, toks jos darbas. Tačiau savo 
darbe pasijutusi daug tvirčiau, ji mano esanti įtakingesnė ir 
nepakeičiama, todėl gali pradėti niurzgėti, kad jos viršinin- 
kas dirba ne visai gerai. Pagaliau susiklosčius aplinkybėms 

ji gal net ims galvoti galinti dirbti daug efektyviau už savo 
viršininką. Tada bambėjimas kartais pasiekia kulminaciją. Ji 
iš tikrųjų neturi galių atimti iš viršininko darbą, tačiau prie- 
kaištavimas, galbūt net nesąmoningas, jai yra priemonė šefą 
palaužti, „nuleisti jį iki savo lygio“ ir duoti suprasti, koks jis 
menkavertis. 

Karjeros moterys, kurios yra laimingos ir kurioms darbas 
teikia daug pasitenkinimo, namie retai niurzga. Jos tam ne- 
turi laiko ir jėgų. Karjeros moteriai labiau rūpi įgyti darbe 
didesnį autoritetą, kad pelnytų daugiau komplimentų, pa- 
garbos ir pasiūlymų. Jeigu partneris su ja nesidalija namų 
ūkio darbais, ji arba nusamdo kitus, kad tai padarytų, arba 
nekreipia dėmesio, arba susiranda kitą partnerį, kuris galėtų 
jai padėti. Ji veikia vadovaudamasi savo galia. 

Sekso viliokės dažniausiai taip pat nepriekaištauja. Jos 
irgi įtakingos, nors kitaip. Norėdamos pasiekti savo, jos 
pasinaudoja savo seksualine galia. Jos niekada neįgrysta 
priekaištaudamos, kad ant grindų voliojasi nešvarūs dra- 
bužiai —- jos pačios nubloškia savo drabužius ant grindų, ir 
net labai geidulingai. Bet kai santykiai pasidaro pastovūs, ir 
sekso viliokės gali virsti baisiausiomis niurzgomis. 


Sekso viliokės nekvaršina sau 
galvos dėl drabužių ant grindų — 


čia pat jos nubloškia ir savus. 


Bambėti nelinkusios ir iki ausų įsimylėjusios moterys. 
Jos taip užvaldytos romantiškų jausmų savo partneriui arba 
taip įnikusios į slaptus planus, kaip beprotiškai ir aistringai 
mylėtis visuose namų kampeliuose, kad visai nepastebi ant 
grindų besimėtančių drabužių arba neplautų lėkščių, likusių 
ant stalo po pusryčių. Jų partneriai, taip pat skatinami jaus- 

mų antplūdžio, trokšta padaryti viską, kas patiktų abiem. Nė 
vienam nėra reikalo priekaištauti. 

Bambėjimas ir nepasitenkinimas atsiranda tarp artimai 
susijusių žmonių - žmonų, vyrų, motinų, sūnų, dukterų ir 
gyvenančių kartu partnerių. Todėl stereotipinė bambeklė, 
komiškų pasirodymų niurzga, yra žmona arba motina - tai 
moterys, prisirišusios prie naminių priedermių, dažniausiai 
besijaučiančios visiškos bejėgės ir manančios, kad tiesiog ne- 
sugebėtų pakeisti savo gyvenimo. 

Karjeros moteris spinduliuoja materialią ir protinę galią. 
Iš sekso viliokių veržte veržiasi seksualinė energija. Moteris 
yra stipri, nepriklausoma ir laisva. Tačiau moteris, kurios 
ginklas yra priekaištai, jaučiasi prislėgta, sugniuždyta ir 
suglumusi. Ji gali trepsenti vis toje pačioje vietoje sutrikusi 
ir slopindama įniršį. Ji suvokia, kad gyvenimas gali duoti 
daugiau negu turi ji, bet jaučiasi pernelyg kalta, kad prisipa- 
žintų, jog jai nepatinka jos vaidmuo. Ji sumišusi, nes iš tiesų 
nežino ką ir galvoti. 

Šimtai stereotipinių šeimos įvaizdžių, moterų žurnalų, 
filmų ir televizijos reklamų ją įtikino, kad labiau mėgstamas 
tikrai moteriškos moters vaidmuo - tai puiki žmona ir mo- 
tina. Širdies kertelėje supranta, kad nusipelno daugiau, bet 
įveikta realaus gyvenimo, kuris gali nebetikti. Ji nenori, kad 
ant jos antkapio būtų iškalta tokia epitafija: „Jos virtuvėje 
visada viešpatavo švara“, bet ji nežino, kaip išsivaduoti iš 
kasdienybės jungo ir susikurti geresnį gyvenimą. Kartais ji 
net nesuvokia, kad jos jausmai normalūs ir sveiki. 

Mūsų tyrimai parodė, kad moteris, turinti tikslą, dirbanti 
daugiau negu 30 valandų per savaitę arba noriai susitaikanti 
su monotoniška, nuolat besikartojančia namų ruoša ir moti- 
nyste, retai kada niurzga. 

Priekaištavimas gali būti iššūkis 


Priekaištavimas - tai ženklas, kad moteris nori daugiau: savo 
šeimos, kurios labui iki šiol triūsė, pripažinimo, galimybių 
užsiimti kuo nors rimtesniu. 

„Kiekvieną kartą, kai mano mama ką nors daro, ji turi 
apie tai vis kalbėti ir kalbėti, - atsidūsta nuolat ujamas pa- 
auglys. - Kiekvienąkart plaudama indus arba siurbdama 
kilimą ji ką nors pasako su neigiama potekste, norėdama at- 
kreipti į save dėmesį. Verčiau ji liautųsi taip dariusi. Kodėl ji 
užsiveda dėl kiekvienos smulkmenos?“ 

Ji taip kvailai elgiasi dėl „kiekvienos smulkmenos“ todėl, 
kad jos gyvenimas susideda iš šių smulkmenų. Sunku jaustis 
patikimai ir tvirtai, jeigu visa, ką tu veiki nuo ryto iki vakaro, 
yra beprasmiška, iš anksto žinoma ir kasdieniška. Išsiurbti 
kilimą gali bet kas. Skirtingai nuo kareivio, kuris garbinamas 
už tai, kad paaukojo savo gyvybę už šalies gerovę, niekas ne- 
iškals tavo vardo ant granitinio paminklo už tai, kad savo 
gyvenimą paskyrei šeimai. Už taikos saugojimą šeimoje No- 
belio premija neskiriama. Adomo motina ištisai burba dėl to, 
kad jos darbai yra nevertinami tiek, kad būtų pripažinta. 


Pulicerio premijos neskiriamos už 
nepriekaištingus apsipirkimo sąrašus. 


Puiki žmona ir motina nesikankina (bent jau tiesiogine 
šio žodžio prasme), nepyksta, nesijaučia pasmerkta baisioms 
kančioms. Kasdieniai jos darbai atrodo pernelyg paprasti, 
kad dėl jų būtų galima protestuoti arba reikšti pretenzijas 
garbiajai visuomenei. Jos kančia yra nematoma. Tai prislėg- 
tos, tylios, kenčiančios daugumos sielvartas. 

Jeigu Adomas parodytų nors kruopelytę dėmesio, kurio 
ji taip trokšta - ir yra nusipelniusi, - jos gyvenimas tikrai 
prašviesėtų. 

Nebeįstengiančios susitvardyti moterys būna sugniuž- 
dytos, vienišos ir nusivylusios žmonos arba motinos, tai tos, 
kurios jaučiasi esančios nemylimos ir nevertinamos. Ir čia 
yra viena išeitis. Niurgzlę pagyrus už smulkius kasdienius 
darbus, ji beveik liaujasi bambėti. 


Motinos kompleksas 


Daug moterų kartais jaučiasi taip, tarsi šeimoje jos būtų vie- 
nintelis subrendęs sveiko proto žmogus. Jos mano, kad jų 
vyrai arba vaikinai elgiasi kaip vaikai. Žinoma, vyras savo 
darbo aplinkoje bendrauja, sprendžia problemas, jo darbo 
rezultatai yra teigiami, ir jo atlyginimas iš tikrųjų gerokai 
didesnis negu moterų, atliekančių tą patį darbą. Jo partnerė 
žino, ką jis gali, todėl nepaprastai susierzina, kad jis tų su- 
gebėjimų nepanaudoja namuose. 


Tyrimai rodo, kad vedę vyrai gyvena ilgiau 
negu nevedę. Kai kurie vyrai teigia, 


kad taip tik atrodo. 


Bėda, kai moteriai mieliau savo partnerį laikyti nepaklus- 
niu mažu berniuku nei gabiu vyru. Todėl, tarsi atsakydamas 
į tai, jis ir ima elgtis kaip mažas išdykėlis. Toks nuostatos 
pasikeitimas - tai pavojingo santykių nuvertinimo pradžia. 
Kuo atkakliau vyras maištauja, tuo daugiau moteris bamba. 
Kuo jis labiau priešinasi, tuo labiau jos elgesys panašėja į jo 
motinos. Galiausiai viskas susiklosto taip, kad abu nebelaiko 
vienas kito partneriais, mylimaisiais ir geriausiais draugais. 
Niekas taip neslopina vyrų aistros kaip jausmas, kad jis yra 
su savo motina, o moteriai - kad ji gyvena su nesubrendusiu, 
savanaudžiu ir tingiu mažu berniuku. 

Patarimas priekaištaujantiems: pasakykite, ką turite 
galvoje 


Picerijoje stipriai susivaidijo viena pora. Sutuoktiniams 
šūkaujant vis garsiau ir garsiau, nuščiuvo visas restoranas. 
Ginčas kilo dėl didelės šeimyninės picos. Jis norėjo picos su 
peperoni dešra ir kapariais; ji - Havajų. Moteris ėmė kaltinti 
vyrą, kad šis niekada nepaiso jos norų, juk ji negali pakęsti 
kaparių. Nesąmonė būtų pasakyti, kad nepaprastai skanią 
picą gadina ananasai. Be to, jeigu jis bent pasistengtų ką nors 
nupirkti arba pagaminti, jiems nereikėtų taip dažnai valgyti 
picerijoje. Šiaip ar taip, ji nenorėjo nuolatos maitintis picomis, 
nes visada teikė pirmenybę sveikesnei mitybai. Ir apskritai 
dėl picų jai teko susirūpinti savo svoriu. Ar tikrai buvo per 
daug prašyti, kad jai bent kartą būtų leista išrinkti picą? 

Ištarus paskutinį sakinį įsiviešpatavo tyla. Visas restora- 
nas nuščiuvęs klausėsi, ką atsakys vyras. Jis delsė. Gurkštelė- 
jo vyno, pažvelgė į grindis, permetė akimis valgiaraštį, tada 
pažvelgė į žmoną. „Tu juk kalbėjai ne apie picą, ar ne? - pa- 
galiau tarė jis. - Tu kalbėjai apie pastaruosius 15 metų“. 

Kai pasipila priekaištai - tai dažniausiai labai aiškus 
ženklas, kad dviem žmonėms pasidarė sunku bendrauti. 
Užuot ėmus gilintis į šią problemą, daug lengviau kabinėtis 
prie smulkmenų ir kandžioti vienas kitą. Tai ypač būdinga 
moterims. Daug mažų mergaičių vis dar auklėjamos taip, 
kad būtų gražios ir mielos, jų reikmes ir jausmus nustumiant 
į paskutinę vietą. Taip išauga moterys, manančios, kad jų 
vaidmuo - palaikyti ramybę, sušvelninti problemas, patikti 
ir būti mylimoms. Daugeliui moterų ypač sunku tiesiog pa- 
sakyti: „Taip gyvendama esu nelaiminga. Jaučiuosi slopina- 
ma. Noriu nuo visko atitrūkti ir išvažiuoti porai savaičių pa- 
sižmonėti. Ką manai, jei savaitei palikčiau vaikus pas mamą, 
o kitą gal tu išsiprašytum iš darbo ir su jais pabūtum, tada 
galėčiau šiek tiek laiko skirti sau. Manau, grįšiu daug laimin- 

gesnė ir su manimi bus gera gyventi“. Tai daug sunkiau pa- 
sakyti ir padaryti, negu viešai jį užsipulti dėl picos. 

Moterys dažnai tikisi, kad vyrai intuityviai pajaus, ką jos 
galvoja, ir to iš tiesų sakyti nebūtina. Jos mano, kad jei nusi- 
žiovaus ir tars: „Aš labai pavargau, eisiu gulti“, o paskui taip 
ir padarys, vyrai išsivalys dantis, išsiskalaus burną gaivikliu, 
pasipurkš dezodorantu, įsiners į kokį patogesnį drabužį ir 
palaikys joms kompaniją, o gal net ir pasimylės. Deja, dau- 
guma vyrų kažką burbteli, išsitraukia iš šaldytuvo dar vieną 
buteliuką alaus, įsitaiso ant sofos ir įninka žiūrėti sporto per 
televiziją. Jiems niekada netopteli, kad moterys kalba kodais. 
Moteris, tūnodama vieniša lovoje galiausiai užmigs jausda- 
masi nemylima ir negeidžiama. 

Nepaliaujami priekaištai reiškia, kad yra rimta bendra- 
vimo problema. Kai moterys išmoks pasakyti tiesiai, ką jos 
turi omeny, vyrai joms bus mielesni. Moteris turi suprasti, 
kad vyro smegenys veikia gana paprastai, ir vyrai retai gali 
įspėti, ką iš tikrųjų reiškia žmonų ir draugių ištarti žodžiai. 
Kada abi lytys tai suvokia, bendrauti pasidaro paprasčiau, ir 
mažiau vietos lieka priekaištams. 


Patarimas priekaištaujantiems: pasakykite, kaip 
jaučiatės 


Vyras neprisipažins, kad sumenkinote jo vyriškumą nuro- 
dinėdama, kaip jam elgtis. Jis nepasakys, kad jūsų barniai 
ir priekaištai jį suerzino taip pat, kaip kad ir paauglystėje jį 
supykdydavo motina. Ir jis nepasakys, kad jūs jam seksualiai 
nepatraukli, kaip ir jo motina. Paprotinusios vyrą, nemanyki- 
te, kad jis ims elgtis teisingai: jis pagalvos, jog yra nevykėlis ir 
niekada neatitiks jūsų reikalavimų, ir užsisklęs savyje. 
Galbūt jūs abu daug kalbatės, tačiau nebūtinai susišne- 
kate. Beveik visi bendravimo sunkumai, kaip antai: neiš- 

tikimybė, šiurkštus elgesys arba užgauliojimai, nuobodulys, 
depresija ir nuolatiniai priekaištai, — tai tik blogų tarpusavio 
santykių padarinys. Moterys retai savęs klausia: „Ir kodėl jis 
su manimi nebesišneka?“ O vyras tuo metu pagalvoja: „Gal 
aš nebepatrauklus savo žmonai?“, bet niekada apie tai su ja 
neužmezga kalbos. 

Jeigu moteris jums priekaištauja ir niurzga, ji nori kai 
ką pasakyti, o jei jos nesiklausote, tai ji burbės tol, kol jūs 
suklusite. Priežastis, kodėl jūs nesiklausote, ta, kad ji į jus 
netinkamai kreipiasi. Moterys nuolat bando užmegzti ryšius 
kalbėdamos užuolankomis. 


Vieną vakarą Danielius vėlai grįžęs iš darbo randa jo be- 
laukiančią žmoną Sju niūriu kaip debesis veidu. Net neleidu- 
si jam nė prasižioti staiga užsipuola: 


Sju: Tu toks nedėmesingas! Kodėl ir vėl grįžai taip vėlai? Aš 
niekad nežinau, kur tu esi! Ir vakarienė ataušo - tu galvoji 
tik apie save! 

Danielius: Nerėk ant manęs. Tu nuolat skundiesi, esi nepaten- 
kinta ir viską išpūti! Darbuojuosi iki vėlumos, kad uždirb- 
čiau tiek, jog mums nieko netrūktų... bet tau vis negana! 

Sju: Hm! Tu nepataisomas savanaudis! Kada pagaliau šeima 
tau bus svarbiausia! Niekados nieko nenuveiki šeimos 
labui - tikiesi, kad aš viskuo pasirūpinsiu! 

Danielius (nueidamas): Eik nuo mano galvos! Aš pavargau 
ir noriu šiek tiek atsipūsti. Tu nieko daugiau neveiki, tik 

"grauži mane ir priekaištauji. 

Sju (niršdama): Kurgi ne! Geriausia išeiti iš kambario! Tu ir 
vėl elgiesi kaip vaikas. Žinai, kokia tavo problema? Tu 
vis išsisukinėji ir niekada nenori apie tai su manimi pa- 
sikalbėti! 

Sju, užuot tiesiai pasakiusi, ką jaučia, netiesiogiai liejo 
priešiškumą, o tai privertė Danielių gintis. 

Vos Danielius pasiruošė gintis, bendravimas nutrūko, ir 
juodu nebegalėjo išsisukti iš situacijos. Nė vienas nesiklausė 
vienas kito ir nekreipė dėmesio į tai, kas dedasi: Sju nesi- 
liovė kartojusi tos pačios senos dainelės, o Danielius panoro 
sprukti galvodamas, kad ji yra didžiausia bambeklė. 

Jie tiesiog nepasisakė, kaip abudu iš tikrųjų jaučiasi. Ir 
spręsti savo problemas jiems bus vis sunkiau ir sunkiau. 


Patarimas priekaištaujantiems: pasvarstykite 
„Aš, man“ metodą 


Norėdama atkreipti Danieliaus dėmesį, Sju pirmiausia turė- 
tų leisti jam pratarti nors žodelį, kad jis nepultų gintis. Tą 
ji gali padaryti pasitelkdama „Aš, man“ metodą, užuot visą 
laiką vartojusi „tu“. 

Štai keletas frazių, kurios Sju paskatino Danielių prie- 
šintis: 


Tu tikrai nedėmesingas! 

Tu toks savanaudis! 

Tu ir vėl elgiesi kaip vaikas. 
Tu žinai, kokia tavo problema? 
Tu visada išsisukinėji. 


Pokalbyje įsakmus „tu“ visada sukelia norą teisintis. Var- 
todama įvardį „tu“, Sju atsiduria teisėjo ir prisiekusiojo vaid- 
menyje, kuris Danieliui itin nepriimtinas. Pasitelkusi „Aš, 
man“ metodą, Sju išreikštų nuomonę apie Danieliaus elgesį 
nedarydama nuosprendžio. Taip galite nesikarščiuodamos 
pasikalbėti su savo partneriu. Ir ginčai liausis. 

„Aš, man“ būdą sudaro 4 dalys. Jis apibūdina jūsų partne- 
rio elgesį, tai, kaip jūs pačios jį interpretuojate, jūsų jausmus 
ir to elgesio padarinius jums. 

Pateikiame pavyzdį, kaip Sju galėtų elgtis su Danie- 
liumi: 


Sju: Danieliau, tu visą savaitę grįžti namo vėlai ir nė karto 
man net nepaskambinai [Elgesys]. Ar tu vengi manęs, ar 
turi kitą? [Interpretacija]. Aš pradedu manyti, kad esu tau 
nebeįdomi ir nepatraukli. Man tikrai skaudu [Jausmai]. 
Jeigu tai tęsis, aš išprotėsiu jaudindamasi dėl tavęs [Pa- 
darinys]. 

Danielius: Ak, Sju, labai atsiprašau. Man ir į galvą neatėjo, 
kad tu taip jautiesi. Aš tavęs nevengiu. Tu man tikrai 
brangi. Ir aš neturiu kitos, brangioji. Pastaruoju metu 
taip įklimpau, kad turėjau dirbti ištisas valandas iki pat 
vėlumos, ir tikrai jaučiu didžiulę įtampą. Grįžęs namo 
jaučiuosi labai pavargęs ir man reikia šiek tiek laiko 
pabūti vienam. Aš nenoriu, kad taip jaustumeis, ir pri- 
žadu, kad nuo šiol tau paskambinsiu kiekvienąkart, kai 
užtruksiu darbe. 


„Aš, man“ metodas yra veiksmingas, nes neverčia pašne- 
kovo teisintis, skatina jo atvirumą ir išaiškina jausmus. Taip 
kalbant labai sunku ką nors suerzinti. 

Pateiktame pavyzdyje Danielius ir Sju puikiai vienas 
kitą suprato ir taikiai išsprendė problemą. Geri „Aš, man“ 
teiginiai veiksmingiausi, kai išsakomi tinkamu tonu ir laiku, 
taigi prieš prašnekdami truputį lukterėkite, kol įsitikinsite, 
kad kitas asmuo jūsų klausosi. 

Patarimas priekaištaujantiems: leiskite vyrui 
pusvalandį atsikvėpti 


Pasibaigus ilgai darbo dienai vyrui reikia nors pusvalandį 
atsikvėpti, atgauti jėgas, tik tada jis bus pasirengęs šnekėtis. 
Tačiau dauguma moterų nori kalbėtis tučtuojau. Šį būdą tai- 
kykite taip: 


Danielius: Brangioji, mano darbo diena buvo tikrai ilga 
ir sunki — ar negalėčiau bent pusvalandį atsipūsti ir 
atsipalaiduoti? Prižadu, paskui tikrai su tavimi pasi- 
šnekėsiu. 

Sju: Mielasis, man reikia su tavimi aptarti tai, kas šiandien 
įvyko. Kada mudu galėsime apie tai pasišnekėti? 


Jeigu Danielius pritaria nurodytam laikui (ir tesi pažadą), 
o Sju leidžia jam atsikvošėti, nekyla jokių ginčų ir įtampos, ir 
nė vienas nesijaučia užspeistas į kampą. 


Patarimas priekaištaujantiems: siekite, kad vaikai 
darytų tai, ko norite jūs 


Viena iš atsakingų tėvų pareigų - priminti, įtikinti ir net rei- 
kalauti, kad vaikai elgtųsi deramai dėl savo pačių saugumo, 
labo ir sėkmės. Tačiau kas atsitinka, kai mūsų rūpestis virsta 
bambėjimu ir priekaištavimu? Ir kas kaltas, kad namie nuo- 
lat niurzga gimdytojas, - nepaklusnus vaikas ar bambantis 
gimdytojas? Atsakymas - gimdytojas. 

Tėvai nesąmoningai augina vaiką taip, kad šis automatiš- 
kai atsako taip, kaip į jį kreipiamasi. Vaikas žino, kad nebū- 
tina reaguoti į pirmąjį klausimą ir kad jūs įpratę keletą kartų 
priminti, įspėti arba pareikalauti, jog būtų atsakyta. Vaikas 

jus įpratino nuolat kartoti savo reikalavimus ir mano, jog jūs 
iš tikrųjų nenorite, kad jis ką nors darytų. 

Tėvams tai užburtas ratas. Juo dažniau kartojate ir reiš- 
kiate nepasitenkinimą, tuo atkakliau vaikas priešinasi. Kuo 
labiau jus erzina vaiko nepaklusnumas, tuo piktesni ir reik- 
lesni tampate. Tada vaikas pradeda priešintis jūsų pykčiui, 
nes mano nedarąs nieko bloga. Jis sutrinka ir susierzina. Net 
paprasčiausias prašymas, pavyzdžiui: „Ateik valgyti vaka- 
rienės“, sukelia tikrą karą. 

Situacijos, kai barasi gimdytojas ir nepaklusnus vaikas, 
galima nesunkiai išvengti, tik reikia griežtai sudrausminti 
save, bet ne vaiką. 


Būkite griežti sau, bet ne savo vaikams. 


Bet kokią problemą turite būti pasirengę ištverti 30 dienų. 
Savo vaikui paaiškinkite, kad žinote, jog pagalbos galima 
paprašyti tik vieną kartą, o jeigu jis nereaguoja, tai jau jo 
problema. Paskui perspėkite, kas gali nutikti, jeigu bus nesi- 
laikoma taisyklių. 

Pavyzdžiui: „Džeidai, norėčiau, kad susirinktum miega- 
majame nuo grindų savo purvinus drabužius ir sumestum į 
skalbinių krepšį. Jeigu to nepadarysi, aš jų neišskalbsiu“. 

Čia ima veikti savidrausmė ir apsisprendimas. Kas pir- 
mas? Jei nusileisite jūs ir surinksite drabužius, grįšite ten, nuo 
kur ir pradėjote. Jeigu jūs ryžtingi, purvinų drabužių krūva 
didės, apsimesite, kad negirdite skundų, jog nėra kuo apsi- 
rengti. Gal tai ir per griežtas elgesys, bet jūs išugdysite ne tik 
atsakomybės jausmą, bet ir namai bus laimingesni. O būsi- 
mieji vaikų partneriai nekaltins jūsų dėl blogų vaikų įpročių. 

Vaiko elgesys - tai tiesioginis tėvų gero ar blogo vaikų 
ugdymo padarinys. 

Nepriekaištaukite — ugdykite juos 


Jeigu ant ko nors visą laiką niurzgate, vadinasi, tas asmuo 
įpratino jus daryti tai, ko jis nori, kad jūs darytumėte. Kitaip 
tariant, jis nustatė taisykles, o jūs joms paklusote. Pavyzdžiui, 
nuolatos prašote to žmogaus nemesti šlapių rankšluosčių vo- 
nioje ant grindų. Ir, kad ir kiek protestuotumėte, jis tai nesi- 
liauja daręs. Todėl galiausiai surenkate nešvarius rankšluos- 
čius, nes jums nepatinka prišnerkšta vonia, be to, manote, 
kad niekas kitas to nepadarys ir pritrūks sausų rankšluosčių. 
Iš tikrųjų tas asmuo žino, kad rankšluosčiai vis tiek bus su- 
tvarkyti - jūs tik truputį dėl to pabambėsite, bet juk tai tiek 
nedaug. Taigi, jis tiesiog jus įpratino nusileisti. 

Pakeiskite šią situaciją iš esmės: namie kiekvienam vai- 
kui ir/arba suaugusiajam paskirkite po švarų rankšluostį ir 
pasakykite, kad jis yra tik jo, taigi jie visiškai atsakingi už 
ji. Dar perspėkite, jeigu bus paliktas šlapias arba nešvarus 
rankšluostis ant grindų, jūs jį paimsite, nes jums nepatinka 
sujaukta vonia ir tai pažeidžia jūsų teisę namie palaikyti šva- 
rą bei tvarką. Pasakykite, kad šį rankšluostį, kuris jus taip er- 
zina, išmesite į kiemą, pakabinsite ant tvoros, įgrūsite į šuns 
būdą, o gal net pakišite po pagalve. Jums visai nesvarbu, kur 
ji dėsite - tegu renkasi jie. Kai pirmąkart įgyvendinsite šį su- 
manymą, visi erzintojai raitysis iš juoko, bus sutrikę ir reikš 
protestą, tačiau turite taip elgtis ir toliau arba jus ir toliau 
dresuos kiti. 

Tarkime, kad kitą kartą jūs šlapią rankšluostį padėsite ne- 
matomoje vietoje šluotų spintos apačioje. Kai pažeidėjas no- 
rės vėl palįsti po dušu, jis pasiteiraus, kur dingo rankšluostis, 
o jūs pasakysite, kur jis yra. Tada neklaužada tikrai supras, 
kaip nemalonu šluostytis drėgnu, dvokiančiu rankšluosčiu. 
Prireiks tik dviejų arba trijų kartų, kad pažeidėjas įgustų pa- 
kelti nuo grindų rankšluostį ir jį pakabinti. Tas pats metodas 
labai tinka ir nešvarioms kojinėms, apatiniams baltiniams ir 

kitiems dalykams, kurie neturėtų visur mėtytis. Pasitelkę šį 
būdą, jūs tapsite treneriu, o ne treniruojamuoju, ir bambėti 
visai nereikės. Tačiau jeigu ir toliau vaikščiosite kitiems iš 
paskos rankiodami jų daiktus, tapsite dresuojamu žmogumi 
ir prarasite teisę visiems priekaištauti, kad paliko netvarką. 


Patarimas priekaištaujantiems: išnagrinėkite šį 
atvejį su vaikais 


Trylikamečiui Kameronui buvo pavesta kiekvieno trečiadie- 
nio vakarą išnešti šiukšles. Jis sakydavo, kad tai padarys po 
vakarienės, kai baigsis filmas arba kai tik išsimaudys, bet vis 
pamiršdavo. Po kelių savaičių pūvančio maisto dvokas pa- 
sklido po visus namus, nes šiukšlių krūva pasidarė didžiau- 
sia. Jo mama nebeapsikentusi ėmė ant jo bartis. Priekaištai 
dėl šiukšlių ir dvoko įkyrėjo visiems namiškiams. Tačiau 
Kameronui viskas slydo pro ausis - jis tiesiog pamiršo savo 
pareigą ir abejingai klausėsi bambėjimo. 

Galiausiai Kamerono motina suprato, kad jis priprato prie 
jos barimosi, todėl nusprendė susitvardyti. Pasakė jam, kad 
išnešti šiukšles yra jo pareiga, tačiau kadangi jis to nepadarė, 
nukentėjo visa šeima — visi turėjo uostyti puvėsių kvapą. Tada 
perspėjo sūnų, kas jo laukia, jeigu jis ir toliau neklausys. Ne- 
išneštos šiukšlės atsidurs jo miegamajame. Jeigu jam malonus 
pūvančio maisto kvapas, galės su šiukšlėmis ir miegoti. Mama 
tai pareiškė juokaudama, be įtampos, ne agresyviai, bet tiesiai. 

Visa šeima nekantraudama laukė trečiadienio vakaro, o 
Kameronas kaip ir visada vėl pamiršo tas nelemtas šiukšles. 
Kitą vakarą, eidamas gulti, jis nutraukė antklodę ir po ja rado 
išbertas sugedusias šiukšles. Miegamasis dvokė! Ši pamoka 
jam atsiėjo keletu nešvarių smirdinčių paklodžių (jas Kame- 
ronas turėjo pats išsiskalbti - jis žinojo padarinius). Nuo to 
laiko šiukšles jis išnešdavo visada. 

Kaip suprasti niurzgą 


Jeigu auka yra sąžininga ir dora, pripažįsta, kad priekaištuo- 
se esama teisybės, ir supranta, kad barimasis paprastai yra 
tik pripažinimo šūksmas, todėl nedelsiant pakreipia situaciją 
tinkamesne linkme, kad išloštų abu. Žmogaus prigimčiai bū- 
dingiausias noras jaustis svarbiam. Tyrimais patvirtinta, kad 
žmonės, dirbantys visą dieną, bamba mažiau negu tie, kurie 
ilgą laiką atsiskyrę nuo kitų suaugusiųjų. Dirbantieji mano, 
kad prisideda prie didelių dalykų, ir jaučia, kad jų pastangos 
yra vertinamos. Panašiai yra ir su namų šeimininkėmis, ku- 
rioms tikrai patinka suktis namuose ir kurios rūpinasi namų 
švara ir jaukumu, gamina gardų, sveiką valgį ir prižiūri šei- 
mą, neniurzga - jos irgi pripažįstamos ir nusipelno padėkos. 

Tačiau yra žmonių, dirbančių nuobodų, monotonišką 
darbą arba nekenčiančių tūnoti namuose ir linkusių nuolat 
niurzgėti. Kai kurios moterys net neabejoja, kad jų gyveni- 
mas slenka monotoniškai. Skalbimas, kilimų siurbimas, vir- 
tuvės kuopimas, lovų klojimas ir maisto pirkimas po kelerių 
metų gali visai atbukinti protą. O prie šios dienotvarkės dar 
pridėjus ir vaikus, kurie neklauso ir visą dienos triūsą kaip- 
mat apverčia aukštyn kojom, moteris ima priekaištauti norė- 
dama atkreipti į save dėmesį ir mėgindama priversti visus 
jaustis taip pat apgailėtinai kaip ir ji. 

Kadangi priekaištai teisingi, auka už priekaištus turi 
prisiimti ne mažesnę atsakomybę. Priekaištavimas ir bambė- 
jimas - tai skurdaus bendravimo padarinys. 


Išbandymas aukai 
Norėdamos laimėti abi pusės turi stengtis pasikeisti ir pasi- 
dalyti atsakomybe. Auka turi suvokti ir pripažinti, kad ir ji 


kalta dėl to, kas vyksta. 

Aukos įvairiausiais būdais stengiasi vengti priekaištų, o 
tai tik apsunkina padėtį. Jie gali niurzgą ignoruoti, mėginti 
ją nutildyti šauksmais, išeiti iš kambario ar namų, teisintis, 
kodėl neįvykdė niurzgos prašymo. Aukoms tai puikiai pa- 
vyksta, nes jos visada kaltina bambeklę. Tačiau vienintelė 
išeitis aukai - liautis ir pažvelgti į save kritiškai, apsvarstyti, 
kiek pati prisidėjo prie tokios padėties. Ji turėtų suvokti, kad 
priekaištai — tai pagalbos šauksmas. 

Jūs, kaip auka, turėtumėte savęs paklausti: 


Ar išklausote kitą žmogų? 

Ar suvokiate kito žmogaus nusivylimą? 

Ar demonstruojate savo pranašumą versdami jį jaustis nie- 
kam tikusiu? 

Ar pripažįstate kito asmens pasiekimus? 

Ar atsisakote dalytis namų ruošos darbais, nes laikote save 
maitintoju ir todėl jaučiatės namie nusipelnęs lengvatų? 

Ar tiesiog esate paprastas tinginys ir beširdis? 

Ar jumyse tūno giliai paslėptas pyktis, kuris yra jūsų nenoro 
suprasti kito Žmogaus problemų priežastis? 

Ar norite būti laimingas? 


Jei norite būti laimingas, ar esate pasirengęs susėsti su 
kitu asmeniu ir rimtai pasikalbėti? 


Išbandymas bambeklei 


Jeigu esate bambeklė ir niurzga, ar nedingteli, kad kitas žmo- 
gus galbūt nesugeba išpildyti jūsų prašymo? Ar nesielgiate 
su juo kaip motina? Ar primygtinai nereikalaujate veikti ne- 
delsiant, nepaisydama kito žmogaus reikmių tuo metu? Ar 
savo reikalavimų nekartojate nuolat? 

Jeigu į bet kurį iš šių klausimų galite atsakyti teigiamai, 
susėskite su kitu asmeniu ir būkite pasirengusi bendrauti 
„Aš, man“ kalba: 


Pasakykite jam, kas jus erzina. 

Susitarkite, iki kada turi būti įvykdyti jūsų prašymai. 
Liaukitės kartojusis. 

Išdėstykite savo reikmes, tada nutilkite ir išklausykite, ką 
atsakys jūsų sutuoktinis. 

Siekite, kad jūsų partneris taip pat prisidėtų. Jis gal turi ge- 
resnių pasiūlymų. 

Venkite įvardžio „tu“, nes tai sukelia kito žmogaus pasiprie- 
šinimą. 

Koks bus sprendimas arba rezultatas, jeigu jis iš naujo ne- 
permąstys savo neapgalvoto žingsnio? 

Ar tobulinate savo pačios įvaizdį? 

Ar apdovanojate save už sėkmingai nuveiktus kasdienius 
darbus? 

Ar norite būti laiminga? 


Priekaištavimas gali būti daugelio žmonių gyvenimo bū- 
das, bambėjimu visada baigiasi jų bendravimas, jie pyksta, 
lieja apmaudą ir yra nelaimingi savo būklę siedami su vie- 
nu asmeniu, kuris iš tikrųjų turėtų būti kasdienis didžiulio 
džiaugsmo, šilumos šaltinis bei atrama. Vis dėlto bambėti ir 
zyzti nereikėtų. Vadovaukitės mūsų siūloma strategija, kad 
abu galėtumėte kurti daug laimingesnę, meilės kupiną at- 
eitį. 

2 skyrius 


SEPTYNI DALYKAI, KURIUOS DARO 
VYRAI IR KURIE VARO MOTERIS IS 
PROTO 

Trys išminčiai paskui žvaigždę rytuose keliavo į 
Betliejų ieškoti gimusio Jėzaus. Dovanų jie gabeno 
aukso, smilkalų ir miros. Tačiau kas būtų atsitikę, 
jeigu ten būtų keliavusios trys išmintingos moterys? 

asakojimas apie tris išminčius ir Kristaus gimimą yra 
Ika iš labiausiai paplitusių. Be to, šioje legendoje mo- 
terys įžvelgia visus vyrų giminės bruožus, kurie jas taip erzi- 
na. Pirma, jos mano, kad apie juos sukasi dangus, - žvaigždė, 
spindinti danguje, buvo specialiai pakabinta, kad išminčiai 
pagal ją rastų kelią. Antra, tvartą, kur pasaulį išvydo Jėzus, 
jie pasiekė tik daugiau kaip po dviejų mėnesių nuo jo gimi- 
mo, tikriausiai nepanorę stabtelėti ir pasiklausti kelio. Trečia, 
kokia nauda ką tik gimusiam kūdikiui ir jo išsekusiai moti- 
nai iš aukso, smilkalų (sakai buvo naudojami smilkalams) ir 
miros (aitraus kvapo medžių aliejaus reikėjo balzamuojant 
mirusiuosius)? Ir galiausiai kodėl trys išminčiai? Ar yra kas 
kada nors regėjęs ką nors panašaus? 

Įsivaizduokite, jeigu tie keliauninkai būtų buvusiuos 
trys išmintingos moterys. Jos būtų pasiteiravusios kelio, at- 
vykusios laiku ir padėjusios priimti naujagimį bei atvežusios 
praktiškų dovanų, kaip antai: vystyklų, buteliukų, žaislų ir 
gėlių puokštę. Paskui būtų perkėlusios gyvulėlius į lauką, 
iškuopusios tvartelį, pagaminusios troškinį, palaikiusios 
ryšį laiškais - ir Žemėje būtų įsiviešpatavusi taika ir ramybė 
amžinai. 


Mozė klaidžiojo po dykumą 40 metų. 


Jis taip pat neklausė kelio. 

Sunku ir įsivaizduoti, kiek daug vyrų bruožų erzina mo- 
teris, bet iš laiškų, kuriuos atsiuntė daugiau kaip 5000 skaity- 
tojų Moterų, mums paaiškėjo, kad moterims dažniausiai kyla 
septyni klausimai: 


1. Kodėl vyrai nuolatos siūlo sprendimus ir patarinėja? 

2. Kodėl vyrai nepaliaudami perjunginėja kanalus nuo- 
tolinio valdymo pulteliu? 

3. Kodėl vyrai nesustoja pasiklausti kelio? 

4. Kodėl vyrai reikalauja, kad unitazo dangtis būtų visada 
pakeltas? 

5. Kodėl vyrus taip nervina vaikščiojimas po parduotuves? 
6. Kodėl vyrai turi tokių bjaurių įpročių? 

7. Kodėl vyrai mėgsta nepadoriai juokauti? 


Moterų laikomi vyrų „blogi įpročiai“ yra dvejopi: vieni 
įgyti auklėjant, kiti susiję su vyrų smegenimis. Tačiau viską 
įmanoma išspręsti. Bet kurį vyrą galima perauklėti, jeigu 
žinote kaip. 


1. Kodėl vyrai nuolatos siūlo sprendimus ir 
patarinėja? 


„Vyras man jau įgriso, nes vos iškilus kokiai problemai, jis 
siūlo savo sprendimą. Jis patarinėja, kaip man tvarkyti gyve- 
nimą - ar aš to noriu, ar ne! Kai pradedu jam pasakoti apie 
praėjusią dieną ir apie tai, kaip jaučiuosi, jis mane vis per- 
traukia arba įsiterpia mokydamas, ką turėčiau daryti, galvoti 
arba sakyti. Jis puikiai sprendžia problemas, susijusias su 
„daiktais“ - varvantis vanduo iš krano, perdegusios lempu- 
tės, automobilio ir kompiuterio gedimai ir t. t., - bet kai jam 
reikia mane išklausyti, jis to tiesiog nesugeba. O jeigu nepa- 
klausau jo „patarimo“, jis nusimena.“ 

„Einanti iš proto“ Karen 

Norint suprasti, kodėl dėl kiekvienos smulkmenos vyrai 
primygtinai žeria sprendimus, reikia suvokti, kaip veikia 
vyrų smegenys. 

Vyrai formavosi kaip medžiotojai ir savo sugebėjimu nu- 
dobti judantį taikinį jie labiausiai prisidėjo, kad išgyventų 
žmonių rasė, kad visi turėtų ką valgyti. Jie įgudo tiksliai 
nusitaikyti į taikinius, tinkančius valgyti, arba priešus, no- 
rinčius pavogti maistą ar grasinančius jų šeimoms. Todėl jų 
smegenyse išsivystė taikinio kliudymo sritis, vadinama „re- 
gimąja erdvine“ sritimi, leidžianti atlikti tai, kas gyvybiškai 
buvo labai svarbu: nudobti taikinį ir spręsti problemas. Vyrai 
ėmė orientuotis į rezultatus, sėkmę matuoti rezultatais, lai- 
mėjimais ir savo gebėjimu įveikti sunkumus. Todėl vyrui ir 
dabar svarbu, kas jis yra, ir save vertinti pagal sugebėjimus 
spręsti problemas ir pasiektus laimėjimus. 


Vyras vertina save pagal gautus 
rezultatus arba pagal tai, 
kaip taikliai jis kliudo 
bėgantį zebrą. 


Štai kodėl vyrams taip patinka dėvėti uniformas ir ke- 
pures su ženkleliais bei nešioti ordinus, atskleidžiančius jų 
kompetenciją arba atspindinčius jų gebėjimus spręsti proble- 
mas. Vyras mano, kad jis vienintelis geriausiai gali susidoroti 
su savo problemomis ir jam visiškai nereikia jų aptarti su kuo 
nors kitu. Kito žmogaus nuomonės dėl kilusios problemos jis 
teiraujasi tik tada, kai jam pasirodo, kad reikia eksperto pa- 
tarimo, tai laikydamas protingu strateginiu žingsniu. Kita 
vertus, vyras, kurio prašoma patarimo, didžiuojasi, kad į jį 
kreipiamasi. 

Jeigu vyras prašo kito vyro patarimo, 
vyras, į kurį kreipiamasi, 
tai priima kaip komplimentą. 


Todėl jeigu moteris neprašoma vyrui duoda patarimą, 
jis gali pamanyti, kad moteris jį laiko nekompetentingu, 
nemokančiu išspręsti savo problemų. Vyras mano, kad pra- 
šydamas patarimo jis pasirodo esąs silpnas, nes, jo manymu, 
savo problemas turėtų išspręsti pats, todėl retai kalba apie 
rūpesčius. Jam labai patinka patarimus ir sprendimus duoti 
kitiems, tačiau neprašytų patarimų, ypač iš moters, jis ne- 
mėgsta. 


Kodėl moteris liūdina vyrų sprendimai 


Moters smegenys reguliuoja bendravimą kalbant, todėl svar- 
biausias pokalbio tikslas yra kalbėti. Dažniausiai moteriai 
atsakymų nė nereikia. Čia ir slypi daugelio porų proble- 
ma - baigiantis dienai ji nori pasikalbėti apie dienos įvykius, 
pasidalyti savo jausmais, bet vyras mano, kad ji kalba apie 
problemas, kurias reikia spręsti, ir pradeda patarinėti. Mo- 
teris nusimena, nes jis jos nesiklauso, o vyras supyksta, kad 
ji nepriima jo sprendimų. „Kodėl tu negali tiesiog patylėti ir 
paklausyti?“ —- sušunka ji sukdamasi durų link. „Jeigu tau 
nesvarbi mano nuomonė, - rikteli jis užsitrenkiančių durų 
pusėn, - tai jos ir neklausk!“ Abudu mano, kad kiekvieno jų 
žodžiai liko neįvertinti. 


Kai ji nori jam išsakyti savo išgyvenimus, 


jam pasirodo, kad ji klausia patarimo. 

Vyras mano, jog spręsdamas moters problemas bus jos 
globojamas ir mylimas, - jai atrodo, kad jis nesiklausydamas, 
ką ji kalba, yra abejingas arba menkina jos jausmus. 


Pavyzdys: Sara ir Endis 


Sarai buvo sunki diena: visą laiką ramybės nedavė viršinin- 
kas, ją apkaltino padarius administracinę klaidą, ji pametė 
piniginę ir nusilaužė nagą. Ji pasijuto taip, tarsi griūtų visas 
jos gyvenimas, ir panoro pasišnekėti apie tai su Endžiu, kai 
tik jis grįš namo. 

Ji skambina Endžiui norėdama sužinoti, kada jis grįš, 
paruošia gardžią vakarienę vildamasi, kad valgydami jie ra- 
miai ir nuoširdžiai pasikalbės. Jis mylėjo ją ir užjautė. Ji tikė- 
josi išliesianti širdį žmogui, kuriam rūpi, ir pasijusianti daug 
geriau. Norėjo, kad jis ją išklausytų, leistų pasijusti mylimai 
ir suprastai ir dar kartą patikintų, kad ji įstengs susidoroti su 
sunkumais. 

Tačiau Endžio diena taip pat buvo ne iš lengvųjų. Jis iš- 
ėjo iš darbo neišsprendęs kelių svarbių klausimų, kuriuos 
jam reikėjo apgalvoti iki rytdienos darbo pradžios. Pakeliui 
į namus jis mintyse vis dirbo mėgindamas tas problemas iš- 
spręsti. Iš pokalbio telefonu su Sara suprato, kad ši diena jai 
buvo nesėkminga, tačiau jam trūks plyš reikėjo laiko sutvar- 
kyti saviems reikalams. 

Jis grįžta namo, mesteli Sarai „Labas“ ir įsitaiso giliame 
krėsle žiūrėti žinių. Ji patikrina, kaip viskas verda, ir pasako 
jam, kad vakarienė bus po penkiolikos minučių. Jam topteli: 
„Puiku! Penkiolika minučių ramybės iki vakarienės“. Sara 
pagalvoja: „Nuostabu! Prieš pradėdami valgyti galime pen- 
kiolika minučių pasišnekučiuoti“. 


Sara: Kaip tau šiandien sekėsi, brangusis? 

Endis: Gerai. 

Sara: Šiandien buvo bjauriausia diena mano gyvenime, ir ne- 
begaliu suprasti, kas dedasi! 

Endis (vis dar užmesdamas akį į žinias): Ko nebegali su- 
prasti? 

Sara: Mano viršininkas mane baisiausiai spaudžia dėl darbo. 
Kai šį rytą pasirodžiau kontoroje, užsipuolė mane dėl dar- 
bo kokybės ir paklausė, kodėl nebaigiau naujos reklamos. 
Paskui pareikalavo, kad pateikčiau ją savaitės pabaigoje, 
nes jis susitaręs su klientu, kad šis atvyksiąs pirmadienį 
pažiūrėti, ką mes padarėme. Mėginau paaiškinti, kodėl ta 
reklama nebaigta, kad dar vis krapštausi prie Seinfeldo 
projekto, kuris, kaip sakė viršininkas, yra skubus, taigi 
greitai užbaigti abu projektus man trūks laiko, tačiau jis 
mane pertraukė ir pareiškė nenorįs girdėti jokių pasitei- 
sinimų, jam tik reikia, kad paruošta reklama gulėtų ant 
stalo penktadienį prieš darbo pabaigą. Ar gali patikėti? 
(Nuliūsdama) Jis manęs net nesiklausė... Paskui pakeitė 
pokalbio temą ir pasakė norįs mane matyti penktadienį 
šeštą valandą vakare, kad peržiūrėtume galutinius pa- 
taisymus. Pasijutau taip, tarsi mesčiau darbą. Manau, kad 
šito nebesuprantu... 

Endis: Tai visai paprasta, Sara... Turi gintis, pasakyk jam, kad 
negali užbaigti abiejų projektų, ir pasiteirauk, kurį reikia 
baigti pirmiau. Rytoj nueik ir išdėstyk, kad jo paskutinis 
terminas yra neįmanomas, kad jį reikia pakoreguoti, arba 
kad abiem projektams užbaigti paskirtų tau kokį nors pa- 
galbininką. 

Sara (emocingai): Neįtikėtina! Aš tau pasakoju apie virši- 
ninką, kuris man tik įsakinėja ir niekada nesiklauso, o 
tu pradedi mane mokyti, ką turiu daryti. Kodėl tiesiog 
negali manęs išklausyti? Aš pavargau nuo vyrų, visada 
viską Žinančių geriau. 

Endis: Liaukis, Sara. Jei nenori išklausyti mano nuomonės, tai 
ir nepasakok savo problemų. Sukis iš jų tyliai ir nekvar- 
šink man galvos! Aš turiu savų problemų, kurias, beje, 
sprendžiu pats! 

Sara (beveik verkdama): Ką gi, gali nešdintis! Rasiu ką nors 
kitą, kas mane išklausys ir nenurodinės, ką padariau ne 
taip! Vakarieniauk vienas! Aš išeinu, kada grįšiu, neži- 
nau! 


Viso pasaulio vyrams ir moterims tai puikiai pažįstama 
scena. Jos pabaigoje Sara pasijuto apvilta, nemylima ir įskau- 
dinta, Endis - nesuprastas ir sumišęs, nes Sara ką tik sunieki- 
no jo pačią geriausią savybę: gebėjimą spręsti problemas. 


Kaip turėjo elgtis Endis? 


Dar kartą panagrinėkime šią sceną ir pasvarstykime, kaip 
Endis galėjo išvengti tokio bjauraus vakaro. 


Sara: Kaip tau šiandien sekėsi, brangusis? 

Endis: Gerai. Iki ryto turiu išspręsti keletą su darbu susi- 
jusių problemų; bus daug geriau, jeigu iki rytdienos su- 
sidorosiu. 

Sara: Šiandien buvo pati bjauriausia diena mano gyvenime, ir 
aš nebegaliu suprasti, kas dedasi! 

Endis: Kokia tu nelaiminga, brangioji! Noriu, kad viską 
man papasakotum, bet ar galiu atitrūkti penkiolikai 
minučių, mat noriu apsvarstyti ir savo problemas, su 
kuriomis susidūriau darbe, o tada per vakarienę visą 
dėmesį skirsiu tau. 

Sara: Gerai... Pažiūrėsiu, kaip ta vakarienė, ir pakviesiu, kai 
viskas bus paruošta. Ar nenorėtum taurės vyno? 

Endis: Ačiū, mieloji... Būtų puiku. 

Kai Endis paprašė laiko sau, o Sara neprieštaravo, jis 
ramiai galėjo atsisėsti ir spręsti savo problemas. Sara nusi- 
ramino ir pasijuto laiminga, kai jis pažadėjo jai skirti dėmesį 
per vakarienę, ji galės jam išlieti susikaupusius rūpesčius ir 
jai palengvės. 

O per vakarienę vyko štai toks pokalbis: 


Sara: Viršininkas mane iš tiesų labai spaudžia. Kai šįryt pa- 
sirodžiau kontoroje, užsipuolė mane dėl darbo kokybės ir 
paklausė, kodėl nebaigiau naujos reklamos. Paskui parei- 
kalavo, kad ją pateikčiau savaitės pabaigoje, nes susitaręs 
su klientu, kuris atvyksiąs pirmadienį pažiūrėti, ką mes 
padarėme. Mėginau paaiškinti, kodėl ta reklama nebaig- 
ta, kad vis dar krapštausi prie Seinfeldo projekto, kuris, 
kaip sakė viršininkas, yra skubus... 

Endis (susidomėjęs): Brangioji... tai siaubinga. Nejaugi jis ne- 
žino, kiek daug tu dirbi? Atrodai tokia įsiterpusi... 

Sara: Net negali įsivaizduoti, kaip aš įsitempusi! Šiaip ar taip, 
puoliau jam aiškinti, kad Seinfeldo projektas suryja daug 
laiko. Bet per pusę sakinio jis mane pertraukė ir pareiškė 
nenorįs girdėti jokių pasiteisinimų, jam tik reikia, kad 
mano reklama gulėtų ant jo stalo penktadienį prieš darbo 
pabaigą! Ar gali tuo patikėti? 

Endis (susirūpinęs ir susilaikydamas nuo patarimo): Na, jis 
tikrai tave spaudžia... 

Sara: Jis tiesiog manęs nesiklauso... Jis pasuko kalbą ir pasa- 
kė norįs mane matyti penktadienį vakare šeštą valandą, 
kad peržiūrėtume galutinius pataisymus. Aš tokia įsitem- 
pusi, rodos, tarsi mesčiau darbą... 

Endis (ją apkabindamas): Tau iš tikrųjų nekaip sekėsi, mieloji. 
Ką norėtum veikti? 

Sara: Eisiu miegoti, rytoj anksti kelsiuos, o jeigu man bus vis 
tiek negera, norėsiu, kad patartum, kaip su tuo susidoroti. 

Esu labai pavargusi ir pernelyg sudirgusi, kad šį vakarą 
galėčiau apie tai kalbėti. Ačiū, kad mane išklausei, bran- 
gusis. Pasijutau daug geriau... 


Nesiūlydamas skubių sprendimų, Endis išvengė kivirčo, 
buvo pavaišintas taure vyno ir jam nereikėjo miegoti vienam 
susiraičius ant sofos. Sarai, davusiai laiko Endžiui, nereikėjo 
klausytis nusibodusių argumentų, ji liko patenkinta savimi 
ir savo gyvenimu. 


Kai norite tvarkyti reikalus su priešinga lytimi 


Vyrai ir moterys reikalus tvarko labai skirtingai, ir jeigu 
viena pusė nevisiškai supranta kitos pusės išvadas, jų verslo 
santykiai gali būti finansiškai pragaištingi. Moteris prieš 
kreipdamasi su reikalu pirmiausia stengiasi užmegzti pokal- 
b; su vyru šnekučiuodama įvairiausiomis temomis, dažnai 
gana asmeniškomis, nes nori pamatyti, kas jis per žmogus, 
ar vertas pasitikėjimo. Vyrai paprastai to visiškai nesupranta. 
Blogiausiu atveju kai kuriems gali šauti į galvą, kad moteris 
atėjo pas jį tikėdamasi sekso; geriausiu atveju beveik visi pa- 
manys, kad ji prašo patarimo, kaip spręsti savas problemas. 
"Tada jie ims siūlyti sprendimus ir nurodinės, ką ji turėtų 
daryti, galvoti arba sakyti. 

Moterį visa tai labai piktina ir erzina. Ji tikriausiai nu- 
mos ranka į vyrą kaip žmogų, kuris nesiklauso ir vargu 
ar atkreips į ją dėmesį kartu tvarkant reikalus. Ji ilgokai 
svyruoja, ar apskritai su juo imtis reikalų, ir palieka vyrą 
sumišusį bei suglumusį, kai jų verslo reikalai neina. Vyras 
turi suprasti, kad net versle su moterimi tvarkyti reikalus 
lengviau tada, kai su ja pirmiausia užmezgamas asmeninis 
ryšys. Moteris turi suvokti, kad su vyru aptarinėti asmeni- 

nius dalykus nėra paprasta, nes jis teikia pirmenybę verslo 
reikalams. Kada abi pusės tai supranta, jos daug mieliau 
eina į kompromisą - tada užsimezga stipresni dalykiniai 
santykiai ilgam laikui. 


Kaip išvengti ginčo su priešinga lytimi 


Kai moteris yra nusiminusi arba įsitempusi ir jai reikia 
pasikalbėti, ji paprasčiausiai gali pasakyti vyrui: „Turiu 
pasikalbėti su tavimi apie keletą dalykų. Man nereikia 
jokių sprendimų, tiesiog noriu, kad mane išklausytum“. 
Tai išgirdęs vyras tikriausiai apsidžiaugs, nes žinos, ko iš 
jo tikimasi. 


Sprendimas 

Jeigu moteris šneka, o vyras nesupranta, ar ji klausia pa- 
tarimo, ar tiesiog kalba, ir tiek, jis gali tai išsiaiškinti pasi- 
teiraudamas: „Ar nori, kad tavęs klausyčiausi kaip vaikinas, 
ar kaip mergina?“ Jeigu ji nori, kad jis ją išklausytų kaip 
mergina, jis turi jos tik klausytis. Jeigu ji nori išsikalbėti kaip 
vaikinui, jis gali pasiūlyti kokią išeitį. Abiem atvejais abudu 
liks patenkinti, nes suvoks, ko vienas iš kito tikisi. 


Moteris paprastai nori būti išgirsta, 
o ne sulaukti patarimų. 


Įvertindami situaciją, patarimus moterys ir vyrai supran- 
ta skirtingai. Vyras mano, kad patardamas rodo savo rūpestį 
ir meilę, o moteriai gali atrodyti, jog jis nenori girdėti, ką 
ji kalba. Šiuo atveju pamokymas paprastas, bet efektyvus. 

Vyrai, klausykitės moters įsijautę, ypač kai ji nusiminusi, ir 
jei nesate tikri, ko iš jūsų norima, tiesiog jos pasiklauskite. 
Moterys, duokite vyrui, kuriam atveriate savo širdį, aiškiai 
suprasti, ko iš jo tikitės. 


2. Kodėl vyrai nepaliaudami perjunginėja kanalus 
nuotolinio valdymo pulteliu? 


Nuotolinis valdymas: daiktavardis, moteriškoji giminė: 
priemonė TV kanalams perjungti; daiktavardis, vyriškoji 
giminė: įrenginys 55 kanalų skenavimui kas 2,5 minutės 


Tūkstančius metų vyrai grįždavo iš medžioklės ir leisdavo 
vakarus žvelgdami į laužą. Vyras transo būsenoje ilgai sė- 
dėdavo tarp savo draugų nebendraudamas, o kiti vyrai taip 
pat jo nešnekindavo. Vyrams tai buvo puikus būdas atsipa- 
laiduoti ir pasikrauti kitos dienos darbams. 

Šiuolaikiniai vyrai taip gali atsipalaiduoti tik baigiantis 
dienai, tačiau dabar yra ir kitokių atsipalaidavimo priemo- 
nių - tai laikraščiai, knygos ir nuotolinio valdymo pulteliai. 
Kartą buvome Pietų Afrikos tolimoje Okavango deltoje, 
Botsvanos Kalahario dykumos šiaurėje. Ant stiebo virš 
kaimo trobelės pastebėję palydovinę anteną, prijungtą prie 
saulės baterijos elemento, įėjome vidun ir radome grupelę 
Kalahario bušmenų, apsijuosusių strėnas juosta, įsitaisiusių 
priešais televizorių su nuotolinio valdymo pulteliu ir paeiliui 
perjunginėjančių kanalus. 


Rojuje kiekvienas vyras turi tris 
nuotolinio valdymo pultelius 
ir unitazai Čia neuždengiami. 

Visos moterys labiausiai nepakenčia, kai vyrai be perstojo 
perjunginėja kanalus. Įprasta juokauti, kad daug moterų savo 
vyrus mielai palaidotų su nuotolinio valdymo pulteliu, tvir- 
tai suspaustu rankose. 

Baigiantis ilgai dienai, moterys mėgsta atsipalaiduoda- 
mos pažiūrėti kokią televizijos laidą, ypač serialus, kuriuose 
daug paprasto bendravimo ir jausmingų scenų. Jų smegenų 
struktūrai priimtini aktorių žodžiai ir jų kūno kalba, joms 
patinka numatyti tarpusavio santykių vystymosi baigtį. 
Moterys mėgsta ir reklaminius filmukus. O vyrams televi- 
zoriaus žiūrėjimas — visiškai kitoks procesas, tenkinantis du 
svarbiausius impulsus. Pirma, turint smegenis, skirtas daryti 
sprendimus ir spręsti problemas, vyrui labiausiai rūpi kuo 
greičiau prisikasti prie esmės. Šokinėdamas per kanalus, jis 
gali analizuoti kiekvienoje programoje rodomas problemas 
ir apsvarstyti reikiamus sprendimus. Antra, vyrai, matyda- 
mi kito problemas, pamiršta savąsias, tad suprantama, kodėl 
vyrai TV vakarinių žinių suvestinės žiūri šešiskart daugiau 
negu moterys. Kadangi jo protas vienu metu gali daryti tik 
vieną darbą, stebėdamas kitų žmonių problemas ir nesijaus- 
damas už jas atsakingas, jis gali pamiršti savo paties rūpes- 
čius. Todėl tai tapo atsipalaidavimo būdu, kaip ir naršymas 
po internetą, krapštymasis prie automobilio, sodo laistymas, 
mankštinimasis gimnastikos salėje arba mylėjimasis, kas 
vyrams labiausiai patinka. Kol vyras yra sutelkęs dėmesį į 
vieną dalyką, jis visada geba pamiršti savus nemalonumus 
ir jaustis gerai. 


Vyrams neįdomu, kas rodoma per televiziją, 
jie nori žinoti, ką dar galima 


per ją pamatyti. 

Jeigu moterį slegia rūpestis, visiškai nesvarbu, ar ji dar 
ką nors veikia - vis tiek problema būna užvaldžiusi jos visas 
daugiakryptes mintis, ir jai būtina apie ją pasikalbėti, kad 
nors kiek palengvėtų. 

Šis pagrindinis lyčių skirtumas dažnai ir kelia rūpesčių. 
Moteris dažniausiai mėgina pasišnekėti su vyru, kai jis skai- 
to laikraštį arba naršo po kanalus, o jei jis nereaguoja į tai, 
ką sako moteris, ji ima reikalauti dėmesio. „Ką aš dabar pa- 
sakiau?“ — klausia ji. Jos nusivylimui, jis dažniausiai negali 
atsakyti. Nors ir girdėjo ją kalbant, bet jo smegenys buvo 
užsiėmusios vienintele užduotimi - laikraščio skaitymu, jis 
iš tikrųjų jos visai nesiklausė arba neanalizavo, ką ji sakė, tik 
fiksavo jos žodžius. 

Moterys dažnai kaltina vyrus, kad tuo metu, kai jos mėgi- 
na sujais pasikalbėti, jie klaidžioja kažkur už jūrų marių. Tas 
glumina vyrus; jie mano, jog pakanka, kad jie fiziškai būna 
šalia. Tačiau moterys nori, kad jie reikštų ir savo jausmus. Jas 
piktina akivaizdus vyrų neatidumas, ir joms atrodo, kad jas 
ignoruoja. Vyrus erzina, kad jiems neleidžiama ramiai patū- 
noti net tada, kai jie mėgina įsiūlyti patarimų, kuriuos mo- 
terys atmeta. Kuo labiau moteris spaudžia, tuo labiau vyras 
irzta. O kuo labiau jis piktinasi, tuo daugiau moters širdyje 
kaupiasi apmaudo. 

Moteris turi suprasti, kad vyro spoksojimas į nieką yra jo 
būdas atsipalaiduoti ir jai nereikia to imti į širdį. Kalbėdamas 
jis vienu metu kalba apie vieną dalyką. Moters išsivingiavu- 
sios smegenys leidžia jai kalbėti apie daugybę dalykų tuo pat 
metu, apie praeitį, dabartį ir ateitį. 


Jei vyras tyli, tai nereiškia, kad jis nemyli 


moters. Jam tik reikia ramybės. 

Vyras turi suvokti, kad moteriai reikia pasikalbėti nieko 
nesprendžiant, - taip ji išsivaduoja iš įtampos. 


Sprendimas 

Norint išspręsti nuotolinio valdymo problemą, moteriai rei- 
kėtų su vyru ramiai pasikalbėti, kad ją mygtukų spaudymas 
varo iš proto, ir paprašyti, kad jis neperjunginėtų kanalų, kai 
ji žiūri mėgstamą laidą. Antraip ji gali nuotolinio valdymo 
pultelį paslėpti ten, kur jam net nešaus į galvą jo ieškoti. Jeigu 
nė vienas šių būdų nepadės, ji turėtų pamąstyti, ar nevertėtų 
nusipirkti televizoriaus sau —- arba bent kitą nuotolinio val- 
dymo pultelį. 


3. Kodėl vyrai nesustoja pasiklausti kelio? 


Daugiau kaip 100 000 metų vyrai, pasitelkę smegenų erd- 
vinio mąstymo dalį, persekiodavo grobį ir dobdavo jį. Tuo 
laikotarpiu vyrai puikiai išmoko orientuotis, išlavėjo jų 
gebėjimas grįžti atgal tuo pačiu keliu, taigi, jie galėdavo me- 
džioti sukardami ilgus atstumus ir paskui rasti kelią namo. 
Todėl pirmąkart atsidūręs belangiame kambaryje daugiau 
nei vienas vyras iš trijų gali parodyti šiaurę 90 laipsnių 
tikslumu, ką padaryti gali tik viena iš penkių moterų. Deja, 
galite niekada neišmokti rasti šiaurės; jūs tą mokate arba ne. 
Įtikimiausias vyrų gebėjimas orientuotis paaiškinamas tuo, 
kad jų dešiniajame smegenų pusrutulyje yra didesnė gele- 
žies koncentracija, leidžianti jausti šiaurės magnetinę trauką. 
Dėl to vyrai sugeba rasti tą pačią vietą, kur sėdėjo per sporto 
varžybas ar milžiniškoje automobilių stovėjimo aikštelėje, vis 
į tą pačią vietą pastatyti automobilį ir grįžti į tą pačią vietą, 
kur jau kartą buvo. 

Savo šeimos lizdelį saugančios moterys nedrįso vie- 
nos keliauti toliau už horizonto, todėl išmoko vadovautis 
orientyrais - joms nereikėjo orientuotis erdvėje, tai lėmė jų 
darbas. Pastebėjusi medį, ežerą arba kalvą, ji pagal šiuos žen- 
klus rasdavo kelią namo. Čia ir slypi esmė, kaip vyras turėtų 
moteriai nurodyti kelią. Jeigu jis sakys, kad ji turi išvažiuoti į 
kelią, šalia kurio auga milžiniškas ąžuolas, tada pasukti prie 
rausvo pastato šalia Nacionalinio banko, esančio priešais 
ežerą, ji galbūt pasieks savo tikslą. Bet jeigu jis nurodys, kad 
reikia sukti į trečią Vakarų šalutinio kelio išvažiavimą 23 
greitkelyje, jos turbūt niekas niekada nebeišvys. 


Vyrai nepasiklysta — jie tiesiog randa 
alternatyvias vietas. 


Vyrui prisipažinti, kad jis pasiklydo, reiškia prisipažinti, 
kad jis prarado svarbiausią savo gebėjimą - gebėjimą rasti kelią. 
Greičiau jis leistųsi sudeginamas ant laužo, negu tai prisipažin- 
tų moteriai. Jeigu esate moteris, sėdinti keleivio vietoje, ir ką tik 
pravažiavote tą patį garažą trečią kartą, nereikškite vyrui kriti- 
nės pastabos ir nieko nepatarinėkite, jeigu nenorite eiti pėsčia. 


Sprendimas 

Nupirkite žemėlapį arba žinyną ir palikite vyrui automobily- 
je. Jeigu jis domisi kompiuteriais, bet kuriame mieste įsigyki- 
te CD-ROM kompaktinių plokštelių su puikiais maršrutais, — 
juos galima išspausdinti ir pasiimti į kelionę. Būtų puikus 
sumanymas jam gimtadienio ar Kalėdų proga nupirkti visai 
nebrangią nešiojamąją palydovinę navigacijos sistemą - nuo- 
stabų erdvinį berniuko žaislą, su kuriuo jis visada bus teisus, 
niekada nepasiklys ir mylės jus amžinai. 

Kodėl reikia 4 milijonų spermatozoidų, kad 
būtų surastas ir apvaisintas vienas kiaušinėlis? 
Nė vienas nenori pasiklausti kelio. 


Skubi, atsargi, nenumatyta strategija - pasakyti, kad jums 
nedelsiant reikia į tualetą. Tokiu atveju jis bus priverstas su- 
stoti, pageidautina, kad kokioje nors degalinėje. Kol jūs tvar- 
kysitės tualete, jis turės laiko apsimesti ką nors perkąs, kad 
galėtų pasiklausti kelio. 


4. Kodėl vyrai reikalauja, kad unitazo dangtis būtų 
visada pakeltas? 


Iki 1900-ųjų pabaigos išvietės buvo nedideli pastatėliai už 
namo. Kai moterį prispirdavo reikalas, į tualetą ją lydėdavo 
kita moteris, kad būtų saugiau. Vyrai į tupyklą eidavo vieni, 
o kilus pavojui, apsigindavo patys. Jie niekada nesišlapinda- 
vo tualete - „varydavo“ ant krūmų arba ant ko nors priešais, 
šį įprotį šiuolaikiniai vyrai yra paveldėję iš protėvių. Štai 
kodėl retai galima išvysti besišlapinantį vyrą atviroje vietoje, 
jis visada tą daro prieš ką nors — sieną arba medį, nes jiems, 
kaip ir visiems kitiems gyvūnams, būdinga pažymėti savo 
teritoriją. XIX a. pabaigoje išradus tualetus su nuleidžiamu 
vandeniu (esą jį išrado Thomas Crapperis), „kukli tupyklėlė“ 
perkelta į namus ir viešuosius pastatus. Vis dėlto moterys at- 
likti gamtinių reikalų vis tiek atkakliai keliavo grupelėmis. 
Iš vyrų niekada neišgirstama sakant: „Ei, Fredai, einu į tua- 
letą... ar nori eiti su manimi?“ 


Vyrui, einančiam į vonios kambarį, 


draugijos nereikia. 

Dabar visur viešuosiuose tualetuose yra atskiros kabi- 
nos- su sėdimaisiais unitazais moterims ir pritvirtintais 
prie sienos pisuarais vyrams. Moterys visada atsisėda, o 
vyrai prisėda tik 10-2096 viso laiko. Šiuolaikiniai namai su- 
projektuoti ir pastatyti taip, kad juose galėtų gyventi ir vyrai, 
ir moterys, bet tualetai vyrams nepatogūs, nes jie pritaikyti 
moterims. Namie vyras turi pakelti tualeto dangtį, kad jis 
būtų neapšlapintas, kai ant jo sėsis moteris. Tačiau jeigu jis 
dangčio nenuleidžia, moteris atvirai jam padaro pastabą. Dėl 
to daugelis vyrų labai įsižeidžia. Kodėl moterys vyrų pato- 
gumui negalėtų palikti unitazo atidengto? Kai kur pasauly- 
je, pavyzdžiui, Švedijoje, išleistas įstatymas vyrams šlapintis 
viešajame tualete atsisėdus - teisinga valstybiniu požiūriu. 


Kai Dievas baigė kurti pasaulį, paaiškėjo, kad jam liko dar 
du dalykai, kuriuos jis turėjo padalyti Adomui ir Ievai. 
Vienas, aiškino jis, yra dalykėlis, su kuriuo jo savininkas 
galės šlapintis stovėdamas. Adomas susijaudino ir maldaute 
maldavo, kad šis atitektų jam. 


Ieva maloniai nusišypsojo ir Dievui tarė, kad jeigu Adomas 

iš tikrųjų jo taip norįs, tegul ir turi. Taigi, Dievas davė tą 
daikčiuką Adomui, kuris tučtuojau pasitraukė į šalį ir džiugiai 
nusišlapino ant medžio, smėlyje palikdamas raštą. Ir Dievas 
matė, kad pasielgė teisingai. 


Tada Dievas atsisuko į Ievą. „Na, gerai, liko kitas daiktas, - 
tarė jis. - Manau, kad gali jį turėti“. 


„Ačiū, - padėkojo Teva ir paklausė: - O kaip jis vadinasi?“ 
Dievas šypsodamasis atsakė: „Daugkartiniai orgazmai“. 


Prieš kelerius metus Švedijoje feminisčių grupė reikalavo 
uždrausti vyrų pisuarus remdamosi tuo, kad vyrai, kai šla- 

pinasi stovėdami, „triumfuoja dėl savo vyriškumo“ ir tokiu 
būdu žemina moteris. Mažai kas jas palaikė. Tačiau kai ku- 
riose vietose, dažniausiai JAV šiuolaikiškai įrengtuose rek- 
lamų agentūrų biuruose, jau beveik nebeliko pisuarų, vietoj 
jų pastatytos atskiros kabinos su abiem lytims skirtais uni- 
tazais, nors tai padaryta daugiau pinigų taupymo ir erdvės 
optimizavimo sumetimais, o ne siekiant lyčių lygybės. Viena 
olandų bendrovė 2000 metais paskelbė pristatanti rinkai 
pirmąjį pasaulyje „moterų pisuarą“. Ligi šiol visuotiniams 
tualeto įpročiams jie didelės įtakos nepadarė. 

Vienas iš mūsų skaitytojų vyrų mums parašė, kaip jis ir jo 
žmona išsprendė nuolatinį ginčą dėl unitazo dangčio: 


„Moterys turėtų suprasti, kad kartais vyrų penis daro savaip. 
Vyras gali įeiti į tualeto kabiną (kai užimti visi pisuarai), tik- 
sliai nusitaikyti, bet vis tiek sugebės apšlapinti rulonėlį tua- 
letinio popieriaus, klius ir kairiajai jo kelnių klešnei, ir batui. 
Sakau jums, kad Džonu Tomu negalima pasikliauti. 

Dabar, po 28 vedybinio gyvenimo metų, žmona mane 
išmokė. Daugiau man neleidžiama šlapintis kaip vyrui - sto- 
vint. Ji reikalauja, kad šlapinčiausi atsisėdęs. Esu įtikintas, 
kad man tai daug nekainuos. Priešingu atveju, jeigu dar kar- 
tą įėjusi naktį į tualetą atsisės ant apšlapinto dangčio arba 
įkris į unitazą, — nes unitazo dangtis bus nenuleistas, - ji 
mane užmuš miegantį“. 


Susiduriama ir su rytinės erekcijos problema, dėl kurios 
vyrui tiksliai nusitaikyti dvigubai sunkiau, todėl jis neno- 
rom apšlapina sieną. Jis guodžiasi, kad net ir atsisėdus būna 
didelių sunkumų, kuriuos gali suprasti tik vyrai. Dabar jis 
įsigudrino gulėti virš unitazo „Skrendančio supermeno“ pa- 
dėtyje, kad būtų tikras, jog niekas nenutekės pro šalį. 

„Moterys turėtų suprasti, kad tai visai ne vyrų kaltė. Mes 
jautriai reaguojame į jų rūpinimąsi higiena ir vonios kambario 
švara, bet kartais atsitinka tai, ko negalime kontroliuoti. Kalti 
ne mes, o motulė Gamta. Jeigu būtų tėvas Gamta..., tokių 
problemų nekiltų...“ 


Tiesą sakant, vyrams iš tikrųjų visai nerūpi, ar tas dang- 
tis pakeltas ar ne, bet gali susipykti su moterimi, kuri, užuot 
mandagiai paprašiusi, kad jis būtų nuleistas, to reikalauja 
arba pati tai padaro. 


Sprendimas 

Paprašius vyrą šlapintis sėdint, problemų daugiau neturėtų 
kilti. Jeigu vyras atsisako, reikėtų ramiai, bet tvirtai pabrėžti, 
kad šimtai tūkstančių vyrų islamą išpažįstančiose šalyse šla- 
pinasi sėdėdami ir visai nemano, jog tai nors kiek žeidžia jų 
vyriškumą. Sakoma, kad Mahometas stovėdamas šlapinosi 
vienintelį kartą, kai vaikščiojo sode, kuriame buvo neįmano- 
ma atsisėsti. Jeigu vyro tai neįtikina, tiesiog įveskite namie 
naujas taisykles. Nuo šiol paveskite vyrui valyti tualetą, kas- 
dien plauti grindis, kad neliktų nė vieno nutiškusio lašelio. Ir 
netrukus galbūt atsiras teigiamų poslinkių... 

Idealus sprendimas, jeigu išgalite, nusipirkti namą su 
dviem vonios kambariais: vienas būtų jam, o kitas jums; arba 
atnaujinti dabartinį namą ir įrengti dar vieną vonios kam- 
barį. Tada kiekvienas džiaugtumėtės savo švara ir higiena 
nejausdami įtampos dėl kito pridarytos netvarkos. 

5. Kodėl vyrus taip nervina vaikščiojimas po 
parduotuves? 


Būti vyru puikumėlis, nes du kostiumus, trejus marškinius, 
diržą, tris kaklaraiščius ir dvi poras batų jis gali įsigyti per 
aštuonias minutes. Šių drabužių vyrui pakanka devyneriems 
metams. Kalėdines dovanas visai šeimai jis gali nupirkti 
gruodžio 24 dieną pusę penkių po pietų ir visiškai vienas. 


Vyrui batų poros ir kelerių marškinių užtenka 
ne vienam sezonui. Metų metus, gal net 
dešimtmečius, jis nekeičia šukuosenos. Todėl ir 
jo piniginė tveria daug ilgiau. 


Daugumai vyrų apsipirkimas tolygus procedūrai, kai 
gydytojas čiupinėja jų prostatą šaltomis rankomis. Britų 
psichologas dr. Davidas Lewisas mano, kad vyrų įtampą, 
patiriamą per kalėdinio apsipirkimo grūstį, galima priskirti 
tai pačiai įtampos kategorijai, kaip ir policijos pareigūnui 
bandant numalšinti įtūžusios minios sukeltas riaušes. Na, o 
moterims vaikštinėjimas po parduotuves yra mėgstamiausia 
atsipalaidavimo forma. 

Visiems, tyrinėjusiems skirtingą vyrų ir moterų evoliucio- 
navimą ir žinantiems, kaip veikia jų smegenys, viso to priežas- 
tys yra akivaizdžios. Senovėje, vyrams medžiojant, išsivystė 
tunelinis regėjimas, kuris padeda tiesiu keliu judėti iš taško 
A į tašką B. Lakstymas zigzagais tarp pirkėjų ir iš vienos par- 
duotuvės į kitą, norint sėkmingai apsipirkti, verčia vyrą jaustis 
itin nesmagiai, nes keičiant kryptį reikia įtempti protą. O mo- 
terims, turinčioms platesnį periferinį regėjimą, visai įprasta 
visomis kryptimis naršyti po rajoną, pilną parduotuvių. 

Patarimas Nr. 62 perkantiems vyrams: kėglių take nieka- 
da nenusipirksite naujų batų už 4 svarus. 

Vyrai evoliucionavo į individus, galinčius greitai užmušti 
ir grįžti namo. Dabartiniai vyrai greitai mėgsta ir apsipirkti. 
Moterys renkasi pirkinius taip pat, kaip senovėje rinkosi 
maistą jų prosenelės: jos su būreliu kitų moterų išeidavo vi- 
sai dienai ten, kur viena iš jų prisimindavo augus valgomuo- 
sius augalus. Jos neturėdavo konkretaus tikslo ar nurodymo 
ir buvo nesvarbu, kiek užtruks. Leisdavo dieną bastydamosi 
iš vienos vietos į kitą, spaudydamos, uostydamos, čiupinėda- 
mos ir ragaudamos viską, ką aptikdavo ar kas patraukdavo 
akį, be to, tarpusavy plepėdamos įvairiausiomis viena su kita 
nesusijusiomis temomis. Vakare grįžusios namo, net ir nie- 
ko tinkamo neradusios, jos vis tiek būdavo patenkintos, kad 
diena prabėgo puikiai. Vyrui tai nesuvokiama. Jam iškeliauti 
su kitais vyrais nežinia kur, be aiškaus tikslo, užduoties arba 
nežinia kuriam galui ir grįžti tuščiomis būtų tikra nesėkmė. 
Kai vyro paprašoma einant pakeliui iš darbo nupirkti pieno, 
duonos ir kiaušinių, jis gali grįžti su sardinėmis ir zefyrais. 
Jis pamiršo, ką žmona prašė parnešti, ir užtat grįžo su keletu 
„pirkinių“ - tai jam labai įprastas greitas laimikis. 


Moteris rengiasi rūpestingai, atsižvelgdama į 
orą, sezoną, madą, spalvų derinimą ir į tai, kur 
eina, kaip tą dieną jaučiasi, su kuo susitiks ir 
ką veiks. Vyras tik pauostys tuos drabužius, 


kuriuos paliko nudrėbtus ant kėdės atramos. 


Tyrimai parodė, kad drabužių ir maisto pirkimas vyrams 
ne tik nepatinka, bet ir žalingas jų sveikatai, nes sukelia 

jiems įtampą. Tačiau yra būdų, padedančių apsiperkant jaus- 
tis gerai. 


Kaip pirkti maistą 


Visada leiskite vyrui stumti parduotuvėje vežimėlį. Vyrams 
patinka, kai jie yra kontroliuojami, ir jie mėgsta „vairuoti“ 
pasitelkdami erdvinius sugebėjimus - posūkius, kampus, 
greitį ir t. t. Jiems netgi patinka vežimėliai su netikrais 
ratukais, nes tai dar didesnis erdvinių ir orientacinių įgū- 
džių išbandymas. Daugybė vyrų tyliai mintyse leidžia 
brrrrrmmmmmm garsus - visai kaip tada, kai buvo maži 
berniukai. Pasiteiraukite jo nuomonės, kaip geriausia į ve- 
žimėlį sukrauti maistą - ieškodamas sprendimo jis vėl galės 
pasitelkti erdvinius įgūdžius. Moterys labiau mėgsta po 
didelę parduotuvę bėgioti visomis kryptimis ir darbuotis 
pagal sąrašą, o vyrai - nusitaikyti tiesiai, pirkti, ką atsimena, 
ir tyrinėti visus gerai atrodančius daiktus. Todėl jie visada 
parneša namo tuos pačius pirkinius - pavyzdžiui, vienišo 
vyro virtuvės spintelėje išrikiuotos 26 skardinėlės kepintų 
pupelių, 9 buteliukai pomidorų padažo ir nieko daugiau. Kol 
žingsniuosite skersai išilgai tarp lentynų, nurodykite jam aiš- 
kų tikslą - tepasidairo į etiketes, dydžius, ką nors paragauja, 
palygina kainas, o paskui padėkokite už pastangas. Visada 
pasiklauskite, ką jis mėgsta, kaip įmanydamos jį pamalonin- 
kite ir galiausiai nupirkite jam mėgstamą skanėstą, pavyz- 
džiui, šokoladą. Dabar moteris gali čiupti sau už gerklės ir 
sušukti: „Tai tik tiek tereikia einant pirkti maisto?!“ Neuž- 
mirškite, kad vyro smegenyse nėra techninės apsipirkimo 
įrangos, taigi juos būtina skatinti. 

Drabužių pirkimas 


Daugelis moterų beveik teisios manydamos, kad vyrai yra 
užprogramuoti įsigyti bjaurius drabužius. Šimtus tūkstančių 
metų moterys puošėsi, kad suviliotų vyrus, o šie — kad at- 
baidytų priešus. Vyrai išsidažydavo veidus ir kūnus, nosis 
persismeigdavo kaulais, ant galvos prisitaisydavo nudobtą 
bizoną, o prie penio - uolos nuolaužą. Nenustebtume, jeigu 
mokslininkai atrastų, kad būta labai heteroseksualių vyrų, 
turėjusių „neskoningų“ drabužių geną. 


Mes visada laikomės susikibę už rankų. Jei tik 


paleidžiu jos ranką, ji puola pirkti. 


ALLAN PEAsSE 


Tie patys motyvacijos dėsniai, kaip perkant maistą, tai- 
komi ir perkant drabužius pirma nurodykite vyrui dydžius, 
spalvas, audinius, kainas ir tik tada siųskite į medžioklę. 
Vyro smegenys sudarytos taip, kad jis gali susikaupti tik ties 
viena užduotimi. 


Ką galite pasakyti apie elegantišką vyrą? 
Jo žmona turi puikų skonį ir parenka jam 
drabužius. 
Esmę, kaip vyrai perka, atskleidė viščiukų stebėjimas. Kai 
viščiukai buvo šeriami vyriškais hormonais, spalvotą maistą 
jie lesė skirtingai. Pirmiausia sulesė visas raudonas sėkleles, 


paskui geltonas. Kiti viščiukai, negavę vyriškų hormonų, 
spalvotą maistą lesė be jokios tvarkos. 

Sprendimas 
Vienu metu vyrui duokite tik vieną užduotį ir nemėginkite 
jo įtikinti, kad pirkdami daugiau prekių sutaupysite nemažai 
pinigų. Niekada jo neklauskite: „Kokia suknelė man labiau 
tinka - mėlyna ar auksinė?“ Vyras pradės nerimauti, nes jis 
žino, kad nepataikys - išrinks ne tą. Dauguma vyrų turi tik 
dvi poras batų, vyrų smegenys sunkiai derina raštus ir mo- 
delius, o vienas iš aštuonių vyrų neskiria raudonos, mėlynos 
arba žalios spalvos. Jeigu moteris paprašo vyro jai ką nors 
nupirkti arba nuo kabyklos paduoti kokį nors drabužį, ji turi 
nurodyti tikslų norimo apdaro dydį. Kai jis paduoda vienu 
dydžiu per didelį, ji apkaltina jį manant, kad ji stora. O jeigu 
pasiūlo drabužį, vienu dydžiu per mažą, ji nusigąsta, kad pa- 
storėjo. Ieškant drabužių vyrui, moteris turėtų nurodyti, kad 
rinktųsi vieną iš dešimties, ir niekada neužduoti palygina- 
mųjų klausimų, pavyzdžiui: „Geriau žalias ar geltonas?“ Mo- 
teris, palikdama vyrą už persirengimo kabinos durų, visada 
turi jam duoti ką nors užkrimsti, kad jis nenuobodžiautų. 
Net ir laikantis tokios taktikos, daugelis vyrų apsiperkant 
dėmesingi išlieka tik 30 minučių. Bet jeigu vis tiek primygtinai 
reikalaujate, kad jis eitų kartu, pasirinkite apsipirkimo vietą 
netoli didelės techninės įrangos parduotuvės, kad blogiausiu 
atveju jis galėtų grįžti namo su naujausiu „Black čc Decker“ re- 
versiniu grąžtu, su kuriuo kada tik panorėjęs be kopėčių tinko 
lubose galės tobulai išgręžti apvalias mažas skylutes. 


6. Kodėl vyrai turi tokių bjaurių įpročių? 


Moterys skundžiasi, kad vyrų įpročiai daug nemalonesni 
negu moterų, tačiau tyrimai to kol kas nepatvirtina. Jų 
manymu, vyrai palankesni blogiems moterų įpročiams, ir į 
smulkmenas kreipia mažiau dėmesio negu moterys. Todėl jie 
tikriausiai beveik ir nepastebi įsižeidusios moters netakto. 

Gera būti vyru, nes jums nereikia išeiti iš 
kambario, kai turite susitvarkybi savo privačias 


„teritorijas“. 


Iš vyrų įpročių sąrašo moterys nepakenčia nosies krapšty- 
mo, raugėjimo, prakaito kvapo, senų apatinių baltinių ir tarp- 
kojo kasymosi. Tačiau labiausiai jas piktina oro gadinimas. 


Pilvo pūtimas: daiktavardis, moteriškosios giminės - tai 
negerą jausmą sukeliantis nesuvirškinto maisto produktas; 
daiktavardis, vyriškosios giminės - tai nesibaigiantis 
pasilinksminimo šaltinis, saviraiška ir vyro garantija. 


Oro gadinimas moterims nepriimtinas visur, net jeigu tai 
sveiko kūno ir dietos požymis. Vyrams oro gadinimas yra 
užsiėmimas ir pramoga laisvalaikiu jau maždaug 10 metų, 
berniuko laimėjimai matuojami pagal jo sugebėjimą paleisti 
kanonadą bumbsėjimų įvairiomis aplinkybėmis, pavyzdžiui, 
mėgdžiodamas balsus arba pasitelkdamas žiebtuvėlį, kad 
kambarį nutviekstų žydra šūvių liepsna. Šios išdaigos lai- 
komos didesniais pasiekimais negu vaistų nuo poliomielito 
išradimas. Raugėjimas yra antroje vietoje. 

Garsiausias oro gadintojas pasaulyje buvo Josephas Po- 
jul, kuris 1892 metais Paryžiaus „Mulen Ruže“ atliko gerai 
žinomą numerį „Le Petomane“. Jį pradėdavo pasakojimu, ku- 
riame veikėjų balsus pamėgdžiodavo garsiai bumbsėdamas. 
Jis rūkydavo cigaretę per vamzdelį, įkištą į užpakalį, be to, 
grodavo valstybės himną fleita, prijungta prie to vamzdelio 
galo. Pasakojama, kad moterys kvatodavo daug labiau negu 
vyrai ir kad kai kurias reikėdavo išnešti ir gabenti į ligoninę 
gaivinti. 

Faktai apie meteorizmą 


96,3Yo vyrų prisipažįsta, kad gadina orą, ir tik 2,17 moterų 
prasitaria kartais tai darančios. Vyrai per dieną išskiria vidu- 
tiniškai 1,5-2,5 litro dujų, pirsteldami 12 kartų, ir to pakaktų 
pripūsti nedideli balioną. Moterys pirsteli maždaug septynis 
kartus per dieną ir išskiria 1-1,5 litro dujų. Pagrindinė prie- 
žastis, kodėl gadinamas oras - nepaliaujamas kalbėjimas ir 
kalbėjimas valgant. Organizme susikaupia oro, kurio dides- 
nė dalis iškvepiama, o likęs nukeliauja į plonąsias žarnas, kur 
susimaišo su kitomis dujomis ir laukia, kada galės išsiveržti 
į nieko neįtariantį pasaulį. 1956 metais Londone nustatytas 
rekordas: Bernardas Clemmensas orą gadino oficialiai nu- 
statytą laiką — 2 minutes ir 42 sekundes. 


Kodėl vyrai orą gadina dažniau negu moterys? 
Moterys plepa gana ilgai nesustodamos, todėl ir 


nesusidaro spaudimas. 


Išskiriamas dujas sudaro 50-6076 azoto ir 30-40“ anglies 
dioksido. Kitas 5-1540 sudaro metanas, kuris yra pogrindinė 
minų sprogimo medžiaga, ir sprogiosios vandenilio dujos, 
galinčios sugriauti miestus. Vienas iš didžiausių šių dujų šal- 
tinių — kiaušiniai, sukeliantys tai, kas vadinama „supuvusio 
kiaušinio kvapu“. 


Erzinantis maistas 

Dujų išsiskyrimą daugiausia sukelia žiediniai kopūstai, svo- 
gūnai, česnakai, kopūstai, brokoliai, sėlenos, duona, pupelės, 
alus, statinaitė baltojo vyno, vaisiai ir daržovės. Todėl vege- 
tarus pilvo pūtimas kamuoja daug dažniau, bet išsiskyrusios 
dujos ne taip smirda. 

Susikaupusių dujų kiekį mažina aktyvuotos anglies tab- 
letės, meteorizmą slopinantys preparatai ir pipirmėčių bei 
imbiero produktai. Dar naudojama pagalvėlė, kurioje pa- 
grindinė medžiaga yra aktyvuota anglis. Garantuojama, kad 
ant jos atsisėdus kvapas susilpnėja 90“. 

Galvijai ir avys į atmosferą išskiria 3570 metano dujų, tuo 
dar labiau didindamos globalinį atšilimą bei skylę ozono 
sluoksnyje. Baisią grėsmę pasauliui kelia ne terorizmas, o 
bezdančios karvės! 


Sprendimas 

Akivaizdi kovos priemonė - tai sveikas maistas, kuriame yra 
tik keletas pilvo pūtimą skatinančių medžiagų, ir vyrui ge- 
riau pasiūlyti ne kavos, o šaltmėčių arbatos. Gelbsti ir sude- 
rintas dietinis maistas, kai tame pačiame patiekale niekada 
nerasite angliavandenių ir baltymų. 


Vyrams negalima valgyti pilvo pūtimą 
sukeliančio maisto likus dviem 


valandoms iki miego. 


Beje, paraginkite vyrą, kad valgydamas negertų vandens. 
Gerai gerti prieš valgį, bet geriant valgio metu susilpnėja 
virškinimo sulčių veikla, todėl tikėtina, kad paskui jis pirs- 
čios. Vadovaukitės tokiu pavyzdžiu. Liepkite maistą gerai 
sukramtyti, valgyti neskubant ir tuo metu nežiūrėti televi- 
zoriaus. Bet jeigu jis vis tiek atkakliai valgys greitai ir dažnai 
pirsnos, imkitės griežtesnių priemonių. Pasinaudokite vienu 
iš mūsų skaitytojų pavyzdžiu: 

Naigeliui oro gadinimas viešojoje vietoje, kaip antai, uni- 
versalinėje parduotuvėje arba kitur, kur jis užsukdavo su Ša- 

ron, visada teikė didžiulį pasitenkinimą. Bumbtelėjęs vieną 
kartą, jis nutaisydavo nekaltą veidą, kad niekas nesuprastų, 
kas tai padarė. Kai pašaliniai atsigręždavo į porą, Šaron atro- 
dydavo panaši į tikrą kaltininkę, nes būdavo labai išraudusi 
ir sumišusi. Naigelį tai labai linksmino, kol nekilo siaubingas 
kivirčas. Namie jis purpsėdavo lovoje, tai vadindamas „tik- 
rosios meilės išbandymu“. 

Šaron nusprendė miegamajame ir virtuvėje nustatyti 
„nebezdėjimo zonas“. Ji pasakė, kad jeigu jam būnant tarp 
žmonių užeitų noras purptelėti, jis turi ją perspėti mažiausiai 
prieš dvi minutes. Jeigu jis prašymo nevykdys, ji prie savo 
rankinės pasikabins rulonėlį tualetinio popieriaus ir garsiai 
pasiteiraus: „Galbūt tai galėtų tau pagelbėti?“ 

Naminiai gyvūnėliai taip pat gali padėti. Pasigirdus gar- 
sui arba pasklidus kvapui, galima atsisukti į savo šunį arba 
katę ir garsiai jį papeikti. 

Įtikimiausias būdas nugalėti šį bjaurų įprotį - pažadėti 
vyrui, kad su juo pasimylėsite, jeigu jis tinkamai elgsis. Mo- 
teris gali aiškiai parodyti, kad pribezdėtame miegamajame 
jai pradingsta bet koks noras mylėtis. Jei vyras pasistengs lai- 
kytis dietos, kad mažiau gadintų orą, tada jis galės džiaugtis 
daug aktyvesniu seksualiniu gyvenimu. 


7. Kodėl vyrai mėgsta nepadoriai juokauti? 


Vyrams humoras svarbus dėl trijų priežasčių: pirma, kad 
įgytų tarp vyrų pripažinimą, jog jo humoro šaltinis yra neiš- 
semiamas; antra, kad susidorotų su tragiškais įvykiais arba 
aplinkybėmis; trečia, kad būtų patvirtinta tiesa aktualiu 
klausimu. Todėl beveik visais sąmojais svarbiausia išreikšti, 
kas paprastai yra pražūtinga. Juoko šaknys slypi senovėje, 
juokas buvo lyg perspėjimo ženklas kitiems žmonėms apie 
gresiantį pavojų, kaip ir beždžionių šeimoje. Jeigu, pavyz- 

džiui, šimpanzė vargais negalais pasprunka nuo ją užpuolu- 
sio liūto, įsikabaroja į medį, atlošia galvą ir leidžia daugybę 
hu hu hu char char char garsų, panašių į žmonių juoką. Tai 
perspėjimas kitoms šimpanzėms apie pavojų. Juokas yra 
verksmo pratęsimas, o verksmas - reakcija į išgąstį ir baimę, 
tai akivaizdu stebint kūdikius nuo pat gimimo. Jeigu netyčia 
išgąsdinate vaiką žaisdami su juo „kukū“, jis išsigandęs pir- 
miausia pravirksta. Suvokęs, kad jam niekas negresia, ir tai 
buvo tik pokštas, ima juoktis. 

Smegenų skenavimas parodė, kad vyrai juokiasi iš daly- 
kų, labiau stimuliuojančių dešinįjį pusrutulį, o ne kairįjį, mo- 
terys atvirkščiai. Amerikos Ročesterio universitete nustatyta, 
kad vyrų humoro jausmas yra dešiniosios smegenų pusės 
priekinėje skiltyje virš dešiniosios akies. Vyrams patinka hu- 
moras arba visi juokai, logiškai, nuosekliai priartinantys prie 
išvados, kurią sunku nuspėti. Pateikiame keletą palyginti 
nuobodžių juokų, stimuliuojančių vyrų smegenis: 


1. Kuo skiriasi kekšė ir kalė? Kekšė miegos su visais. 
Kalė — su visais, išskyrus jus. 


2. Kuo skiriasi moteris, kurią kankina 
priešmenstruacinis sindromas ir teroristas? Su 
teroristu galima derėtis. 


3. Kodėl vyrai savo penį vadina vardu? Todėl, kad jie 
nenori, jog svarbiausius jų gyvenimo sprendimus 
už juos priimtų koks nors nepažįstamasis. 


Pagrindinis lyčių skirtumas. Vyrų manija laidyti juokus 
apie tragedijas, siaubingus įvykius ir vyrų genitalijas. Mo- 
terų grožybės gali stulbinamai prisidėti prie žmonių dau- 
ginimosi, jos yra saugiai paslėptos, o jeigu atskleidžiamos, 
pailgėja ne vienu kilometru. Tačiau šia tema moterys niekada 

nejuokauja, savo grožybių nevadina malonybiniais vardais ir 
joms tai nėra pokštų šaltinis. 

Vyrų pasididžiavimas puikuojasi priekyje, labai pažei- 
džiamoje ir nesaugioje vietoje (tai įrodymas, kad Dievas buvo 
moteris) ir yra nuolatinis vyrų smaginimosi ir pasilinksmi- 
nimo šaltinis. Moterys pokštauja apie žmones, jų savitarpio 
santykius ir vyrus. Pavyzdžiui: 


1. Ką galite pasakyti vyrui, kuris ką tik pasimylėjo? 
Ką tik norite -jis vis tiek miega. 


2. Kas yra tobulas meilužis? Jis mylisi iki antros 
valandos nakties, o paskui virsta šokoladu. 


3. Kodėl vyrai nevaidina orgazmo? Nes joks vyras 
tokio veido nerodys tyčia. 


Vyrų smegenys neįtikimai geba atsiminti ir išsaugoti s4- 
mojus. Kai kurie vyrai laido pokštus, išgirstus ketvirtoje kla- 
sėje, bet jie nežino geriausių savo vaikų draugų vardų. Vyrai 
mano, kad nepaprastai juokinga iš važiuojančio automobilio 
parodyti nuogą užpakalį būreliui naivių senyvų moterų, 
ypač vienuolėms, ant unitazo dangčio užpilti stiprių klijų 
arba lipalo, rengti oro gadinimo varžybas arba prirakinti 
prie žibinto stulpo girtą ir nuogą būsimą jaunikį. Daugumai 
moterų tai nė kiek nejuokinga. 

Sąmojai- toks svarbus vyrų bendravimo būdas, kad 
net kur nors pasaulyje įvykus didžiulei tragedijai pasaulio 
elektroninio pašto tinklus ir faksus tiesiog užtvindo vyrų 
siunčiami juokai, susiję su ta nelaime. Kad ir kas tai būtų, ar 
princesės Dianos žūtis, ar Rugsėjo 11-oji, ar Osamos bin La- 
deno paieška, vyrų smegenis įvykiai įsiūbuoja akimirksniu. 

Osama bin Ladenas turi 53 brolius ir seseris, 
13 žmonų, 28 vaikus ir turi 300 milijonų. 
Tačiau jis nekenčia amerikiečių už jų besaikį 
gyvenimo būdą. 


Skirtumas tarp vyrų ir moterų atsiskleidžia susidūrus su 
rimtomis emocinėmis problemomis. Didžiulę nelaimę arba 
tragediją moterys išgyvena savo jausmus atvirai rodydamos 
kitiems, o vyrai savo emocijas slepia. Jie pokštaudami „kal- 
ba“ apie įvykį, stengdamiesi neparodyti savo jausmų, kad tai 
nebūtų palaikyta jų silpnumu. 


Kaip sąmojis ir humoras palengvina skausmą 


Juokas ir verksmas stimuliuoja smegenis ir į kraują išsiskiria 
endorfinai. Endorfinas - tai cheminė medžiaga, panašios 
sudėties kaip ir morfinas bei heroinas, veikianti kūną rami- 
namai bei stiprinanti imuninę sistemą. Štai kodėl laimingi 
žmonės, leidžiantys pasireikšti savo jausmams retai serga, o 
tie, kurie tramdo savo jausmus, dažnai atrodo paliegę. 

Psichologiniu ir fiziologiniu požiūriu juokas ir verksmas 
labai susiję. Prisiminkite paskutinį kartą kieno nors sąmojį, 
nuo kurio leipote iš juoko. Kaip jautėtės paskui? Virpulį su- 
kėlė jūsų smegenys, išskiriančios endorfinus į kraujotakos 
sistemą, todėl buvo taip natūraliai linksma. Tiesą sakant, bu- 
vote tarsi apdujęs. Tie, kurie mažai juokiasi, dažnai griebiasi 
narkotikų, alkoholio arba sekso, kad patirtų tą patį pojūtį. 
Alkoholis susilpnina slopinimą ir sukelia juoką išskirdamas 
endorfinus, todėl dauguma santūrių žmonių išgėrę alkoholio 
juokiasi daugiau, o nelaimingieji pasidaro ne tokie liūdni ir 
ne tokie įtūžę. 

Baigiantis nepaliaujamo kvatojimo priepuoliui dažnai 
ištrykšta ašaros. „Aš juokiausi iki ašarų!“ Ašarose yra en- 
cefalino - natūralaus kūno raminamojo vaisto, malšinančio 
skausmą. Mes verkiame išgyvendami skausmingą įvykį, o 
endorfinai ir encefalinas gelbsti mažindami jautrumą. 


Džonas sėdėjo ramiai, kai būrėja spoksojo į 
krištolinį rutulį. Staiga ji ėmė garsiai kvatoti, 
0 jis pasilenkė ir sudavė jai per nosį. 

Tai buvo pirmas kartas, 
kai jis sumušė laimingą mediumą. 


Dažnai žmonės sąmojauja dėl to, kad patiria ką nors 
pražūtinga ir skausminga. Suprasdami, jog įvykis nerealus, 
mes juokiamės ir leidžiame skirtis endorfinams, kad mus 
slopintų. Jeigu įvykis tikras, mes tučtuojau pravirkstame, 
tada kūnas išskiria dar ir encefaliną. Taigi, ašaros dažnai yra 
juoko protrūkio tąsa: susidūrus su rimta emocine krize, kaip 
antai, mirtimi, žmonės verkia, tačiau žmogus, kuris neįsten- 
gia protu suvokti mirties, gali pradėti kvatoti. Kai tikrovė 
pribloškia, jis paplūsta ašaromis. 

Juokas anestezuoja kūną, stiprina imuninę sistemą, ap- 
saugo nuo negalavimų ir ligų, gerina atmintį, daug efekty- 
viau mokomasi ir ilgina gyvenimą. Humoras gydo. Tyrimais 
pasaulyje įrodyta, koks yra teigiamas juoko poveikis, kaip 
jis kartu su paties kūno gaminamais vaistais, malšinančiais 
skausmą, stiprina imuninę sistemą. Prisijuokus stabilizuojasi 
pulsas, pagilėja kvėpavimas, prasiplečia arterijos ir atsipa- 
laiduoja raumenys. 

Tai paprastai vyrų būdas susidoroti su emociniu skaus- 
mu. Kuo vyrui sunkiau kalbėti apie emociškai jį sukrėtusį 
įvykį, tuo smarkiau jis juoksis, šaipysis, bet moteriai tai gali 
atrodyti negailestinga ir užgaulu. Vyrai retai kada kitam 
vyrui atvirai pasakoja apie savo seksualinį gyvenimą, jie tik 
laido sąmojus apie tai. Moterys savo seksualinio gyvenimo 
paslaptis aptaria su savo draugėmis labai smulkiai, vaizdin- 
gai ir be jokių pokštų. 


Nesijauskite įžeistos 


Tol, kol esama airių, bus ir airiško sąmojo. Arba - azijiečių, 
australų ir feminisčių sąmojo. Ir kiekvienąkart atsitikus ko- 
kiai nors tragedijai, ji visada bus tos juokų serijos šaltinis. 

Būti įžeistam ar ne - pasirenkate patys. Kiti negali jūsų 
įžeisti - jūs patys leidžiatės įžeidžiami. Jei įsižeidėte, tai pa- 
rodo visuomenei, kad negalite susitaikyti su problema, kuri 
paverčiama pokštu. Mes esame australai, gyvenantys An- 
glijoje, ir anglai apie mus visada laido australiškus juokus: 
„Kuo skiriasi Australija ir jogurtas? Jogurtas bent turi šiek 
tiek kultūros!“ - „Kodėl australai tokie subalansuoti? Todėl, 
kad jie visada pasiruošę ginčytis“. - „Ką galite pasakyti apie 
ramų australą? Jam varva per abu burnos šonus“. 

Šie pokštai mūsų neužgauna. Jeigu juokinga, mes kvato- 
jamės taip pat smagiai kaip ir anglai. O vėliau gal net tuos 
anekdotus pritaikysime pokštaudami apie kivius arba ame- 
rikiečius. Įsižeidimas - yra netinkamas pasirinkimas kaip ir 
apmaudas, sumišimas arba patiriamas įskaudinimas. 

Kitiems gali pasirodyti, kad turite mažai savigarbos, 
netramdote savo jausmų arba nepasirengę tokiai situacijai. 
Galite jaustis įsižeidę, jei kas nors juokauja apie tai, kad jūsų 
šalyje visi kvailiai. Tai nereiškia, kad yra silpnapročiai ir net 
jeigu pripažįstate, kad jie tokie, išplūdę išdaigininką netapsi- 

te protingesni. Galite pykti, tarkim, dėl to, kad pernelyg di- 
delis eismas, tačiau dėl to judėjimas nesumažės. Jeigu ramiai 
ir analitiškai apgalvosite, kodėl judėjimas toks intensyvus, 
jums gal toptelės mintis, padėsianti šią problemą išspręsti. 
Nėra jokios prasmės pykti. 

Jeigu vyras nederamai juokauja netinkamu laiku ir ne- 
tinkamoje vietoje, pasakykite, kad tai jums nepatinka, ir 
paprašykite jo liautis. Jeigu jis nesiliauja, tiesiog nueikite ir 
užsiimkite savo darbais. 

Vakarėlyje tai padaryti gali būti sunkiau, ypač jeigu esate 
vakaro šeimininkai. Vyras, kurio prašote liautis nepadoriai 
pokštauti, gali pasijusti viešai pažemintas, o tai tik paska- 
tins jį pažerti pasipiktinimą sukeliančių juokelių. Būtų daug 
geriau pradėti pokalbį apie jo sąmojus tariant: „Gal žinai pa- 
doresnių sąmojų, nejau visi juokeliai yra nešvankūs?“ Tada 
pokalbis už stalo gali virsti bendra diskusija apie humoro 
prigimtį. O jūs savo svečius apstulbinsite savo plačiomis 
žiniomis, kodėl vyrai ir moterys juokiasi iš labai skirtingų 
dalykų. 


Blogas elgesys — kaltinkite jo motiną 


Kai kurios moterys į vyrus žiūri kaip į mažus išdykėlius, 
kurie, rodos, niekada neužaugs. Jos teigia, kad jie mėto savo 
drabužius ant grindų, nepadeda namie, neranda savo daiktų, 
nepasiklausia kelio, laukia, kad juos nuolatos aptarnautumė- 
te, niekada neprisipažįsta padarę klaidą. Moterų smegenyse 
užprogramuota auklėti ir tupinėti apie kitus, ypač apie savo 
sūnus. Jos sutvarko sūnaus paliktą jaukalą, gamina jam 
mėgstamiausius patiekalus, lygina drabužius, duoda pinigų 
ir apsaugo nuo gyvenimo išbandymų. Todėl daugelis berniu- 
kų tampa vyrais turėdami tik kelis įgūdžius bei gebėjimus 
sukantis po namus ir menką supratimą, kaip užmegzti sėk- 

mingus santykius su moterimis. Tokie sūnūs bus patrauklūs 
moterims, kurios, kaip ir jų motinos, juos auklės ir puoselės. 
Naujai užsimezgusių santykių pradžioje dauguma moterų 
atsiduoda vyro motiniško auklėjimo vaidmeniui, bet kai su- 
vokia, kad tai gali tapti nuolatiniu vaidmeniu, reikalai gali 
pablogėti. Moteriai svarbu suvokti, kad nuolatos tupinėjant 
apie vyrąjis elgsis su ja kaip su motina ir atsakys šaukdamas, 
staigiais įniršio priepuoliais arba spruks nuo jos. Mat nė vie- 
nas vyras savo motinai nejaučia seksualinio potraukio. 


Kaip perauklėti vyrą 


Iš vyriškosios lyties asmens, ar jis būtų vaikas, ar suaugęs, 
išpešate tai, ko norite, ir stengiatės nematyti to, ko nenorite. 
Pavyzdžiui, jeigu vyras palieka savo drabužius arba šlapius 
rankšluosčius ant grindų, užuot sumetusi į skalbinių krepšį, 
ramiai paaiškinkite, jog šie daiktai turėtų būti krepšyje, nes 
juos reikia išskalbti. Jeigu jis ir toliau nepaklus, tų daiktų 
nerinkite. Jeigu jie trukdo jums palaikyti švarius namus, 
ramiai paaiškinkite, kad juos sukišite į plastikinį maišelį ir 
padėsite į spintelę, pakišite po jo lova arba nunešite jam į 
dirbtuvę. Tada, jeigu jam jų prireiks, jis bent jau žinos kur 
ieškoti. Svarbiausia iš anksto pranešti apie savo ketinimus 
ir nebūti kandžiai, tučtuojau kritikuoti ir agresyviai pulti, 
nes vyrams tai sukelia priešingą reakciją. Kai galiausiai jam 
prireiks švarių apatinių, marškinių arba rankšluosčio, tai jau 
bus ne jūsų, o jo problema. Panašiai elkitės ir tuomet, kai jis 
paliks išmėtytus po visą namą įrankius arba neužbaigtus 
projektus, taip pat perspėkite, kad juos sukišite į spintelę arba 
stalčių. Neneškite jų į jo dirbtuvę arba kitą jam patogią vietą, 
tai tik paskatins jį elgtis priešingai, nei jūs pageidaujate. Jei- 
gu norite perauklėti vyrą, turite atsispirti pagundai tvarkyti 
jo paliktus daiktus. Kai juos susidės, apdovanokite šypsena 

arba padėkokite. Kai kurias moteris baugina net mintis apie 
padėką vyrui, kai jis atlieka tokį elementarų darbą, kaip an- 
tai, surankioja savo drabužius, bet reikia suprasti, kad vyrai 
neevoliucionavo kaip lizdo sergėtojai ir tvarkingumas jiems 
nėra įgimtas. Jeigu vyro motina neišmokė tvarkytis, tai turite 
išmokyti jūs. Kita vertus, jei ir toliau sekiosite paskui vyrą 
(arba berniuką), prisipažinkite, kad norite būti jo motinos 
vietoje, nes atlikdama šį vaidmenį jaučiatės laiminga. 

Suvokus, kaip dirba vyro smegenys, jums pasirodys, kad 
visai smagu vyrų apsupty. Vyrai visur yra vienodi - skiriasi 
odos spalva, kultūra ar įsitikinimai, tačiau smegenys veikia 
taip pat, nesvarbu, kur jie gyvena - Trieste ar Timbuktu. 

Visada geriau su vyrais susikalbėti, o ne ginčytis, pyktis 
ir erzintis. Tada abi lytys gyvens laimingai iki gyvenimo pa- 
baigos. Negali žinoti, ar kitą kartą paklausus moterų, kokie 
dalykai, kuriuos daro vyrai, jas varo iš proto, ar jos paminės 
bent tris. Galbūt. 

KODĖL MOTERYS VERKIA 


Emocinio šantažo pavojai 


eigu mane iš tikrųjų 
mylėtum, nupirktum 
man naują dviratį! 
alei mama jau nupirko 
dviratį!!! 


Nesirūpink dėl manęs... 
Esu sena ir ligota ir 
netrukus ios 4 

IN šį klausimą mes ir rimtai, ir su humoru ap- 
tariame lyčių skirtumus ir kaip juos įveikti. Dabar ap- 
žvelgsime svarbiausius dalykus, kaip manipuliuoti kitų jaus- 
mais siekiant tikslo. Visos pateiktos istorijos yra tikros — tik 
pakeisti vardai, kad būtų išsaugotas konfidencialumas. 

Žmonės kartais verkia neapsimetinėdami, nuoširdžiai, 
tačiau dažnai jiems verksmas - tai būdas manipuliuoti kitų 
jausmais. Vyrai taip elgiasi retkarčiais, o moterys dažniau- 
siai puola į ašaras norėdamos kitus emociškai pašantažuoti. 
Kartais jos tiesiog nesuvokia ką daro. Rauda reaguodamos 
į aplinkybes, žinodamos, kad kiti dėl to sutriks, todėl tikisi 
galėsiančios jais manipuliuoti. Tai valdymo mechanizmas, 
kuris yra arba apgalvotas, arba nesąmoningas. Tikslas — pri- 
versti kitą Žmogų: vyrą, mylimąjį, vaiką, motiną, tėvą arba 
draugą daryti tai, ko jie kitu atveju nedarytų. Moterys gali 
verkti ir norėdamos atrodyti labai apgailestaujančios, kad 
gautų mažesnę bausmę už netinkamą poelgį, pavyzdžiui, 
neištikimybę arba vagiliavimą parduotuvėse. Šis skyrius 
jums padės pažinti žmones, naudojančius manipuliavimo 
taktiką, kad priverstų jus daryti tai, ko jie nori. 

Kodėl mes verkiame 


Verkti - veiksmažodis, kurio sinonimai: bliauti, žliumbti, 
kūkčioti, rėkti, lieti ašaras, raudoti, gokčioti, kriokti, verkšlenti, 
ašaroti, sriūbauti. 


Mes, kaip ir kiti gyvūnai, verkiame tik gimę, tačiau 
žmonės yra vieninteliai Žemės gyventojai, kurių verksmas 
išreiškia jausmus. Žmonėms ašaros reikalingos dėl trijų da- 
lykų: jos nuplauna akių paviršių; iš kūno šalina chemines 
medžiagas ir yra akivaizdaus sielvarto, didelės emocinės 
įtampos požymis. 


AŠARŲ LIAUKA 


* 2 2 „Ž 
ML 
U AŠARŲ KANALAS 


Ašarų liauka yra čiaupas, o akių latakai - drenos 


Ašaras gamina ašarų liaukos, esančios virš akies latako, 
ir jos tais latakais, kurie yra vidiniuose akies kampučiuose, 
nuteka į nosies ertmę. Užplūdus jausmams arba apėmus siel- 
vartui, gausybė ašarų, kurios negali greitai nutekėti ašarų 
latakais, ritasi per skruostus. 

Kodėl moterys verkia daugiau negu vyrai 


Verksmas, pasigirstantis tik gimus, stipriausiai sužadina su- 
augusiųjų meilę ir globėjiškus jausmus. Kūdikis verkdamas 
išsireikalauja to, ko nori, tačiau taip daro ir kai kurios moterys. 
Dauguma moterų pagal kūdikio verksmą gali atpažinti septy- 
nis jo norus. Moterų ašarų liaukos daug aktyvesnės negu vyrų, 
tai lemia audringesnės moterų jausmų reakcijos smegenyse. 
Vyrai retai kada verkia visiems matant, nes evoliuciniu požiū- 
riu vyrui, rodančiam savo jausmus, ypač kitų vyrų akivaizdo- 
je, gali kilti pavojus. Jis pasirodydamas silpnas paskatins kitus 
ji pulti. O moterys, kurios atvirai reiškia savo jausmus kitiems, 
ypač kitoms moterims, taip rodo pasitikėjimą, nes verkianti 
moteris tampa kūdikiu, o jos draugė - globojančia motina. 
Ašaros atlieka tris funkcijas: 


1. Drėkina akis 

Daugelis zoologų mano, kad ši savybė yra vandens eros re- 
liktas, - kai žmonės gyveno daugiausia vandenyje, išsivystė 
plėvėti rankų ir kojų pirštai bei žemyn nukreiptos šnervės, 
kad būtų galima puikiai plaukti. Ašarų liaukos išskiria skystį 
į akis, o ašarų latakai yra vamzdeliai, kuriais tas skystis iš- 
teka per nosies ertmę. Verkiant iš akių pašalinamos druskos 
ir kiti nešvarumai; nepastebėta, kad šią funkciją turėtų kiti 
primatai. Ašarose dar yra fermento, vadinamu lisozimu, nai- 
kinančio bakterijas ir užkertančio kelią akių infekcijoms. 


2. Sumažina įtampą 

Cheminė ašarų analizė rodo, kad nuo įtampos ašarose, rie- 
dančiose per skruostus, yra kiti baltymai, negu tose ašarose, 
kuriomis išvalomos akys. Pasinaudodamas šia savybe kūnas 
apsivalo nuo įtampos toksinų. Tuo galima paaiškinti, kodėl 

po ilgos raudos moterys pasijunta geriau, net jeigu jos verkia 
bejokios priežasties. Ašarose yra ir endorfinų, natūralių kūno 
nuskausminamųjų vaistų, slopinančių emocinį skausmą. 


3. Tai emocinis signalas 

Ruoniai ir jūrinės ūdros verkia iš sielvarto, kai praranda 
savo jauniklį. Žmonės yra vieninteliai Žemės gyvūnai, kurie 
verkia norėdami išreikšti jausmus arba jais manipuliuoti. 
Ašaros - tai regimasis signalas, kuriuo prašoma, kad kiti 
verksnį stipriai apkabintų ir paguostų, jos skatina hormono 
oksitocino gamybą, hormono, kuris skatina Žmogų trokšti, 
kad kitas žmogus jį paliestų ir apglėbtų. 


Ruoniai ir ūdros ašaromis 
nemanipuliuoja. 
Taip elgiasi tik žmonės. 

Akys spindi ir žėri, kai žmogaus jausmai yra labai stiprūs, 
bet ašarų neprisikaupia tiek, kad jos imtų riedėti skruostais. 
Blizga ir žiba savo vaiku besididžiuojančių tėvų arba myli- 
mojo akys, nes jos atspindi susidariusių ašarų šviesą. 
Verksmas ir emocinis šantažas 
Kaip veikia šantažas 


Dabar, atskleidę verksmo tikslus, patyrinėsime, kaip elgiasi 
asmuo, siekiantis manipuliuoti kitu. 

Pavyzdys: Džordžinos istorija 


Džordžina buvo patraukli ir inteligentiška moteris. Prieš 
tapdama atsakingąja asmenine padėjėja, ji lankė sekretorių 
mokyklą. Jai patiko judrus gyvenimas: vakarėliai, prabangus 
butas, dizainerių drabužiai ir sportinis automobilis. Savo 
pragyvenimui ir reikmėms ji užsidirbo pakankamai, o už jos 
ekstravagantišką gyvenimą mokėdavo kompanionai vyrai. 

Bet Džordžinai nepatiko dirbti tik tam, kad pragyventų. 
Išsirangyti iš lovos ir būti kontoroje lygiai devintą ryto po 
audringos nakties jai darėsi vis sunkiau. Ji nebesuderino 
savo asmeninio gyvenimo ir įsipareigojimų darbui. 

Kartą viename vakarėlyje ji savo rūpesčius išsakė vienam 
ten sutiktam vyrui. Jis buvo už ją vyresnis, iš pažiūros pasi- 
turintis, vairavo poršė automobilį ir jachtą, daug keliavo, bet 
neatrodė, kad dirbtų. Jis Džordžinos pasiteiravo, ar ji nenorė- 
tų tapti aukštos klasės palydove, o už dalį jos atlyginimo jis 
galėtų ją supažindinti su didžiule klientūra. 

Kelias dienas gerai pamąsčiusi, Džordžina jo pasiūlymą 
priėmė ir netrukus pradėjo mėgautis gyvenimu, apie kokį 
svajojo. Deja, neilgai. Kaltė, sąžinė ir smurtas netrukus pri- 
vertė suvokti, kad ankstesnis jos gyvenimas buvo ne toks jau 
blogas. Ji išvažiavo, pasikeitė vardą į Pamelą ir gavo darbą 
didžiulėje apskaitos firmoje. Greitai Džordžina, dabar Pa- 
mela, pradėjo susitikinėti su vienu verslo partneriu - savo 
viršininku Grejemu. Galiausiai jie susituokė, o po trejų lai- 
mingų bendro gyvenimo metų jiems gimė kūdikis. Gyveni- 
mas Džordžinai, vadinamai Pamela, klojosi puikiai. Ji turėjo 
nuostabų mylintį vyrą, žavų vaikelį, naują namą, finansines 
garantijas ir gausybę draugų. 

Vieną rytą jai paskambino Frenkas - buvęs nuolatinis 
Džordžinos klientas, kai ji dirbo palydove. Jis norėjo vėl su 
ja susitikti ir pasiūlė pasimatyti per priešpiečius. Pamela 
atsisakė. Tai jau buvo praeitis, viskas baigta. Frenkas spyrė 

ją primygtinai reikalaudamas, kad ji susitiktų su juo, jeigu 
tikrai nenori, kad apie jos ankstesnį gyvenimą sužinotų jos 
vyras ir draugai. 

Pamela buvo priblokšta. Ji galėjo prarasti viską - vyrą, 
namus, vaiką, saugų gyvenimą. 

Pamela susitiko su Frenku, kuris už tylėjimą pareikalavo 
10 000 dolerių. Pamela turėjo šiokių tokių santaupų, ji manė, 
kad kitos išeities nėra, ir sumokėjo. Po trijų mėnesių Frenkas 
vėl pasirodė ir pareikalavo dar daugiau - dabar jis norėjo ir 
sekso, ir pinigų. Pamela kreipėsi į policiją. Frenkas buvo ap- 
kaltintas prievartavimu ir gavo dvylika mėnesių kalėjimo. 
Nors jos vyras puikiai su tuo susidorojo, Pamela suprato, 
kad jos gyvenimas niekada nebegrįš į senas vėžes. 


Tai klasikinis kriminalinio šantažo pavyzdys. Čia pa- 
naudota taktika, kuri taikoma bet kuriomis aplinkybėmis, 
kai vienas Žmogus mėgina manipuliuoti kitu, siekdamas 
asmeninių tikslų. Pateikiame pagrindines sudedamąsias 
dalis ir veikėjus: 


Auka: asmuo, jaučiantis kaltę arba pareigą. 

Šantažuotojas: asmuo, žinantis aukos silpnybes. 

Reikalavimas: atlygis už tylėjimą arba bendradarbiavimas. 

Grėsmė: baimė būti demaskuotam, bausmė, grėsmė prarasti 
tai, kas brangu, arba kaltė. 

Pasipriešinimas: aukos atsisakymas bendradarbiauti. 

Sutikimas: šantažuotojo reikalavimų patenkinimas. 

Tęsinys: neišvengiami tolesni reikalavimai. 


Dauguma žmonių mano, kad tie, su kuriais jie artimai 
bendrauja, gali pasitelkti tokią manipuliavimo strategiją; 
jiems tiesiog atrodo, kad šie Žmonės „nederamai elgiasi“ 
arba yra „įžūlūs“. Šis skyrius jums padės gyvenime atpažinti 
tokius žmones ir patars, kaip elgtis tokiomis aplinkybėmis. 

Emocinis šantažas 


Emocinis šantažas pasireiškia tada, kai asmuo, emociškai 
artimas jums, švelniai grasina nubausti, baudžia arba duo- 
da suprasti, kad kentėsite, jeigu neišpildysite to, ko jis pra- 
šo. Šantažuotojas žino jūsų paslaptis ir silpnąsias vietas, ir 
jomis pasinaudoja, kad priverstų jus paklusti. Kad ir kokių 
stipriųjų ar silpnųjų vietų turėtumėte, šantažuotojas visada 
pasinaudos jomis prieš jus. 


Pavyzdys: Rozmari istorija 


Rozmari vyras Gregas ir jos motina vienas kito nemėgo. Roz- 
mari motina manė, kad Gregas jai nėra visai tinkamas, todėl 
stengėsi pridaryti porai nemalonumų. 

Vieną dieną ji Rozmari papasakojo, kad viena iš jos drau- 
gių matė Gregą bare su kita moterimi. 

- Tai tikriausiai buvo jo bendradarbė, - suabejojo Rozma- 
ri. - Mudu nesame vienas kito nuosavybė. 

Rozmari apie tai pasiteiravo Grego. Jis įsiuto ir apkaltino 
ją šnipinėjimu. 

- Jeigu nepasitiki manimi, galbūt mums vertėtų pagalvoti 
apie mūsų santykius, - užsiplieskė jis. 

Rozmari atkakliai jį kamantinėjo toliau, kol galiausiai 
Gregas buvo priverstas prisipažinti, jog ta moteris yra baro 
savininkė, o jis kūrė planus, kaip padaryti staigmeną - su- 
rengti netikėtą vakarėlį artėjančio Rozmari gimtadienio 
proga. Paskui užsispyrė nutempti Rozmari į tą barą ir supa- 
žindinti abi moteris. 

Po dvejų metų Rozmari motina pargriuvo ir sunkiai su- 
sižeidė. Ligoninėje ji pragulėjo keturis mėnesius, o grįžusi 
visai neturėjo jėgų ir prarado pasitikėjimą savimi. Prislėgta 
Rozmari suvokė, kad reikia pasikviesti motiną pagyventi 

kartu su jais, bet nežinojo, kaip į šią mintį reaguos Gregas. 
Norėdama pradėti kalbą šiuo kebliu klausimu, kruopščiai 
rinkosi tinkamą laiką. 

Tą vakarą ji labiau negu visada pasirūpino savo išvaizda 
ir pagamino mėgstamiausią Grego valgį. Kai jis grįžo namo, 
ji ipylė jam taurę vyno ir pasidomėjo, kaip jam sekėsi. At- 
ėjus metui sėsti prie stalo, ji žinojo, kad jis ramus ir atsipalai- 
davęs. 

Po deserto ji susiėmė už galvos. Gregas švelniai paklausė: 

- Kas atsitiko? 

- Nežinau, kaip tau ir pasakyti, - atsakė ji. - Jaučiuosi 
tiesiog siaubingai. 

Gregas ją apglėbė. 

- Rozi, kas tau? - paklausė. - Gal aš padariau ką nors ne 
taip? 

Rozmari liūdnai papurtė galvą. 

- Ne, Gregai, nieko tu nepadarei. Aš tik... 

Ir ji paplūdo ašaromis. 

Gregas, ją apkabinęs, maldavo pasakyti, kas yra. Rozmari 
pro ašaras tarė: 

— Ne, viskas gerai, Gregai. Aš su tuo susidorosiu. Apgai- 
lestauju. Nesirūpink. 

- Bet, Rozi, - prašė jis, - pasakyk, kas atsitiko. Ar tikrai 
taip blogai? 

Ašarodama Rozmari maldaujamai pažvelgė į jį. 

- Ne, Gregai, baiminuosi, kad supyksi ant manęs, ir aš to 
neištversiu, — tarė tyliu palūžusiu balsu. - Tu nesuprasi. 

Gregas jau irgi beveik nusiminė. 

- Prašau, pasakyk man, - neatstojo jis. - Prašau nuošir- 
džiai - pamėginsiu suprasti. 

Gregas ėmė galvoti apie blogiausia. Tikriausiai Rozmari 
susitikinėja su kitu. 

Rozmari sudrebėjo, nusišluostė akis nosinės krašteliu ir 
giliai įkvėpė. 

- Tai dėl mamos, - tarė. - Dabar ji tokia silpna, ir aš labai 
susirūpinusi. Jai reikia priežiūros, bet žinau, kaip tu nenori, 
kad ji gyventų su mumis. Šias mintis stengiausi nustumti į 
tolimiausią kertelę, tačiau mane žudo vien mintis, kad ji vie- 
niša tame name ir kad jai niekas neateis į pagalbą, jeigu vėl 
pargriūtų. Ak, Gregai, nežinau ką ir daryti... jeigu tai būtų 
tavo motina, susitvarkyčiau, bet... 

Ir vėl ėmė pasikūkčiodama raudoti. 

Iš pradžių Gregas kategoriškai vijo šalin net mintį apie 
uošvės persikraustymą pas juos. Bet Rozmari dvi dienas lie- 
jo ašaras, ir jis ėmė jaustis kaltas. Jeigu tikrai myli Rozmari, 
turėtų dėl jos pasiaukoti. Ar ne tokia ta tikroji meilė? Ar 
vedybos nėra kompromisas? Jis pasijuto nesmagiai ir tikras 
savanaudis - toks, kaip Rozmari ir tikėjosi. Galiausiai Gregas 
sutiko su vieno mėnesio bandomuoju laikotarpiu. Rozmari, 
kaip ir jos motina, žinojo, kad vos motina įžengs pro duris, 
jos bus neįmanoma iškraustyti atgal. Ir Gregas suprato, kad 
kiekvienąkart jam pareiškus protestą bus ašarų pakalnė, 
pasipils kaltinimai ir jis jausis blogai. Visa tai jau buvo pa- 
tyręs. 


Rozmari ir Grego istorijoje yra visos tipiškos sudėtinės 
šantažo dalys, kai asmuo stengiasi manipuliuoti kito jaus- 
mais norėdamas pasiekti savo tikslą: 


Auka: Gregas — jis buvo silpnas ir jausdavo kaltę, kai 
moteris šalia jo atrodydavo labai susisielojusi. 

Šantažuotoja: Rozmari - ji žinojo Grego silpnąją vietą. 

Reikalavimas: kad Rozmari motina apsigyventų jų 
namuose. 

Grėsmė: numanomas meilės praradimas, jeigu Rozmari 
nepasieks savo. 

Pasipriešinimas: pradinis Grego atsisakymas 
bendradarbiauti. 

Sutikimas: Gregas paklūsta Rozmari reikalavimui. 
Tęsinys: neišvengiami nuolatiniai vaidai ir ašaros. 


Visi pažįsta bent vieną žmogų, kuris panaudojo emocinio 
šantažo taktiką norėdamas priversti kitus padaryti tai, ką jie 
iš pradžių atsisakė atlikti. Tai gali būti situacija, panaši į Gre- 
go, arba ji gali susiklostyti nuolatos neveikliems agresyviems 
žmonėms, niekada aiškiai nepasakantiems, ko nori, - jie galų 
gale pradeda manipuliuoti, kad pasiektų tikslą. Svarbu at- 
pažinti tokius asmenis, kurie nori jumis manipuliuoti arba 
įtikinti, kad nepaklustumėte jų, pasitelkusių šią taktiką, 
reikalavimams. Dauguma žmonių net nenutuokia, kad jų 
draugai arba šeimos nariai gali naudoti panašią sąmoningą, 
gerai apgalvotą strategiją; tokius žmones jie laiko tik užsispy- 
rusiais arba agresyviais. Emocinio šantažo padariniai visada 
yra griaunantys. 


Emociniai šantažuotojai dažniausiai yra šeimos 
nariai arba artimi draugai. 


Viskas baigiasi tuo, kad jūs sutinkate daryti tai, ko nie- 
kada nenorėjote, arba manote, kad tomis aplinkybėmis taip 
elgtis išmintingiausia. Siekdamas, kad jam nusileistumėte, 
šantažuotojas priverčia jus pasijusti nejaukiai ir kaltu, kad 
priešinatės. Jūs, be abejo, piktinatės patekę į tokią situaciją. 
Nesvarbu, ar jūs suprasite, ar ne, jūsų santykiai su šantažuo- 
toju pasikeis. 


Vyrai ir emocinis šantažas 


Vyrai daug dažniau tampa emocinio šantažo aukomis negu 
niekšais. Vyrams labiau patinka, kad jų būtų tiesiai paprašy- 

ta, ko iš jų norima. Moterys, paveldėjusios taikos palaikytojos 
vaidmenį, vengia tiesiai pasakyti, ko nori. Daugumai mote- 
rų stinga savigarbos suvokti, kad jos nusipelnė to, ko prašo. 
Nenugalimas jų, savo lizdelio gynėjų, potraukis yra patikti 
kitiems. Jos visada puoselėjo tarpusavio santykius - su 
partneriais, vaikais ir kitomis šeimomis arba socialinėmis 
grupėmis. Jų smegenys veikia taip, kad savitarpio santykiai 
susiklostytų sėkmingai. Todėl jos dažnai norėdamos pasiekti 
savo verčiau griebiasi emocinio šantažo, negu tiesiai papra- 
šiusios, ko nori, ir rizikuoja būti atstumtos. 


Šantažas atrodo paprastas būdas, nes jis leidžia 
žmogui išvengti konfrontacijos. 


Vyrai griebiasi emocinio šantažo daug rečiau. Vyrų sme- 
genys, susidūrusios su jausmais, veikia daug paprasčiau. Kai 
vyrai buvo medžiotojai, jie labiau mėgo kreiptis tiesiai, aiš- 
kiai, todėl jų smegenys tokia linkme ir evoliucionavo. 

Jeigu vyras norėtų, kad pas jį persikeltų jo motina, prieš 
to paprašydamas savo partnerės, jis tikriausiai nupirktų gėlių 
puokštę, tačiau tai jau būtų šioks toks manipuliavimas. Paskui 
pradėtų kalbą apie reikalą ir atvirai be užuolankų jį aptartų 
nepasiduodamas jausmams, atsižvelgdamas į visus už ir prieš. 
Jis gal pateiktų namo padidinimo planą, pasamdytų slaugę 
motinos priežiūrai, stengtųsi praleisti savaitgalius be savo 
motinos ir t. t. Vyrai dažnai reikalauja arba subtiliai spaudžia, 
kad visi paklustų jų norams, ir dažnai moterys nusileidžia. 


Vyrai, norėdami ką nors gauti, išsako tai tiesiai 
ir viską gerai apgalvoję. Moterys pirmenybę 
teikia emociniam šantažui. 

Istoriškai susiklostė taip, kad vyrai užėmė daug stipresnę 
padėtį negu moterys, ir galėjo įsakinėti kur kas atviriau. Mo- 
terys retai kada dominuodavo, todėl per amžius pasikliau- 
davo vylium ir gudrybėmis, kad būtų jų viršus, kad gautų 
tai, ko nori. 

Kai kuriomis aplinkybėmis emocinio šantažo imasi ir 
vyrai. Tarkim, jauni vyrai, norėdami prikalbinti savo drau- 
ges pasimylėti, gudrauja ir griebiasi emocinio šantažo, kad 
pasiektų tikslą. 


Pavyzdys: Demiano istorija 


Su Erika Demianas buvo susitikęs du kartus, ir abudu 
pasimatymai baigėsi ilgu aistringu bučiniu, po kurio ji iš- 
sivaduodavo iš jo glėbio, išsliuogdavo iš automobilio ir nu- 
žingsniuodavo takeliu į savo tėvų namą. Demianas pradėjo 
nekantrauti. Erika jam patiko ir jis norėjo su ja mylėtis, bet ji, 
regis, tam priešinosi. Jis negalėjo suprasti kodėl. Ji sakė, kad 
jis jai patinkąs, todėl jam atrodė, kad visai normalu, jog ji tu- 
rėtų veržtis su juo pasimylėti, kaip ir jis to trokšta. 

už valgį sumokėjęs kur kas daugiau, negu buvo numatęs, jis 
sustabdė automobilį blausiai apšviestame parke ir išjungė 
variklį. Paskui atsigręžė į Eriką ir ėmė ją bučiuoti grabinė- 
damas jos drabužius. Ji padėjo jam atsegioti savo sagas, ir 
abudu puolė glamonėtis. Netrukus jis pamėgino kilstelėti jos 
sijonėlį, bet ji atstūmė jo ranką. Taip atsitiko ir antrą kartą. 
Paskui — ir trečią. Galiausiai jis atsitraukė ir paklausė, kodėl 
ji priešinasi. 

- Paklausyk, tu man tikrai patinki, - tarė jis. - Tiesiog 
noriu pasimylėti su tavimi. Man rodos, mudu puikiai suta- 
riame, ir noriu tau parodyti, kaip man tai rūpi. 

Erika į jį žvelgė nepatikliai. 

- Atleisk, Demianai, ir tu man patinki, - pasakė. - Tačiau 
viskas klostosi pernelyg greitai. Jaučiuosi dar nepasirengusi. 
Mudu matėmės tik tris kartus. Aš suprasiu, kada ateis laikas. 
Prašau, būk kantrus. 

Demianas prisiglaudė nosimi prie jos ausies. 

- Nagi, brangioji, - kuždėjo jis. - Tu žinai, kad ir pati to 
nori. Man tu tikrai patinki. Manau, dabar ir yra tas tinkamas 
metas. Tiesiog noriu tave geriau pažinti. Iki šiol nieko pana- 
šaus nejaučiau nė vienai merginai. 

Tačiau Erika pasislinko toliau. 

- Ne, Demianai... Man labai gaila... bet aš to nenoriu, — 
tarė ji. - Ir tu man patinki, bet aš nepasiruošusi. 

Demianas nusiminė. 

— ..„Maniau, kad jauti man tą patį, ką ir aš tau, - pasa- 
kė. - Erika, labai atsiprašau... Visiškai kitaip supratau tavo 
rodomus ženklus... 

Jis atrodė toks prislėgtas, kad Erika negalėjo jo neuž- 
jausti. 

- Ne, Demianai, tu man patinki, - atkakliai kartojo. - Man 
tik reikia šiek tiek laiko... 

Demianas liūdnai papurtė galvą. 

- Ne, akivaizdu, kad nejauti man to paties. Gaila, Erika, aš 
tikrai maniau, kad mums puikiai klostosi. Esu visiškas kvai- 
lys. Atleisk. Pamirškime viską, tarsi nieko nebūtų buvę. 

Jis siektelėjo automobilio raktelių ir užkūrė variklį. Erika 
jautė, kaip jai darosi vis liūdniau ir liūdniau. 

— Ne, Demianai, - ištarė. - Na, manau, kad esi mielas vai- 
kinas ir noriu su tavimi praleisti daugiau laiko. 

- Bet, Erika, - atsakė Demianas, - man tu tikrai patinki, o 
vyras, žinai, nori tai išreikšti fiziškai. Tačiau jeigu nejauti to 
paties, manau, kad reikia sustoti dabar, kol aš dar per daug 
neįsipainiojau... Atsiprašau, bet taip yra. Esu įskaudintas 
prieš... 

Ir tą naktį viskas baigėsi tuo, kad Erika pasimylėjo su De- 
mMianu. Jie susitikinėjo dar dvi savaites. 

Šiuo atveju Demianas buvo šantažuotojas, Erika - auka, 
pasimylėjimas — reikalavimas. Jis puikiai žinojo silpnąsias 
Erikos vietas ir negailestingai jomis pasinaudojo. Moterims 
labai nepatinka matyti vyrus liūdnus ir prislėgtus; tai pa- 
žadina jų motiniškus instinktus ir troškimą numalšinti 
skausmą. Jos pratusios vyrus matyti stiprius, neklystančius, 
todėl šitai, kai vyras atrodo sugniužęs, moterį labai veikia. 
Kai Demianas gudriai apkaltina Eriką, kad jis jai nerūpi, nors 
mergina aiškiai jam buvo pasakiusi, kad jis klysta ir ji pra- 
deda manyti, jog vienintelis būdas duoti jam suprasti, kad jis 
jai patinkąs, - tai sutikti su juo pasimylėti. 

Galiausiai ji numanė, kad Demianas grasinsiąs nutraukti 
jų santykius, jeigu negaus to, ko nori. Jeigu būtų tai pasakęs 
tiesiai, ji būtų pasielgusi kitaip. Kadangi jis pasakė neva ne- 
begalėsiąs ištverti įskaudinimo dar kartą, ji liovėsi priešintis 
ir pasidavė emociniam šantažui, pakliūdama į nepalankią 
padėtį. O Demianui atsivėrė galimybė mylėtis kiekvienąkart, 
kai jie susitiks. 

Santykiai, užsimezgę manipuliuojant kito jausmais, daž- 
niausiai pasmerkti nesėkmei. Kaip du žmonės gali pagrįstai 
pasitikėti vienas kitu ir laukti pagarbos, jeigu jų bendravi- 
mas prasidėjo manipuliavimu? Emocinis šantažas yra griau- 
namoji jėga, nebent su juo būtų nedelsiant susidorota. 


Įprasta emocinio šantažo taktika 


Emocinio šantažo griebiasi mylimieji, vyrai arba žmonos, 
vaikai, anytos, uošvės, tėvai arba draugai. Kartais darbda- 
viai. Šantažuojama šeimose, o šantažo taktika perduodama 
iš kartos į kartą. 

Pateikiame keletą tipiškų grasinimų arba bausmių, kurių 
imasi emociniai šantažuotojai. Kai kuriuos šantažo būdus 
gal esate patyrę ir jūs. 


Tėvai: „Ir po viso to, ką mes padarėme tavo labui“. 
„Išbrauksiu tave iš savo testamento“. 
„Kodėl taip elgiesi? Tu esi mano kūnas ir kraujas!“ 


Vyrai ir žmonos: „Neįtikėtina, kad elgiesi taip savanaudiškai“. 
„Tau aš visai nerūpiu“. 
„Jeigu mane mylėtum, padarytum tai“. 


Buvę partneriai: „Patampysiu tave po teismus. Tu niekada 
nebepamatysi savo vaikų“. 
„Atsiimsi už kiekvieną gautą centą“. 
„Kai mes mylėdavomės, man visada tai buvo atkaru“. 


Mylimieji: „Visi taip daro. O kas tau nepatinka?“ 
„Mylimieji privalo tai daryti vienas kitam“. 
„Akivaizdu, kad tu manęs nemyli. Gal jau geriau būtų, 
jei išsiskirtume“. 


Vaikai: „Visi kiti tėvai daro tai savo vaikams. Aišku, kad jie 
savo vaikus myli labiau negu jūs mane“. 
„Aš pabėgsiu - mane įvaikins“. 
„Mano seserį mylite labiau negu mane“. 


Uošviai: „Viską atiduosiu labdarai“. 
„Jeigu manęs neprižiūrėsi, susirgsiu ir galą gausiu ligo- 
ninėje“. 
„Nesirūpink dėl manęs - esu sena ir netrukus mirsiu“. 


Draugai: „Jeigu reikalai pasisuks kita linkme, pamatysi, ką 
tau padarysiu“. 

„Sakai, kad aš esu geriausia tavo draugė. Ką gi, gal 
verčiau susirask kitą“. 

„Aš visada pasirengęs tau padėti. Pažiūrėk, kaip tu 
elgiesi, kai man tavęs reikia“. 


Darbdaviai: „Tu tik sudarai keblumų savo bendradarbiams. 
Jie turi vilkti tavo naštą“. 
„Pasistengsiu, kad niekada nebūtų keliamas klausimas 
apie jūsų paaukštinimą“. 
„Tikriausiai man ir bendrovei jūs skolingas ištikimybę?“ 


Darbuotojai: „Jeigu mane atleisite, jums prireiks gero 
advokato“. 
„Kertu lažybų, kad žiniasklaida norėtų tai išgirsti“. 
„Ar negirdėjote apie priekabiavimą?“ 


Šantažuotojas visada sako: „Jei nesielgsi taip, kaip noriu 
aš - kentėsi“. 

Vaikai anksti supranta, kad emocinis šantažas yra būdas 
gauti tai, ko nori, - ypač kai žino, kad tuo naudojasi ir jų 
tėvai. Vaikai dėl savo amžiaus ir ūgio jaučiasi bejėgiai, taigi 
šantažas jiems atrodo lengviausias ir efektyviausias būdas 
gauti tai, ko jie užsimano. 


Pavyzdys: Džulijos istorija 


Kai Džulijos vaikai užaugo, jie vis mažiau norėjo bendrau- 
ti su savo dėde Džonu, kuris gulėjo prirakintas prie lovos. 
Džulija dėl to krimtosi. Kiekvienąkart, kai apsilankydavo 
pas dėdę, jis pasiteiraudavo: „O kur vaikai?“ Džulija išsi- 
sukinėdama meluodavo, kad jie išvažiavę su mokykla, turi 
labai daug namų darbų arba gavo specialią užduotį, dėl ko 
ir negalėjo ateiti. 

- Paklausykit manęs, nežinau, kiek jis dar tvers, — ji pa- 
sakė vaikams. - Jis vienišas ir labai nori jus pamatyti. Prisi- 
minkite, kiek gero jums padarė, kai buvote maži. Jis visada 
ir tie visada buvo skirti jums. 

Bet vaikai į tokią Džulijos kalbą reagavo visiškai abejingai 
ir ėmė ją net emociškai šantažuoti. 

- Mama, bet jis niekada negirdi, ką mes jam sakome, jis 
visai kurčias, - paprieštaravo penkiolikmetis Bernardas. - Ir 
pas jį taip nuobodu. Nėra ką veikti. Aš ir taip nedažnai susi- 
tinku su savo draugais. Ar tikrai nenusipelniau šiek tiek pasi- 
linksminti? Juk nenori, kad būčiau labai nelaimingas, ar ne? 

Šešiolikmetė Ketė taip pat buvo patyrusi šantažuotoja. 

- Nagi, mama, - atsikalbinėjo ji. - Pati žinai, kiek mokyk- 
loje mums užduoda namų darbų, juk nenori, kad susikirstu- 
me per egzaminus? Norėjau eiti su tavimi šį rytą, bet turėjau 
užbaigti labai rimtą geografijos rašinį. Labai svarbu kaip jis 
bus įvertintas, nes balai bus pridėti prie galutinių rezultatų. 
Jeigu prastai parašysiu, turėsiu daug bėdos. Be to, neturėtum 
mūsų taip emociškai šantažuoti. Tai neteisinga. Mes nenori- 
me eiti. Ir viskas. 


Vaikai gali būti tikri manipuliavimo meno meistrai. Tėvai, 
diena iš dienos emociškai šantažuodami savo vaikus, visada 
turi būti pasirengę, kad vaikai atsimokės tuo pačiu. 

Šioje situacijoje Džulija jautėsi bejėgė ir savo vaikams 
stengėsi daryti moralinį ir emocinį spaudimą. Užuot su jais 
kalbėjusi ramiai ir nesikarščiuodama, ji griebėsi emocinio 
šantažo. Tada vaikai panaudojo tą patį ginklą, nes puikiai 
išmoko žaidimo taisykles. 


Suaugusieji, kurie griebiasi emocinio šantažo, 


užaugina vaikus, mokančius tai daryti dar geriau. 

Vieną dieną Londono gatvėse stebėjome gatvės muzi- 
kantą. Baigęs groti jis atsisuko į susižavėjusius jo grojimu 
vaikus, ir sušuko: „Ei, vaikai! Jeigu jūsų tėvai jums neduos 
vieno svaro, kad įmestumėte į mano skrybėlę, tai reikš, kad 
jie jūsų nemyli!“ Ir jis susižėrė 18 svarų. 

Kuo labiau įsitraukiama į emocinį šantažą, tuo greičiau 
tai tampa pavyzdžiu, lemiančiu savitarpio santykių ateitį. 
Kuo artimesnis ryšys, tuo didesnis kaltės jausmas, o kal- 
tė - pats galingiausias šantažuotojo įrankis. 


Pavyzdys: Stefano istorija 


Stefano santuoka su Kamile truko penkerius metus, paskui 
jiedu gražiuoju išsiskyrė. Na... tik Stefanas manė, kad tai 
buvo jų abipusis susitarimas. Nors Kamilė ir sutiko skirtis, 
bet tikrai netikėjo, kad Stefanas tam pasiryš. Ji manė, kad 
po kelių vienatvės savaičių jis grįš pas ją ir maldaus priimti 
atgal. 

Stefanas nebegrįžo. Jis dirbo daugiau ir ilgiau, visas pa- 
sinėrė į darbą. Kamilė slapčia vylėsi, kad jis neatlaikys to ir 
anksčiau ar vėliau supras, koks tuščias ir betikslis jo gyveni- 
mas be jos. Deja, jis sutiko kitą moterį. 

Kamilė įsiuto. Ji nuolatos skambindavo Stefano motinai 
norėdama sužinoti, kaip jis. Ji žinojo, kad Stefano motina 
ją mylėjo kaip dukterį ir skyrybos ją pribloškė. Anytai pra- 
kalbus, kad Stefano gyvenime pasirodė kita moteris, Kamilė 
įtūžo. Ji ėmė skambinėti Stefanui dieną ir naktį netinkamu 
metu sakydama, kad padarė didžiulę klaidą ir norinti su juo 
susitikti bei viską aptarti. 

Stefanas nenoriai sutiko pasimatyti. Kamilė buvo links- 
ma, žavi ir šilta - tokia, kai jiedu susitiko pirmą kartą. Bet 
Stefanas buvo pasikeitęs. Kamilė jam vis dar patiko, jautė 
jai prieraišumą, bet neliko jokio emocinio ryšio. Jis klausėsi 

kalbų, kaip ji jo ilgisi, bet paskui atsiprašęs pasakė, kad susi- 
pažino su kita ir viliasi, jog ir Kamilė bus laiminga. 

Bet Kamilė jo negirdėjo. Ji skambindavo verkdama ir 
maldaudavo Stefaną, kad jis ją aplankytų. Jeigu jis kada už- 
eidavo, ji raudodavo ir sakydavo, kad jos gyvenimas be jo 
yra baigtas. Jos ašaros jį glumino. Jis mėgindavo ją paguosti. 
Kartą Kamilė jam paskambino ir gąsdino nusižudysianti. 

Stefanas nežinojo, kaip elgtis. Laimė, jo naujoji draugė 
Krisė suprato, kas dedasi, ir viską perėmė į savo rankas. Ji 
prikalbino Stefano motiną paskambinti Kamilės šeimai ir pa- 
sakyti, kad jai kelia nerimą Kamilės dvasinė būsena, ir ar jie 
negalėtų pasirūpinti Kamile? Krisė pasiūlė Stefanui parašyti 
Kamilei laišką, kuriame paaiškintų, kad ir jam dėl viso to 
gaila, bet viskas baigta. Jis viską gerai apsvarstė ir daugiau 
pas ją nebegrįšiąs. 


Kaip ir daugelis moterų, Krisė suprato, kad Kamilė grie- 
bėsi emocinio šantažo, o Stefanas tapo nieko neįtariančia 
auka. Pagavus Krisės protas išgelbėjo Stefaną nuo santykių 
painiavos, kurios jis nebenorėjo. Jeigu Krisė nebūtų įsikišusi, 
jis gal būtų grįžęs pas Kamilę net to ir nenorėdamas. Jį labai 
išgąsdino jos grasinimas nusižudyti, manė, kad už tai bus at- 
sakingas jis, jeigu ji tikrai taip padarys. Jis tiesiog nesuvokė, 
kad ji sąmoningai šantažuoja norėdama jį susigrąžinti, nors 
visai neketino sau pakenkti. 

Stefanas ir Krisė susituokė kitais metais. Kamilė vis dar 
neprarado atkaklumo, ji nuolatos lanko jo motiną ir šneku- 
čiuoja su ja apie jųdviejų su Stefanu buvusio gyvenimo „ge- 
ras senąsias dieneles“. Bet iš tikrųjų niekas Kamilės beveik 
nebepaiso. Jiems visiems jos gaila ir jie nori, kad ji nurimtų ir 
pradėtų naują gyvenimą. 

Kaltė auką labai slegia. Niekas nenori būti pernelyg ci- 
niškas kitiems, bet svarbu drąsiai siekti to, ko nori. Stefanas 
žinojo, kad pas Kamilę grįžti nebenori, ir turėjo tuo pasinau- 

doti. Vyrai nemėgsta analizuoti savo jausmų, ir todėl menkai 
nutuokia, kaip elgtis su jausmingomis moterimis. 

Vyrams patinka atviri ginčai ir diskusijos apie tai, kuri 
sporto komanda geriausia, kurios politinės partijos strategija 
tinkamiausia šalies valdymui ir nuo kurio alaus lengviausios 
pagirios. Jie nagrinėja faktus, duomenis, konkrečius realius 
įvykius. Kai kiti - dažniausiai moterys - juos užgriūva reikš- 
dami jausmus, dauguma vyrų tiesiog nežino kaip elgtis. Mo- 
terys tai žinodamos pasinaudoja tuo ir įgyja pranašumą prieš 
vyrus. Vis dėlto vyrai gali būti emociniais prievartautojais, 
kad gautų ko nori. Despotiški vyrai lengviausiai pasinaudoja 
tomis moterimis, kurios yra jautrios ir ramios. 


Pavyzdys: Irenos istorija 


Gamta Irenai nepagailėjo žavesio. Ji buvo rami ir užjaučianti, 
rūpinosi žmonėmis pirmiausia atsižvelgdama ne į savo, o į 
kitų poreikius. Ji buvo dosni, laiminga ir ištikima. Bet nema- 
nė tokia esanti. Dažnai nusileisdavo kitų reikalavimams arba 
nemokėdavo apsiginti norėdama palaikyti taiką ir ramybę. 
O Irenos vyras Bobas buvo labai reiklus, pavydus ir visada 
norėjo, kad būtų jo viršus. 

Vieną dieną Bobas pareiškė norįs nusipirkti naują valtį. Jis 
pasakė Irenai, kad senoji yra pernelyg lėta, ankšta, sunkiai 
valdoma, be to, joje nėra technikos, kurios jam reikėtų. Jis 
jau buvo apsižvalgyti ir rado būtent tai, ko nori, ir visai už 
prieinamą kainą. 

Kai jis pasakė, kiek ta valtis kainuoja, Irena vos ne- 
apalpo. 

- Šiuo metu mes negalime sau to leisti, — tarė ji. - Mes ką 
tik sumokėjome už vaikų mokslą, o tu žadėjai, kad mėnesio 
pabaigoje galėsiu nusipirkti naują automobilį, nes mana- 
sis — jau tikras laužas ir nuolatos genda. 

Bobas įtūžo. 

- Ir vėl kaip visada tu galvoji tik apie save, - niršo jis. - Aš, 
aš, aš, tai viskas, dėl ko rūpiniesi. Ar kada nors tau toptelėjo į 
galvą, kad ir man ko nors reikia? Dirbu suplukęs visą savaitę, 
kad išlaikyčiau šeimą. Visą laiką esu įsitempęs, tik šeštadie- 
ninė žvejyba - vienintelė galimybė atsipalaiduoti. 

Kitas tris dienas Bobas buvo nepakenčiamas. Irena jautėsi 
išsekusi. Galop ji nusprendė leistis į kompromisą. 

- Bobai, galvojau apie tą valtį, ir jeigu pirkčiau mažesnį 
automobilį, o tu pirkinį atidėtum metams, gal mudu kaip 
nors susidorotume. 

Bobas buvo nepalenkiamas. 

— Ne, - atkirto jis. - Kitais metais valtys pabrangs, be to, 
būtų puiku valtį įsigyti šią vasarą. Mes praleistume daugiau 
laiko su vaikais, o jie galėtų pasivažinėti vandenslidėmis. 
Savaitgaliais turime vaikus užimti, nes jie pridarys nemalo- 
numų. 

Irena neteko žado. 

- Bet, Bobai, dabar mes to tiesiog neįstengsime. Juk ir na- 
mams reikia daugybės dalykų. 

Bobas buvo neperkalbamas. 

— Neįtikėtina, Irena, - piktinosi. - Juk tau rūpi mūsų vai- 
kai? Tu visada jaudiniesi, kur jie yra ir ką veikia. Niekada 
nemaniau, kad ateis diena, kai tu nesutiksi, kad mes daugiau 
laiko praleistume kaip šeima. Vaikams taip pat reikia šios 
valties! 

Dar po dviejų įtemptų dienų Irena pajuto, kad daugiau to 
nebeištvers. Ji žinojo, kad Bobas gali tai tęsti nežinia kiek, o 
nuo namuose tvyrančios įtampos vaikų veidai niaukėsi vis 
labiau ir labiau. Galų gale Irena nusprendė. Ji vėl pradės dirb- 
ti visą darbo dieną, ir viskas susitvarkys. 

Bobas valtį nusipirko — ir dabar jau jam prireikė tai valčiai 
prieplaukos. Jis žino, kad ją turės, nes vėl pasinaudos ta pačia 
taktika. 

Irena tapo tokia pačia šantažo auka kaip ir kiekvienas 
išgirdęs, kad iš jo reikalaujama išpirkos, arba tiesiogiai grasi- 
nama. Pagrindiniai kriminalinio šantažo ir emocinio šantažo 
komponentai yra lygiai tokie patys. 


Auka: Irenos pareigos jausmas šeimai, jos meilė vaikams ir 
noras, kad visi būtų laimingi, yra jos silpnybė. 

Šantažuotojas: Bobas žinojo visas Irenos paslaptis ir jaus- 
mus, nes juos siejo artimi ryšiai. 

Reikalavimas: kad Irena sutiktų pirkti naują valtį. 

Grėsmė: kad Irena bus kalta, jei pablogės vyro sveikata; kad 
vaikai gali pakliūti į blogą kompaniją dėl jos savanaudiš- 
ko ir egoistiško elgesio; kad įsivyraus nuolatinė bjauri 
įtampa namuose. 

Pasipriešinimas: Irenos pastangos paaiškinti, kad Bobo rei- 
kalavimas yra nepraktiškas; ji pasiūlė alternatyvą. 

Sutikimas: Irena galiausiai pasidavė. 

Tęsinys: Bobo emocinis šantažas dėl valčių prieplaukos, nes 
jis žino, kad pasieks savo. 


Emocinis šantažas griauna aukos įvaizdį. Jeigu auka ir 
toliau nusileis šantažuotojui, ji galiausiai praras pasitikėjimą 
savimi, ir iš jos bus atimta galimybė apsiginti. Auką ims ka- 
muoti nepasitikėjimas savimi, baimė ir kaltė, o šantažuotojas 
ims kelti dar sunkiau įgyvendinamus reikalavimus. 


Kaip elgtis su emociniu šantažuotoju 


Emociniai šantažuotojai paprastai atrodo stiprūs ir ryžtingi. 
Nors jie sudaro įspūdį, kad žino ko nori, ir pasirengę padaryti 
viską, kad pasiektų savo tikslą, tačiau retas iš tikrųjų yra toks. 

Šantažuotojai dažnai yra tartum prievartautojai. Jų įvaiz- 
dis menkas, jie nepriima atsisakymo. Jie nepasitiki savimi, 

todėl neįstengia išanalizuoti situacijos ir apgalvoti galimy- 
bių, o baisiausiai bijo prarasti tai, ką jau turi. Dažniausiai 
savo aukas jie apkaltina savanaudiškumu, beširdiškumu ir 
egoizmu - visomis blogomis savybėmis, kurias turi patys. 
Jie daug kuo panašūs į kaprizingus vaikus. Jie kelia savo rei- 
kalavimus, ir jeigu jis tučtuojau neįgyvendinamas, staigiai 
niršta. Kiekvienąkart, kai motina arba tėvas įsivelia į tokią 
situaciją, jie pasėja emocinio šantažo sėklas. 


Niekada nepamirškite — emociniai šantažuotojai 
yra tarsi prievartautojai arba kaprizingi vaikai, 


tad atitinkamai su jais reikia ir elgtis. 


Jei manote, kad pakliuvote į emocinio šantažuotojo pin- 
kles, svarbu suvokti, ar esate pasirengę su šia situacija susi- 
taikyti, ar ketinate ką nors daryti. Žmonės visada su jumis 
elgsis taip, kaip jiems leisite su savimi elgtis. Jeigu pasijutote 
esanti auka, tikriausiai leidote jumis manipuliuoti. Šantažuo- 
tojo elgesiui išaiškėjus, jis ilgainiui gali nežymiai pasikeisti. 
Tačiau kad tai įvyktų, reikia jėgų ir laiko, taigi, turite nusi- 
teikti dideliems sunkumams ir ilgai kovai. 

Pirmiausia turite suvokti, kad šantažuotojas iš jūsų kai ko 
nori, kitaip jis neprašytų jūsų leidimo daryti, ką tik jis nori. 
Todėl iš tikrųjų už jį viršesnis esate jūs. Be jūsų sutikimo 
šantažuotojas jausis bejėgis. Parodę savo silpnumą, prarasite 
įtaką. Neprašykite, kad jie būtų sukalbamesni ir neprisiim- 
kite kaltės dėl susiklosčiusių aplinkybių. Net nemėginkite 
suprasti, kaip jaučiasi šantažuotojas. Niekada nepamirškite, 
kad šantažuoja jus, ir svarbiausia tik tai, kaip jaučiatės jūs. 
Jokiu būdu šantažuotojui neatsakykite tuo pačiu - šantažu. 

Pasipylus šantažuotojo reikalavimams, grasinimams ir 
kaltinimams, svarbiausia turėti iš anksto paruoštus atsa- 

kymus. Lengvai gal jų ir nesugalvosite, taigi praktikuokitės, 
kad jie taptų jūsų dalimi. 


Ką galima pasakyti šantažuotojui 


Ką gi, tai tavo pasirinkimas. 

Man labai gaila, kad tu taip jautiesi. 

Akivaizdu, kad pyksti, todėl aptarkime, kai nustosi liūdėjęs. 
Na, tavo nuomonė skiriasi nuo manosios. 

Matau, kad esi nepatenkintas, tačiau taip jau yra. 

Manau, reikia gerai pagalvoti. Pakalbėkime apie tai vėliau. 
Mūsų požiūris į kai kuriuos dalykus skirtingas. 

Gal tu ir teisus. Prieš nuspręsdami šiek tiek pakalbėkime 
apie tai. 

Tu, žinoma, nusivylei, tačiau daugiau jokių kalbų apie tai. 


Atsisakymas nedelsiant nusileisti arba svarstyti tikriau- 
siai šantažuotoją kuriam laikui nutildys arba užpykins. Tuo- 
met auka dažniausiai ir pasiduoda. Situaciją galiausiai reikia 
išspręsti, tačiau tai geriausia padaryti tada, kai šantažuotojas 
yra pasirengęs brandžiai ir racionaliai aptarti situaciją. Kol 
šantažuotojas tyli, nereikškite nepasitenkinimo dėl kilusios 
problemos, nes šantažuotojas supras, kad jūs suirzote, ir tai 
jam suteiks galios. Tiesiog pasakykite: „Aš pasirengęs apie 
tai kalbėti, kai ir tu to norėsi“. 


Šantažuotojui neatsakykite grasinimais, 
įžeidinėjimais ir nelieskite jo silpnųjų vietų. 


Šantažuotojas pasijus bejėgis ir nusiminęs, bet vis tiek 
stengsis išgelbėti savo reputaciją, taigi „suduokite“ per jo 

kitas gerąsias savybes. Jeigu manysite, kad linkstama į kom- 
promisą, nustatykite sau ribas ir tvirtai jų laikykitės. Jeigu 
šantažuotojas jus verčia jaustis nepatogiai, nenusileiskite, 
kad ir ką jis sakytų. 


Su šantažuotojais nekovokite arba 
nesiginčykite — juos mokykite. 


Pasitelkę aptartus atsakymus, galite pakeisti šantažuotojo 
elgesį. Šantažuotojai gerbia žmones, kurie laikosi savo pozi- 
cijos ir nenusileidžia. 


Kai šantažuojama nežinia dėl ko 


Kartais šantažuotojas gali net nesuvokti ką daro. Pietų Af- 
rikos žurnalistė Charlene Smith parašė įtaigią knygą apie 
naktį, kai ją išprievartavo, ir kaip ji pakurstė valdžią ieškoti 
užpuoliko. Tada Pietų Afrika pagal išprievartavimų skaičių 
pirmavo pasaulyje, nes moterys buvo žaginamos kas 26 se- 
kundes. Kalbos apie prievartavimą šalyje buvo didžiausias 
tabu, ir tik keli žmonės, ypač aukos moterys, išdrįsdavo pra- 
bilti apie jas užklupusią nelaimę. 

Savo knygoje žurnalistė pasakoja, kokius siaubingus iš- 
gyvenimus ji patyrė po išprievartavimo, kaip galiausiai rado 
jėgų atsitiesti ir kaip tapo didžiulė atrama kitoms moterims, 
patyrusioms tokį patį pažeminimą. Tačiau viena moteris iš 
jos susilaukė mažai užuojautos. Ši moteris po to, kai buvo 
išprievartauta, metė koledžą, pareikalavo savo vyro nupirkti 
namą kitoje vietoje ir nustojo rūpintis trimis savo vaikais ir 
namais. Vaikams teko patiems pasirūpinti savimi, namai 
buvo apleisti, o jos vyrui draskė širdį sielvartas ir neviltis, 
nes jis negalėjo jai padėti atsigauti. Kai ši moteris susisiekė su 

Charlene, žurnalistę pribloškė jos nuostata. Charlene šiurkš- 
tokai jai paaiškino, kad ji emociškai šantažavo savo šeimą 
norėdama, kad visi kentėtų taip, kaip ir ji kentėjo. „Merės 
polinkis gailėtis savęs pavertė ją užpuolikų verge, - rašė 
Charlene savo knygoje „Didžiuojuosi savimi“. - Ji visaip 
mėgdžiojo užgaulų prievartautojų elgesį. Nors jos nelaimė 
akivaizdi, bet smūgiai, suduodami šeimai, buvo daug pra- 
žūtingesni, tačiau plika akimi nepastebimi“. 


Aukos emocinio šantažo padariniai 
nesąmoningai gali pakenkti kitiems šeimos 


nariams ir draugams. 


Moteris tikriausiai nesuvokė, kad ji emociškai šantažuoja 
savo šeimą. Įsigyventi į šantažuotojo vaidmenį buvo lengva, 
nes jos vyras ir vaikai buvo bejėgiai protestuoti arba jai prie- 
šintis. Jie jautėsi kalti, kad ji buvo išprievartauta. Kas būtų 
buvę, jeigu tą vakarą jos vyras būtų likęs namuose? Kas būtų 
atsitikę, jeigu vaikai nebūtų išėję? Galbūt ji nebūtų buvusi 
išprievartauta. Dažnai kaltė yra galingiausias šantažuotojo 
ginklas. Nuo jo aukas gali suparalyžiuoti. 

Tokiu atveju šantažuotojo aukoms yra geriau išeiti iš 
namų ir ieškoti pagalbos. Moteriai gali padėti patikima 
draugė. Ji turi kreiptis ir į gerą advokatą, psichologą arba 
psichoterapeutą. Kartais žmogui, kuris nepajėgia išsivaduoti 
iš emocinės šantažuotojo naštos, o jų pačių jausmai gana 
skurdūs, reikia padėti liautis nuolat savęs gailėtis ir išvengti 
galimo savęs naikinimo. 

Kai šantažuotojas tampa bausme iki gyvos galvos 


Paklusę pirmiems emocinio šantažuotojo grasinimams galite 
patekti į užburtą ratą, iš kurio išeiti bus vis sunkiau. Šanta- 
žuotojas gali sužlugdyti auką emociškai, psichologiškai ir 
finansiškai. 

Mūsų pažįstamą moterį sužadėtinis kamavo prašymais 
pasirašyti bendros paskolos sutartį jo naudai. Jis maldavo jos 
būti bendra paskolos naujam automobiliui, kurio jam reikėjo 
darbui, laiduotoja, nes negalįs vienas gauti kreditą. Iš pra- 
džių ji priešinosi. 

— Bet kodėl ne? - paklausė jis. - Juk mudu ketiname kar- 
tu praleisti visą gyvenimą. Jeigu manai, kad negali manimi 
pasitikėti dėl paprasčiausios skolos, tučtuojau viską nutrau- 
kime! 

Ginčas truko ilgai. 

- Jeigu tikrai mane myli, dėl manęs tai padarysi, - spaudė 
jis. - Juk tai nėra paskola man. Imame paskolą kartu - tai 
mūsų abiejų ateities labui. 

Ojo paskutinis ginklas, privertęs ją pasirašyti, buvo tokie 
žodžiai: 

- Turėdamas galvoje, ką mes patyrėme, to mažiausiai 
tikėjausi. 

Galiausiai apakinta romantikos ir baimės jį prarasti, ji 
sutiko pasirašyti dokumentą. Vėliau paaiškėjus, kad jis iš tik- 
rųjų yra nekompetentingas ir beviltiškas melagis, nė viena- 
me darbe neištvėręs ilgiau negu dvi savaites ir prisiskolinęs 
pinigų visoje šalyje, jau buvo per vėlu. 

Pasidavus šantažuotojui jai liko labai didelė skola, kurią 
tebemoka dalimis ir dabar. O sužadėtinis seniai paspruko. 
Deja, dabar į kiekvieną jos siekiantį vyrą moteris žiūri įta- 
riai. 

Kai šantažuotojas apeliuoja į moters jausmus 
ir gąsdina paliksiąs ją, daugelis moterų tampa 
lengvai pažeidžiamom aukom. 


Gilių žymių gali ilgam palikti tėvai. Ypač žemės ūkio ben- 
drovėse tėvai gali spausti vyriausiąjį sūnų — arba jauniausiąjį, 
jeigu jis paklusnesnis, - likti namie ir rūpintis šeimos ūkiu. 
Tačiau gal jis svajoja apie kitokią ateitį. Gal jis nori keliau- 
ti, užsiimti savo verslu, išmokti amato arba įstoti į aktorių 
mokyklą. Jeigu jis pasiduoda emociniam šantažui, jis visam 
laikui įviliojamas į spąstus ir jaučia be galo didelį apmaudą 
tėvams. 

Emocinis dukterų šantažas pasireiškia kitaip. Girdėjome 
apie moteris, kurios visą savo gyvenimą rūpinosi senyvu 
tėvu arba motina, atsisakydamos savo laimės dėl pareigos 
jausmo, gyvendamos su silpna motina arba tėvu, užkrovu- 
siais joms pareigos naštą, ir tokias, kurios vargu ar pagalvoja, 
kad galėtų juos palikti ir susikurti savo gyvenimą. 

Emocinis šantažas visados yra nemalonus ir bjaurus. Kar- 
tą tapę jo auka, galite būti priversti ja būti amžinai, ir jums 
liks vis mažiau vilties rasti laimę, meilę ir džiaugtis gyveni- 
mu nejaučiant emocinės įtampos. Taigi, jeigu verkiate, būkite 
tikros, kad dėl tikrų priežasčių. 

GERIAUSIA MOTERŲ SLAPTA TAŠKŲ 
SISTEMA 


N 


Kaip ir daugelis vyrų, Endis niekada nebuvo girdėjęs 
apie moterų slaptą taškų sistemą. Jis manė, kad tik 
rodo paveikslą Džastinai. 

12 aplinkiniams Marko ir Keli gyvenimas atrodė 
puikus. Markas turėjo gerą darbą, juodu gyveno gražia- 
me name, trys jų vaikai buvo laimingi ir protingi, kasmet visi 
keliaudavo atostogauti į užsienį. 

Tačiau iš tiesų poros santykiai kėlė rūpesčių. Nors jie my- 
lėjo vienas kitą, abudu buvo sutrikę, prislėgti ir nusiminę dėl 
nepaliaujamų kivirčų. Keli nuolatos pyko, o suglumęs Mar- 
kas niekaip neįstengė suprasti kas darosi. 

Markas, kaip ir dauguma vyrų, nė nenutuokė, kad Keli jų 
vedybas vertino taikydama specialią taškų sistemą. 

Kai vieną vakarą pakvipo skyrybomis, jie nutarė kreiptis 
pagalbos į tarpusavio santykių patarėją. Keli buvo patenkin- 
ta, kad eis pas patarėją. Markas sutiko, bet slapčia galvojo, 
kad savo bėdas juodu turėtų įveikti patys. Štai ką jie papa- 
sakojo patarėjui: 


Keli: Markas yra darboholikas. Jis pamiršta mane, vaikus ir 
nieko nedaro mūsų labui. Tarsi mūsų nė nebūtų. Tik rei- 
kalai, reikalai, reikalai, o mes kažin kur sąrašo pabaigoje. 
Man jau įgriso būti vaikams ir tėvu, ir motina. Man reikia 
vyro, kuris pasigestų manęs, rūpintųsi manimi ir neniu- 
kinamas būtų su šeima. 

Markas (nustebęs): Negaliu patikėti, ką tu kalbi, Keli... Tu 
manai, kad nesirūpinu tavimi ir vaikais? Pažiūrėk į mūsų 
gražų namą, drabužius, kuriuos dėvi, ir papuošalus, be 
to, ir vaikai lanko puikią mokyklą... Juk visa tai duodu 
tau ir vaikams! Sutinku, dirbu tikrai daug, bet tik todėl, 

kad gyventume pasiturimai ir turėtume viską, ko tik įsi- 
geidžiame. Dirbu kiekvieną savaitę, o tau nė motais! Tik 
vis niurzgi ir niurzgi... 

Keli (piktai): Tu tiesiog nesupranti, ar ne, Markai? Ir nema- 
nau, kad kada nors suprasi! Tau darau viską... Gaminu, 
valau, skalbiu, organizuoju tavo visuomeninį gyvenimą, 
stengiuosi rūpintis mūsų šeima... O tu tik dirbi. Kada 
paskutinį kartą iškraustei indaplovę? Ar bent nutuoki, 
kaip reikia dėti skalbinius į skalbyklę? Pasakyk, kada 
paskutinį kartą buvai nusivedęs mane vakarienės? Kada 
paskutinį sykį sakei, kad myli mane... 

Markas (priblokštas): Keli... juk žinai, kad tave myliu... 


Daugelis vyrų nė neįtaria, kad moterys savo partnerių 
elgesį vertina taškais. Jie nesuvokia, kad tokia taškų sistema 
apskritai yra ir kad gali ją pažeisti net nesuprasdami, kada 
nusikalto. Nuo to, kiek vyras gauna taškų iš savo partnerės, 
tiesiogiai priklauso jo gyvenimo kokybė. Moterys ne tik skai- 
čiuoja taškus, jos dar turi ir švieslentę! Kai vyras ir moteris 
nusprendžia gyventi kartu, jie niekada smulkiau neaptaria, 
kaip kiekvienas prisidės prie jųdviejų bendro gyvenimo. Vie- 
nas tylomis mano, kad kitas ir toliau aukosis, elgsis taip, kaip 
elgėsi jų tėvai, arba prisiims stereotipinius vaidmenis: vyras 


„a - 


Vyrai mato tik bendrą vaizdą 


Vyrams labiau patinka „bendrą vaizdą“ matyti iš toli ir padė- 
ti mažiau, bet ten, kur tikrai reikia, o ne įklimpti į daugybę, 
kaip jiems atrodo, nelabai svarbių smulkmenų. Pavyzdžiui, 
vyras savo partnerę dovana palepina retai, tačiau kai ją atne- 
ša, tai tikrai didelę. Kita vertus, tokios jau moterų smegenys, 
joms svarbiausia smulkmenos, dėl to narplioja daugybę pai- 
nių problemėlių, susijusių su savitarpio santykiais. Moteris 

kiekvienam partnerio atliktam darbui, kad ir koks jis būtų, 
skirs po tašką, o intymiam meilės aktui - du taškus ir dau- 
giau. 

Jeigu vyras savo draugei nupirks vieną rožę, ji duos jam 
tašką. Jei dovanos šešių rožių puokštę, vis tiek gaus tašką. Ta- 
čiau jeigu jis parneš jai po vieną rožę kas savaitę, ir tai truks 
šešias savaites, jis uždirbs šešis taškus. Viena rožė yra skirta 
tik jai, o rožių puokštė gali būti priimta kaip namų puošme- 
na. Tai, kad vyras nuolat dovanoja rožių, rodo, jog pirmiausia 
jis galvoja apie ją. 

Beje, ir vyrui, nudažiusiam namą, bus skiriamas taškas. 
Jeigu jis susirenka nešvarius drabužius arba pasako, kad 
myli žmoną, taip pat gauna po tašką. Kitaip tariant, balai 
duodami už darbų skaičių, o ne už jų mastą, kokybę ar už 
kurio nors darbo ar poelgio padarinius. Jeigu jis nupirks jai 
automobilį arba išsvajotą žiedą su deimantais, tada tikrai 
gaus papildomų taškų. Bet 9574 visų taškų, skirtų bendram 
gyvenimui, yra duodami už kasdienius dalykus, kurie įvyks- 
ta arba ne. Tai moterims labai svarbu. 


Moterys kiekvienam poelgiui ar dovanai, 
kad ir kokio dydžio ji būtų, skiria po tašką. 
Jeigu taškų sistemą taikytų vyrai, 
jie vertintų atsižvelgdami į poelgio arba 
dovanos vertę. 


Daugeliui vyrų visiškai neaišku, kaip moterys tuos taš- 
kus skaičiuoja, nes patys nieko panašaus nedaro. Moterys 
vertina nesąmoningai, intuityviai suprasdamos, kaip veikia 
ši sistema. Dėl šio skirtumo tarp vyrų ir moterų kyla daug 
nesusipratimų. 

Moterys ne tik puikiai skaičiuoja, bet ir gerai atsimena, 
kiek taškų surinkta per daugelį metų. Jos ir toliau stengsis 
dėl vyrų manydamos, kad rezultatas galiausiai išsilygins. Jos 
patyliukais tikisi, kad netrukus partneriai pajus dėkingumą 
užjų pastangas ir atsilygins tuo pačiu. 


Moterys skaičiuoja taškus ir niekada to nepamiršta. 


Vyrai neturi nė menkiausio supratimo, kada rezultatas, 
analizuojant tarpusavio santykius, yra nelygus. Prieš pradė- 
dama reikšti nepasitenkinimą, moteris gali kentėti, kol santy- 
kis bus 30:1. Tada ji apkaltina vyrą, neva jis nieko nenuveikia, 
o šis tai išgirdęs nustemba ir nusimena. Jis net nenutuokė, kad 
būta kažkokių problemų. Jeigu vyras taikytų taškų sistemą, 
rezultatas būtų kitoks. Vos santykiui pasidarius 3:1, jis imtų 
skųstis, kad jam per mažai taškų ir kad jis nori rezultatą iš- 
lyginti. 

Jei vyras skaičiuotų taškus, jis manytų, kad kuo svarbes- 
nis darbas ir kuo didesnė dovana, tuo daugiau balų jie verti. 
Jam atrodytų, kad už penkias darbo dienas per savaitę jis 
turėtų surinkti mažiausiai trisdešimt taškų, bet žvelgdama 
iš moterų varpinės žmona jam skirtų tik penkis taškus - po 
vieną už kiekvieną darbo dieną. Dauguma moterų žino, kad 
vyrai visada mano, jog svarbiausia dydis. 


Moterims svarbu ne dydis, o dažnumas. 


Eksperimentas su Brajanu ir Lorena 


Brajanas yra finansų brokeris, plėtodamas savo verslą dirbda- 
vo ilgai, susitikinėdavo su klientais. Jo žmona Lorena tvarkė- 
si namuose ir rūpinosi dviem jų vaikais. Abu save apibūdino 
kaip normalią laimingą porą. Mes jų paprašėme ištisą mėnesį 
kasdien pildyti balų kortelę, kurioje surašyti darbai ir poel- 


118 


http:/Avww.avatara.lt 


Geriausia moterų slapta taškų sistema 


giai, jų manymu, prisidedantys prie jų savitarpio santykių, ir 
skaičiuoti taškus. Vienu tašku turėtų būti vertinami nedideli 
dalykai, o daugiausia - 30 taškų - didžiausi. Jie turėjo skirti 
ir baudos taškus už juos supykdžiusius partnerio poelgius. 
"Tarpusavy jie nebuvo aptarę, kaip arba kada tie taškai bus 
skiriami, už kokius poelgius. 

Pateikiame ne visą kai kurių rezultatų mėnesio suvestinę. 
Atkreipkite dėmesį, kad nė vienas neskyrė daug baudos taš- 
kų. Manome, kad taip atsitiko dėl dviejų priežasčių: pirma, 
drauge gyvenančios poros linkusios ignoruoti arba per- 
filtruoti blogus vienas kito taškus, antra, kai jos dalyvauja 
tokiame bandyme kaip šis, dažnai elgiasi gerai. 


Brajano vertinimai 


Brajano darbai Jo taškai Jos taškai 
5 dienas per savaitę dirbau 30 
Aplankiau uošvę 

Surinkau vaiko lėktuvėlį 

Suruošiau draugams barbekiu 
Vėlai vakare kėliau triukšmą 
Pripyliau alyvos į automobilį 
Iššlaviau lapus iš stoglatakio 
Nuvedžiau šeimą į piceriją 
Nuploviau automobilį 

Vieną kartą dirbau iki vėlumos 
Baseine suderinau pH lygį 
Nuvedžiau vaiką į futbolą 

Skaičiau žurnalą „Which Computer 
Išnešiau iš sodo padvėsusią žiurkę 
Nupirkau dažų garažui 

Pasodinau krūmą 

Pavėžinau šeimą savaitgalį 
Suklijavau žmonos suplyšusį batą 

Nupirkau gėlių, šokolado ir vyno 10 
Pakabinau paveikslą 2 
Išnešiau šiukšles 1 
Sutaisiau durų rankeną 1 
Pasakiau komplimentą, 

kad ji gražiai atrodo 
Nupjoviau veją 

Pataisiau vaiko dviratį 
Perstačiau stereogarsiakalbius 


—--- 0 


>NOmR 
"mn 0 


Lorenos įvertinti darbai, kurių nėra Brajano sąraše 
Apgaubė savo paltu, kai buvo šalta 

Išlaipino prie paradinių durų, nes lijo 

Atidarė man automobilio dureles 

Pašildė automobilį prieš man įlipant 

Pagalando didelį peilį mėsai pjaustyti 

Užprogramavo mamos numerį greitam rinkimui 
Atidarė stipriai užsuktą stiklainį 

Pagyrė mano pagamintus valgius 


ORKA NNNO 


Brajanas galėjo surinkti dar daugiau taškų, bet turėjo 
Padėti į vietą šlapią rankšluostį 


Nulupti daržoves 1 
Anksti paguldyti vaikus 2 
Grįžęs namo pasikalbėti su manimi, užuot žiūrėjęs TV 5 
Klausytis manęs nepertraukinėdamas savo patarimais 6 
Paskambinti, jei ketino grįžti vėlai 3 
Surengti savaitgalį tik mudviem 10 
Pasisiūlyti išplauti virtuvę 2 
Išjungti televizorių, kad galėtų su manimi pasikalbėti 2 
Paskambinti ir pasakyti „Myliu tave“ 3 
Pakloti lovą 1 
Nusiskusti prieš mylėjimąsi 1 
Pamasažuoti man kūną 3 
Pabučiuoti mane 1 

Pabučiuoti be grabinėjimosi 

Nespaudinėti nuotolinio valdymo pulteliu 
Viešumoje laikyti mane už rankos 
Pasistengti, kad jausčiausi svarbesnė už vaikus 
Eiti su manimi apsipirkti 

Padovanoti romantišką atviruką 

Pašokti su manimi virtuvėje 

Iškrauti indaplovę 

Man kalbant įdėmiai klausytis 

Nuvežti į valyklą nešvarius drabužius 
Pasakyti, kad manęs pasiilgsta 


m OR O NB (0 0N0 


Nuleisti unitazo dangtį 


Iš šių sąrašų paaiškėjo keli dalykai: pirmiausia vyrų sme- 
genys orientuotos į erdvės suvokimą, todėl vyrai daugiau 
taškų negu moterys skiria fizinėms ir su erdviniu mąsty- 
mu susijusioms užduotims. Pavyzdžiui, Brajanas sau davė 
penkis taškus už tai, kad padėjo sūnui sukonstruoti modelį, 
bet iš Lorenos uždirbo tik vieną. Jam tai buvo nelengva, su- 
manumo reikalaujanti užduotis, ir jis didžiavosi savo atliktu 
darbu; jai tai buvo tik žaidimas. Moterys vyrui paprastai 
skiria po tašką už visus namų ūkio darbus ir kur kas labiau 
vertina smulkias asmenines arba intymias užduotis. Pavyz- 
džiui, Brajanas vieną vakarą pagyrė Loreną, kad ji gardžiai 
gamina, ir ji davė jam tris taškus, tačiau jis net nenutuokė, 
kad už tai gali surinkti nemažai taškų. Jis net negalėjo prisi- 
minti taip sakęs ir to į savo sąrašą neįtraukė. Jis to nepamiršo; 
tiesiog jam nė netoptelėjo, kad girti žmonos patiekalus - pui- 
kus būdas taškams rinkti. Nupirkęs jai gėlių puokštę, saldai- 
nių ir šampano, jis manė uždirbęs bent dešimt taškų - vieną 
trečdalį jo paties suskaičiuotų taškų už penkias darbo dienas 
per savaitę, nes šie dalykai buvo brangūs, o ji teskyrė ketu- 
ris taškus. Nemažai taškų Brajanas gavo už nereikšmingus 
poelgius, kaip antai „apgaubė paltu, nes buvo šalta“, net ne- 

numanydamas, kad net ir už tokią smulkmeną galima gauti 
taškų. Jam atrodė, jog tik šiaip „pasirūpino ja“. 


„Gal vakare pamėginkime susikeisti 
vietomis?“ — pasiteiravo jis. „Puiki mintis! — 
sušuko ji. — Tu stosi virtuvėje prie kriauklės, o 
aš išsidrėbsiu ant sofos ir gadinsiu orą“. 


Brajanas manė, kad kuo daugiau jis dirbo, tuo daugiau taš- 
kų turėjo surinkti, bet darbas iki vėlumos reiškė, jog namuose 
smulkiems darbams jam liko mažiau laiko, taigi prarado taš- 
kus. Jis manė, kad papildomai uždirbo geresniam gyvenimui 
ir kad ji dėl to tik džiaugsis; deja, ji pagalvojo, kad jam labiau 
rūpi darbas, o ne ji. Brajano manymu, vienas kartas, kai jis 
vėlai grįžo iš darbo, buvo vertas penkių taškų, tačiau Lorena 
tai įvertino tik vienu. Jeigu jis būtų paskambinęs iš darbo ir 
pasakęs, kad ją myli ir jos pasiilgo, o paskui dar sykį paskam- 
binęs jau ketindamas keliauti namo, būtų apdovanotas ma- 
žiausiai trimis taškais. Kaip ir daugumai vyrų, Brajanui net 
į galvą neatėjo, kad maži dalykai moterims tokie reikšmingi, 
nors dažnai apie tai girdi kalbant motiną arba močiutę. 


Lorenos vertinimai 


Lorenos darbų ir poelgių sąrašas buvo keturis kartus ilgesnis 
už Brajano. Ji smulkiai aprašė kiekvieną darbą, tačiau dauge- 
liui jų skyrė nedaug taškų. Valymą dulkių siurbliu, bakalėji- 
nių prekių pirkimą, augalų laistymą, finansinių reikalų tvar- 
kymą, naminių gyvūnėlių priežiūrą, sąskaitų apmokėjimą, 
gimtadienio atvirukų siuntimą, šeimos renginių planavimą, 
vaikų maudymą, skaitymą jiems arba jų auklėjimą ji įvertino 


122 


http:/Avww.avatara.lt 


Geriausia moterų slapta taškų sistema 


vienu tašku. Už nuolatos pasikartojančius darbus, kaip antai: 
nešvarių drabužių ir šlapių rankšluosčių rankiojimą nuo grin- 
dų, drabužių skalbimą, maisto gaminimą arba lovų klojimą, 
kiekvienąkart duodavo po vieną tašką. Brajanas nematydavo 
kasdienės Lorenos rutinos, nes jis dažniausiai būdavo darbe, 
taigi jos visą triūsą įvertino 30 taškų; tiek pat jis skyrė sau už 
50 darbo valandų per savaitę. Vieną vakarą Lorena jam pa- 
kasė nugarą ir už tai gavo tris taškus, du kartus ji paskatino 
mylėtis — ir kiekvienąkart buvo apdovanota po 10 taškų. 


Baudos taškai 
Baudos taškai skiriami, kai vienas partneris iškrečia ką nors, 
kas kitą suerzina arba supykina. 


Lorenos baudos taškai Brajanui 


Sukritikavo mane draugų akivaizdoje -6 
Gadino orą vakarieniaudamas su draugais - 10 
Prekybos centre sekiojo paskui kitas moteris -5 
Vertė mylėtis, kai to nenorėjau -6 


Brajano baudos taškai Lorenai 


Kalbino mane, kai žiūrėjau televizorių -2 
Atsisakė mylėtis -6 
Priekaištavo ir bambėjo -5 
Kalbėjo iš karto apie daugybę dalykų -3 


„Aš neniurzgu. Aš tik primenu, 


nes kitaip jis niekada nepadarys darbų“. 


Brajanas skundėsi dėl to, ką Lorena jam padarė arba ne- 
padarė, o Lorena daugiau reiškė nepasitenkinimą Brajano 
elgesiu viešoje vietoje. Iš šių sąrašų matyti, kad kai vyras nori 
mylėtis, o moteris ne, abi pusės šį apmaudą vertina vienodai. 

„Ką tai reiškia sekioti? — protestavo Brajanas. — 
Ji užstojo man vaizdą!“ 


Eksperimento pabaigoje Brajanas sau skyrė vidutiniškai 
62 taškus, Lorenai - 60 taškų per savaitę, taigi, buvo paten- 
kintas, kad jų bendro gyvenimo rezultatas beveik susilygino. 
Lorena paskyrė sau vidutiniškai 78 taškus per savaitę, o Bra- 
janas uždirbo iš jos tik 48 taškus. 


Lorenos ir Brajano reakcija 

Lorenos manymu, rezultatas buvo 30 taškų padidintas Braja- 
no naudai. Tai paaiškino apmaudą, kirbantį jos širdyje pasta- 
ruosius metus. Brajaną rezultatas pribloškė. Gyvendamas su 
Lorena, jis elgėsi taip, tarsi viskas klostytųsi tiesiog puikiai, 
ir nė nenumanė, kaip jaučiasi Lorena, nes ji niekada nieko 
nesakydavo. Jam pasirodė, kad Lorena nuo jo šiek tiek atitolo, 
nes prieš metus gimė jų jauniausiasis vaikas, todėl ji turėjo 
daugiau rūpesčių ir tikriausiai buvo įsitempusi. Norėdamas 
palengvinti jai naštą, pradėjo vakarais ilgiau dirbti, kad ji 
atsikvėptų, o jis uždirbtų daugiau pinigų. 

Brajanui ir Lorenai šis eksperimentas atvėrė akis. Prasidė- 
jęs kaip paprastas įdomus testas, kurio tikslas - parodyti, kad 
vyrai ir moterys taškus skaičiuoja skirtingai, jis baigėsi poten- 
cialiai pragaištinga situacija. Lorena, būdama namuose, įtarė, 
kad yra apgaudinėjama, ir virė iš apmaudo, o Brajanas darbe 
užtrukdavo ilgai, manydamas, jog daro tai, ko žmona nori. 


Patarimas moterims 

Moterys turėtų pripažinti, kad vyrų smegenys užprogramuotos 
matyti bendrą vaizdą ir kad vyrai mano, jog už didesnius dar- 
bus turi gauti daugiau taškų. Tada jie nesipiktintų, jeigu rezul- 

tatas būtų moterų naudai. Moteris turi paskatinti vyrą imtis ir 
smulkesnių darbų, kuriuos atlikęs būtų dosniau apdovanotas. 


Visi vyrai vienodi. Skiriasi tik jų veidai, 
iš ko ir galite juos atskirti. 
MARILYN MONROE 


Vyrai nėra linkę siūlyti kitiems pagalbą, paramą arba 
patarimą, nebent jei kas nors to specialiai paprašo, nes jie 
tai suvokia kaip pasakymą kitam asmeniui, jog jis yra ne- 
kompetentingas. Taip jau yra vyrų pasaulyje - jie laukia, kol 
paprašysite. Jeigu nieko neprašote, jie mano, kad rezultatas 
yra lygus, vadinasi, ir savitarpio santykiai tikriausiai klostosi 
gerai. Vyrų atmintis trumpa. 

Jie pamiršta, ką gero padarė jums praėjusią savaitę, bet 
neprisimena ir to, ką jūs padarėte jų labui. Moterys visada 
atsimena. Nemanykite, kad vyrai suvokia, kaip moterys 
skaičiuoja taškus; kad yra tokia skaičiavimo sistema, niekada 
nežinojo nei jų tėvai, nei broliai, nežinos ir sūnūs. Daugelio 
vyrų darbų ir poelgių nėra jų sąraše, todėl jie dirba negalvo- 
dami, kad bus įvertinti taškais. 


Patarimas vyrams 

Moterys ne tik skaičiuoja taškus, bet ir kaupia juos ilgus metus 
ir niekada nieko neužmiršta. Šiandien jos atsisakys pasimy- 
lėti, nes prieš du mėnesius vyras užriko ant jos motinos. Kai 
moterys mano, kad rezultatas nusvertas jūsų naudai, vargu ar 
ji net apie tai užsimins. Jeigu jai trūksta taškų, ji tolsta, darosi 
pikta, o jūsų meilė pradeda blėsti. Jei taip nutinka, vyras turi 
moters pasiteirauti, ko ji nori. Neužmirškite, kad už vieną dar- 
bą, kurį atlieka vyras, ji skiria po tašką, o už nedidelius darbus 
ir poelgius, kurie susiję su emocine parama, duoda daugiau. 

Parnešdami gėlių, pagirdami žmonos išvaizdą, sutvarkydami 
savo daiktus, padėdami suplauti indus ir naudodami burnos 
gaiviklį uždirbsite tiek pat, o kartais ir daugiau, negu namo 
parnešdami atlyginimą arba nudažydami namą. Tai nereiškia, 
kad vyrui reikia mažiau ir ne taip sunkiai dirbti. Jeigu jis su- 
pras, kaip tuos dalykus vertina jo partnerė, ir stengsis daryti 
smulkius darbus, jo gyvenimas tikrai pagerės. 


Testas 


Su savo partneriu suskaičiuokite ir surašykite darbus, per 
dešimt dienų atliktus šeimos labui, kaip darė Brajanas ir 
Lorena. Gautus rezultatus pritaikykite kaip modelį savo san- 
tykiams nagrinėti, tai jums suteiks daugiau pasitenkinimo, 
negu galite įsivaizduoti. Mažesnis negu 1576 taškų skirtumas 
rodo, kad jūsų santykiai gana ramūs, ir nė vienas nejaučia pa- 
giežos arba nesijaučia esąs išnaudojamas. 15—3040 skirtumas 
reiškia, kad smarkiai nesutariate, jūsų santykiai įtempti, o 
daugiau negu 3040 - kad vienas iš judviejų yra nelaimingas. 

Partneris, kurio taškų suma neigiama, turi daugiau steng- 
tis daryti tai, ką mėgsta jo antroji pusė, tada rezultatas susi- 
lygins ir įtampa atlėgs. 


Reziumė 

Uždirbti daugybę taškų ne taip jau sunku, tai kainuoja tiek 
pat pastangų, kiek jų reikia nuolatos puoselėjant tarpusavio 
santykius. Tiesiog turite suprasti, kaip kitas žmogus vertina 
dalykus, ir pakeisti savo požiūrį. Taškų sistema, kuria nau- 
dojasi priešinga lytis, yra nei geresnė, bei blogesnė už jūsų, 
ji tiesiog kitokia. Moterys tai suvokia, o dauguma vyrų visai 
nenutuokia, kol neišaiškėja, kas tai per sistema. Kai papra- 
šėme Brajaną ir Loreną dalyvauti mūsų eksperimente, Lore- 
na mūsų norus perprato išsyk. Brajanas atsakė taip: „Hm? 

Skaičiuoti taškus? Kas tai?“ Kaip ir kiti vyrai, jis nežinojo, 
kad moterys turi taškų skaičiavimo lentelę. Kilus vaidui tarp 
vyro ir moters, moteris dažniausiai vartoja tokius žodžius: 
„Po viso to, ką aš padariau dėl tavęs! Tu esi nepataisomas 
tinginys ir niekada man nepadedi!“ 

Pašlijus santykiams atlikite šį testą, kad pasitikrintumėte, 
ar rezultatas lygus. Partneriai, turintys nedidelius įsipareigo- 
jimus, viską vertina kitaip, negu pora, įkeitusi nekilnojamąjį 
turtą, turinti tris vaikus ir šunį. 

Galiausiai vienas iš mūsų skaitytojų vyrų atliko šį testą ir 
atsiuntė mums parodyti, kaip moteris kasdieniame gyveni- 
me gali skirti arba atimti taškus iš savo mylimojo. 


Mielieji Barbara ir Alanai, 

Šis testas visiškai pakeitė mano santykius su drauge. 
Dabar mudu sutariame geriau negu per visus trejus bendro 
gyvenimo metus, ir aš noriu pasidalyti savo patyrimu, kaip 
moterys skaičiuoja taškus. 

Ačiū jums 

Laimingas Džekas 


Kasdienė namų ruoša 


Išneši šiukšles +1 
Išneši šiukšles 4.30 val. ryto, kai atvažiuoja šiukšliavežė -1 
Savo nešvarius indus visada sudedi į indaplovę +1 
Palieki indus kriauklėje -1 
Palieki juos po lova -3 
Palieki neuždengtą unitazo dangtį -1 
Palieki neuždengtą unitazo dangtį vidurnaktį (o ji nėščia) - 10 
Apšlapini unitazo kraštus -5 
Visiškai nepataikai į unitazą -7 


Vietoj sunaudoto tualetinio popieriaus rulonėlio pakabini naują 0 
Pasibaigus tualetiniam popieriui, pasinaudoji „Kleenex“ 


servetėlėmis | 
Kai „Kleenex“ baigiasi, nuleistomis kelnėmis nušlubčioji į kitą 
vonios kambarį -2 

Nevėdini vonios kambario 

Pakloji lovą 

Pakloji lovą, bet užmiršti sudėti dekoratyvines pagalvėles 
Lovatiesę užkloji ant suglamžytų paklodžių 

Gadini orą lovoje 

Patikrini, ar jos automobilyje yra užtektinai degalų 
Važiuojant iki artimiausios degalinės vos pakanka degalų 
Vėlai naktį patikrini įtartiną triukšmą, tačiau nerandi jokio 
gedimo 

Vėlai naktį pabudintas įtartino triukšmo ką nors aptinki 
Voži jam lygintuvu 

Tai jos tėvas 


Visuomeniniai įvykiai 
Visą vakarėlį stovi šalia jos 


Truputį prie jos pastoviniuoji, o paskui eini paplepėti su senu 


mokyklos bičiuliu 
Bičiulė, vardu Šarlotė 


+10 


+5 


-2 
-9 


Sukinėdamasis draugijoje laikai ją už rankos ir meiliai į ją žvelgi +4 


Sukinėdamasis draugijoje pristatai ją kaip 
„keliančią rūpesčių ir nesantaiką“, be to, 
pliaukšteli jai per užpakaliuką 


Dovanos 

Dovanoji jai gėlių, bet tik tada, kai ji to tikisi 
Nepadovanoji gėlių, kai ji to tikisi 

Dovanoji jai gėlių netikėtai 

Dovanoji laukines gėles, kurių pats priskynei 
Jai jas uostant įkanda cėcė 


Važiavimas 

Važiuodamas nerandi kelio 

Nerandi kelio ir pasiklysti 

Pasiklysti netikusioje miesto dalyje 

Artimai ir nuoširdžiai susipažįsti su vietiniais 
Jai paaiškėja, kad melavai turįs juodąjį diržą 


-15 

KAIP ATSKLEISTI SEPTYNIAS 
DIDZIAUSIAS VYRŲ PASLAPTIS 


Vyrai šnekučiavo apie paskutinę žvejybos iškylą. 
Moterys plepėjo apie kitus dalykus. 

| „Kodėl vyrai nesiklauso, o moterys nesiorientuoja 
žemėlapiuose“ susilaukus sėkmės, mus užplūdo mo- 
terų, prašančių daugiau informacijos apie lyčių skirtumus, 
laiškai ir elektroninis paštas. Pateikiame septynis dažniau- 
siai pasitaikančius klausimus: 


1. Kodėl vyrai nelabai žino, kaip gyvena jų draugai? 

2. Kodėl vyrai vengia įsipareigojimų? 

3. Kodėl vyrai mano esą dėl visko teisūs? 

4. Kodėl suaugusius vyrus taip domina „berniukų žaislai“? 
5. Kodėl vyrai tuo pat metu gali užsiimti tik vienu darbu? 
6. Kodėl vyrai taip entuziastingai mėgsta sportą? 

7. Apie ką iš tikrųjų kalbasi vyrai tualete? 


Moteris susiduria su keblumais, kai iš savo moteriškų 
pozicijų mėgina analizuoti vyro elgesį. Tada vyro elgesys 
gali tiesiog gluminti. Tačiau iš tiesų vyrai nėra nelogiški; jie 
tiesiog elgiasi kitaip negu moterys. 


1. Kodėl vyrai nelabai žino, kaip gyvena jų draugai? 
Džulianas nesimatė su Ralfu metus, taigi jie susitarė kartu 
praleisti dieną golfo aikštelėje. Kai tą vakarą Džulianas grįžo 


namo, jo žmona Hana nekantraudama norėjo išgirsti, kaip 
jam sekasi: 

Hana: Kaip praleidai dieną? 

Džulianas: Gerai. 

Hana: Kaip Ralfas? 

Džulianas: Gerai. 

Hana: Kaip jaučiasi jo žmona, juk praėjusią savaitę ją išrašė 
iš ligoninės. 

Džulianas: Nežinau - jis nesakė. 

Hana: Jis nesakė? Nori pasakyti, kad tu jo nepasiteiravai? 

Džulianas: Na, ne, bet jeigu būtų kas nors negerai, jis tikrai 
būtų man pasakęs. 

Hana: Taigi... kaip jų dukteriai sekasi su naujuoju vyru? 

Džulianas: Ak... jis neminėjo... 

Hana: Ar Ralfo motinai vis dar taikoma chemoterapija? 

Džulianas: Hm, nesu tikras... 


Ir taip toliau. Džulianas žinojo, kiek kartų kiekvienas 
smūgiavo golfo aikštelėje, jis prisiminė, kaip jaudinosi 
žaisdamas, kaip beveik iš pirmo karto pataikė kamuoliuką 
į duobelę ir anekdotą apie vienuolę ir guminį viščiuką, bet 
iš tikrųjų nieko nežinojo apie Ralfo žmoną, vaikus ir šeimą. 
Jis žinojo apie Ralfo kovą su vietos taryba dėl statybų planų, 
kokios markės automobilį jis ketina įsigyti ir apie paskutinę 
Ralfo kelionę į užsienį, kurios metu jis sudarė verslo sandėrį. 
Tačiau visiškai nieko nebuvo girdėjęs apie jauniausiąją Ralfo 
dukterį, gyvenančią Bankoke, Ralfo brolį, kuriam diagno- 
zuota Parkinsono liga, arba apie tai, kad Ralfo žmona vie- 
tinėje bendruomenėje pasiūlyta Metų miesto pilietės titului. 
Užtat jis prisirinko naujų puikių anekdotų. 


Vyras gali prisiminti visus gerus anekdotus, 
kuriuos jam papasakojo draugas, ir nežinoti, kad 
tas jo draugas išsiskyrė su žmona. 

Kai vyras po darbo užsuka su draugais valandai ar dau- 
giau kur nors išlenkti po taurelę, moterys visada labai stebisi, 
kad grįžęs namo jis ne ką težino apie kitų gyvenimą. Taip yra 
todėl, kad vyrams visa ši veikla - poilsio forma. Jie valandų 
valandas gali kartu žvejoti, žaisti golfą, kortomis arba žiūrėti 
futbolą persimesdami vos vienu kitu žodžiu. Kalbėdamiesi 
jie aptaria faktus, - rezultatus, sprendimus arba atsakymus į 
klausimus, - arba žinias apie įvairius dalykus ir procesus. Ta- 
čiau jie retai šnekasi apie žmones ir jausmus. Vyrų smegenys 
pragmatiškos, todėl jausmai arba emocijos jiems yra pernelyg 
sudėtingi dalykai. 

Lidso universitete buvo tiriama, kodėl vyrai po darbo už- 
suka į barą išlenkti burnelės. 


Kodėl vyrai eina „išgerti“ 
9,596 eina gerti alkoholio 
5,57 eina pasimatyti su moterimis 
8576 eina atsipalaiduoti 


Vyrai atsipalaiduoja išjungdami smegenis ir galvodami 
apie ką nors kita. Štai kodėl vyrai keliauja išgerti, tai vadina- 
ma „gėrimu tylomis“ — kalbėti nebūtina, jeigu to nenori. 


Jeigu vyras yra su savo draugais ir nesikalba, 
tai ne todėl, kad su jais būtų susivaidijęs, — jis 
tiesiog ilsisi. 

Vyrams nebūdinga kalbėti nesustojant, ir jie niekada pri- 
mygtinai nereikalauja pasikalbėti. Kai vienas iš jų ilsisi su 
gėrimu rankose, kiti intuityviai tai supranta ir jam netrukdo. 


Jie niekada nevers jo kalbėti. Nė vienas neištars: „Papasakok, 
kaip šiandien sekėsi... Su kuo susitikai ir kaip vienas ar kitas 

atrodė?“ Kai vyrai šnekasi, jie aptaria darbą, sportą, automo- 
bilius ir kitus su erdve susijusius dalykus. Jie kalba paeiliui, 
nes tokios jau jų smegenys - jie arba kalba, arba klausosi. 
Skirtingai nuo moterų, iš karto daryti abiejų dalykų jie ne- 
gali. 


Sprendimas 

Vyrui sunku suvokti, kodėl moteris nori smulkiai žinoti, 
kaip gyvena jų draugai ir pažįstami, nes jeigu draugas nori, 
kad jis ką nors žinotų, jam pats ir pasako. Dėl to negalima 
daryti išvados, kad jis savo draugais nesidomi, jis tiesiog nori 
sužinoti konkrečius dalykus. Vyras atskleidžia intymesnes 
savo gyvenimo smulkmenas, blogiausiu atveju kreipiasi į 
draugą patarimo tik tuomet, kai pats neįstengia išspręsti 
kilusios problemos. 

Taigi, norėdami sužinoti apie šeimos arba savo socialinės 
aplinkos narių sveikatą, karjerą, tarpusavio santykius arba 
kur jie šiuo metu yra, niekada nepasikliaukite vyrais ir jų 
neklauskite; to teiraukitės moterų. Vyrai susitinka su kitais 
apsvarstyti rezultatų ir sprendimų bei atsipalaiduoti. Jie retai 
kalbasi apie asmeninį gyvenimą. 


Kodėl vyrai vengia įsipareigoti? 
Įsipareigoti - tai veiksmažodis, reiškiantis: trokšti ištekėti 


ir sukurti šeimą; veiksmažodis, reiškiantis: nemėginti užkal- 
binti kitų moterų, kai esi su savo žmona arba drauge 

Pavyzdys: Džefas ir Sali 


Džudė manė, kad Džefas ir Sali bus puiki pora, todėl surengė 
jiems pasimatymą. 

Jie praleido nuostabų vakarą, pasikeitė telefono numeriais 
ir susitarė susitikti dar kartą. Kitą dieną Sali paskambino 
Džudei ir padėkojo, kad supažindino su Džefu, bei pasakė, 
jog jis jai tikrai patiko ir ji norėtų geriau jį pažinti. Tą patį 
vakarą Džefas taip pat paskambino Džudei ir pasakė tą patį 
apie Sali. 

Vos tik Džefas padėjo ragelį, Džudi nedelsdama paskam- 
bino Sali ir pakartojo Džefo žodžius. Tai buvo ženklas, kad 
Sali reikia tęsti pažintį su Džefu ir artimiau susidraugauti, 
todėl kitą savaitgalį Sali pakvietė jį į paplūdimį, o paskui 
vakarienės. Džefas patenkintas kvietimą priėmė. Jie buvo su- 
sitikę ir kitus tris savaitgalius, be to, per savaitę vieną ar du 
kartus nuėjo į kiną. Ilgainiui Sali pasidarė aišku, kad tarp jų 
užsimezgė ryšys. Ji susitikinėjo tik su Džefu, nors apie savo 
ypatingus santykius juodu niekada nekalbėjo. 


Džefo pasakojimas 

Nors jau praėjo mėnuo, bet Džefas visiškai nenutuokė įklim- 
pęs į romaną, apie tai nebuvo nė kalbos. Tokios jau vyrų sme- 
genys. Santykius vyrai suvokia visai kitaip negu moterys. 

Į savo geriausio draugo gimtadienio vakarėlį Džefas 
nusprendė eiti su Mere. Merė tapdavo kiekvieno sambūrio 
širdis ir siela — tikrai miela mergina, o jis seniai nebuvo jos 
matęs. Vakarėlyje jie smagiai linksminosi, staiga Džefas pa- 
stebėjo Džudę. Jis tučtuojau prie jos priėjo ir supažindino su 
Mere. Džudė elgėsi kiek šaltokai, ir Džefas pamanė, kad Merė 
jai nepatiko. Tai jį suglumino, nes Merė buvo malonus žmo- 
gus ir visiems patiko. Bet jis nenorėjo į tai gilintis. 

Džudės pasakojimas 

Džudė buvo priblokšta, kad Džefas į vakarėlį atsivedė ne Sali, 
o kažkokią rėksmingą kekšę, vardu Merė. Džudė suprato, 
kad kol Sali nepasiekė paskalos, ji pati turėtų jai pasakyti, bet 
ši užduotis ne iš maloniųjų. Kaip ir laukta, viskas susiklostė 
blogai. Kai Sali išgirdo apie vakarėlį, apsipylė ašaromis, nes 
manė, kad juodviem su Džefu viskas klostėsi puikiai. Sali pa- 
skambino Džefui ir pakvietė į pasimatymą tą patį vakarą. Jis 
pajuto kažką negero, bet nė nenumanė, kas tai galėtų būti. 


Planų atskleidimas 

Džefas atėjo tikėdamasis Sali pamatyti tokią kaip visada, vil- 
damasis, kad ji pagamino jo mėgstamą patiekalą. Tačiau jai 
atidarius duris jis pastebėjo, kad ji apsiverkusi ir pikta. „Kaip 
tu galėjai šitaip su manimi pasielgti? - aimanavo ji,- ... ir 
dar mūsų draugų namuose! Kiek laiko su ja susitikinėji? Ar 
tują myli? O gal su ja miegi? Atsakyk man!!“ Džefas negalėjo 
patikėti savo ausimis. Jis neteko žado. 

Juodu tris valandas mėgino išsiaiškinti santykius. Jis pa- 
aiškino, kad nė neįsivaizdavo juos esant ypatinga pora - net 
manė, jog Sali susitikinėja su daugybe vaikinų, ne tik su juo. 
Jie pirmą kartą nagrinėjo savo jausmus ir emocijas, ir abu su- 
prato, kad eina visiškai skirtingomis kryptimis. 

Sali norėjo, kad Džefas įsipareigotų. Tačiau Džefas dar 
nebuvo tam pasirengęs. Jis norėjo būti laisvas. Jie nusprendė 
būti draugai, bet ne įsimylėjėliai... na, taip nusprendė Sali. 
Džefas pagalvojo, kad jai tikriausiai priešmenstruacinis sin- 
dromas ir kad iki savaitgalio viskas susitvarkys... 


Moteris dažnai glumina, kaip vyrai beveik fanatiškai serga 
už sporto komandą, bet santykiams su moterimi retai kada 
suteikia tiek pat emocinės energijos. Šiaip jau vyras mylimai 
moteriai nerodo savo emocijų ir jausmų, tačiau gali pasida- 

ryti akivaizdžiai jausmingas ir aistringas žaidžiant jo mėgs- 
tamai komandai — ypač kai ji pralaimi. Kaip jis gali būti taip 
prisirišęs ir toks ištikimas grupelei kresnų, ne itin protingų 
trumpai triumfuojančių sportininkų, kurių net nepažįsta ir 
kuriems jis visiškai nerūpi, o jai nesiteikia parodyti nieko 
panašaus. 

Beveik per visą Žmonijos egzistavimą vyrai buvo po- 
ligamai, nes turėjo išgyventi. Vyrų visada trūko, nes daug 
jų žūdavo medžiodami arba kariaudami, o išgyvenusiems 
gentainiams atsirasdavo puiki proga savo haremuose pri- 
glausti našles. Taip vyrai galėjo plačiau perduoti savo genus. 
Kad išliktų giminė, vyrams reikėjo turėti dešimt dvidešimt 
moterų, tačiau moterims gyventi su tiek pat dvidešimt pati- 
nų nebuvo jokios prasmės, nes jos galėjo gimdyti tik po vieną 
palikuonį. Tik 376 gyvūnų rūšių, tarp jų lapės ir žąsys, yra 
monogamės. Abi lytys yra tokio pat dydžio ir spalvos, todėl 
dažniausiai sunku nustatyti, kas yra kas. Daugumos kitų 
patinų, taip pat ir žmonių, smegenys nėra užprogramuotos 
monogamijai. Štai kodėl vyrai vengia įsipareigojimų vienai 
moteriai kiek tik gali ir jiems sunku būti monogamiškiems 
užmezgus santykius su moterimi. Tačiau mes skiriamės nuo 
kitų gyvūnų rūšių, nes gerai išsivysčiusios didelės priekinės 
mūsų smegenų skiltys leidžia mums sąmoningai spręsti, ką 
turime daryti ir ko ne, taigi neįtikina vyrų tvirtinimai, neva 
jie negali susilaikyti. Jie visada laisvi pasirinkti. Moters įsi- 
pareigojimas vyrui ir šeimai, bent kol jos vaikai tampa sava- 
rankiški, užkoduotas jos psichikoje. 


Jeigu reikia vyro, galinčio prisiimti 
atsakomybę, paieškokite psichiatrinėje ligoninėje. 


Mar WeEsT 

Moterys supranta, kad jeigu kita moteris kurį laiką „drau- 
gauja“ su vyru irjie daugiau su niekuo nesusitikinėja, tarp jų 
jau užsimezgė artimi santykiai. Tačiau daugeliui vyrų, kaip 
Džefas, tai svetima. Į Sali aimaną „Ką jis sau galvojo?“ atsa- 
kymas yra toks: jis visai negalvojo. 


Apie ką galvoja dauguma vyrų 

Universali tema, kuria juokauja vyro draugai, ta, kad jo 
ilgalaikiai santykiai su moterimi arba vedybos yra aiškus 
ženklas, kad nevykusiam vyro gyvenimui, kaip ir jis pats tai 
suvokia, jau beveik galas. „Vos tik įsipareigosi, ji suims tave 
į rankas, - gąsdina jie. - Atsisveikink su puse namo ir 9076 
seksualinio gyvenimo!“ — kikena draugužiai. Kiti, dažniau- 
siai vienišiai, jį perspėja: „Dabar, kai ji tau uždeda atrankius, 
turėsi prašyti leidimo nusičiaudėti“. Populiariausias pokštas, 
kurį būsimam jaunikiui iškrečia jo bičiuliai, - tai užrašas 
„Gelbėkite“ ant jo vestuvinių batų padų. Dažnas vyras ven- 
gia įsipareigoti moteriai būgštaudamas, kad ji atims jo laisvę, 
ir jis taps silpnas ir bejėgis. Vyras, reaguodamas į pašaipas, 
dažnai apie kokius nors įsipareigojimus su moterimi nekalba 
arba net elgiasi visiškai priešingai, negu ji nori. 

Kai vyrai teigia, kad įsipareigodami jie prarasią savo lais- 
ves, sunku suprasti, ką jie turi galvoje. Kai juos prispiriate 
pasakyti, jie kalba apie laisvę pareiti ir išeiti kada nori, nekal- 
bėti, kai jie to nenori, niekada nesiaiškinti dėl savo veiksmų, 
nesiteisinti dėl savo elgesio ir turėti tiek moterų, kiek širdis 
geidžia. Bet jie taip pat trokšta ir meilės, nori valgyti ir daug 
mylėtis. Trumpai tariant, jie nori visko - o kiek vyrų dabar 
gali pasakyti, kad jie kada nors visa tai turėjo, be viso to, ką 
prarado? Kadaise taip gyventa arabų haremuose, toks gyve- 
nimo būdas dar praktikuojamas ir kai kuriose primityviose 
kultūrose, bet dauguma vyrų dabar beveik neturi progų net 
išbandyti tokių gyvenimo sąlygų. 

Vienintelis būdas mėgautis nevaržoma laisve — persikelti 
į negyvenamąją salą, kur nėra jokių taisyklių. Užmegzti san- 
tykius su moterimi - tai tarsi gauti vairuotojo pažymėjimą. 
Jeigu nori vairuoti, turi išmokti kelių eismo taisykles ir pai- 
syti jų - kitaip vaikščiosi pėsčias. Tarpusavio santykiai yra 
derybos pagal visas taisykles - jeigu nori meilės, draugystės 
ir žmogaus, kuris tave maitintų, turi ir jam kuo nors atsi- 
lyginti. Negalima norėti, ko negalima. Moteris tikisi mainais 
gauti vyro meilę, atsidavimą ir ištikimybę. Apie jo laisvės 
suvaržymą galvoja paskiausiai. 


Sprendimas 

Džefui net nešovė į galvą, kad jis jau užmezgė pastovius san- 
tykius. Kai moteriai atrodo, kad vyras bijo įsipareigojimų, ji 
turi pati jam paaiškinti, kad jis iš tiesų įklimpo. Pavyzdžiui, 
moteris gali pajuokauti, kad dabar, kai jis ėmė su ja draugau- 
ti, ji yra laiminga galėdama jam išvirti puodelį kavos, arba 
pasakyti, kaip nuostabu pasimylėti, o paskui išeiti kartu pa- 
sivaikščioti, nes jie yra pora. Ji turi išmokti būti atvira ir tiesi, 
o ne kukliai tylėti ir viltis, kad vyras supras jos užuominas. 
Nes paskui nutinka taip kaip Džefui, kuris dar to nenori. 
Vyrai yra ne tik prasti minčių skaitytojai, dauguma jų tiesiog 
nejaučia moters dvasinės būsenos. Neužmirškite, kad vyrai 
evoliucionavo medžiodami gyvūnus ir kovodami su priešais, 
nemėgindami jų suprasti arba kaip nors reaguoti į jų emoci- 
nius poreikius. 

Taigi niekada nemanykite, kad esate pora apie tai nepa- 
sikalbėję vienas su kitu. Vyras negali skaityti minčių, todėl 
moteris turi pasiteirauti, ką jis mano apie ją, ar nori užmegzti 
su ja ryšius. Vyrai yra tiesūs ir moteriai tikrai duos suprasti, 
ar jie nori artimų santykių, ar ne. Tiesumas ir atvirumas vy- 
rams yra pagarbos ženklas, todėl jeigu moterys nori, kad jis 
įsipareigotų, turi imti ir tiesiai šviesiai jo pasiklausti. 

Tačiau nereikėtų tuo piktnaudžiauti. Apgailėtinas bet ku- 
rios partnerystės atspindys, kai moteris priversta sakyti: „Ar 
negalėtum nuvežti į mokyklą mūsų dviejų vaikų, nes dabar 
mudu esame užmezgę artimus santykius?“ 


3. Kodėl vyrai mano esą dėl visko teisūs? 


Norint suprasti šį šiuolaikinio vyro bruožą, reikia atsižvelgti 
į tai, kaip vyrai buvo auginami iš mažens. Berniukai turėjo 
būti tvirti, ištvermingi, niekada neverkti ir viską daryti gerai. 
Jų sektini pavyzdžiai buvo Supermenas, Betmenas, Žmogus 
voras, Zoro, Tarzanas, Džeimsas Bondas, Rokis ir Fantomas — 
visi vieniši vyrai, kurie niekada nezyzia dėl kilusių sunkumų, 
bet ieško sprendimų. Ir, žinoma, kur jiems beveik visada pa- 
siseka. Kartais jie turi pagalbininką, paprastai mažesnį, labai 
retai moterį. Moteris padėjėja pridaro daugiau rūpesčių, negu 
padeda. Pavyzdžiui, Betmeno mergaitę visada išgelbsti pats 
Betmenas, Supermenas iš mirties nagų nuolatos vaduoja Luis 
Lein, Tarzanas daugiausia laiko praleidžia karstydamasis po 
džiungles, kad apsaugotų Džeinę nuo gresiančio pavojaus, o 
Fantomas tikriausiai būtų buvęs nepalyginamai šaunesnis be 
vis kur nors įsipainiojančios Dianos. Šie superherojai kartais, 
rodos, teikė pirmenybę kaip partneriams arkliui arba šuniui, 
nes gyvūnai yra ištikimi, jais galima pasitikėti, niekada ne- 
klausinėja ir neįrodinėja, kad herojus neteisus. Kaip daugelis 
knygų ir filmų vyrų stereotipų, berniukų didvyriai retai klys- 
ta ir niekada nerodo silpnumo arba jausmų. Ir niekada nebu- 
vo ponios Betmen arba ledi Zoro. Vienišas Klajūnas niekada 
nemėgo minios. Animaciniai filmai vis dar vaizduoja kietą 
vyruką kaip milžinišką būtybę su raumenimis, dėl kurių jis 
atrodo kaip prezervatyvas, prigrūstas riešutų, jo balsas že- 
mas, gergždžiantis (daug testosterono), o jo draugė dažniau- 
siai panaši į Barbę su anatomiškai neįmanomomis krūtimis. 

„Aš ištekėjau už pono Raito, 
bet nežinojau, kad jo vardas Visada“. 


Kai berniukas tampa vyru, jo charakteris taip suformuo- 
tas, kad jeigu jis nesugeba ko nors padaryti arba išspręsti 
kokios nors problemos, vadinasi, kaip vyras jis niekam tikęs. 
Todėl, kai moteris suabejoja tuo, ką vyras sako ar daro, jis 
ima gintis. Moteriai siūlant: „Sustokime ir pasiklauskime 
kelio“, jis girdi: „Tu beviltiškas. Paieškokime kito vyro, kuris 
žino daugiau už tave“. Kai ji pasako: „Noriu iškviesti mecha- 
niką, kad pataisytų automobilį“, jis išgirsta: „Tu niekam tikęs. 
Rasiu kitą vyrą, kuriam tai nebus problema“. Jis gali nedve- 
jodamas padovanoti receptų knygą moteriai gimtadienio 
proga, bet jeigu moteris įteiktų jam knygą apie asmenybės 
tobulėjimą, vyras siaubingai supyktų. Jis pamanytų, kad ji 
mėgina pasakyti, jog jis ne toks jau geras. Net dalyvavimas 
tarpusavio santykių seminare arba lankymasis pas patarėją 
jam tolygus žeminančiam pripažinimui, kad jis nevykėlis, 
todėl daugelis vyrų ir puola gintis arba tampa labai agresy- 
vūs gavę labai gerą pasiūlymą, kuris gal net būtinas. Vyrams 
sunku ištarti „Atsiprašau“, nes tai reikštų prisipažinimą, kad 
jis suklydo, ką nors padarė ne taip. 


Pavyzdys: Džeki ir Danas 


Džeki norėjo nebedirbti ir tapti motina, bet Danas manė, 
kad tam jie dar finansiškai nepasirengę. Netrukus tai tapo 
pagrindiniu jų nesutarimų objektu, dėl to jie nuolat ginčyda- 
vosi. Labai greitai jų santykiai pasidarė įtempti. Vieną dieną 
Džeki Danui pareiškė susitarusi su finansų konsultantu, kad 
išanalizuotų jų ekonominę situaciją. Danas nepatikėjo savo 
ausimis: Džeki panoro, kad jų problemas išspręstų kažkas 

kitas! Aišku kaip dieną, galvojo Danas, ji mano, kad jis ne- 
sugeba operuoti sumomis. Jų vaidai virto karu — ir po trijų 
mėnesių jie išsiskyrė. 

Džeki, pasitelkdama finansų konsultantą, manė padė- 
sianti Danui ir palengvinsianti jo naštą. Ji tikėjosi, kad jis 
bus patenkintas, jog ji prisiima atsakomybę, samdydama 
kitą Žmogų atlikti parengiamųjų darbų planuojant išlaidas, 
susijusias su jų kūdikiu. Danui pasirodė kitaip. Jo požiūriu ji 
atskleidė mananti, kad jis neteisus dėl jų finansinės padėties, 
ir pasikvietė patarėją norėdama parodyti jo nekompetentin- 
gumą. 


Argi tu manimi nepasitiki? 

Vyrai, kurių darbais suabejoja moterys, paprastai sako: „Tai 
tu manimi nepasikliauji?“ Išgirdusios šiuos žodžius būkite 
tikros, kad ką tik įžeidėte jų vyriškumą. Jeigu jis pasiklydo ir 
bando susigaudyti žemėlapyje, o ji sako: „Leisk man žvilgte- 
lėti“, jis pamano, kad jai pasirodė, jog jis blogai orientuojasi. 
Jis atsako: „Ar tu manimi nepasitiki, manai, kad mes ten 
nenukaksim?“ Jeigu jį pribaigia kaimynų šuns lojimas ir jis 
nusprendžia nueiti ir užčiaupti šunį, o ji maldauja to neda- 
ryti, nes gali prišaukti bėdą, jis taria: „Manai, kad aš su tuo 
nesusidorosiu?“ Jeigu ji per vakarėlį perspėja jį, kad viena 
moteris yra žinoma vyrų širdžių ėdikė, todėl turįs jos vengti, 
jis atšauna: „Argi tu manimi nepasitiki?“ Moteris visada at- 
sako taip pat: „Aš tik mėginau padėti!“ Ji manė rodanti vyrui 
savo meilę ir rūpestį, o jis suprato ją sakant, kad jis klysta ir 
nesugeba išsisukti iš padėties. 


Moters patarimas vyrui tolygu pasakymui, 


kad jis klysta, ir ji juo nepasitiki. 

Jis apkaltina moterį, kad ji visada nori jį kontroliuoti. Jo 
nuomonė tokia tvirta, kad ji net pradeda dvejoti, o gal ji esan- 
ti per daug valdinga. 


Sprendimas . 
Moteriai nederėtų taip kreiptis į vyrą, kad jis pasijustų ne- 
teisus. Ji, priešingai, turėtų kalbėti, kaip pati jaučiasi, o ne 
įrodinėti, kad jis klysta. Pavyzdžiui, užuot sakiusi: „Niekada 
nežinai, kur važiuojame, todėl mes visada ir vėluojame!“, ji 
galėtų pasakyti: „Tu puikiai vairuoji, brangusis, bet šie kelio 
ženklai tokie painūs. Verčiau stabtelėtume ir pasiteirautume 
vietinio žmogaus, kur reikia iš tiesų pasukti“. Kitaip tariant, 
nejis čia kaltas. 

Kai vyras moters pastangas supranta teisingai, moteris 
turėtų jį pagirti. Pasiekus tikslą, moteris galėtų vyrą pama- 
loninti: „Ačiū, brangusis. Tu puikiai padirbėjai atveždamas 
mus čia“. Bet gal geriau nupirkite jam palydovinę navigacijos 
sistemą — tada jis visada atsakys teisingai. 


4. Kodėl suaugusius vyrus taip domina „berniukų 
žaislai“? 


Mūsų draugui Džeriui gimtadienio proga padovanojome 
motorizuotą miniatiūrinio televizoriaus dydžio popieriaus 
segtuvą. Jo korpusas pagamintas iš permatomos plastmasės, 
todėl gerai matyti visi viduje besisukantys krumpliaračiai ir 
rateliai. Kas savaitę reikėjo pakeisti tris AA elementus, nors 
jis nieko daugiau nedarė, tik sukabindavo popierių sankabė- 
lėmis - kaip ir visi popieriaus segtuvai. Tačiau Džeris nesitvė- 
rė džiaugsmu gavęs tokį daikčiuką, ir ne todėl, kad tai buvo 
segtuvas, o todėl, kad jame sukosi gausybė krumpliaračių ir 
ratelių, blyksėjo lemputės, ir tas prietaisas kaip variklis lcido 

garsus. Džeris mums prisipažino, kad kartais labai anksti at- 
sikėlęs prieš nusileisdamas į vonios kambarį jis praeina pro 
segtuvą, padėtą ant stalo, ir negali atsispirti į popieriaus lapą 
nespragtelėjęs 4 arba 5 sankabėlių ir stebėti zvimbiantį me- 
chanizmą. Kai jį aplanko draugai, jie visi sustoja aplinkui ir 
paeiliui spragsi į popierių kvatodami iš malonumo. Moterys 
į tokį daikčiuką nė nežvilgteli. Jos stebisi, kad ką nors gali 
taip sujaudinti toks gana brangus įrenginys, namie atliekan- 
tis patį paprasčiausią darbą. Bet šiuo atžvilgiu vyras tolygus 
moteriai, už išpūstą kainą perkančiai pūkuotą meškiuką di- 
džiulėmis akimis ir maža nosyte, pagamintą Brazilijoje, vien 
dėl to, kad „„.. ji tiesiog negalėjo jam atsispirti“. 

Paaiškinti, kodėl abi lytys į tokius dalykus reaguoja taip 
skirtingai, nesunku. Žemiau pateikti skenuoti vaizdai rodo 
smegenų sritis, kurios įsijungia, kai žmogus naudojasi erd- 
viniu gebėjimu. Tos sritys pažymėtos juodai. Smegenų dalis, 
suvokianti erdvę, įvertina greičius, kampus ir atstumus - tai 
medžiotojų smegenys. 


Moters 


Smegenų sritys, kurios įsijungia vairuojant automobilį, žaidžiant 
futbolą, statant automobilį atbuline eiga ir dirbant su mechani- 
niais daiktais - Londono psichiatrijos institutas, 2001. 


Kadangi vyro smegenys užprogramuotos suvokti erdvę, 
vyrus ir berniukus traukia viskas, kas turi mygtukus, variklį 

arba judančias dalis, kas skleidžia garsus, mirksi lemputėmis 
ir veikia baterijomis. Tai ir visokie vaizdo žaidimai arba pro- 
graminė kompiuterio įranga, nešiojamieji GPS navigacijos 
elementai, šuniukai robotai, kurie elgiasi kaip tikri šunys, 
elektra atitraukiamos užuolaidos, greitaeigiai kateriai, auto- 
mobiliai su sudėtingais prietaisų skydais, ginklai su nakti- 
nio matymo įtaisais, branduoliniai ginklai, kosminiai laivai 
ir viskas, kas valdoma nuotoliniu pulteliu. Jeigu skalbyklėse 
būtų įrengta nuotolinio valdymo sistema, vyrai tikriausiai 
įsigeistų net ir skalbti. 


Užduotys „Pasidaryk pats“ 

Visas „Pasidaryk pats“ verslas susijęs su erdvine vyro 
smegenų dalimi, Vyrai nepaprastai mėgsta išbandyti jėgas 
rinkdami pavyzdinius burlaivius, žaislinius traukinukus, 
lėktuvų modelius, Meccano rinkinius, kompiuterių stalus, 
lentynas ir kitus daiktus su instrukcijomis, kad ir kokios ne- 
iššifruojamos jos būtų. Vaikai keliauja į žaislų parduotuves. 
Vyrai traukia į parduotuvę „Pasidaryk pats“, technikos par- 
duotuves ir automobilių salonus, kur randa daiktų, kuriuos 
gali pasidaryti, sukonstruoti patys arba stebėti, kaip tas da- 
roma, - taip jie realizuoja savo erdvinius sugebėjimus. Ber- 
niukų pasąmonėje kirba, kad vos tik ant jų smakro ims želti 
plaukai, jie kitą rytą atsibudę sugebės išardyti automobilio 
variklį ir vėl jį surinkti. 

Namie vyro potraukis orientavimuisi erdvėje gali erzinti 
moteris, nes vyras paprastai būna sutelkęs dėmesį tik de- 
vynioms minutėms ir nė vieno darbo neatlieka iki galo. Jie 
niekaip neprisiruošia sutaisyti sulūžusių daiktų, bet vos pa- 
siūlius, kad jo darbą gali užbaigti kas nors kitas, jie supyksta 
ir tampa savininkiški. Pavyzdžiui, namie sugedus unitazui, 
moteris gali pasiūlyti: „Iškvieskime santechniką“. Vyras tai 
priims kaip jo erdvinių sugebėjimų kritiką. Jis paprieštaraus 

sakydamas, kad sutvarkys pats. Be to, santechnikui gali pasi- 
rodyti, jog čia reikia siaubingai daug paplušėti, nors tai visai 
paprastas darbas. 


Santechniko iškvietimas pirma nepasitarus 
sų namuose gyvenančių vyru gali 
jį baisiausiai įžeisti. 


Taigi, šeštadienį, gerokai po pietų (po rungtynių), vyras, 
atsisakęs santechniko pagalbos pataisyti neveikiantį unita- 
zą, vamzdyne užsuka vandenį ir išardo mechanizmą. Jis 
nustato, kad susidėvėjo poveržlė, ir žingsniuoja į parduotuvę 
„Pasidaryk pats“. Jis vaikštinėja po ją 45 minutes, apžiūrinė- 
damas visus nuostabius erdvinius žaislus, kuriuos galėtų įsi- 
gyti, išbando vieną ar du elektrinius šlifuotuvus, pneumatinį 
grąžtą ir galiausiai randa panašaus dydžio poveržlę. Tada jis 
grįžta namo ir paaiškėja, kad ji netinka, o senos įsukti negali, 
nes kažkur nudėjo. Parduotuvė jau uždaryta, kol unitazas 
nepataisytas, jis negali atsukti vandens, taigi niekas negali 
nusimaudyti po dušu arba pasinaudoti tualetu. 

Daugelis moterų tiesiog nesupranta, kad vyrai verčiau 
duos nupjauti dešiniąją koją, negu prisipažins, kad negali ko 
nors pataisyti. Juk prisipažinimas reikštų, kad jam trūksta 
svarbiausios vyrų smegenų srities- gebėjimo orientuotis 
erdvėje ir spręsti problemas. Jeigu jo automobilis skleidžia 
keistus garsus, jis visada pakels variklio dangtį ir ims krapš- 
tytis, net ir nenutuokdamas, ko iš tikrųjų ieško. Mat tikisi, 
kad problema ims ir išaiškės, pavyzdžiui, kad karbiuratorių 
ėda milžiniškas šarvuotis. 

Moteris niekada neturėtų kviesti santechniko, statybinin- 
ko, finansų eksperto, kompiuterių inžinieriaus, šarvuočių 
gaudytojo arba kito erdvės specialisto vyro, pirma nepasi- 

tarusi su savo gyvenimo vyru, nes jis kaipmat manys, kad 
jai atrodo, jog jis nesugeba išspręsti erdvinių užduočių. Ji 
turi jam pasakyti ko reikia, pasiteirauti jo nuomonės ir kada 
reikia viską sutvarkyti. Vyrui labai svarbu, kad santechniką 
iškviestų jis, tada jis manys, kad su problema susidorojo jis. 


Vienintelis skirtumas tarp vyrų ir berniukų — 
jų žaislų kaina. 


Daugumą naujų verslų dabar pradeda moterys, bet 9976 
visų patentų - aprašančių „berniukų žaislus“ - vis dar už- 
registruoja vyrai. Taigi patirtis byloja, kad vyrui visada do- 
vanokite su erdve susijusį žaislą. Niekada nedovanokite jam 
gėlių arba gražaus atviruko - jam tai ne daiktas. 


5. Kodėl vyrai tuo pat metu gali užsiimti tik vienu 
darbu? 


Knygoje „Kodėl vyrai nesiklauso, o moterys nesiorientuoja 
žemėlapiuose“ detaliai išanalizavome, kodėl vyrų smegenys 
veikia viena kryptimi, ir šitai pavadinome „vienakrypčiu 
mąstymu“. Sulaukėme gausybės atsiliepimų, todėl šiame 
skyriuje dar kartą tai apibendrinsime. Dauguma moterų 
nesupranta, kodėl vyrai tuo pat metu įstengia užsiimti tik 
vienu darbu. Moteris gali skaityti klausydamasi kitų arba 
kalbėdamasi, taigi kodėl vyras negali? Kodėl suskambus te- 
lefonui, jis primygtinai reikalauja išjungti televizorių? Mote- 
rys visame pasaulyje vienbalsiai bėdoja: „Kodėl skaitydamas 
laikraštį arba žiūrėdamas televizorių vyras neišgirsta, ką aš 
ką tik pasakiau?“ 

Priežastis ta, kad vyrų smegenys padalytos į sekcijas ir 
yra specializuotos. Paprastai tariant, tarsi jo smegenys suda- 

rytos iš mažų kambarėlių, o kiekviename jų gyvena bent po 
vieną funkciją, nepriklausomą nuo kitų. Laidas, jungiantis 
jo kairįjį ir dešinįjį pusrutulius, corpus callosum, vidutiniškai 
1096 plonesnis negu moterų, ir jame yra maždaug 3076 nervi- 
nių jungčių, jungiančių abu pusrutulius. Todėl vyrai, kad ir 
ką darytų, vienu metu galvoja tik apie vieną dalyką. 


Corpus callosum 


Vyro smegenys, lyginant su moterų smegenimis, „padalytos į sek- 


cijas“, o tarp abiejų pusrutulių yra 3046 nervinių jungčių. 


Nors moterims toks vienakryptis mąstymas ir gebėjimas 
susitelkti ties vienu dalyku gali atrodyti ribotas, bet kaip tik 
dėl jo vyrai tampa nepakeičiamais vieno objekto specialis- 
tais arba ekspertais. 96/0 pasaulio technikos ekspertų yra 
vyrai - jie šiuo požiūriu neprilygstami. 

Suvokti šią vyrų galvoseną - „vienas dalykas vienu 
metu“ — svarbiausia norint pažinti vyrus. Štai kodėl vyras, 
tyrinėdamas žemėlapį arba statydamas automobilį atbuline 
eiga, išjungia radiją. Jeigu jis važiuoja žiedu ir su kuo nors 
kalbasi, dažnai pražiopso išvažiavimą. Kai jis darbuojasi 
aštriu įrankiu ir suskamba telefonas, gali susižeisti. Ištyrus 
vyro smegenis MRI (Magnetinio rezonanso vaizdo atkūrimo 
metodika) jam skaitant, paaiškėjo, kad jis, tiesą sakant, tuo 
metu kurčias. Neužmirškite: niekada nekalbinkite vyro, kai 
jis skutasi - nebent norite, kad susižeistų! 


Vyras, kalbėdamas mobiliuoju telefonu, kone 
dukart dažniau pakliūva į avariją negu moteris. 

Moterų smegenys tuo pat metu atlieka daug užduočių. 
Daugelis moterų gali išsyk daryti keletą tarpusavy visai 
nesusijusių darbų, o smegenų skenavimas rodo, kad moters 
smegenys niekada neišsijungia, visada veikia, net jai mie- 
gant. Čia ir slypi svarbiausia priežastis, kodėl 9696 pasaulio 
asmeninių asistenčių yra moterys. Tarytum moteris būtų 
genetiškai susijusi su aštuonkoju. Ji vienu metu gali plepėti 
telefonu, gaminti valgį pagal naują receptą ir žiūrėti televi- 
zorių. Ji gali vairuoti automobilį, dažytis ir klausytis radijo 
kalbėdama telefonu. Tačiau kai naują receptą bando vyras, o 
jūs norite su juo pasikalbėti, geriau tą vakarą eikite pavaka- 
rieniauti kur nors kitur. 

Jei norite, kad tikslas būtų pasiektas ir be įtampos, ge- 
riausia taktika - vienu metu vyrui pavesti tik vieną darbą. 
Verslo susitikime iš karto apsvarstykite tik vieną klausimą 
ir gvildenkite tol, kol vyras liks patenkintas sprendimu, tik 
paskui pereikite prie kito klausimo. 

O svarbiausia, mylėdamosi niekada vyro nieko neklausi- 
nėkite. 


6. Kodėl vyrai taip entuziastingai domisi sportu? 


Tūkstančius metų vyrai grupėmis traukdavo medžioti, o 
moterys ieškodavo maisto ir augindavo vaikus. Vyrai bėgda- 
vo, vydavosi, sėlindami persekiodavo grobį ir pasitelkę savo 
erdvinius sugebėjimus norėdavo pagauti žvėrį, bet XVIII 
amžiaus pabaigoje, patobulėjus ūkininkavimo būdams, šie 
dinaminiai sugebėjimai pasidarė nebereikalingi. XIX am- 
žiuje vyrai išrado beveik visas šiuolaikines sporto šakas su 
kamuoliu kaip medžioklės pakaitalą. Vaikystėje mergaitės 
žaisdavo su lėlėmis, ruošdamosi auginti vaikus, o berniukai 
spardė ir gainiojosi kamuolius, praktikuodamiesi „medžiok- 
lei“. Suaugusios moterys lėles iškeitė į vaikus, bet vyrai ir 

toliau spardo kamuolį. Iš tikrųjų per šimtus tūkstančių metų 
beveik niekas nepasikeitė - vyrai vis dar medžioja, o moterys 
augina vaikus. 

Vyras, prisirišęs prie savo mėgstamiausios komandos, 
gali dar kartą pasijusti medžiotojų grupės nariu. Stebėdamas 
herojus sporto aikštėje, jis vaizduojasi, kad pats smūgiuoja į 
vartus ir skaičiuoja taškus. Vyrai kartais taip įsijaučia žiūrė- 
dami futbolo rungtynes, lyg patys lakstytų aikštėje. Jų sme- 
genys matuoja greitį, kampus ir numato kamuolio lėkimo 
kryptį, o įmušus įvartį, rėkia iš malonumo. 


Sportas vyrui leidžia pasijusti medžiotojų 
grupės nariu. 


Jie išplūsta teisėją (net jeigu teisėjas jų ir negirdi), kai ne- 
sutinka su jo sprendimu: „Tu manai, kad tai bauda?! Idiotas! 
Akinius užsidėk!!!“ Jie prisimena rezultatus ir su visomis 
detalėmis įvarčius, įmuštus per rungtynes, kurios vyko prieš 
metus, ir jų akyse gali net sublizgėti ašaros svarstant, ką turė- 
tų daryti žaidėjas ir koks galėtų būti rezultatas. Pavyzdžiui, 
kai 1966 m. Anglija laimėjo Pasaulio taurę prieš Vokietiją, Di- 
džiojoje Britanijoje tik vienas kitas negalėjo išvardyti žaidėjų 
pavardžių, jų beveik įmuštų įvarčių ir padarytų taktinių klai- 
dų. Tai puiki savybė, bet jie nežino savo dukterėčių, sūnėnų, 
kaimynų vardų arba kada švenčiama Motinos diena. 


Vyrą gali apimti jaudulys žiūrint sporto 
rungtynes, bet dėl tarpusavio 
santykių jis retai jaudinasi. 


Automobilio vairavimas yra beveik išskirtinis gebėjimas 
orientuotis erdvėje. Greičiai, kampai, posūkiai, pavarų per- 

jungimas, persirikiavimas ir važiavimas atbuline eiga - tai 
vyrų rojus. Vyrams taip patinka vairuoti, kad jie ištisas 
valandas per televiziją gali žiūrėti, kaip kiti gainioja lenk- 
tyninius automobilius. Žiūrėdami bokso varžybas, vyrai su- 
siriečia iš skausmo, kai boksininkas partrenkiamas smūgiu 
žemiau juostos, tarytum iš tikrųjų būtų jų vietoje. 

Sporto aistra vyrus gali taip apsėsti, kad jie įninka stebėti 
arba dalyvauti bet kokiose beprasmiškose lenktynėse. Tai 
gėrimo varžybos, kuriose laimi paskutinis, išsilaikęs ant 
kojų, „Storo pilvo“ turnyras, kur vyrai su milžiniškais nuo 
alaus išpūstais pilvais puola vienas kitą, dviračių lenktynės 
ant ledo arba renginys, kas sukonstruos keistesnį skraidymo 
aparatą, paskui jį prisitaisys prie nugaros, nuo tilto šoks į upę 
ir pažiūrės, kas bus. Žinoma, moteris tokios „Sporto“ rūšys 
nelabai domina. 


„Mano žmona pasakė, kad jei aš ir toliau būsiu 
apsėstas „Manchester United“ komandos, 
ji mane paliks. Aš labai pasilgsiu žmonos “. 


Pasaulis vyrams tapo sudėtingas — pirminių ir svarbiau- 
sių jų smegenų savybių didžia dalimi nebereikia, o moterys 
puola juos kaip tik išmano. Vyrai nebežino, ko iš jų tikimasi 
arba kaip jie turi elgtis. Sportas visada yra pastovi veikla, 
vyras gali pasijusti mėgstamos komandos dalimi; niekas ne- 
sistengia jo pakeisti arba kritikuoti, o kai komanda laimi, jam 
atrodo, kad ir jam pasisekė, — tai jausmas, kurio jis nebepa- 
tiria dirbdamas. Štai kodėl vyrai, dirbantys pasikartojančius 
arba kasdienius darbus, yra didžiausi sporto entuziastai, bet 
tie, kurių darbas įdomus ir teikia daug pasitenkinimo, sportu 
domisi mažiausiai. Šiaip ar taip, užuot pirkęs taip reikiamą 
valgomojo stalą, vyras verčiau nusipirks naują golfo lazdų 

rinkinį ar bilietą į futbolo rungtynes, nei leisis atostogauti su 
šeima į Prancūziją. 


Sprendimas 

Jeigu jūsų partneris iki ausų pasinėręs į sportą arba jį labai 
mėgsta, turite dvi alternatyvas. Pirmoji - pačios į tai įsitrau- 
kite. Sužinokite, kuo jis domisi, ir parodykite, kad irgi šį tą 
išmanote. Nueikite su juo į varžybas ir būsite nustebintos, 
kiek yra tokių „sporto sirgalių“ kaip jūs, kurios mėgaujasi 
socialiniais sporto teikiamais malonumais. Net jeigu jums 
vis tiek neįdomu, kitiems padarys įspūdį jūsų sumanumas, 
ir jūs įgysite daug naujų draugų. 

Antroji alternatyva - jo aistrą sportui panaudokite kaip 
puikią galimybę praleisti laiką su savo draugėmis arba šei- 
ma, eiti apsipirkti arba pačiai įsitraukti į kokią nors veiklą. 
Didelio sportinio įvykio dieną jam suteikite ypatingą progą. 
Parodykite, kad suprantate jo svarbą. Su vyro sportu arba po- 
mėgiu nekovokite ir nesivaržykite. Prisijunkite prie jo arba tą 
laiką skirkite sau. 


7. Apie ką iš tikrųjų vyrai kalbasi tualete? 


Pirmiausia atsakykite į klausimą, dominantį visus vyrus: 
„Apie ką šnekasi moterys, užsidariusios viešajame tualete?“ 
Be abejonės, apie viską ir visus. Apie tai, kad ši vieta joms 
patinka labiau negu kitos jau aplankytos, jos apkalba savo ir 
kitų drabužius: „Ar matai tą moterį su purpurine suknele? 
Nieku gyvu jos nesirengčiau!“, šnibždasi, kokie vyrai joms 
patrauklūs, kokių nemėgsta, pasiguodžia, kokios negandos 
kamuoja jas ir jų drauges. Dailindamos savo makiažą, ap- 
taria dažymosi stilius ir įvairiausius kosmetikos produktus 
ir net pasidalija savo kosmetika su kitomis, net ir su nepa- 

žįstamomis. Visos nusiminusios moterys čia, moterų būryje, 
tarsi atkunta... ir pats Dievas padėjo vyrui, ją nuliūdinusiam! 
Moteris prisėda ant unitazo ir per sienelę kalbasi su kitomis 
moterimis, kartais paprašo nepažįstamosios, kad pro plyšį 
paduotų tualetinio popieriaus, ir dviem moterims visiškai 
įprasta naudotis ta pačia kabina, taigi jos gali toliau tęsti 
pokalbį. Anglijoje vieno Birmingamo naktinio klubo moterų 
tualete buvo įrengtos labai didelės kabinos, kurių kiekvieno- 
je stovėjo du unitazai širdingiems ir svarbiems pokalbiams. 


Moterų tualetai yra poilsio kambariai, 
kuriuose galima užmegzti ryšius, 
ir pažinčių centrai, kur galima susipažinti 
su naujais ir įdomiais žmonėmis. 


Tačiau grįžkime prie klausimo: ką viešajame tualete ap- 
taria vyrai? Ogi nieko. Visiškai nieko. Jie nesikalba. Net jeigu 
čia apsilanko du geriausi draugai, jie vis tiek beveik nesišne- 
ka. Be to, viešajame tualete vyras niekada nesikalba su nepa- 
žįstamais. Niekada niekada, kad ir kokios aplinkybės būtų. 
Jis tikrai niekada neužkalbins kito vyro, sėdinčio ant unita- 
zo, ir nė nepažvelgs jo pusėn. Niekada. Tualeto kabinose vy- 
rai teikia pirmenybę aklinoms sienoms ir mažoms erdvėms, 
kad nereikėtų bendrauti su kaimynais, o moterims labiau 
patinka dideli plyšiai, kad jos galėtų plepėti ir perdavinėti 
viena kitai daiktus. Moterų tualete retai išgirsite bezdant, 
betjeigu jau taip atsitinka, kaltininkė pasislepia kabinoje, kol 
išgaruoja visos įvykio liudininkės. Vyrų tualete dažnai trata 
kaip Liepos ketvirtąją, o vyras, paleidęs garsiausią salvę, per- 
galingai žengia iš kabinos. 

Štai vieno mūsų skaitytojo laiškas, kuris rodo požiūrį į 
tylą, karaliaujančią vyrų tualete: 

Važiuodamas greitkeliu į šiaurę stabtelėjau prispirtas reikalo. 
Viena kabina buvo užimta, taigi įėjau į kitą. Vos spėjau įsi- 
taisyti, kai iš kitos kabinos pasigirdo balsas: „Sveikas, kaip 
gyvuoji?“ Kaip ir visi vyrai, su nepažįstamu tualetuose nie- 
kada neužmezgu pokalbio, o juo labiau artimai nebendrauju, 
ir iki šiol nesuprantu, kas man šovė į galvą, bet sumišęs 
atšoviau: „Neblogai!“ 

Tas kitas vaikinas atsiliepė: „Taigi... kur trauki?“ 

„Keista“, - pagalvojau, bet kaip koks kvailys atsakiau: 
„Kaip ir tu... tiesiog keliauju į šiaurę!“ 

Tada tas vaikinas nervingai tarė: „Klausyk... aš tau per- 
skambinsiu, už pertvaros kažkoks idiotas atsakinėja į mano 
klausimus!“ 


Rinkdamiesi pisuarą vyrai mėgaujasi teritorijos rinkimosi 
ritualu. Jeigu eilėje rikiuojasi penki pisuarai ir įeina pirmas 
vyras, jis pasirinks toliausią nuo durų, kad būtų kuo toliau 
nuo įeinančiųjų. Kitas pasinaudos pisuaru, esančiu atokiau- 
siai nuo pirmojo vyro, trečiasis rinksis vidurinį. Ketvirtasis 
greičiau užsidarys kabinoje, negu stovės šalia nepažįstamojo. 
Vyrai visada tylomis žvelgia priešais ir niekad nesikalba su 
nepažįstamaisiais. Niekad. Vyro devizas: „Geriau mirtis nei 
susidurti akis į akį“. 


Vyrui stovėti šalia kito vyro viešajame 
tualete yra tas pats kaip ir važiuoti keltuvu 


ištraukus savo grožybes. 

Tik savo vestuvių naktį Džeinė suprato, kad Martinas, 36 metų 
vyras, vis dar leidžia savo motinai pirkti jam apatinius baltinius. 

| bai karalių Saliamoną dvi moterys atitempė jaunuolį, ku- 
ris žadėjo vesti jų dukteris. Išklausęs abi moteris karalius 
įsakė jaunuolį perkirsti perpus, kad abi nuotakos gautų savo 
dalį. . 

„Ne! - sušuko viena iš jų. - Nereikia kraujo! Tegu už jo 
teka kitos moters dukra“. Išmintingasis karalius nesudvejojo. 
„Vyras turi vesti kitos moters dukterį“, - tarė jis. „Bet ji troš- 
ko, kad jis būtų perkirstas pusiau!“ - paprieštaravo karaliaus 
dvariškiai. „Taip, - atsakė karalius Saliamonas, - tai tik rodo, 
kad ji yra tikra uošvė“. 


Pasirodo slibinas 


Uošvės turbūt yra patys populiariausi vyrų anekdotų ir 
juokų personažai žemėje. Jos yra vienas pagrindinių komikų 
pajuokos objektas, o televizijos humoro serialuose visada 
vaizduojamos kaip raganos, bobos arba furijos. Atsimenate, 
kai Lenino, vieno iš sovietinės Rusijos kūrėjų, paklausė, ko- 
kią reikėtų skirti didžiausią bausmę už PES) jis atsakė: 
„Dvi uošves“. 


Ši rytą atsibeldė mano uošvė. Kai atidariau duris, ji 


paklausė: „Ar galiu paviešėti pas jus keletą dienų?“ 
„Žinoma, galite“, - atsakiau ir užtrenkiau duris. 

Kuo skiriasi uošvė ir grifas? Grifas palaukia, kol numirsite 
ir tik paskui suėda jūsų širdį. 


Nors daugelio žmonių vedybiniame gyvenime uošvės 
iš tikrųjų kelia problemų ir trečdalis dėl skyrybų labiausiai 
kaltina uošves, pasėjusias nesantaiką, daugiausia keblumų 
susiję ne su žmonos motina. Mūsų tyrimai dar kartą įrodė, 
kad didžiausią grėsmę kelia vyro motina. Anyta gali išprovo- 
kuoti daugiausia viešų nusiskundimų, bet jie yra labiau apsi- 
mestiniai, nenuoširdūs, o ne protestas prieš realią problemą. 


Šiandien elektroniniu paštu gavau žinią, kad mirė mano 
anyta, ir manęs teiravosi, ar jai surengti laidotuves, 
kremuoti ar balzamuoti. Aš atsakiau: „Nesvarstydami 
padarykite ir viena, ir antra, ir trečia“. 


Nepakenčiamos uošvės daugumai vyrų nėra svarbiau- 
sia problema. Net legendiniam Giovanni'iui Vigliotti'iui iš 
Arizonos, kuris 1949-1981 m. mėgavosi 104 vedybomis, nau- 
dodamasis ir savo vardu, ir 50 slapyvardžių, tos 104 uošvės 
sudarė mažiau keblumų negu 34 metai kalėjimo už tokius 
darbus. 

Uošvė vyrą gali erzinti, ant jo bambėti ir supykinti, bet 
dauguma vyrų paprastai jas mėgsta. Priešiškumas uošvei 
vyrų gyvenime tikrai nedominuoja. 

Sena lenkų išmintis sako: „Kelias į uošvės širdį atsiveria 
per jos dukterį“. Tai suvokia daugelis vyrų. Žmonos motina 
užvis labiausiai trokšta, kad jos duktė būtų laiminga. Ir jeigu 
vyras padaro ją laimingą, ji irgi bus patenkinta. 

Jeigu ir kyla problemų su uošviais, tai tikriausiai kaltas 
uošvis, nenorintis atiduoti savo brangios „princesės“. Bet 
apie uošvius anekdotų nedaug - jie tiesiog neduoda peno 
juokams. 

Vyro motina —- žmonos našta 


Tikrų dramų daugelyje šeimų kaltininkė yra vyro motina, 
partnerės anyta. Tyrimai, kuriuos atliko Jutos universitetas, 
atskleidė, kad daugiau kaip 5046 visų šeimų labai nesutaria 
marti ir vyro motina, nesantaikos sukėlėja bei užsispyrėlė. 

Nors ne visoms anytoms galima tai taikyti, tačiau daugu- 
mą marčių dvasiškai alina į reikalus besikišanti, valdinga ir 
įkyri vyro motina, negalinti nukirpti bambagyslės, jungian- 
čios ją su sūnumi. Moteriai paprastai atrodo, kad įtempti 
santykiai, susiklostę su anyta, sunkiai valdomi ir neišspren- 
džiami, gali sukelti kančią, sielvartą, o galiausiai išklibinti 
santuokos pamatus. 


Vyras sutiko nuostabią moterį ir netrukus jie susižadėjo. 
Tą vakarą jis sumanė pavakarieniauti su motina, kad 
pristatytų savo išrinktąją. Į motinos namus jis atvyko 
su trimis moterimis — blondine, brunete ir raudonplauke. 
Motina susidomėjo, kodėl, užuot atsivedęs vieną, jis 
pasirodė su trimis. Sūnus paaiškino norįs, kad ji atspėtų, 
kuri iš tų trijų yra jos būsimoji marti. Kiekvieną atidžiai 
apžiūrėjusi motina atsakė: 

— Raudonplaukė. 

- Iš kur žinai? - nustebo jis. 

— Nes tos, - atsakė ji, - negaliu pakęsti. 


Ne visos jos tokios blogos 


Žinoma, ne visos anytos tokios negeros ir piktos. Jutos 
universiteto atlikti tyrimai rodo, kad maždaug 5040 anytų 
drumsčia šeimos gyvenimą, likusios galbūt blogiausiu atveju 
laikosi nuošaliai arba šeimai ir artimiesiems visada atskuba į 
pagalbą ir dosniai viskuo dalijasi. Anytos labai dažnai kalti- 
namos dėl jų sūnų ir marčių ydų bei emocinių problemų. 

Pavyzdys: Anita ir Tomas 


Jie buvo vedę tik prieš šešis mėnesius, kai jų ką tik susikurtas 
laimingas gyvenimas pradėjo braškėti. Anitai ėmė rodytis, 
kad su Tomu gyventi darosi nebeįmanoma. Jis išmėtydavo 
drabužius kur papuola, ant grindų voliodavosi šlapi rank- 
šluosčiai. Visi kambariai virto kiaulidėmis. Anitai trūko 
kantrybė. 


Anita: Tomai, tu tikras paršas - nebegaliu daugiau su tavimi 
gyventi! 

Tomas: Tu pati dėl to kalta — esi tokia nervinga ir užgaidi, kad 
varai mane iš proto! Nieko panašaus nebuvo, kai gyve- 
nau namie. Motina niekada nesiskundė manimi ir tuo, ką 
darydavau! 

Anita: Gerai - pasikalbėkime apie tavo motiną. Su tavimi pa- 
gyvenusi šešis mėnesius negaliu įsivaizduoti, kaip ji tave 
augino — ji tave išlepino. Tu manai, kad moterys turi da- 
ryti viską — skalbti, gaminti valgį, lyginti, tvarkyti namus 
ir darbuotis nuo ryto iki vakaro, - ne, tau į tai nusispjaut. 
Tavo motina išaugino pabaisą, ir aš neketinu daugiau to 
kęsti. 

Tomas: Kuo čia dėta mano motina? Kodėl negali kalbėti iš 
esmės ir liautis kaltinti visus, išskyrus save? 


Dažnai moteriai atitenka motinų suluošinti ir sugadinti 
sūnūs. Jos puoselėja savo sūnus, jiems gamina, valo, skalbia 
ir lygina manydamos, kad taip jiems rodo savo meilę, bet iš 
tiesų kai sūnus pradeda gyventi su kita moterimi, tokie daly- 
kai tik sukomplikuoja jo gyvenimą. Galiausiai sūnums pasi- 
daro labai sunku atlikti tai, ką už juos darydavo motinos. 

Gyventi su tokiu lepūnu nelengva, bet užuot kritikavus jo 
motiną, moteriai, tiesą sakant, daug naudingiau būtų išmo- 

kyti vyrą daryti tai, ko ji nori, ir nekaltinti jo motinos. Dabar 
jis jau suaugęs vyras ir privalo atsakyti už save. 

Šios problemos labai sudėtingos ir painios, nes į jas įsivėlę 
trys žmonės, kurių santykiai gali būti visai geri, kai visi trys 
yra emociškai subalansuoti, nepriklausomi, nesavanaudiški 
ir užjaučiantys, arba įtempti, kai vieno, dviejų arba visų trijų 
poelgius skatina pavydas, egoizmas, savininkiškumas, pri- 
klausomybė, nesubrendimas, savanaudiškumas arba emoci- 
nis nepastovumas. 


Kodėl kartais sunku būti anyta 


Svarbu nepamiršti, kad anytų padėtis sudėtinga, nes marčios 
dažniausiai labai artimai bendrauja su savo motinomis, su 
kuriomis nuolatos smulkiai aptaria visus mažmožius. Moti- 
na nori dalyvauti savo vaiko gyvenime. Normalu, kad mer- 
gaitė labiau pasikliauja savo motina, o ne anyta. Tai gali su- 
kelti anytos pavydą. Anytos visada galvoja apie tai, ką veikia 
jų sūnūs, ypač jeigu tai vienintelis jų vaikas, o jų gyvenimas 
nuobodus ir bespalvis. Ar jis teisingai maitinasi? Ar jis gyve- 
na švariuose namuose? Ir t. t. Bet sūnūs su savo motinomis 
pasikalba labai retai. Todėl anyta nedaug ką žino ir pasijunta 
išstumta iš naujos šeimos, taigi mano, kad vienintelis būdas 
dalyvauti sūnaus šeimos gyvenime - nuolat sukinėtis ap- 
linkui. Moteriai draugaujant su vyru dažnai sunkiai seksis 
bendrauti su jo motina, todėl vyrui geriau laikyti ją nuoša- 
lyje. Bet kai vedybiniame gyvenime viskas nusistovi, atrodo, 
tarsi dvi moterys kautųsi dėl vieno vyro. 

Bet visas problemas galima išspręsti. Tik reikia to norėti. 
Su šia situacija sūnus ir marti turi susidoroti nieko nebijoda- 
mi ir viską gerai apsvarstę. 

Pavyzdys: Markas ir Džiuli 


Markas ir Džiuli nusprendė susituokti. Džiuli nesutarė su 
savo motina, todėl su ja nesikalbėjo trejus metus. Džiuli ėmė 
vis labiau ir labiau pasikliauti Marko motina Fran, kurijai pa- 
dėjo išsirinkti vestuvinę suknelę, sudaryti vestuvių meniu ir 
padaryti kitus darbus - viską, ką Džiuli būtų turėjusi aptarti 
su savo motina, jei aplinkybės būtų susiklosčiusios kitaip. 

Bet prieš vestuves Džiuli, padedama Marko, aplankė savo 
motiną, ir jos susitaikė. Staiga Fran tapo nebereikalinga ir už- 
miršta. Ja tiesiog pasinaudojo ir užgavo. 


Dažnai po vestuvių anyta užmirštama, nors tarp jos ir 
marčios buvo užsimezgęs stiprus ryšys. Jeigu marti artimai 
bendrauja su savo motina, ji gali užmiršti, kad jos vyro mo- 
tina tokia pat svarbi kaip ir jos motina. Mūsų gyvenimas da- 
rosi vis intensyvesnis ir vis mažiau laiko lieka artimiesiems 
bei ryšiams su žmonėmis. Versle poreikį bendrauti sumažina 
elektroninis paštas, bet vyresniajai kartai priimtiniausias te- 
lefonas arba tiesioginis kontaktas. Mūsų kartai nepaprastai 
sunku deramai elgtis su savo tėvais, taigi reikėtų suprasti abi 
puses ir ieškoti sprendimų, kad visi būtų patenkinti. Reikia 
skirti laiko tėvams, tačiau vaikai taip pat turi rūpintis ir savo 
šeimomis. Praeity ištisos šeimos gyvendavo tuose pačiuose 
namuose, o dabar galima gyventi kitame miestelyje, kitame 
mieste arba net kitoje šalyje. Stengtis aplankyti saviškius — 
šeimos gyvenimo dalis. 

Indijoje ir kai kur Afrikoje ištekėjusi moteris „išsiskiria“ 
su savo tėvais ir gyvena su vyro šeima, vadindama vyro tė- 
vus motina ir tėvu. Daugelyje šalių tokie santykiai yra aiškiai 
apibrėžti ir paprastai išsaugomi sudarant detalias sutartis. 
Bet Vakaruose moters ir vyro santykiai svarbiau už kitus 
ryšius, o anytos ir uošvės yra anekdotų ir juokų objektas. 

Pavyzdys: Bernardeta, Ričardas ir Diana 


Bernardetos perspektyva 

Bernardetai vos perkopus keturiasdešimtmetį, ją paliko vy- 
ras. „Juo geriau!“ — guodėsi ji savo draugams. Jis per daug 
gėrė ir nesirūpino šeima. Bet ji dar turėjo sūnų Ričardą. Tai 
doras 22 metų vaikinas, kuris ir pasirūpins ja. 

Bernardeta manė, kad Ričardo merginos nedomina. Ji 
labai juo rūpinosi, prižiūrėjo, guodė ir emociškai palaikė. 
O argi tai jam galėtų suteikti kita moteris? Tos tuščiagalvės, 
su kuriomis jis retkarčiais matydavosi, akivaizdžiai tiko tik 
seksui. Ji manė, jog Ričardas supranta, kad ji augino jį, rūpi- 
nosi juo ir jį mylėjo nuo pat jo gimimo, tad dabar jo pareiga 
pasirūpinti mama. 


Dianos perspektyva 


Adomas ir Ieva buvo pati laimingiausia 
pora pasaulyje, nes neturėjo nei anytos, 
nei uošvės. 


Dianai Ričardas patiko išsyk, vos tik su juo susipažino. 
Bet draugaujant jai pasirodė keista, kad jis neparsivedė jos į 
savo namus ir nesupažindino su savo mama, kol jie nesusi- 
žadėjo. Bernardeta buvo ne itin maloni, Diana tiesiog pagal- 
vojo, kad jai reikia laiko apsiprasti. Ji juokėsi iš jos replikų, 
kad jie vedyboms gal dar nepasirengę ir kad jie dar gali bet 
kada apsigalvoti. 

Galiausiai įvykus vestuvių ceremonijai, Bernardeta ėmė 
elgtis labai bjauriai ir visiems prisipažino mananti, kad ši 
santuoka ilgai netruks. 

Netrukus Diana suprato, kad gavo anytą iš pragaro. Ne- 
sutarimai prasidėjo vos Dianai ir Ričardui grįžus iš povestu- 
vinės kelionės. Bernardeta ėmė lankytis beveik kasdien nė 
nepranešusi iš anksto. 

Diana stengėsi anytai būti draugiška, bet greitai pavargo 
nuo pamokymų, kaip ji turinti gaminti vyro mėgstamus 
valgius ir kaip reikia prižiūrėti namus, kad patiktų Ričardui. 
Kad ir ką Diana darydavo, Bernardeta vis rasdavo trūkumų. 
Netrukus, kai Ričardo nebuvo namie, Bernardeta marčią 
atvirai įžeidė, bet kai Diana pasiskundė Ričardui, anyta ne 
tik viską paneigė, bet dar ir apkaltino marčią bandant su- 
kiršinti savo vyrą su motina. Diana anytos ėmė vengti, tada 
Bernardeta ėmė skambinti kas vakarą ir ilgiausiai kalbėtis 
su sūnumi. Teiraudavosi, kada jis pareis „į namus“ nudažyti 
namo, išravėti sode piktžolių, pataisyti krano, pasikalbėti 
apie rūpesčius arba kada nuveš ją apsipirkti. Rodės, kad jos 
reikalavimai niekada nesibaigs. Ričardas dabar visiškai nuo 
jos priklausė, nepaisydamas Dianos reikmių. Bernardeta 
savo vyrą puikiai pakeitė sūnumi. 


Kiek reikia anytų norint pakeisti elektros 
lemputę? Vienos. Ji tiesiog ją laiko ir laukia, 
kad visas pasaulis imtų suktis apie ją. 


Po dvejų metų Dianai gimė sūnus Trevis. Bernardeta nie- 
ko nelaukusi vėl grįžo į Dianos gyvenimą - prisistatydavo 
kasdien padėti Dianai prižiūrėti kūdikį. Bernardeta sakė 
viską žinanti ir viską perėmė į savo rankas. Užuot pamokiu- 
si Dianą, kaip auginti kūdikį, ji nuolatos ją kritikavo. Trevis 
užkariavo Bernardetą, ji, kai tik jie būdavo drauge, nepaleis- 
davo vaiko iš rankų. Diana pasijuto nustumta į šalį. Ji manė, 
kad Bernardeta nori atimti jos kūdikį, todėl jis labiau mylės 


164 


http:/Avww.avatara.lt 


Kita moteris — jo motina 


Bernardetą, o ne savo mamą. Diana, įviliota į spąstus, jautėsi 
labai nelaiminga. Anyta visad užgriūdavo nekviesta ir ne- 
pranešusi, be perstojo mokydavo ir įžeidinėdavo Dianą. 

Diana keletą kartų mėgino aptarti problemas su Ričardu, 
bet jam atrodė, kad Diana yra tiesiog egoistė, o jo mama tik 
stengiasi padėti. Be to, jis manė, kad jo pareiga - rūpintis 
mama, tenkinti jos poreikius. Pasak Ričardo, Diana yra sava- 
naudė, pavydi ir nepakankamai subrendusi. 

Galiausiai Diana pavargo nuo vaidų ir pyko tylomis. 


Ričardo perspektyva 

Tėvams išsiskyrus Ričardas pasiilgdavo tėvo, bet namie apie 
tai buvo įsakmiai nutylima. Jo mama jam visada sakydavo, 
kad tėvas buvo niekam tikęs, taigi jis dabar turįs būti šeimos 
galva. Mama sūnumi labai rūpinosi ir mylėjo, gamino jam 
mėgstamus valgius, klojo lovą, viską sutvarkydavo ir išva- 
lydavo ir niekada neleisdavo jam dukart apsirengti tų pačių 
drabužių prieš tai jų neišskalbusi ir neišlyginusi. 

Ji niekada jo nekritikuodavo; kad ir ką jis darydavo, vis- 
kas buvo nuostabu. Ričardas susidurdavo su vienintele pro- 
blema - vos parsivesdavo draugę į namus ir supažindindavo 
su savo mama, jų santykiai netrukus atšaldavo. Susipažinęs 
su Diana, jis tikrai ją įsimylėjo. Ir nusprendė kuo ilgiau nesu- 
pažindinti Dianos su savo mama. 

Ričardui ir Dianai susituokus, Bernardeta visada suki- 
nėjosi netoliese siūlydama pagalbą, bet Diana taip pavydėjo 
Ričardui mamos, kad toji liovėsi pas juos lankytis. Ričardas 
su mama matydavosi savaitgaliais, padėdamas jai apsitvar- 
kyti namuose. Beje, dėl motinos viena problemėlė ir kilo. 
Ji ėmė jam skambinėti kiekvieną vakarą ir nenumaldomai 
šnekėtis su juo telefonu vos jam pasiruošus atsipūsti. Bet 
tada jis pagalvodavo, kad mama tikriausiai vieniša ir reikia 
ją išklausyti. 

Kuo skiriasi žmonos ir vyro pusės giminės ir 
negiminės? Pastarieji pageidaujami. 


Kai gimė Trevis, Bernardeta pirmoji atskubėjo į pagalbą, 
visada buvo šalia, skalbė vaiko drabužėlius ir rūpinosi Treviu. 
Dianai vaiko gimimas - tai visiškai nauja patirtis. Anytos pa- 
tarimai buvo neįkainojami. Bet Diana, regis, visai nenorėjo jų 
klausyti. Jai rūpėjo tik Trevis, ji visą laiką vaidijosi su Bernar- 
deta ir be paliovos skundėsi Ričardui. Jis mylėjo Dianą, bet 
ji savo jausmų proveržiais varė jį iš proto. Vadovaudamasis 
savo tipiškai vyrišku protu, mėginančiu išspręsti bet kokią 
problemą, Ričardas ėmė svarstyti, kad jis gal neturėtų dirbti 
nepakeldamas galvos nuo ryto iki vakaro ir gal jam derėtų 
grįžti namo ankstėliau, kad jo žmona ir mama pagaliau liau- 
tųsi kivirčytis. Jam toptelėjo, gal apskritai gyvenimas nebūtų 
toks komplikuotas, jeigu jis vėl liktų vienas. 

Anyta ir marti, jeigu jų gyvenimai susikerta, turi su- 
sidraugauti. Moterys taip natūraliai elgdavosi norėdamos 
išgyventi urvuose, jos turi taip daryti ir šiuolaikiniame pa- 
saulyje, kad išliktų, kad jų nekamuotų įtampa ir kad į savo 
problemas nereikėtų įvelti vyrų. Jos turi šiuos santykius su- 
reguliuoti tarpusavy, neįtraukdamos į kivirčus savo vyrų ir 
sūnų. Beje, vyrams patinka dviejų dėl jo kovojančių moterų 
dėmesys, o jeigu ta kova ir toliau vis tęsiasi, šitai glosto jų 
ego, jų savimeilę. Žmonai, siekiančiai kontroliuoti situaciją, 
reikia būti labai nuovokiai ir užtikrintai, kad problemos, ki- 
lusios tarp jos ir anytos, yra tik jų abiejų. Jeigu jai pasiseka, 
laimi abi pusės. Moteriai labiausiai nenaudinga, kai jos anyta 
ima ja skųstis savo sūnui; jai tikrai labiau reikia sąjunginin- 
ko, 0 ne priešo. 

Tokios dramos nėra retos. Jos vyksta visame pasaulyje. 
Kai kuriose šalyse tokios problemos itin sudėtingos. Rusijoje, 
kurjaunos poros gyvena su tėvais, nes mažai kas išgali įsigy- 

ti savo būstą, vyrauja stiprus anytos neapykantos kultas. Is- 
panijoje yra liga, vadinama Suegritis*, kurią, sakoma, sukelia 
anytos. Net yra karnavalo švilpynė, vadinama Masasuegras, 
tai reiškia „užmušk anytą“. Indijos sostinėje Delyje kai ku- 
riuose kalėjimuose vienas sparnas skirtas specialiai anytoms, 
kurios areštuotos už tai, kad iš marčių pareikalavo pernelyg 
didelio kraičio ir sugriovė santuokas. Tokio tipo kalėjimai 
nuolatos būna beveik perpildyti. 

Ispanijoje ir Italijoje anytai už padarytą žalą suardžius 
šeimą gali būti iškelta byla. Luce, Floridoje, žmona, kuri ne- 
begalėjo pakęsti vyro, ginančio savo motiną, apsvaigino savo 
vyrą ir ant jo skruosto ištatuiravo labai linksmą irzlios jo mo- 
tinos veido šaržą. Vyras ją paliko ir pareikalavo skyrybų - o 
paskui iškėlė bylą už padarytą žalą. Australijoje vaistininkas 
vienai moteriai pasakė žvelgdamas į anytos nuotrauką, kad 
jis nėra tikras, ar gali parduoti jai aršeniko. 

Žydų anytos yra dar didesnis pajuokos objektas. Ameri- 
kiečių dokumentiniame filme „Mamadrama“ anytos apkabi- 
nimas apibūdinamas kaip „meilė, kokią parodo stipriai jus 
apglėbusi mešką; jūs būsite mirtinai sutraiškytas“. 


Kuo skiriasi rotveileris ir anyta? 
Rotveileris galiausiai paleidžia. 


Anyta su marčia gali nesutarti nuo pat pradžių, ir kartais 
priešiškumas būna gana atviras. Kai Sylvesteris Stallonė pa- 
reiškė vesiąs savo nėščią draugę Jenniferę Flavin, jo motina 
visam pasauliui pareiškė: „Jis negali tuoktis su šia mergina. 
Puiku, Jenniferė įsimylėjusi, tačiau tik todėl, kad nori išgar- 
sėti. Manau, tai jai svarbiausia“. Viskas paaiškėjo iš kito jos 
pareiškimo: „Mano akimis, nė viena moteris neverta Sylves- 
terio. Aš atsigulsiu ir mirsiu dėl jo“. 


* Suegra - anyta, uošvė (isp.). - Vert. past. 

Tačiau daugeliu atvejų, nors trys žmonės stengiasi rasti 
visiems priimtiną sprendimą ir mėgina susitarti, jiems nepa- 
vyksta. Jeigu problemų atsiranda iš pat pradžių, būtent marti 
turi pirmoji imtis iniciatyvos ir nutiesti tiltus. Ji turi suvokti, 
kad laikotarpis tarp draugystės ir vedybų neilgas, o kai visą 
savo dėmesį ji sutelks tik į tai, kas svarbiausia, - santykius su 
vyru, ir greičiausiai visai neskirs dėmesio būsimajai anytai, 
tai jai tik pakenks. Ji turėtų pamėginti šiek tiek pabendrauti 
viena su anyta, kad toji geriau pažintų ją kaip žmogų, o ne tik 
kaip sūnaus žmoną. Vienpusiškai stiprinant tokius santykius, 
kyla kitų problemų, į kurias įsipainioja vis daugiau žmonių. 

Bet vėliau, kai problemos įsisenės, trims žmonėms, turin- 
tiems skirtingą darbo ritmą ir prioritetus, bus iš tikrųjų labai 
sunku susitarti. Viena pusė retai kada nusileis kitų dviejų 
sąjungai. Todėl tokiu atveju problemą turi išspręsti dvi la- 
biausiai suinteresuotos pusės — sūnus ir marti. 


Pirmiausia jie turi atsakyti į tokius klausimus: 

Ar abu pripažįsta, kad kilo problema? 

Ar jie nori gyventi kartu laimingai ir ilgai, mylėdami vienas 
kitą? 

Ar jie nori tą problemą išspręsti? 


Jei bent į vieną klausimą atsakėte „Ne“, patartina kreiptis 
į patarėją vedybų klausimais. Jeigu atsakymai teigiami, vy- 
ras su Žmona turėtų susėsti ir parašyti, kokios problemos, jų 
manymu, juos kamuoja. 


Jau nagrinėtame pavyzdyje Diana, tarkim, galėtų para- 
šyti: 

Bernardeta ateina neįspėjusi, vadinasi, mes neturime asme- 

ninio gyvenimo, mūsų planai nueina šuniui ant uodegos. 

Bernardeta skambina kiekvieną vakarą, būtinai tuo metu, kai 

mes norime ramiai pasidžiaugti šeimos draugėje. 

Bernardeta iš Ričardo reikalauja pernelyg daug, todėl savo 
Šeimai jis skiria per mažai dėmesio. 

Bernardeta smalsi. Ji nori žinoti viską ir kaišioja nosį į visus 
mūsų reikalus. 

Bernardeta visada kritikuoja ir nepaiso mano gebėjimų, yra 
valdinga ir tikisi, kad Ričardas jai paklus kaip vaikas. 


Kita vertus, Ričardas galėtų parašyti taip: 

Mano mama yra vieniša, ir mes turime ją guosti, bet Dianai 
tai nerūpi. 

Mano mama neturi vyro, kuris jai padėtų padaryti visokius 
darbus, o Diana nesupranta, kad mano, kaip sūnaus, parei- 
ga, yra jai padėti. 

Mano mama stengiasi padėti Dianai, bet Diana atsisako da- 
lytis Treviu arba paklausyti vertingo patarimo, kaip auginti 
vaiką. 

Mano mama, kai nevykdau jos prašymų, verčia mane jaustis 
kaltu. 

Nesuprantu, kodėl jos nuolat piktos, o aš tik noriu su jomis 
sugyventi. 


Taigi, tai Dianos ir Ričardo problema. Bernardetai keblu- 
mų nekyla. Jai ir toliau leidžiama valdyti Ričardą, o per sūnų 
ji valdo Dianą ir Trevį. Ričardas taip ir neišdrįso nusikirpti 
bambagyslės, jungiančios jį su motina. Jis iš tikrųjų „dar“ ne- 
paliko namų ir galutinai nesubrendo. 


Bambagyslę geriausia nukirpti gimstant. 
Diana taip pat yra nesąmoninga kivirčų dalyvė. Kitų pa- 
dedama ji susikūrė savo pačios kančią ir bėdą. Kilus pirmai 


problemai ji nenubrėžė Bernardetai ribų. Todėl šioji netram- 
doma ėmė siautėti, kištis į jos santuoką ir šeimą. 

Kaip nustatyti ribas 


Tai reiškia paskelbti taisykles ir nubrėžti ribas, kurių kitiems 
peržengti nevalia. Ričardui ir Dianai susituokus nebuvo nu- 
statytos ribos. Jauniems žmonėms į tokius spąstus įkliūti 
labai lengva. Jie yra nepatyrę ir dažniausiai prieš vedybas 
jų gyvenimą, reguliavo kiti žmonės. Jie nėra kategoriški ir 
dažniausiai mano, kad kiti šeimos nariai tik stengiasi savo 
patarimais padėti. 

Nustatyti ribas ir būti kategoriškiems bei užsispyrusiems 
svarbiausia, ko turi išmokti jauni vedę žmonės. Nubrėžus ri- 
bas, kiekvienas žino, kaip toli jie gali žengti. Jie supranta, kad 
peržengę ribą, susilauks nemalonumų. Sutuoktiniai Diana ir 
Ričardas žino ribas, kurių vienas kito atžvilgiu peržengti ne- 
gali, taigi kodėl jų negali nustatyti ir Bernardetai? 

Diana teigia, kad Bernardeta pasirodo nekviesta ir neįspė- 
jusi. Todėl Bernardetą reikėtų pamokyti, kad ji neperžengtų 
asmeninio gyvenimo ribų. Diana turėtų pasakyti, kad būtų 
puiku, jei prieš ateidama ji paskambintų, nes jai ir Ričardui 
reikia laiko vieniems atsipūsti arba aptarti planus, o netikėti 
apsilankymai sudaro nepatogumų. Suprantama, Bernardeta 
pasijus atstumta ir įskaudinta, tačiau tai jau jos problema. 
Reikia parodyti, kad jie myli ją nė kiek ne mažiau, bet yra 
tam tikros ribos. Bernardeta su tuo galiausiai susitaikys ir 
nusiramins. 

Bernardetos noras, kad jai sūnus padėtų tvarkyti namus, 
taip pat susijęs su ribomis. Ričardas jaučia pareigą padėti ma- 
mai, bet savo dienotvarkę turėtų derinti su Diana. Visiems 
trims tai derėtų aptarti tada, kol jausmai dar neįsisiūbavę. 
Net būtų galima pasikalbėti su visų galų meistru ir Bernar- 
detai duoti jo telefono numerį. Ričardas ir Diana net galėtų 
apmokėti jo sąskaitą metams, Bernardetai taip pateikdami 
bendrą gimimo dienos ir kalėdinę dovaną. Diana galėtų pa- 
dėti Bernardetai pasijusti šeimos nare. 

Mano anyta ir aš buvome laimingos 20 metų. 
Laimė baigėsi, kai mudvi susipažinome. 


Kišdamasi į Trevio auginimą, Bernardeta vėl peržengė 
ribas, kurių nebuvo. Keblumų būtų buvę daug mažiau, jeigu 
dėl apsilankymų būtų susitarta. Diana turi būti kategoriška. 
Padėkoti už rūpestį, bet ir pasakyti, kad ji su Ričardu susitarė 
Trevį auginti ir auklėti pagal tam tikrą programą, nuo kurios 
nenorėtų nukrypti. 

Ričardas, pasitaręs su Diana, turėtų trumpiau kalbėti su 
savo motina telefonu, tarkim, iki dešimties minučių. Praėjus 
nustatytam laikui, Ričardas galėtų mamai pasakyti, kad turi 
darbų, ir atsisveikinti. 

Bet daug svarbiau, kad Ričardas padėtų savo mamai at- 
skleisti jos pačios pomėgius, tada ji šiek tiek atitrūktų nuo jo 
šeimos. Tai gali būti rutulių stumdymas ant žolės, skaitymo 
būrelis, savanoriška slauga ligoninėje, pensininkų klubas, 
kokių nors kursų lankymas arba pagalba kokiai organizacijai, 
pavyzdžiui, maisto išvežiojimas ligoniams ir seneliams. Ričar- 
das ir Diana turėtų paskatinti ją kuo dažniau išeiti į žmones ir 
ją emociškai palaikyti. Jie turi būti visada pasirengę parodyti, 
kad tikrai domisi jos „nauju“ gyvenimu, kol ji prie jo pripras. 


Jei savo anytą galėtumėte įtikinti, kad per dieną 
nužingsniuotų 10 mylių, jau po savaitės ji 
atsidurtų už 70 mylių. 

Visas Dianos problemas galima išspręsti nustatant ribas 
ir primygtinai reikalaujant, kad jų būtų laikomasi. Tai nėra 
taip lengva, kaip gali pasirodyti. Iš pradžių Bernardeta bus 
prislėgta ir tikriausiai pratrūks kaltinimais ir imsis emocinio 


šantažo, kaip antai: 

Ir po viso to, ką aš jums padariau! 

O kam kitam dar turėčiau skirti savo dėmesį ir jėgas? 
Daugiau tau neberūpiu. 

Kai mirsiu ir manęs nebebus, pasigailėsite. 

Tu savanaudis — visai kaip tavo tėvas. 

Dabar jaučiuosi labai vieniša. 


Tačiau tokia taktika pasiteisins tik tada, jeigu jūs pasi- 
duosite. Juk žinote, kad esate teisūs darydami tai, ką darote, 
viską nuodugniai aptarėte, išanalizavote visas galimas reak- 
cijas ir esate pasirengę su jomis susidoroti. Žmonės privers 
jus pasijusti kaltais, jei prisiimsite tą kaltę. 


Anyta: — Moters Hitlerės anagrama. 


Ilgainiui galima po truputį atsisakyti Bernardetos pagal- 
sinti, kad atims paveldėjimo teises. Tokios reakcijos ir reikia 
tikėtis, bet jeigu Ričardas ir Diana nori, kad jų gyvenimas 
būtų nepriklausomas, brandus ir laimingas, jie privalo gintis. 
Dėl savo sprendimų Diana ir Ričardas neturi aiškintis arba 
teisintis; jie tik turi pasakyti, kad pasirinko tokį gyvenimo 
kelią, ir tiek. 

Visą tą laiką jie turi Bernardeta rūpintis ir ją remti. Nede- 
rėtų visai nuo jos atsiriboti, ypač jeigu nepalanki reakcija bus 
daug audringesnė, negu jie įsivaizdavo. Jie turi jai pasakoti 
visas šeimos naujienas ir skatinti kurti savo pačios gyveni- 
mą. Jeigu nustatys Bernardetai aiškias ribas, rodydami jai 
meilę ir supratimą, neišvengiamai ims stiprėti tvirtas, sub- 
rendęs ir teikiantis malonumo ryšys. 

O jeigu po visų šių pastangų problemos išspręsti nepa- 
vyks, viską apsvarstę persikelkite į kitą miestą. 


http:/Avww.avatara.lt 


7 skyrius 


SLAPTA MOTERŲ 
BENDRAVIMO KALBA 


Kai moterys mėgindavo bendrauti su Trevoru, jis tiesiog 
užsidengdavo galvą. 

Archeologas, kasinėdamas vienos senovinės vietovės 
griuvėsius, atsitiktinai aptiko dulkiną seną žibintą. Jam 
braukiant nuo žibinto dulkes, staiga iš jo išlindo džinas. 
„Tu mane išlaisvinai! - sušuko džinas. - Išpildysiu tavo 
norą“. 


Archeologas, kiek pagalvojęs, atsakė: „Noriu, kad tarp 
Anglijos ir Prancūzijos būtų nutiestas greitkelis!“ 


Džinas ėmė vartyti akis ir sumurmėjo: „Ei, aš ką tik 
iššokau iš šio žibinto, jaučiuosi kaip sudaužytas ir 
pavargęs. Ar nors nutuoki, kiek mylių skiria Angliją ir 
Prancūziją? Tai techniškai neįmanoma! Sugalvok kitą 
norą!“ 


Vyras pasvarstė, paskui tarė: „Padaryk, kad galėčiau 
suprasti, kaip reikia bendrauti su moterimis“. 


Džinas pabalo ir paklausė: „Ar vienu kanalu, ar dviem? 

biausių. Į kai kuriuos dalykus, apie kuriuos skaitysite, gal 
skeptiškai numosite ranka, todėl siūlome kiekvieną mintį pa- 
tikrinti ir patvirtinti pasitelkus bet kurią jūsų kaimynystėje 


| a esate vyras, tai šis knygos skyrius vienas iš svar- 


esančią moterį. 

Daugiau kaip dešimtmetį kaupėme ir fiksavome, kaip 
reaguojama į apklausas, kaip bendrauja vyrai ir moterys, ir 
pasinaudojome mokslu apie žmonių elgesį norėdami paaiš- 
kinti jų skirtumus. Ir dar - mes sukūrėme būdus, kaip elgtis 
susidūrus su šiais skirtumais. 

Ištyrėme daugybę įvairių tautybių ir rasių vyrų. Todėl 
pirmąkart galime atskleisti intriguojančią logiką, slypinčią 
penkiuose klausimuose, kuriuos dažniausiai užduoda vyrai 
apie moterų bendravimą. Šios paslaptys daugumai vyrų 
kelia ir juoką, ir sumaištį, bet tiems, kurie į jas įsigilina, atsi- 
veria naujos bendravimo su priešinga lytimi galimybės. Štai 
tie klausimai: 


1. Kodėl moterys tiek daug kalba? 

2. Kodėl moterys visada linkusios kalbėtis apie problemas? 
3. Kodėl moterys perdeda? 

4. Kodėl moterys niekada nekalba apie dalyko esmę? 

5, Kodėl moterims taip knieti žinoti menkiausias smulkmenas? 

1. Kodėl moterys tiek daug kalba? 


Nepaprastas moterų sugebėjimas plepėti vyrams yra vienas 
iš sunkiausiai suvokiamų dalykų. Knygoje „Kodėl vyrai ne- 
siklauso, o moterys nesiorientuoja žemėlapiuose“ šį reiškinį 
nagrinėjome gana smulkiai, o dabar pateiksime trumpą san- 
trauką. 

Moterys evoliucionavo visą laiką būdamos tarp kitų 
moterų ir vaikų, visu būriu laikydamosi netoli urvo. Norint 
išlikti, kiekvienai moteriai gebėjimas užmegzti ir palaikyti 
glaudžius savitarpio ryšius buvo svarbiausias. Vyrai vystėsi 
įsitaisę ant kalvos, tyliai tykodami judančio grobio. Moterys, 
kartu užsiimdamos kokiu nors darbu, be perstojo plepėdavo, 
taip palaikydamos ryšius. Vyrai medžioklėje arba žūklėje ne- 
sikalbėdavo, būgštaudami išbaidyti grobį. Kai šiuolaikiniai 
vyrai medžioja arba žvejoja, taip pat persimeta vos vienu 
kitu žodžiu. O šiuolaikinės moterys, patekusios į susibūrimą 
(apsipirkdamos), vis dar be perstojo mala liežuviais. Moterų 
pokalbiams nereikia dingsčių, nereikia ir galutinio tikslo. Jos 
šnekasi, kad užmegztų ryšį. 

Pateikiame vyrų ir moterų, besikalbančių tarpusavy, sme- 
genų MRI skenuotus vaizdus. Tamsios sritys yra aktyvuotos 
smegenų dalys. 


Vyrų Moterų 
Smegenų kalbėjimo ir kalbos sritys, 


Londono psichiatrijos institutas, 2001 m. 

Šie paveikslėliai rodo, jog moterų smegenys intensyviai 
dirba, kai jos kalbasi. Knygoje „Kodėl vyrai nesiklauso, o mo- 
terys nesiorientuoja žemėlapiuose“ minėjome, kad moterų 
smegenys gali be vargo atkurti 6000-8000 žodžių per dieną. 
O vyrai per dieną tepasako daugiausia 2000-4000 žodžių, 
taigi, palyginus šiuos skaičius, paaiškėja, kodėl moters ne- 
paliaujamas kalbėjimas sudaro tiek daug problemų poroms. 
Dirbantis vyras gali išnaudoti savo žodžių atsargas iki vidu- 
dienio ir grįžti namo pas moterį, kuriai dar liko neišsakytų 
4000-5000 žodžių! Dvi moterys sugeba kartu praleisti kiaurą 
dieną, o paskui lyg niekur nieko dar prapliurpti valandą te- 
lefonu. Vyras į tai reaguoja taip: „Kodėl jai to nepasakei, kai 
judvi matėtės?“ 


„Tikiuosi, kad labai neužsiplepėjau!“ 


Silpnos smegenų kalbėjimo ir kalbos funkcijos didžia 
dalimi lemia akivaizdžius lyčių skirtumus, ypač kai susi- 
duriama su tam tikromis kalbėjimo problemomis: maždaug 
tris keturis kartus daugiau vyrų negu moterų mikčioja ir 10 
kartų daugiau vyrų serga disleksija. 

Vyrų smegenys nuolatos sprendžia problemas ir ieško 
sprendimų. Vyrai kalba faktais ir teikia informaciją. Daugu- 
ma vyrų „kalba tik tada, kai turi ką pasakyti“, tik tada, kai 
nori pranešti faktus, informuoti arba pasiūlyti sprendimus. 
Dėl to kyla rimtų problemų bendraujant su moterimis, nes 
moterų „šneka“ visiškai kitokia. Joms tai būdas atsilyginti ir 
siekimas užmegzti ryšius su kitu žmogumi. Taip ir žinokite, 
kad jeigu jai patinkate arba ji jus myli, jeigu pritaria tam, ką 
jai sakote, arba nori, kad pasijustumėte pripažintas ir svar- 
bus, ji šnekėsis su jumis; jeigu jai nepatinkate, ji nesikalbės. 


Vyro smegenys nukreiptos priimti sprendimus. 


Moterų smegenys skirtos vyksmui, eigai. 


Vyras savo problemomis pasidalys su kitu vyru tik vil- 
damasis gauti patarimą. Kaip jau aiškinome, vyras, kurio 
prašoma patarimo, jaučiasi pagerbtas, kad paisoma jo nuo- 
monės, ir mielai patars. Tačiau moteris kalbėdama labiausiai 
nori pabendrauti su kitu asmeniu, ir jai nerūpi sprendimai. 
Deja, vyras mano, kad ji dėsto savo problemas nežinodama, 
kaip jas įveikti, taigi ją vis pertraukia ir žeria pasiūlymus. 


Nieko stebėtino, jei moteris apkaltina vyrą, kad nuolatos 
ją pertraukinėja ir neleidžia pasakyti savo nuomonės. Moters 
požiūriu vyras, be paliovos vis siūlydamas sprendimus, nori 
parodyti, kad jis visada teisus, o ji - neteisi. Kita vertus, kai 
moteris kam nors kitam išsako savo jausmus arba problemas, 
ji parodo, kad tuo žmogumi pasitiki, patikėdama savo pa- 
slaptis. 


Kai ji jums patiki savo paslaptis, 
ji nesiskundžia, 0 jumis pasitiki. 

Teisingas ir priešingas teiginys - jeigu jai žmogus nepa- 
tinka arba ji nemyli jo, nesutinka su tuo, ką jis sako, arba nori 
ji nubausti, ji liaujasi kalbėjusi. Moteriai tyla yra bausmė, bet 
tik bendraujant su kita moterimi. Vyrų tokia taktika nevei- 
kia - jie tylą supranta kaip premiją prie „tylos ir ramybės“. 
Taigi, kai moteris grasina: „Niekada daugiau su tavimi ne- 
besikalbėsiu!“, į tai reikia sureaguoti rimtai, bet nesuprasti 
tiesiogine prasme. 


Moterys vyrus baudžia tyla. Vyrams tyla labai patinka. 


Jeigu moteris nori nubausti vyrą, lengviausias būdas - be pa- 
liovos jį šnekinti vis keičiant pokalbio temą. 


Išeitis vyrams 

Supraskite, kad svarbiausias moters „šnekos“ tikslas yra kal- 
bėti. Jos tikslas — pasijusti geriau šnekantis apie savo dieną ir 
pabendrauti su jumis nereikalaujant jokių sprendimų. Jums 
tik reikia jos klausytis ir ją skatinti. Visai nesvarbu, ką vyras 
kalba, svarbu, kad jis dalyvauja tame pokalbyje. 


Išeitis moterims 

Suderinkite laiką su vyru, kai norite su juo pasišnekėti, ir 
pasakykite, kad norite, jog jis jus tik išklausytų ir nesiūlytų 
jokių sprendimų. Negydykite vyro tyla, o paskui neliūdėkite, 
kad jis nepastebėjo, jog su juo nesikalbate. Jis mėgaujasi šia 
ramybe ir tyla, nes gali atsipalaiduoti ir pailsėti. Kilus ginčy- 
tinam klausimui, jį su vyru atvirai ir aptarkite. 

2. Kodėl moterys visada linkusios kalbėti apie 
problemas? 


Moterys gyvena vidutiniškai septyneriais metais ilgiau nei 
vyrai iš esmės dėl to, kad geriau įveikia įtampą. Kai vyras 
nori pamiršti įtemptą dieną, jis tai gali padaryti galvodamas 
arba užsiimdamas kuo nors kitu. Jo vienakryptės smegenys 
leidžia jam susikoncentruoti ties žiniomis, televizija, sodo 
laistymu, naršymu po internetą arba laivo modelio konstra- 
vimu, taip atsikratydamos problemų. Sutelkdamas dėmesį 
ne į problemą, o į kitą dalyką, jis gali ją pamiršti. Slegiamas 
įtampos vyras, negalintis pasinerti į kitą darbą, liausis kal- 
bėjęs ir atsisės sau vienas mėgindamas išspręsti problemą. 
Kyla pavojus, kad šitai atsilieps jo elgesiui, ir galiausiai nuo 
įtampos jis arba viduriuos, arba užkietės viduriai, atsivers 
skrandžio opa ar net ištiks širdies priepuolis - tikėkimės, 
ne viskas iš karto. Moterys įveikia įtampą be paliovos kalbė- 
damos apie problemą ir narstydamos ją po kaulelį visais as- 
pektais ir nieko nenuspręsdamos. Šnekėdamos apie rūpimus 
dalykus, jos sumažina įtampą. Jeigu taip kalbėtų vyras, kiti 
vyrai pamanytų, kad jis bejėgis ir prašo patarimo..., kurį jie 
tučtuojau pasiūlytų. 


Pavyzdys: Lizos ir Džo ginčas vidurnaktį 


Kai Liza ir Džo apsigyveno kartu, iš pradžių jie labai vaidy- 
davosi. Dažnai smarkūs ginčai nusitęsdavo gerokai po vidur- 
nakčio. Mat Liza buvo išauklėta taip, kad prieš miegą pora 
visada turi stengtis užbaigti ginčą. Jos manymu, abudu prieš 
eidami gulti turi pasibučiuoti ir susitaikyti. Taigi ji vis kal- 
bėdavo, kalbėdavo ir kalbėdavo apie tai, dėl ko jie kivirčijo- 
si, - kol prasidėdavo naujas vaidas. Džo negalėjo tam užkirsti 
kelio. Jis norėjo susiginčijus eiti miegoti ir pamiršti kivirčą. 

Liza norėjo, kad atlėgtų įtampa, todėl troško išspręsti gin- 
čą, kad abu liktų patenkinti; Džo atrodė, kad jie tik trypčioja 
vietoje nesiliaudami kalbėti vis apie tą patį. Baigiantis dienai 
jis jau buvo viską išsiaiškinęs ir norėjo, kad jų nesutarimas 
baigtųsi. 


Mudu su vyru nusprendėme niekada neiti 
miegoti neišsprendę ginčo. Po vienos nakties 
mes neužmioome šešis mėnesius. 
PayLLis DiLLER 


Vyrams tikra mįslė, kodėl moterims patinka vaidytis, 
ypač naktį. Moterų smegenys yra bendravimo kompiuteris, 
kuris remiasi procesu. Moterys mėgsta gvildenti visus savo 
darbų ir jausmų aspektus. Tai vyrų visai nevilioja. Jiems la- 
biau patinka susiginčyti ir paskui taip ir palikti. Jie pasitrau- 
kia į saugią vietelę ir ima mąstyti apie ką nors kita. 


Yra dvi ginčijimosi su moterimis teorijos. 
Nė viena nėra tinkama. 
RopNEYv DANGERFIELD 
Moterys nori, kad įsiviešpatautų ramybė, ir stengiasi 
užglaistyti bet kokį nesutarimą. Jos mano, kad nuo jos kal- 


bėjimo visi pasijus geriau. O vyrams atrodo, jog besaikis 
plepėjimas viską gali tik dar labiau pabloginti. 

Sprendimas 

Kai moteris kalba apie problemą, kuri neturi jokios prasmės, 
atsiminkite, jog jai reikia išsišnekėti, kad pasijustų geriau. 
Klausykitės su gailesčiu ir paguoskite, kad visada ją išklau- 
sysite, kai tik jai to reikės. Taip daug lengviau, negu bandyti 
spręsti problemas, kurių nėra, ir tai bus jums tik į naudą. 


105 dalykas iš sąrašo, ką moterų pageidavimu 
turi žinoti vyrai: kad ir ką būtų pasakiusi 
moteris prieš šešis ar aštuonis mėnesius, 

susiginčijus to panaudoti negalima. 


Jeigu negalite reaguoti tučtuojau, moters atsargiai pasitei- 
raukite, ar ji gali tą klausimą atidėti kitai dienai, kai nuslūgs 
vaido įkarštis. Sakykite: „Atleisk, brangioji, tačiau dabar šios 
problemos negaliu išspręsti. Ar negalėtume apie tai pasi- 
šnekėti rytoj, savaitgalį ar kitą savaitę, kai rasiu progą apie 
tai pagalvoti?“ Toks pasiūlymas daug veiksmingesnis negu 
tylėjimas, tikintis, kad moteriai tiesiog pritrūks temų pokal- 
biui. Ji tikrai nenutils. 


3. Kodėl moterys perdeda? 


Perdeda ir vyrai, ir moterys. Tik vyrai išpučia faktus ir infor- 
maciją, o moterys perdėtai reiškia emocijas ir jausmus. Vyras 
gali pervertinti savo darbo svarbą, pajamas arba pasigirti 
pernelyg dideliu žūklės laimikiu, automobilio privalumais 
arba pasipuikuoti, su kiek gražuolių susitikinėjo. Moterys 
pernelyg karštai reiškia jausmus dėl kokio nors asmeniško 
dalyko arba perdėtai reaguoja į tai, ką pasakė kiti. Moters 

smegenų veikla nukreipta į žmones, ir moterys apie gyveni- 
mą ir tarpusavio santykius svajoja daug labiau negu vyrai, o 
sureikšminant šiuos dalykus galima įdomiau paplepėti. 


Perdedant pokalbiai apie savitarpio santykius 


daug įdomesni ir labiau jaudinantys. 


Išpūsti moterų žodžiai ir jausmai yra įprastas dalykas ir 
visiškai priimtinas kitoms tarpusavy šnekučiuojančioms mo- 
terims, - tai socialinės buvimo moterimi struktūros dalis. 

Dauguma moterų mėgsta pasvajoti apie žavų riterį, atjo- 
jantį ant balto žirgo jų pasiimti, net jei galiausiai jos įsižiūri 
raudonplaukį, strazdanotą alaus bokalą apsikabinusį kom- 
piuterių inžinierių, su kuriuo susipažino „Baltojo arklio“ 
smuklėje šeštadienį vakare. 


Socialiniai tyrimai patvirtino, kad moterys 
daugiausia svajoja tuo pat metu turėti du 
vyrus. Šiose svajonėse vienas vyras gamina 
valgį, o kitas - šveičia namus. 


Štai keletas moterų pavyzdžių, kaip jos perdeda: 


Šimtus kartų sakiau, kad susirinktum savo šlapius rank- 
šluosčius. 

Tu visada tikiesi, kad nudirbsiu visus namų ūkio darbus ir dar 
prižiūrėsiu vaikus. 

Kai išvydau ją vilkint tą suknelę, pamaniau, kad mirsiu! 

Tu visada su manimi taip elgiesi. 

Daugiau niekada su tavimi nesikalbėsiu! 

Toks perdėtas moters elgesys vyrą gali erzinti, nes jo 
smegenys pasikliauja faktais ir informacija, ir jis viską su- 
pranta pažodžiui. Pavyzdžiui, jeigu jis prieštarauja jai drau- 
gų akivaizdoje, ji vėliau gali jam priekaištauti: „Tu visada 
mane žemini ir niekada neleidi pareikšti savo nuomonės! Tu 
nuolatos su manimi taip elgiesi!“ Vyras greičiausia tai supras 
pažodžiui ir užginčys, kad jis ne visą laiką šitaip daro, ir ims 
gintis pateikdamas pavyzdžių. „Tai neteisybė! - papriešta- 
raus jis. - To nedariau nei vakar vakare, nei apskritai dau- 
gybę mėnesių!“ Ji nepripažįsta jo pasiteisinimų ir išvardija, 
kiek kartų, kur ir kada jis ją taip pat įžeidė. Jis įsižeidęs ir pa- 
sipiktinęs kiūtina šalin. Bet visiškai nesvarbu, ar jis ją įžeidė, 
ar ne. Ji tik norėjo, kad jo draugai matytų, jog jis ja rūpinasi. Ji 
perdėtai reiškė savo jausmus, o jis ginčijosi, kaip jam atrodė, 
dėl faktų ir informacijos. 


Jaučiuosi kaip milijonai — 
bet esu vienas kaip pirštas. 
MazE WEsT apie vyrus 


Nors moterys geba kalbėti, bendraudamos pasikliauja ir 
kūno kalba, siųsdamos ir gaudamos informaciją. Kūno kalba 
atskleidžia moters emocinę būseną ir sudaro 60-8076 dau- 
gelio moterų pokalbių. Dažnai vyrams atrodo, kad moterys 
kalbėdamos nepaliaujamai mosikuoja rankomis, vis kinta 
jų veido išraiška ir gestai, ne išimtis ir pokalbiai telefonu. 
Nes ir balso tonas perteikia, ką ji turi omeny, taigi moterys 
bendrauja penkiomis intonacijomis, o vyrai atpažįsta tik tris. 
Žodžiai sudaro tik 7-1096 visos kalbos. Todėl kalbant jie nėra 
svarbiausi, nes dauguma moterų pranešimų yra ne žodiniai. 
Moterys puikiausiai vartoja žodžius, kurie net nesiderina su 
pokalbiu. Moterims svarbios emocijos ir jausmai, o kūno kal- 
ba ir intonacijos - pagrindiniai jų bendravimo kanalai. 

Kaip moteris apgauna pati save 

Kai moteris mintyse pasakoja scenarijų, gali atrodyti, kad jos 
prisiminimai yra tikri. Štai Džesikos laiškas, rodantis, kaip 
tai klostosi: 


Su Luku sutarėme pavakarieniauti mėgstamame restorane 
šeštadienio vakare apie šeštą valandą. 

Tą dieną Lukas su savo draugais ėjo į futbolą, o aš pui- 
kiai ir maloniai praleidau laiką su draugėmis, kurių nebuvau 
mačiusi nuo tada, kai mudu su Luku pradėjome artimai 
draugauti. Visą dieną mes vaikštinėjome po parduotuves, 
valgėme priešpiečius, keletą kartų pagurkšnojome kavos ir 
pliauškėme visokius niekus. 

Laikas švilpte prašvilpė, ir aš kiek pavėlavau į restoraną. 
Žinojau, kad tai bus romantiška vakarienė; jaudinausi ir tikrai 
nekantraudama laukiau pasimatymo su Luku. 

Kai pasirodžiau, Lukas jau nekantraudamas dairėsi pro 
langą. Atsiprašiau už pavėlavimą ir papasakojau, kaip nuo- 
stabiai prabėgo mano diena su draugėmis, parodžiau, ką 
nusipirkau. Įteikiau jam ypatingą dovaną - gražias auksines 
sąsagas, derančias prie jo vakarinio kostiumo. Jis burbtelėjo: 
„Ačiū“, įsikišo jas į kišenę ir sėdėjo netardamas nė žodžio. 

Jis buvo keistai nusiteikęs, net pamaniau, kad tylėdamas 
arba perdėtai rūpindamasis jis tikriausiai mane baudžia už 
pavėlavimą. Pokalbis per vakarienę visai nesirišo ir buvo ne- 
įdomus. Atrodė, kad jis klajojo kažkur už tūkstančio mylių. 
Kavos sutarėme išgerti namie. 

Ir kai automobiliu namo važiavome tylėdami, supratau, 
kad jį kamuoja kažkas rimta. Visaip stengiausi atspėti, kas 
tai galėtų būti, bet paskui nusprendžiau luktelėti, kol grįšime 
į namus. Kai ką įtariau, bet kol kas nieko nenorėjau sakyti. 

Grįžus namo Lukas tiesiu taikymu nužingsniavo į svetainę, 
įsijungė televizorių ir tuščiai įsispoksojo į jį. Jo akys, rodos, 
sakė, kad tarp mūsų viskas baigta. Man ėmė aiškėti tai, kas 

jau kurį laiką, kaip maniau, buvo teisybė - turbūt jis turi kitą 
moterį, apie ją galvoja ir nenori prisipažinti, kad manęs ne- 
įskaudintų. Buvo beveik aišku, kas ji, - tai Debė, ta šliundra 
su mini sijonėliu iš jo darbo! Mačiau, kaip ji siūbuoja klubais 
kiekvienąkart eidama pro jį, o jis tikriausiai mano, kad esu 
idiotė ir nepastebėjau, kaip jis į ją spokso ir kvailai šypteli 
jai. Jie turbūt mano, kad aš akla! Ką gi, prasėdėjusi šalia jo 
krėsle maždaug 15 minučių, nebeiškenčiau. Nuėjau gulti. Po 
dešimties minučių Lukas taip pat atėjo į lovą ir nustebino 
mane apkabindamas. Jis nesipriešino mano skatinimams, 
ir mes pasimylėjome. Bet paskui jis nusisuko ir užmigo. Aš 
buvau tokia nusivylusi ir įsitempusi, kad ilgiausiai negalėjau 
užmigti, ir galiausiai užmigau su ašaromis akyse. Jaučiausi, 
tarsi artintųsi galas. 

Pasižadėjau, jog rytoj stosiu akistaton su susidariusiomis 
aplinkybėmis ir pareikalausiu, kad jis pasakytų teisybę. Kas 
ta kita moteris? Ar jis ją myli, ar tai tik trumpas meilės ro- 
manas? Kodėl vyrai tiesiog negali pasakyti teisybės? Aš tik 
žinau, kad daugiau taip gyventi negaliu... 


O Lukas tą vakarą iš tikrųjų galvojo štai apie ką: 
Anglija pralošė. Bet vis dėlto nuostabiai pasimylėjau... 


Sprendimas 

Jeigu esate vyras, žinokite, kad moteris jausmingai kalbėda- 
ma linkusi perdėti, ir jos nereikia suprasti pažodžiui. Nieka- 
da jos nevadinkite „dramos karaliene“, niekada netaisykite 
jos savo draugų akivaizdoje. Tiesiog atsitraukite ir stenkitės 
įsiklausyti į jos tikruosius jausmus, nemokydami, ką ji turi 
galvoti arba sakyti. Tačiau moteriai privalu suprasti, kad vy- 
rai viską priima tiesiogiai, tad ji turi nenukrypti nuo faktų ir 
stengtis neperdėti —- ypač versle, nes tai gali sukelti sumaištį 
ir brangiai kainuoti. 

4. Kodėl moterys niekada nekalba apie dalyko esmę? 


Dažnai vyrams atrodo, kad moterys veikiau kalba užuolan- 
komis arba išsisukinėja, nei tiesiai eina prie reikalo. Kartais 
vyras pajunta, tarsi iš jo tikimasi, kad jis atspėtų, ko moteris 
nori, arba kad skaitytų mintis. Toks akivaizdus neapibrėžtu- 
mas vadinamas netiesiogine kalba. 

Iš šio laiško, kurį atsiuntė mūsų skaitytojas, aišku, kaip 
gali pasijusti vyrai: 


Mano žmona netiesioginę kalbą ištobulino iki meninės for- 
mos. Tarkim, vakar, krapštinėdamasi po virtuvę, ji tarė: 
„Šiandien personalo susirinkime mano vadovė man pasakė: 
Nevalgyk saliamio“. 

„Ką? - sušukau aš. — Ką ji pasakė apie saliamį?“ 

„Ne ji, o tu“, — suirzusi atsakė ji, - nenoriu, kad valgytum 
saliamį. Aš jį taupau“. 

Stovėjau su kvaila veido išraiška stengdamasis iššifruoti 
mūsų pokalbį, kol ji atsainiai pratęsė pokalbį nuo tos vietos, 
kur baigė, ir paaiškino, ką iš tiesų pasakė jos vadovė. 

Ji nuolat taip elgiasi. Norėdamas išsiaiškinti, kurią pokal- 
bio giją ji vynioja, turiu įsiterpti į jos žodžių srautą. Ji vienu 
metu gali nerūpestingai pažerti keturias ar penkias skirtingas 
mintis, kurių tėkmę stengiuosi iš visų jėgų sugaudyti. Visos 
jos draugės taip daro, bet tai kenkia mano dviejų sūnų ir 
mano smegenims. Kaip tokia protinga moteris gali būti tokia 
išsiblaškiusi, kai kalba? 

„Ar norėtum pamatyti filmą šįvakar?“ — pasiteiravo ji. Jos 
klausimas man padarė įspūdį, bet atsakiau: „Ne“, - man rei- 
kėjo pasitvarkyti garaže. Maždaug po valandos pastebėjau, 
kad ji su manimi nesikalba. Kai paklausiau, ar nieko neatsiti- 
ko, ji atsakė: „Ne“, bet vis dar tylėjo. Kai prispyriau pasakyti, 
ji proverksmiais sušuko: „Tu niekada nenuvedi manęs į kiną!“ 
Pala - juk maniau, kad ji mane kviečia, o ne aš ją! 

Šiandien, nešdamas skalbinius į garažą, pasakiau: „Vėliau 
man reikės nuvažiuoti į technikos parduotuvę“. 

Garaže sugaišau apie pusvalandį, per tą laiką įjungiau 
skalbyklę ir pradėjau skalbti, perkėliau keletą dėžių ir nu- 
valiau lentyną. Grįždamas iš parduotuvės mintyse sudariau 
būtinų darbų sąrašą. Kai parėjau namo, žmona atsitraukė 
nuo savo darbo ir paklausė: „Kodėl?“ 

„Hm? Kas kodėl?“ - pasiteiravau aš. 

„Ko tau reikia?“ 

„Man nieko nereikia! Apie ką tu kalbi?“ 

„Jeigu tau nieko nereikia, ko ėjai į technikos parduotu- 
vę?“ - paklausė sukryžiavusi rankas ta neklystančia ką tu 
mėgini laimėti poza, pažįstama daugeliui vedusių vyrų. 

Na, šis pokalbis vyko labai seniai, ir aš jau jį sušvelninau 
kalbėdamas apie daugybę kitų dalykų, ir technikos parduo- 
tuvė man yra seni dalykai. Bet žmona niekada nenusiramino, 
todėl šis klausimas jai liko svarbiausias, ir ji mano, kad ir man 
taip pat atrodo. 

Kol mes dalykų neišpainiojame, ji būna įsitikinusi, kad jos 
nesiklausau, o aš nesu visai tikras, ar ji teisi. Pamėginsiu apie 
tai pagalvoti vėliau, kai suvalgysiu sumuštinį su saliamiu. 

Nusivylęs Raimondas 


Moteris dažnai kalba netiesiogine kalba. Taip ji duoda 
suprasti, ko nori arba užsimena apie kokius nors rūpimus 
dalykus. Raimondo žmona taip pat kalbėjo apie daug ką iš 
karto, todėl jis visiškai sutriko. 

Moterų netiesioginė kalba tikslinga - kalbėdamos jos 
užmezga santykius ir ryšius su kitais apsieidamos be ag- 
resyvumo, konfrontacijos arba vaidų. Evoliuciniu požiūriu, 
kalbėdamos netiesiogiai, moterys išvengdavo tarpusavio 
nesutarimų, joms būdavo daug lengviau bendrauti nerodant 
pranašumo arba agresijos. Toks elgesys puikiai dera su vi- 
soms moterims būdingu siekiu išlaikyti harmoniją. 

Kai moterys viena su kita kalbasi netiesiogine kalba, retai 
kyla problemų - moterys kaipmat pagauna tikrąją reikšmę. 
Tačiau toks bendravimas su vyrais gali būti pragaištingas. 
Vyrai kalba tiesiogiai ir viską supranta pažodžiui. Kaip jau 
minėjome, vyrų smegenys vystėsi taip, kad galėtų susikon- 
centruoti ties vienu dalyku, to reikėjo medžiojant. Jiems at- 
rodo, kad moterims stinga bendravimo sistemos, koks jų tik- 
slas, ir jie kaltina jas nežinant apie ką jos kalba. Jie reaguoja 
klausdami: „Koks tavo tikslas?“, „Kur suki kalbą?“ ir „Kokia 
viso to prasmė?“ Tada vyras toliau kalbasi su moterimi kaip 
su psichiniu ligoniu arba ją pertaria: „Mes apie tai jau kalbė- 
jomės daugybę kartų“, „Kiek tai dar truks?“ ir „Šis pokalbis 
yra pernelyg sudėtingas ir beprasmis!“ 


Netiesioginė kalba versle 

Moteris, kalbėdama netiesiogiai apie verslo reikalus, gali 
sukelti problemų, nes vyrams sunku palaikyti daugialypį 
netiesioginį pokalbį. Su vyrais, prieš jiems ką nors nuspren- 
džiant, reikia kalbėti aiškiai, logiškai, apgalvotai ir pateikti 
tikslią informaciją. Moters viršininkas gali atmesti visas jos 
mintis ir prašymus, nes nesupranta, ko ji iš tikrųjų nori. Mari 
yra tipiška auka. 


Po šešis mėnesius trukusių derybų Mari pagaliau 
buvo suteikta proga stambiam finansų klientui pri- 
statyti naują savo bendrovės reklamos programą. Ją 
turėjo išklausyti aštuoni vyrai ir keturios moterys, šis 
„Kąsnelis“ buvo vertas 200 000 JAV dolerių, o savo pa- 
siūlymą jai reikėjo parduoti per pusvalandį. Ji žinojo, 
kad bandyti gali tik vieną kartą. Tą svarbią dieną ji 
atėjo vilkėdama puikų pagal užsakymą pasiūtą verslo 
kostiumėlį iki kelių, gražiai susišukavusi, saikingai 

pasidažiusi, o įtaigų pristatymą buvo parengusi taip, 
kad galėjo jį išdėstyti net miegodama. 

Tačiau pradėjusi kalbėti ji pastebėjo, kad vyrai 
reaguoja abejingai. Ji manė, kad jie vertina ją labai kri- 
tiškai, ir pagalvojusi, kad jiems darosi neįdomu, ėmė 
nagrinėti daug dalykų iš karto, mėgindama sukelti jų 
susidomėjimą, ji grįžo prie ankstesnių skaidrių, netie- 
siogiai kalbėdama ir stengdamasi parodyti, kaip vis- 
kas susiję tarpusavy. Moterys ją drąsino šypsenomis, 
įvairiomis mimikomis ir pritarimo garsais, kaip antai: 
„Aha!“, „Puiku!“ ir „Mmmm“, visaip rodydamos susi- 
domėjimą. Mari sujaudino moterų reakcija ir ji pradėjo 
pasakoti joms, nesąmoningai ignoruodama vyrus. Vi- 
sas jos pristatymas virto spektakliu. Baigusi ji išėjo įsi- 
tikinusi, kad atliko didžiulį darbą, ir nekantriai laukė 
kompanijos atsakymo. 


Štai koks pokalbis įvyko prie puodelio kavos tarp atsakin- 
gų darbuotojų vyrų išėjus Mari. 


Rinkodaros direktorius: Na, vaikinai, ar jūs bent nutuokiate, 
po galais, apie ką ji kalbėjo? 

Generalinis direktorius: Ne... Ji mane išmušė iš vėžių. Pa- 
prašyk, kad atsiųstų pasiūlymą raštu. 


Mari savo pasiūlymą pateikė įvairiapusiškai ir su vyrų 
grupe kalbėjo netiesiogiai, bet jie visiškai nesuprato, apie 
ką ji kalba arba kas su kuo susijęs. Moterims pristatymas 
patiko, jos aktyviai dalyvavo, klausinėjo, tačiau nė vienas 
vyras nepanoro kilstelėti rankos ir prisipažinti, kad nieko 
nesuprato. Moteris turi suvokti, kad jeigu vyras neseka, ką 
ji sako, jis dažnai verčiau apsimes, kad supranta, negu pasi- 
rodys kvailiu. 

Jeigu vyras negali sumoti, ką moteris kalba apie 
verslą, jis dažniausiai apsimeta, 
kad viską supranta. 


Moterys tikisi, kad vyrai supras, iššifruos ir seks jų netie- 
sioginę kalbą. Bet vyrai jos tiesiog nesupranta. 

Moteris, kad ir su kokio amžiaus vyru bendrauja, vis tiek 
turėtų kalbėti tiesiogiai. Pateikite vyrams tvarkaraščius, die- 
notvarkes, esminius atsakymus ir galutinius terminus. Mote- 
rims versle reikia būti tiesmukiškoms ir pateikti svarstymui 
po vieną klausimą, o ne visus iš karto. Mari vis dar laukia 
atsakymo... 


Netiesioginė kalba namie 


Kai moteris sako... 
Mums reikia pasikalbėti 


Mums reikia 
Atsiprašau 

Tai tavo sprendimas 
Aš nesu nusiminusi 
Turi išmokti bendrauti 
Ar mane myli? 

Ar tu tikrai būsi meilus 
šiąnakt? 

Ar tu mane labai myli? 
Būk romantiškas, išjunk 
šviesą 


Ji iš tikrųjų turi omeny... 
Esu nusivylusi arba turiu 
problemą 

Aš noriu 

Tu turi atsiprašyti 

Jeigu tik sutiksiu 

Žinoma, kad esu nusiminusi! 
Tiesiog sutik su manimi 
Noriu kai ko brangaus 

Ar tu visada galvoji tik apie 
seksą? 

Padariau, kas tau nepatiks 
Mano šlaunys suglebusios 

Pavyzdys: Barbara ir Adomas 


Barbara išsiruošė apsipirkti su draugėmis ir norėjo, kad jos 
šešiolikmetis sūnus Adomas apkuoptų virtuvę. „Adomai, gal 
sutvarkytum virtuvę?“ - paklausė ji. „Aha... taip...“ - burb- 
telėjo jis. Kai ji sugrįžo namo, virtuvė atrodė taip, tarsi pro ją 
būtų praūžusi audra. Tiesą sakant, joje viešpatavo dar dides- 
nė netvarka, negu priešjai išeinant. Ji supyko. „Bet aš ketinau 
ją sutvarkyti prieš išeidamas pasilinksminti šį vakarą!“ - ne- 
patenkintas teisinosi Adomas. Barbaros problema liko neiš- 
spręsta. Ji kalbėjo netiesiogiai ir manė, kad Adomas supras ir 
virtuvę sutvarkys prieš jai grįžtant namo. Ji paklausė: „Gal 
sutvarkytum virtuvę?“ Neatsirastų nė vieno paauglio, kuris 
„Mėgtų“ tvarkyti virtuvę, taigi, ir Adomas - ne išimtis. Rei- 
kėjo prašyti nurodant laiką, pavyzdžiui: „Adomai, prašau 
sutvarkyti virtuvę, kol grįšiu namo iš parduotuvių“, ir viskas 
būtų pasibaigę sėkmingai. 


Berniukai nemėgsta namų ruošos darbų - reikia 
tiesiai paprašyti, kad juos atliktų. 


Tą vakarą Adomui ji pasakė: „Norėčiau, kad prieš atsi- 
guldamas bent valandą pasimokytum“. Šis netiesioginis pra- 
šymas bus veiksmingas tik mergaitėms, bet ne berniukams. 
Berniuko smegenys girdi, kad jo mama norėtų, jog jis tai da- 
rytų, bet iš tikrųjų neliepė to daryti, taigi jis ir nesivargino. 
Jeigu ji būtų užtikusi Adomą klausantis radijo arba žiūrint te- 
levizorių, būtų kilęs barnis. Tiesioginis nurodymas nustatant 
laiką - vienintelis tikras būdas sutramdyti vyrus. 

„Adomai, noriu, kad pasimokytum savo kambaryje va- 
landą, tada prieš eidama miegoti ateisiu palinkėti tau labos 
nakties“. Tikslūs nurodymai užkerta kelią nesusikalbėjimui, 
o vyrams aiškūs nurodymai priimtini. Daugelis moterų 

susirūpinusios, kad tiesioginė kalba yra pernelyg agresyvi 
arba konfrontuojanti. Tai yra tiesa, jeigu kalbėsitės su kita 
moterimi. Bet vyrams tiesioginė kalba visai priimtina, nes jie 
ja bendrauja. 


Sprendimas 

Moterims: moterys tarpusavy bendrauja netiesiogine kal- 
ba. Su vyrais kalbėkite be užuolankų. Iš pradžių tai gali 
būti sunku, bet pasipraktikavusios sulauksite norimų 
rezultatų ir visai neblogai sutarsite su priešingos lyties 
atstovais. 


Vyrams: jeigu kalbant moteriai sunku sekti jos mintį, tiesiog 
patogiai įsitaisykite, klausykitės ir nepulkite siūlyti spren- 
dimų. Blogiausiu atveju duokite jai laiko, pavyzdžiui: 
„Norėčiau pažiūrėti septintos valandos vakaro žinias, 
brangioji, o paskui visą dėmesį skirsiu tau“. Kai taip pa- 
sielgsite, ji dažniausiai klausimą išspręs pati, pasijus pa- 
tenkinta ir atsipalaidavusi, o jums nereikės nieko daryti. 


Vienas mūsų skaitytojas mums atsiuntė „Moterų netiesio- 
ginių terminų žodyną“ - tai nuolatinių kivirčų žodžiai. 


„Gerai“. Šį žodį moteris vartoja kiekvieno ginčo pabaigoje 
manydama, kad yra teisi, ir kartu norėdama, kad vyras 
užsičiauptų. Vyras niekada neturėtų sakyti „Gerai“ api- 
būdindamas, kaip atrodo moteris. Tai gali sukelti vaidą, 
kuris baigsis moters šūksniu „Gerai!“ 


„Penkios minutės“. Tai reiškia pusvalandį. Tai prilygsta 


penkioms minutėms, likusioms iki futbolo varžybų pa- 
baigos prieš vyrui prižadant išnešti šiukšles. 

„Nieko“. Tai reiškia „Kažkas“. Žodis „nieko“ paprastai var- 
tojamas, kai moteris jaučiasi, lyg dusintų vyrą. „Nieko“ 
dažnai signalizuoja apie tuoj kilsiantį ginčą, kuris tęsis 
„penkias minutes“ ir baigsis žodžiu „Gerai“. 


„Toliau“ (pakėlus antakį). Tai paskatinimas, po kurio mote- 
ris nusimins ištardama „Nieko“ ir viskas baigsis žodžiu 
„Gerai“. 


„Toliau“ (nepakėlus antakio). Tai reiškia: „Aš pasiduodu“ 
arba „Daryk ką nori, nes man tai nerūpi“. Paprastai po 
kelių minučių išgirsite (pakeltu antakiu): „Toliau“, paskui 
„Nieko“ ir „Gerai“, ir ji pasišnekės su jumis kokias „pen- 
kias minutes“, kol nusiramins. 


Garsus atodūsis. Tai reiškia, kad ji mano, jog jūs idiotas, ir 
stebisi, kodėl gaišta laiką ir ginčijasi su jumis apie nieką. 


„O?“ - sakinio pradžioje paprastai reiškia, kad esate pagauti 
meluojant. Pavyzdžiui: „O? Kalbėjausi su tavo broliu, ką 
tu veikei vakar vakare“ arba „O? Manau, patikėsiu?“, ji 
jums pasakys, kad jai viskas gerai ir iššveis jūsų drabu- 
žius per langą, bet nemėginkite meluoti toliau norėdami 
išsisukti, arba išgirsite (pakeltu antakiu) „Toliau“. 


„Viskas gerai“. Ji nori ilgai ir gerai pagalvoti prieš atsilygin- 
dama už viską, ką padarėte. „Viskas gerai“ dažnai naudo- 
jama su „Gerai“ ir kartu su „Toliau“ (pakeltais antakiais). 
Artimiausiu jos numatytu ir suplanuotu metu jums gre- 
sia nemalonumai. 


„Prašau padaryti“. Tai ne įsakymas, o siūlymas pasikalbėti. 
Moteris jums suteikia progą pasiteisinti arba paaiškinti 

priežastį, kodėl taip pasielgėte. Jeigu nepasakysite tiesos, 
galiausiai išgirsite: „Viskas gerai“. 


„Tikrai?“ Ji neklausia, ar jūsų žodžiai pagrįsti, ji tiesiog sako, 
kad netiki nė vienu jūsų žodžiu. Jums siūloma pasiaiškin- 
ti - pasigirsta: „Prašau padaryti“. Kuo daugiau aiškinsi- 
tės, tuo garsiau ir sarkastiškiau vis skambės: „Tikrai?“, pa- 
gyvinamas daugybe „O?“, pakeltais antakiais ir galiausiai 
pasigirs garsus atodūsis. 


„Labai ačiū“. Moteris tai ištars, kai iš tikrųjų bus priversta tą 
pasakyti. Tai ženklas, kad ją beširdiškai užgavote, o pas- 
kui ji garsiai atsidus. Po „garsaus atodūsio“ neklauskite, 
kas yra ne taip, nes ji pasakys „Nieko“. Kitas kartas, kai ji 
leis jums suartėti su ja, bus „Vieną dieną“. 


"ET 


5. Kodėl moterims taip knieti žinoti menkiausias 
smulkmenas? 


Vieną vakarą Džošui vartant laikraštį suskambo telefonas. 
Jis pakėlė ragelį, klausėsi apie dešimt minučių, vis kažką su- 
niurnėdamas, paskui ištarė: 

- Taip, gerai. Pasimatysim... - padėjo ragelį ir toliau įniko 
į laikraštį. 

- Kas skambino? - pasiteiravo jo žmona Debė. 

- Robertas, senas mokyklos laikų bičiulis, - atsakė jis. 

— Robertas? Tu jo nematei nuo pat mokyklos baigimo! 
Kaip jis? 

- Gerai. 

- Taigi... ką jis sakė? - pasidomėjo ji. 

— Nieko tokio... jis gerai... jam sekasi puikiai, - atsakė 
Džošas tuo suirzusiu tonu, kai vyrams trukdoma skaityti 
laikraštį. 

- Ar tai viskas, ką jis pasakė po dešimties metų? Jam vis- 
kas gerai? - paklausė ji. 

Paskui ji atliko kryžminę apklausą kaip kokia teisėja, rei- 
kalaudama vis kartoti jų pokalbį, kol neiškvotė visų smulk- 
menų. Džošui atrodė, kad pokalbis baigtas ir nėra čia ko 
diskutuoti. Tačiau Debė norėjo žinoti viską iki smulkmenų. 

Džošo požiūriu istorija buvo paprasta - Robertas metė 
mokyklą, kai jam buvo 15 metų, ir pradėjo dirbti apsauginin- 
ku norėdamas padėti savo motinai, kurią paliko vyras, be to, 
paaiškėjo, kad jis transseksualas, taip pat ketino pabėgti su 
jos broliu. Mama mėgino nusižudyti, o Robertas, norėdamas 
numalšinti skausmą, ėmė vartoti narkotikus, vėliau gavo 
kardų rijiko darbą Maskvos cirke. Keistomis aplinkybėmis 
netekęs sėklidžių, jis įstojo į prancūzų užsienio legioną ir 
paskui tapo misionieriumi Afganistane, bet jį suėmė už tai, 
kad skelbė krikščionybę, paskui jį paleido sutikus vergauti 
Talibanui. Vieną naktį jis nepastebėtas įlindo į kanalizaciją 
valančio sunkvežimio cisterną ir pabėgo, dabar grįžo į mies- 
tą su savo naująja žmona, buvusia lesbiete prostitute, vėliau 
tapusia vienuole, kuri norėjo, kad jis persikeltų į Afriką ir 
įsteigtų raupsuotųjų koloniją - šitai dabar jis ir ketina pa- 
daryti, mat jį paleido iš kalėjimo panaikinus kaltinimus dėl 
žmogžudystės. Jis įsivaikino septynis brazilų vaikus, tapo 
vegetaru ir Jehovos liudytoju, ir dabar jaučiasi kaip niekad 
gerai... Jam sekasi tiesiog puikiai. 

Džošui viskas buvo paprasta. Svarbiausia, kad Robertui 
gyvenimas klostosi gerai, tad Džošas nė neketino pasakoti 
visos istorijos. O Debei taip neatrodė, ji niurzgėjo pešdama 
kiekvieną smulkmeną... 

Šis pokalbis išryškina pagrindinį vyrų ir moterų smegenų 
skirtumą. Vyrams smulkmenos nerūpi. Moteris mano, kad 
kai vyras kalba mažai, jis tikriausiai jos nemyli, nes kalbėji- 
mas - tai bendravimas. Vyras galvoja, kad moteris tauškia be 
paliovos stengdamasi jį iškamantinėti. 

Moterys užprogramuotos smulkmenoms 

Moteris, gindama šeimos židinį, visada stengėsi įsitikinti, ar 
ją supa artimų draugų ratas, kuris ją priglaustų ir padėtų, 
jeigu vyras negrįžtų iš medžioklės ar karo. Jos draugai buvo 
tarsi draudimo polisas. Jos išlikimas priklausė nuo jos ge- 
bėjimo bendrauti su kitais bendruomenės nariais, vadinasi, 
kad ji turėjo žinoti visas smulkmenas apie kiekvieną narį, jų 
šeimas ir nuolat jais domėtis, kad galėtų išgyventi. 

Kai vyksta vyro ir moters diskusija apie socialinius da- 
lykus, moteris žino, ką veikia kiekvienas socialinės grupės 
arba šeimos narys, kokios jų svajonės ir tikslai, užsibrėžti 
metams, sveikatos būklė ir kaip klostosi jų santykiai. Mote- 
rys taip pat žino, kurjų draugai važiuos per atostogas ir kaip 
sekasi jų vaikams mokykloje. O vyrai žino, kokius naujus 
„berniukų žaislus“ nusipirko kiti vyrai, įdėmiai ištyrinėja 
Bobo naują raudoną sportinį automobilį, aptaria tinkamas 
žvejybai vietas, sprendžia, kaip reikėtų įveikti terorizmą, 
pasidalija įspūdžiais, kaip Anglijos futbolo rinktinė laimėjo 
prieš Vokietiją... ak, taip... dar pasišaipo iš sudužusių vai- 
kino vilčių dėl Eli Makferson. Bet jie mažai ką nutuokia apie 
draugų asmeninį gyvenimą - jiems pakeliui į namus apie tai 
papasakoja moterys. 

Moterys visiškai nesistengia smalsauti... na, taip jau 
yra... troškimas išlikti ilgam užprogramuotas jų smegenyse, 
taigi jos nori žinoti, ką veikia kiekvienas jų grupės narys ir 
kaip jis gali padėti. 


Sprendimas 

Jeigu esate vyras, supraskite moters poreikį žinoti visas 
smulkmenas, nes ši informacija reikalinga santykiams pa- 
laikyti, ir tai užprogramuota jos psichikoje. Taigi kalbėdami 
su moterimi, stenkitės jai pateikti kuo daugiau detalių, negu 
jums atrodo būtina. Apsiaukite sportiniais bateliais, pakvies- 

kite ją pasivaikščioti ir tiesiog leiskite jai išsikalbėti. Taip ge- 
rai pasimankštinsite. 

Nepamirškite, kad neturite sutelkti dėmesio į atsakymus 
arba juos pateikti - iš jūsų nereikalaujama jokių pastangų. 
Jeigu esate moteris, supraskite, kad per daug smulkmenų 
vyrus varo iš proto ir yra mirtinai nuobodžios. Verslo su- 
sitikimuose nesivelkite į smulkmenas, kalbėkite tiksliai ir 
glaustai. Namie vyrui pasakykite, kada norite pasišnekėti, 
nurodykite laiką ir perspėkite, kad jums nereikia jo pasiūly- 
mų, svarbu, kad jis jus išklausytų. Ir nuolatos neklausinėkite: 
„Ar tu manęs klausaisi?“ arba „Ką pasakiau ką tik?“ 

MOTERS FIZINIO PATRAUKLUMO 
TESTAS 


Kaip priversti vyrus bėgti? 

PRIEŠ VEDYBAS 


Kaip privilioti vyrą. 

Testas 


ai vyro akys susitinka su jūsų akimis skersai pilną 

kambarį žmonių, koks iš tiesų bus jo atsakas? Šis klau- 
simas domina moteris nuo pat tos akimirkos, kai pirmąkart 
Adomas susidūrė su Ieva: kokie bus pirmieji vyro įspūdžiai, 
kai jis atkreips į jus dėmesį? Daugelis moterų norėtų sužino- 
ti, ar jos patrauklios vyrams, taigi sukūrėme šį testą, kuris 
padės įvertinti save. Testas paremtas tik jūsų fizine išvaizda 
ir gebėjimu save pristatyti. Tai parodys, ar vyrui pirmą kar- 
tą jus išvydus padarysite įspūdį, ar ne, ir remiamasi vyrų 
smegenų reakcija į tam tikrą moterų sudėjimą, proporcijas, 
spalvas, dydžius, struktūras ir kūno kalbos signalus. As- 
menybės bruožų įtaką patrauklumui aptarsime vėliau. Šis 
testas panašus į tai, tarsi vyras vertintų žiūrėdamas į jūsų 
nuotrauką. Klausimai pateikti bet kokia tvarka, tad sukčiauti 
negalėsite. 


1. Kaip apibūdintumėte savo kūno sudėjimą? 
a. Liekna/aukšta 
b. Atletiška/sportiška 
c. Stambi/kriaušės formos 


2. Ką vilkėtumėte per pirmąjį pasimatymą, norėdama 
padaryti vyrui įspūdį? 


a. Vilkėtumėte elegantiškas kelnes ar ilgą elegantišką sijoną 

b. Apsirengtumėte paprastai, ne per puošniai, avėtumėte 
patogius batus 

c. Vilkėtumėte madingai, segėtumėte trumpą sijonėlį, 
avėtumėte aukštakulniais bateliais, paryškinančiais jūsų kojas 


Kokio stiliaus batų daugiausia rastume jūsų spintoje? 

a. Aukštakulnių arba batelių su dirželiais aukšta smailia 
pakulneė 

b. Labai madingų batelių vidutinio aukščio pakulne 

c. Stilingų žemakulnių arba batelių be kulno, bet elegantiškų 


Jei galėtumėte įsigyti naują drabužį, nekreipdama 

dėmesio į kainą, ką pasirinktumėte? 

a. Ilgą, laisvai krintantį drabužį, paslepiantį visas 
problemiškas kūno vietas 

b. Trumpą, labai prigludusį, su gilia iškirpte drabužį, 
išryškinantį visus figūros privalumus 

c. Klasikinį elegantišką kostiumą su kelnėmis 


Išmatuokite savo taliją ir klubus ir apskaičiuokite 
klubų ir talijos santykį. Talijos apimtį padalykite iš 
klubų apimties. Pavyzdžiui, jeigu jūsų klubų apimtis 
100 cm, o talijos - 75 cm, jūsų liemuo sudaro 75760 
klubų apimties. 

a. Daugiau nei 8070 

b. 65-8046 

c. Mažiau negu 6576 


Kaip elgiatės, kai šnekučiuojatės su patraukliu 

vyriškiu, nuo kurio jums pakerta kojas? 

a. Stengiatės atsisėsti taip, kad jis nepastebėtų, kas jums darosi 

b. Stovite labai arti jo nesukryžiavusi kojų 

c. Žaidžiate su savo plaukais, lyžtelite lūpas, atsistojate taip, 
kad išryškėtų klubai, ir glostote savo kūną norėdamos 
patraukti jo dėmesį 


Kaip nepažįstamas žmogus apibūdintų jūsų užpakalį? 
a. Platus ir storas 

b. Plokščias, mažas arba atletiškas 
c. Apvalus/persiko formos 


8. Koks jūsų pilvas? 
a. Kietas/raumeningas 
b. Minkštas/plokščias 
c. Putlus/apvalus 


9. Kuo apsirengtumėte eidamos su merginomis 
pasilinksminti? 
a. Laisvus drabužius, kad paslėptų kūno formas 
b. Drabužius su gilia iškirpte arba dėvėtumėte liemenėlę, kad 
paryškintų krūtinę 
c. Aptemptus drabužius, pabrėžiančius figūrą 


10. Apibūdinkite savo makiažą: 
a. Madingų spalvų ir stilingas 
b. Natūralus 
c. Mano veidas yra mano paletė, man bet kuriuo dienos metu 
reikia ryškaus makiažo, kad gerai atrodyčiau 


11. Kokią jus nutapytų Picasso? 
a. Liekną/kampuotą/raumeningą 
b. Gundančių linijų 
c. Putlią 


12. Jeigu jus paprašytų pozuoti žurnalui „Vogue“, kokią 
pozą pasirinktumėte? 
a. Suimtumėte savo plaukus viršugalvyje ir žvelgtumėte per petį 
b. Išriestumėte nugarą, pakreiptumėte klubus į priekį, rankas 
uždėtumėte ant klubų ir atkištumėte lūpas 
c. Atkištumėte užpakaliuką ir pasilenktumėte į priekį, 
objektyvui siųsdamos oro bučinį 


13. Koks jūsų kaklas? 
a. Ilgas, plonas arba smailėjantis 
b. Vidutinio ilgio ir storio 
c. Trumpas, storas ir tvirtas 

14. Ką apie jūsų veidą pasakytų draugai: 
a. Elegantiški/subtilūs bruožai 
b. Vaikiškas veidas/didelės akys 
c. Neišraiškingas, bet draugiškas 


15. Jūs ketinate vakarieniauti žvakių šviesoje ir norite 
atrodyti seksualiai. Kokius lūpų dažus pasirinktumėte? 
a. Neutralios/natūralios spalvos 
b. Ryškiai raudonus 
c. Madingos spalvos 


16. Esate pakviesta į Oskarų teikimo ceremoniją. Kokius 
auskarus segėsite: 
a. Mažyčius auskarus su briliantais arba perlais 
b. Vidutinio dydžio auskarus su gražiu akmeniu 
c. Ilgus karančius auskarus su daugybe briliantų 


17. Kaip vyras apibūdintų jūsų akis? 
a. Didelės/vaikiškos 
b. Migdolo formos 
c. Mažos/siauros 


18. Veidrodyje pažvelkite į savo nosį. Kokią ją nupieštų 
karikatūrininkas? 
a. Didesnę 
b. Mažą, sagutės formos 
c. Vidutinio dydžio 


19. Jūsų plaukai: 
a. Ilgi 
b. Iki pečių 
c. Trumpi 


20. Kaip apibūdintumėte savo išvaizdą? 
a. Nerūpestinga 
b. Seksuali 
c. Elegantiška 

Jūsų rezultatas 


1 klausimas 
A=5 taškai 
B=7 taškai 
C=3 taškai 


4 klausimas 
A=1 
B-=5 
C=3 


7 klausimas 
A=3 
B-=5 
C-=7 


10 klausimas 
A=3 
B=5 
C=1 


13 klausimas 


19 klausimas 
A=5 
B-3 
C=1 


Dabar susumuokite visus taškus ir sužinosite, ar esate sek- 


suali. 


2 klausimas 
A=5 
B-3 
C=7 


5 klausimas 
A=5 
B-9 
C=7 


8 klausimas 
A-5 
B-3 
C=1 


11 klausimas 
A=5 
B=7 
C=3 


14 klausimas 
A=7 
B-9 
C=5 


17 klausimas 
A=9 
B-=7 
C-=5 


20 klausimas 
A=1 
B=5 
C=3 


3 klausimas 
A=5 
B=3 
C=1 


6 klausimas 
A=1 
B-=3 
C=5 


9 klausimas 
A=1 
B-5 
C-=3 


12 klausimas 
A=3 
B=5 
C=1 


15 klausimas 
A=3 
B=5 
C=1 


18 klausimas 

100 taškų arba daugiau 


Viliokė 

Vyrus traukiate iš pirmo žvilgsnio, tad galite juos lengvai 
vynioti apie pirštą. Statybininkai liaujasi dirbę ir iš pasigė- 
rėjimo nulydi jus švilpimu. Jūs puikiai suvokiate savo kerų 
galią, ir jums niekada neturėtų trūkti kvietimų į pasimaty- 
mus. Vyrai ryte ryja jus akimis ir stengiasi pirmi užmegzti 
pokalbį. Jūs žinote, kaip save pateikti, nes savo kūno kalba 
valdote stipriosios lyties atstovus. Kitame skyriuje pamaty- 
site, kodėl toks jūsų elgesys duoda rezultatų, ir jums bus pa- 
siūlyti būdai, kaip padidinti savo taškų skaičių. Nusilenkite 
seksualumui. 


66—99 taškai 


Mis elegancija 

Šio tipo moterų yra daugiausia. Jums neblogai sekasi privers- 
ti vyrus, kad įsimylėtų jus iš pirmo žvilgsnio. Statybininkai 
jus pastebi vaikštančią pietų pertraukos metu. Jei surinkote 
78-99 taškus, jums reikia tik šiek tiek pasitempti, kad vyrus 
parklupdytumėte savo žavesiu. Jei jūsų taškų suma 66-78, 
turėtumėte žinoti, kad šiek tiek daugiau paplušėjus dėl fi- 
zinės išvaizdos rezultatai bus daug geresni. Kitame skyriuje 
rasite patarimų, ką daryti, kad priviliotumėte vyrus tik į jus 
pažvelgus. 


Iki 65 taškų 
Draugiško tipo moteris 


Statybininkai nesivaržys su jumis nešvankiai pajuokauti. 
Jūs tikriausiai manote, kad asmenybė kur kas svarbiau už 

išvaizdą, ir iš dalies esate teisi. Bet yra problema: kaip su- 
dominti jums patikusį vyrą, kad jį apstulbintų jūsų protas 
ir žavesys? Išvaizdai galite skirti daugiau dėmesio nenusi- 
žengdamos savo įsitikinimams. Pavyzdžiui, vyrams būsite 
daug patrauklesnė pradėjusi lankytis gimnastikos salėje, 
nes pagrakštės jūsų kūno formos, be to, pati pasijusite daug 
linksmesnė ir sveikesnė, ir jumyse atsiras daugiau ugnelės ir 
energijos. Vyras galėtų tik prisidėti prie tokios jūsų veiklos! 
Fizinius trūkumus galite paslėpti rengdamasi elegantiškais 
drabužiais, tai taip pat pagerins jūsų rezultatą. Galite teigti, 
kad jūsų nedomina vyras, toks lėkštas ir paviršutiniškas, ku- 
riam svarbiausia tik fizinė jūsų išvaizda. Bet keblumas tas, 
kad net protingiausias ir išsilavinęs vyras negali atsispirti 
gražiai, patraukliai moteriai, bent iš pradžių. Vyrai neatsi- 
spiria akivaizdiems moterų vilionių signalams. Taigi kodėl 
nepasistengus - kad ir kaip jums tai nepatiktų - patobulinti 
savo išvaizdą ir padidinti gerbėjų vyrų ratą? Kitame skyriuje 
sužinosite, kaip tapti patrauklesnei, taip pat rasite atsaky- 
mus, kodėl tiek daug vyrų vis labiau domisi moterimis, ku- 
rių intelekto koeficientas mažesnis negu jų batų numeris, ir 
nepažvelgia į jus dar kartą. 

Moters seksualinio patrauklumo galia 

Pavyzdys: Kim ir Danieliaus istorija 


KZ ir Danielius susitikinėjo metus ir nusprendė susi- 
tuokti. Juodu brangino savo santykius ir abu manė turį 
puikų gyvenimo partnerį. Danieliui patiko, kad Kim visada 
buvo puikiai apsirengusi, ir nepriekaištinga jos išvaizda nuo- 
latos primindavo, kad jo pasirinkimas geras. Kim prasitarė 
mėgstanti puoštis dėl jo, jai patiko dievinamas jo žvilgsnis, 
kuriuo nužvelgdavo vos jai įėjus į kambarį. Per ketverius 
vedybų metus Kim pasikeitė. Atrodė, kad jai mažai terūpi 
jos išvaizda ir namie, ir kai jie susitikdavo su draugais. Kim 
manė, kad ji dabar ištekėjusi moteris ir jai nebereikia niekam 
daryti įspūdžio, o puošimasis — tiesiog laiko gaišatis, pinigų 
ir energijos švaistymas. 

Namie po darbo ji dažniausiai vilkėdavo rausvą šilkinį 
chalatėlį ir vaikštinėdavo įsispyrusi į šlepetes, nepasidažiusi, 
o plaukus retai kada perbraukdavo šepečiu. Danielius manė, 
gal jai dabar sunkus metas darbe ir gal netrukus ji susiims. 
Jį pradėjo erzinti, kad Kim stengėsi deramai atrodyti darbe, o 
namie virsdavo tikra kūtvėla. Tačiau greitai ir į susitikimus 
su jo draugais ji pradėjo eiti atrodydama bet kaip. Liovėsi 
naudoti kosmetiką, nebesiskuto kojų ir ėmė vilkėti tokius 
drabužius, su kuriais, pasak Danieliaus, ji panėšėdavo į savo 
motiną. Danielius patyliukais nesitvėrė pykčiu. Toks žmonos 
elgesys tarsi rodė, kad ir dėl jo, ir dėl jo draugų ji nebepa- 
krutintų nė piršto. 

Vyro regimoji atmintis labai gera, o Kim visai nebesirūpi- 
no savo išvaizda, ir Danielius nebenorėjo su ja mylėtis. Pir- 
mąkart jų vedybų istorijoje atsirado spragų, Danielius ėmė 
dairytis į kitas moteris. Jo įstaigoje daug moterų vilkėjo gerai 
pasiūtus klasikinius drabužius ir puikiai atrodė. Jos flirtuo- 
davo su juo, tai glostė jo savimeilę, o kontrastas itin išryškė- 
davo, kai jis grįždavo namo ir išvysdavo apsikuitusią Kim. 

Danielius nusprendė iniciatyvą perimti į savo rankas ir 
papasakoti Kim, kaip jaučiasi. Iš pradžių Kim supyko ne- 
suprasdama, kodėl jis negali mylėti jos tokios, kokia yra. 
Žinoma, jis pasirodė jai daug paviršutiniškesnis negu kada 
įsivaizdavo. Danielius nesugebėjo aiškiai nusakyti savo bū- 
senos ir pasijuto kaltas apie tai dar nespėjęs nė užsiminti. 

Po pusmečio Danielius paliko Kim ir dabar gyvena su 
savo bendradarbe Džeide. Kim įsipainiojo į socialinę moterų, 
visus vyrus laikančių šunsnukiais, draugiją. 


Ar mums patinka, ar ne, vis dėlto mūsų išvaizda ne- 
atsiejama nuo mūsų gebėjimo žavėti ir išlaikyti partnerį. 
Žmonės, su kuriais susitinkame, per pirmąsias keturias 
minutes apie mus susidaro 9096 nuomonės. Šiame skyriuje 
išanalizuosime veiksnius, kurie skatina vyrus ir moteris at- 
rodyti patraukliai, kad priviliotų vienas kitą. Tai nereiškia, 
kad jeigu jūs nepanaši į Cameron Diaz arba Bradą Pittą, jūsų 
pastangos beviltiškos sužavėti priešingą lytį. Bet suvokus, 
kaip veikia patrauklumo mechanizmas, ir pritaikius visai 
paprastą strategiją, galima tapti labiau gundančia ir kerinčia 
asmenybe. Seni biologiniai lyčių signalai, kuriuos aptarsime, 
veikia pasąmonę, ir mes negalime jiems atsispirti. Tai viena 
svarbiausių evoliucinės psichologijos, teigiančios, kad mūsų 
visų smegenyse yra elgsenos modelių ir reakcijų, kurias su- 
formavo įtemptas mūsų protėvių gyvenimas, liekanų. Evo- 
liucinė biologija lyčių trauką nagrinėja tiesmukiškai, kartais 
gana nepatraukliai. 

Taigi, kas yra galingiausias ir stipriausias - grožis ir fizi- 
nis patrauklumas ar asmenybė ir intelektas? Šiame skyriuje 
pakalbėsime apie abu dalykus. Kad analizė būtų efektyvi ir 
objektyvi, atidėsime romantiškos meilės teoriją, politinį tei- 
singumą ir asmenines subtilybes. 


Grožio teorija 


Kodėl gėlės tokios nuostabios? Jos spalvingos, todėl traukia 
akį beribėje miško žalumoje. Gyvūnams ir vabzdžiams jos 
perduoda informaciją apie tai, kad yra maisto šaltinis, ir apie 
savo būseną. 

Žmonės taip pat grožisi gėlėmis. Senovėje rinkdavo infor- 
maciją apie augalą ir gėlę, kad galėtų išgyventi. Mums reikėjo 
žinoti, ar tas vaisius žalias, sunokęs, rūgštus, nuodingas ar 
pavojingas. Tas pats metodas taikomas ir vertinant Žmogaus 
grožį. 

Kiekvienas žmogus skleidžia tam tikrus akivaizdžius 
ir nepastebimus signalus, priviliojančius priešingą lytį. Tai 
siunčiamos ir gaunamos koduotos žinutės, pasakančios ki- 
tam, kaip jis tiktų jūsų tikslams. Vyrui patrauklumas siejasi 
su biologija, o moteris fiksuoja bruožus, kurie leistų jam sėk- 
mingai perduoti savo genus kitai kartai. Moteriai patrauklus 
tas vyras, kuris visada ją gali aprūpinti maistu ir užtikrinti 
saugumą auginant vaikus, štai kodėl moteris dažnai traukia 
vyresni vyrai. 


Moterys mėgsta vyresnius vyrus, 
nes jie daugiau patyrę ir gali naudotis 


didesniais ištekliais. 

Abiejų lyčių reakcijos į šiuos pirmykščius viliojimo signa- 
lus užkoduotos. Grožis ir fizinis patrauklumas iš esmės yra 
tapatūs dalykai, o žodžio „gražus“ reikšmė kilusi iš „seksua- 
liai stimuliuojantis“. Mūsų evoliucija smegenis suformavo 
taip, kad gera išvaizda - tai sveiko žmogaus ženklas, o biolo- 
ginis grožio tikslas - vilionės norint pratęsti giminę. 

Pasakyti asmeniui, kad jis gražus arba patrauklus, - tai bio- 
loginiu požiūriu turėti omenyje, kad norite su juo pasimylėti. 


Ką apie tai byloja mokslas 


Tyrimai (Eagly,. Ashmore, Makhij ir Longo) parodė, kaip 
išvaizdiems Žmonėms savaime priskiriame teigiamas savy- 
bes - sąžiningumą, intelektualumą, gerumą ir talentą, ir el- 
giamės taip nieko apie tai nežinodami. Toronto universitetui 
išanalizavus 1976 m. Kanados federalinių rinkimų rezulta- 
tus, paaiškėjo, kad patrauklūs kandidatai surinko 2,5 karto 
daugiau balsų negu neišvaizdūs (Efranas ir Pattersonas). Pa- 
skesniais balsuotojų tyrimais nustatė, jog 7370 rinkėjų kate- 
goriškai neigė, kad jų apsisprendimą lėmė kandidato išvaiz- 
da, ir tik vienas rinkėjas iš aštuonių buvo linkęs pasvarstyti, 
kad kandidato išvaizda gal ir turėjo įtakos jų balsui. Taigi jie 
balsavo nesąmoningai, net apie tai nesusimąstydami. 


Patrauklūs žmonės gauna geresnį darbą, 
jiems mokami didesni atlyginimai, jais labiau 
pasitikima ir jiems leidžiama nusižengti 
taisyklėms daug dažniau negu ne tokiems 
žaviems jų kolegoms. Puikiausias pavyzdys — 
Billas Clintonas. 

Gal politiškai ir teisinga neigti patrauklumo veiksnį, ką 
nors sprendžiant, bet - ar mums patinka, ar ne - įrodymai 
tik patvirtina, kad tai tiesa ir kad mūsų smegenyse užkoduo- 
ta reakcija į fizinį patrauklumą. Gerai, kad galima valdyti 
daugelį veiksnių, nuo kurių priklauso jūsų išvaizda, ir kai ką 
išvaizdoje pakeisti, jei to norite. Galite būti patrauklūs. 


Moters kūnas - kas labiausiai traukia vyrus 


XIX a. patraukliausia moteris Vakarų pasaulyje buvo be galo 
gležna ir trapi, blyškiaveidė, šiek tiek parausvintais skruos- 
tais. Šiuolaikinis „grožis“ spinduliuoja jaunyste ir sveikata, o 
grožio konkursai atsirado tik norint palaikyti patrauklumą ir 
žavesį, atspindintį moters sveikatą. 


Masačiusetso ligoninės smegenų tyrinėtojai 
heteroseksualiems vyrams rodė „gražių“ 
moterų nuotraukas, ir paaiškėjo, kad šie vaizdai 
sužadino tas pačias jų smegenų dalis, kurias 
suaktyvina kokainas ir pinigai. 


Kituose dviejuose skyriuose sužinosite 23 pagrindinių 
tyrimų ir eksperimentų rezultatus, atskleidžiančius, kuo vy- 
rams ir moterims patrauklūs priešingos lyties kūnai. Remda- 
miesi šiais rezultatais, įvertinome visų kūno dalių patrauk- 
lumą, suteikėme joms tam tikrą prioritetą bei paaiškinome, 
kokį poveikį jos daro. 

Beveik visi patrauklumo tyrimai per pastaruosius 60 metų 
pateikė tas pačias išvadas, apie kurias per 6000 metų bylojo 
dailininkai, poetai ir rašytojai — moters išvaizda, kūnas ir tai, 

kaip ji visa tai pateikia, vyrus traukia ir vilioja labiau nei jos 
protas ar turtai net ir politiškai teisingame XX amžiuje. XXI 
amžiaus vyras troško moteryje matyti tuos pačius dalykus 
kaip ir jo protėviai, bet, kaip pamatysite, vyro kriterijai mote- 
riai, ilgalaikei partnerei, yra visai kitokie. 


Vyras ieško doros žmonos, 
o sugulovės — gražios. 
KiNŲ IŠMINTIS 


Tačiau kuo moteris traukia ir žavi vyrai, aiškinama visai 
kitais argumentais, kuriuos aptarsime vėliau. Turite suvokti, 
kad moters kūnas vystėsi kaip nuolatinė, judanti seksualinio 
signalizavimo sistema, sukurta patraukti vyro dėmesiui. 


Vyrams labiau patinka grožis negu protiniai 
sugebėjimai, nes daugelis vyrų geriau mato, 
negu mąsto. 


GERMAINE GREER 


Turėkite galvoje, kad pirmiausia nagrinėjame tik fizinius 
bruožus ir kūno geografiją, tarsi potencialų partnerį vertin- 
tume iš nuotraukos. Yra dalykų, traukiančių jus prie kito 
žmogaus dar neišgirdus jo balso arba nežinant, kas jis. Šio 
skyriaus pabaigoje aptarsime nefizinius veiksnius, susijusius 
su tuo, kaip renkamės partnerius. Iš pradžių paanalizuosime 
kūno, išskyrus galvą, kalbos ženklus, o skyriaus pabaigoje 
sugrupuosime visus veido siunčiamus signalus. Antrą, sep- 
tintą, aštuntą ir devintą dalykus, kurie jaudina vyrus, panag- 
rinėsime paskiausiai. 

Labiausiai vyrus jaudinančios kūno vietos 


1. Sportiškas kūno sudėjimas 

2. Geidulinga burna 

3. Stangrios iškilios krūtys 

4, Ilgos kojos 

5. Apvalūs klubai/plonas liemuo 
6. Pusapvaliai sėdmenys 

7. Vylingos akys 

8. Ilgi plaukai 

9. Nedidelė nosis 

10. Plokščias pilvas 

11. Išlenkta nugara 

12. Išlenkti išoriniai lytiniai organai 
13. Ilgas kaklas 


7. Vylingos akys 


2. Geidulinga 
burna 


8. Ilgi plaukai 


9, Nedidelė nosis 


1. Sportiškas kūno 
sudėjimas 


13. Ilgas kaklasį. . 

sėdmenys 


12. Išlenkti išoriniai 
lytiniai organai 


4. Ilgos kojos 


http:/Avww.avatara.lt 


Kodėl vyrai meluoja, o moterys verkia 


1-a jaudinanti vieta: sportiškas kūno sudėjimas 


Vyrą pirmiausia žavi sportiškos moters kūno formos. 
virtas, harmoningas kūnas - sveikatos ženklas, vyrui si- 
gnalizuojantis apie moters gebėjimą sėkmingai pagimdyti 
jam vaikus, pabėgti nuo gresiančio pavojaus, o prireikus ir 
apginti savo atžalas. Daugeliui vyrų labiau patinka stam- 
besnės moterys negu liesos, nes papildomi riebalai leidžia 
ilgiau maitinti krūtimi. Moterys žino, kad viena garsiausių 
pasaulio sekso simbolių Marilyn Monroe buvo pilnoka ir 
turėjo labai stiprias raumeningas kojas. Kalbant apie vyrus, 
nė viena pusbadžiu gyvenanti benamė niekada netaps tikru 
sekso simboliu. 


3-ia jaudinanti vieta: stangrios iškilios krūtys 


Dvidešimtmetės, trisdešimtmetės moters krūtys - aktyviau- 
siu seksualiniu ir reproduktyviu laikotarpiu - vyrams pa- 
čios patraukliausios. Tokių krūtų rasite viduriniuose vyrams 
skirtų žurnalų puslapiuose, jomis vilioja erotiškosios šokėjos 
ir reklamos, kurių akcentas yra seksualinis patrauklumas. 

Didžiąją krūtų dalį sudaro riebalinis audinys, teikiantis 
joms apvalią formą ir nesusijęs su pieno gamyba. Bevaikių 
moterų speneliai rausvi, gimdžiusių - tamsesni, o beždžio- 
nių patelės krūtų visai neturi. Primatų krūtys labai padidėja 
ir pasikeičia per nėštumą, o moterų krūtys visada didesnės 
ir tik šiek tiek pasikeičia nešiojant vaisių. Moterų krūtys iš 
esmės skirtos vieninteliam tikslui - išreikšti seksualumui. 
Kai žmonės dar vaikščiojo keturiomis, vyrus labiausiai vilio- 
jo apvalūs, mėsingi užpakaliukai, tuomet jie prieidavo prie 
savo pačių iš užpakalio. Tačiau kai mūsų protėviai atsistojo 
ant dviejų kojų, moterų krūtys padidėjo, kad priviliotų vyrus 
besiartinančius prie moters iš priekio. 

Dekoltuotos suknelės ir krūtinę pakeliančios liemenėlės 
pabrėžia šį signalą išryškindamos tarpelį tarp krūtų, kuris 
primena moters užpakaliuką ir jį skiriantį griovelį. Vienos 
moterys baisisi pirmąkart išgirdusios tokį sėdmenų sureikš- 
minimą, o kitos tuo pasinaudoja. 


Atlikite krūtų testą 
Kai kurie vyrai geba atskirti tarpelio tarp krūtų ir sėdmenų, 
nufotografuotų iš arti, nuotraukas. 


Kur krūtys, o kur 
sėdmenys? 
Ar pastebite 
skirtumus? 


Zoologas Desmondas Morrisas nustatė, kad viena iš dvie- 
jų šimtų moterų turi daugiau kaip dvi krūtis, - tai tų laikų 
liekana, kai žmonės, kaip ir daugelis kitų primatų, gimdy- 
davo daugiau palikuonių, todėl reikėjo ir gausiau maitinti. 
Trečiąją krūtį virš dešiniosios krūties netoli pažasties turi ir 
Milo Venera. 


Kodėl vyrams sunku žiūrėti į akis? 
Todėl, kad krūtys neturi akių. 


Spenelį supa rausva arba ruda dėmė, vadinama aureole, 
jame yra mažų liaukų, kurios seksualinio aktyvumo metu 
išskiria kvapą, veikiantį vyro smegenis. Štai kodėl vyras 
mėgsta ilgai tūnoti galva įsikniaubęs moteriai į krūtis. 

Visos tyrimų apžvalgos rodo, kad vyrams patinka viso- 
kių formų ir dydžių krūtys. Visai nesvarbu, ar jos stirkso 
kaip nedidelės citrinos, ar pūpso kaip arbūzai - daugeliui 
vyrų jos kelia didžiulį susidomėjimą kaip ir moteriškas už- 
pakaliukas. 


4-a jaudinanti vieta: ilgos kojos 


Moters, kurios kojos, regis, siekia jai beveik iki pažastų, 
vaizdas visada vyrui daro neišdildomą įspūdį. Moters kojų 
seksualinis signalas aiškinamas paprastai. Kuo daugiau ati- 
dengtos kojos ir kuo jos ilgesnės, tuo vyrui moteris patrauk- 
lesnė, nes žvilgsnį vilioja ta vieta, kur susitinka kairioji ir 
dešinioji koja. Ir priešingai, jeigu moters lytiniai organai sly- 
pėtų po pažastimi, vargu ar kojos susilauktų didesnio dėme- 
sio. Užtat jis pastebėtų, kokie puikūs jos bicepsai ir tricepsai! 
Vargu ar esate kada girdėję vyrą giriant ilgas gražias moters 
rankas. Kūdikiai gimsta trumpomis kojytėmis, palyginti su 
visu kūneliu, ir kojų bei kūno ilgio santykis vaikystėje mažai 
keičiasi. Bet kai mergaitė pradeda lytiškai bręsti, jos kojos 
ima sparčiai ilgėti, nes kraujyje išsiskiria daugybė hormonų, 
kurie ją paverčia moterimi. Labai ilgos jos kojos tampa rimtu 
nebyliu signalu, pranešančiu vyrams, kad ji subrendo ir jau 
gali gimdyti vaikus. Štai kodėl ilgos kojos visada siejamos su 
dideliu seksualumu. 


Moteriai tai laipteliai kojinėms, 0 vyrams — 
laiptai į dangų. 


Konkursų „Mis Pasaulis“ ir „Mis Visata“ finalininkių 
kojos ilgesnės negu kitų moterų vidurkis, lėlės Barbės ko- 
jos dirbtinai pailgintos, o kojinių gamintojai gali padidinti 

savo pardavimų apyvartą demonstruodami nuotraukas 
arba manekenes vitrinose, kur kojines mūvi moterys, kurių 
kojos daug ilgesnės, negu kad davė motulė gamta. Paauglių 
motinos dažnai skundžiasi, kad dukterys segi per trumpus 
sijonėlius, bet tokį įspūdį daro neproporcingai ilgos mergai- 
tės kojos. Kai merginai sukanka dvidešimt, jos kūno ilgis pa- 
siveja kojas, todėl kojos atrodo 1096 trumpesnės negu lytinio 
brendimo metu. 


Daugelis moterų nesąmoningai suvokia labai ilgų kojų di- 
namiką ir greitai kaip paauglės perpranta, kaip šitai veikia, 
todėl dažnai avi aukštakulnius batelius, kad kojos atrodytų 
ilgesnės, ir segi trumpus sijonėlius net ir labai vėsiu oru. Jos 
nepaiso, jog aukštakulniai nėra patogūs ir juos ilgai avint 
gali iškrypti stuburas, nebijo susirgti plaučių uždegimu 
vien dėl to, kad sužavėtų vyrus. Vyrams patinka moterys 

aukštakulniais bateliais, nes su jais moterų kojos panašios 
į paaugliškas, geismą žadinančias kojas. Su aukštakulniais 
pailgėja kojos, išsiriečia nugara, labiau išsišauna užpakaliu- 
kas, pėda atrodo grakštesnė ir mažesnė, į priekį pasiduoda 
dubuo, todėl moteris tampa daug patrauklesnė. Štai kodėl 
aukštakulniai ir smailiakulniai su dirželiais bateliai rinkoje 
yra didžiausi sekso pagalbininkai. 

Daugelį vyrų labiau traukia apvalios formos, pilnesnės 
kojos negu plonesnės raumeningos kojos, nes papildomas 
sluoksnelis paryškina skirtumą tarp vyrų ir moterų kojų, be 
to, jų krūtys gamina daugiau pieno. Jam patinka sportiškos jos 
kojos, bet jis nusisuks, jei kojos atrodys kaip Anglijos koman- 
dos, rungtyniaujančios dėl pasaulio čempionų taurės, narės. 

Tyrimai rodo, kad menstruacinio ciklo metu moters su- 
knelės ilgis ir batelių kulniukų aukštis keičiasi. Per ovuliaciją 
ji nesąmoningai vilkės trumpesnes sukneles ir avės batelius 
aukštesniais kulniukais. Galbūt tai gera pamoka tėvams: už- 
rakinkite savo dukteris tarp keturioliktos ir aštuonioliktos jų 
ciklo dienos! 


5-a jaudinanti vieta: apvalūs klubai ir plonas liemuo 


Šimtmečius moterys spraudėsi į korsetus ir į visokius keis- 
čiausios konstrukcijos įtaisus, kad galėtų puikuotis tobula 
it vapsvos liemeniu figūra. Joms deformuodavosi krūtinės 
ląsta, trūkdavo oro, susispausdavo vidaus organai, jos pa- 
tirdavo persileidimus, norėdamos atrodyti be galo žavios 
ir moteriškos, kartais net ryždavosi šonkaulių pašalinimo 
operacijai. XIX amžiuje dėvėdavo turniūrą suknelei išpūsti, 
kad būtų išryškinti klubai ir sėdmenys, taip rodydamos, kad 
gali sėkmingai pagimdyti. Korsetas pabrėždavo klubus, su- 
mažindavo ir išlygindavo pilvą, kad visi matytų, jog ji ne 
nėščia, t. y. laisva. XIX amžiuje merginos liemens apimtis 

buvo laikoma ideali, kai jos amžius atitiko liemens apimtį 
coliais. 


Vakarui pasipuošusios 
merginos, 1890 m. 


Nusprendžiau įgyti formą. 
Mano pasirinkta forma apvali. 


ROSEANNE 


Puikios sveikatos ir galinčios sėkmingai gimdyti vaikus 
moters klubų ir liemens santykis yra 7076, t. y. jos liemuo 
sudaro 7070 klubų apimties. Prisiminus istoriją, šis santykis 
beprotiškai traukė vyrus. Vyrai ėmė bodėtis, kai jis padidėjo 
iki 8076, o kuo tas santykis didesnis, tuo daugiau vyrų rodys 
mažiau dėmesio. Moterys, kurių santykis 1004, nevilioja, 
nes toks santykis rodo, kad gimda ir kiaušidės aptekusios 
riebalais, - tai nebylus mažo vislumo požymis. Motina gam- 
ta sutvarkė taip, kad gyvybiniai organai niekada neapauga 
riebalais, štai kodėl jų nėra apie širdį, smegenis ir sėklides. 
Moterims, patyrusioms histeroktomiją, riebalai dažnai kaip 
ir vyrams kaupiasi ant pilvo, nes jos nebeturi dauginimosi 
organų. 

Profesorius Devendra Singhas, Teksa- 
so universiteto evoliucinės psichologijos 
specialistas, 50 metų tyrė grožio kon- 
kursų „Mis Amerika“ dalyvių ir žurnalo 
„Playboy“ gražuolių fizinį patrauklumą. 
Jis nustatė, kad per pusšimtį metų idea- 
laus sekso simbolio svoris sumažėjo 13 
svarų, bet klubų ir liemens santykis — 
apie 7040 - nepakito. Profesorius ištyrė, 
kad geismą vyrams labiausiai žadina 
santykis tarp 6776 ir 8070. 


Graži moteris prieš operaciją 


atvežama vežimėliu į vietos ligoninės 
anesteziologijos kabinetą. Seselė ją 
palieka vieną, moteris guli laukdama po paklode, kuri 
nepaslepia jos gracingos, gundančios figūros. Jaunas vyras 
baltu chalatu prieina prie moters, nukloja paklodę ir ima 


Kai kuriose šalyse moterys ir 
dabar veržiasi korsetais, kad 
pabrėžtų klubų liniją, tačiau 
natūrali laikysena, kai stovite 
pakreipusi klubus, puikiai iš- 
ryškina 707 klubų ir liemens 


santykį ir vyrus viliote vilioja. 

tyrinėti jos tobulą kūną. Paskui jis atsiveda kitą vyrą 

baltu chalatu. Tas vyras prisiartina, pakelia paklodę ir 
įsistebeilija į nuogą jos kūną. Kai taip pasielgia ir trečiasis 
vyras, moteris sunerimsta. „Džiaugiuosi, kad norėdamas 
būti visiškai tikras tariatės dar su dviem kolegom, - taria 
ji, - bet kada mane operuos?“ Pirmasis vyras papurto 
galvą. „Nežinau, - sako jis, - tačiau netrukus mes baigsime 
dažyti šį kambarį“. 


Profesorius Singhas atliko testą su nuotraukomis, kuriose 
buvo vaizduojamos per mažo, per didelio ir vidutinio svo- 
rio moterys, jas parodė vyrams ir paprašė sudėti pagal pa- 
trauklumo laipsnį. Labiausiai masino normaliai sveriančios 
moterys, kurių klubų ir liemens santykis buvo maždaug 
70“o. Kitose dviejose grupėse vyrai išrinko tas moteris, kurių 
liemuo buvo ploniausias. Eksperimentas aiškiai parodė, kad 
vyrai geriausiai įvertino 7040 klubų ir liemens santykį net ir 
kai moteris buvo gana stambi. Tai paaiškina išlikusį plono 
liemens populiarumą, štai kodėl kompanija „Coca-Cola“ 
gamino tokios formos buteliukus - ji norėjo patraukti karei- 
vių dėmesį per karą. XIX a. dailininkas Auguste'as Renoir 
išgarsėjo tapydamas putlias moteris, kurios buvo panašios į 
svarbiausias svorio stebėtojų kandidates, bet įsižiūrėjus ati- 
džiau pasirodė, kad daugelio jų klubų ir liemens santykis 
toks, kokio reikia. 


6-a jaudinanti vieta: pusapvaliai sėdmenys 


Vyrams patraukliausi apvalūs, persiko formos sėdmenys. 
Moters sėdmenys kaupia daug riebalų, kurie vartojami 
maitinant krūtimi, tai nepaprastas maisto atsargų sandė- 
lis, panašiai kaip ir kupranugario kupra. Akmens amžiaus 
„kulptūros ir piešiniai visur vaizduoja moteris su didžiuliais 

XIX a. moteris, dėvinti 
turniūrą, ir Afrikos gra- 
žuolė su tikrų tikriausiu 
daiktu. Šiuolaikinėms 
moterims sunku patikė- 
ti, kad didelis išsišovęs 
užpakalis visada buvo 
patrauklus - kai kuriose 
Afrikos šalyse taip tebė- 
ra ir dabar. 


užpakaliais, tai vadinamoji steatopigija, kuri ir dabar paste- 
bima kai kuriose Pietų Afrikos gentyse. Atsikišęs užpakalis 
senovėje rodė moters seksualumą, kurį graikai taip garbino, 
kad net pastatė šventyklą Afroditei - „deivei su nuostabiais 
sėdmenimis“. 

XIX a. moterys visuomenėje turėdavo slėpti savo kūną. 
Jaunos moterys, norėdamos patraukti vyrų dėmesį, galėjo 
sukurti didelio užpakalio įvaizdį dėvėdamos turniūrą. XX a. 
pabaigoje, kai riebalų perteklius tapo nebemadingas, - tai 
buvo traktuojama kaip pernelyg didelis piktnaudžiavimas 
maistu ir siejama su prasta sveikata, - jaunos moterys už- 
pakalį ėmė maskuoti ar net ryždavosi riebalų nusiurbimui, 
kad užpakaliukas būtų mažesnis. Išpopuliarėjo ir dizainerių 
sukurti džinsai, nes jie paryškindavo sėdmenis, suteikdami 
tvirtą apvalią formą. Aukštakulniai bateliai priversdavo 
damą išriesti nugarą, atkišti sėdmenis ir einant kraipyti 
užpakalį, kas masinte masino vyrų žvilgsnius. Sakoma, jog 
Marilyn Monroe nuo kairiojo batelio kulniuko nupjovė du 
centimetrus, kad labiau kraipytų užpakalį. 

10-a jaudinanti vieta: plokščias pilvas 


Moterų pilvukai apvalesni negu vyrų, o plokščias lygus pil- 
vas - tai aiškus įrodymas, kad ji nėra nėščia, todėl ją gali mer- 
ginti gerbėjai. Štai kodėl gimnastikos salės ir jogos pamokose 
knibždėte knibžda moterų, atliekančių pilvo pratimus, kad jų 
pilvukas būtų kaip lyginimo lenta. 


Pilvo šokio pamokose pilna 
moterų, bet tik kelios yra 
girdėjusios, kaip jis atsirado. 


Pilvo šokis neseniai išpo- 
puliarėjo kaip mankštos forma, 
nors reta moteris žino, iš kur 
jis kilęs. Iš pradžių pilvo šokį 
haremo merginos šoko savo val- 
dovui, sėdėdamos ant vyro bei 
erotiškai sukdamos pilvą ratu 
bei kraipydamosi įaudrindavo 
ji iki orgazmo. Havajų ir Taičio 
dubens šokio kilmė panaši, šie 
šokiai išliko iki šiol, tik dabar vadinami „tradiciniais tauti- 
niais šokiais“. 


11-a ir 12-a jaudinančios vietos: išlenkta nugara ir 
išlenkti išoriniai lytiniai organai 


Kuno vingiai ir linkiai signalizuoja moteriškumą ir vaisin- 
pumą, 0 geometrinės ir kampuotos formos - vyriškumą. 
"Todėl vyrams visame pasaulyje nepaprastai patinka išlenktų 
tormų moterys. Viršutinė moters nugaros dalis siauresnė 
negu vyro, apatinė platesnė, o moters apatinė stuburo dalis 

labiau išlenkta nei vyro. Dėl didesnio nugaros linkio sėd- 
menys atrodo labiau išsišovę, o krūtys - labiau atsikišusios 
į priekį. Bet kurią moterį paprašius atsistoti seksualia poza, 
ji dažniausiai išries nugarą, pakreips klubą, vieną arba abi 
rankas uždės ant klubų, kad užimtų daugiau erdvės ir at- 
kreiptų į save dėmesį. Jei į tai žiūrite skeptiškai, bet kurios 
moters paprašykite pasistengti elgtis kuo seksualiau. Nagi, 
nesidrovėkite — tučtuojau pamėginkite. 


13-a jaudinanti vieta: ilgas kaklas 


Vyrų kaklas trumpesnis, storesnis ir tvirtesnis nei moterų, 
nes tokio kaklo reikėjo medžiojant ar kovojant, kad apsisau- 
gotų nuo smūgių ir lūžių. Moterų kaklas ilgesnis, plonesnis, 
liaunesnis - tai akivaizdus lyčių skirtumas. Vyras moters 
kaklą mėgsta bučiuoti, ganyti akimis, kai jis padabintas 
papuošalais, o karikatūrininkai jį vaizduoja pernelyg ilgą 
pabrėždami moteriškumą. Tai ir kūno dalis, kurią nuolat 
glamonėja ir bučiuoja įsimylėjėliai. 

Keliose Pietų ir Rytų Afrikos gentyse, kaip antai: nde- 
belių, zulų, hausų ir masajų, mergaitėms, kol subręsta, ant 
kaklo vienas po kito maunami sidabriniai žiedai. Taip žiedai 
ištempia kaklą, kuris, tų kultūrų supratimu, yra nepaprasto 
grožio požymis. Tie žiedai sveria galvą žemyn ir deformuoja 
raktikaulį, kaklas gali nulinkti žemyn 45 laipsnių kampu. 
Nuėmus šiuos žiedus, nenormaliai ištįsęs kaklas neišlaiko 
galvos ir gali lūžti. 


4 
m 


Ir Nefertitę, ir Olive Oyl dievino dėl jų ilgo kaklo, ir net dabar 
manekenių vitrinose kaklai ilgesni nei paprastų moterų. 


Šios karenų genties moters laimė — 
žinojimas, kad atrodai puikiai. 

Kaip veidas patraukia akį 


Potraukis žaviems Žmonių veidams, regis, slypi mūsų fizio- 
logijoje ir nepriklauso nuo kultūrinių šaknų. Patraukliausi 
moters bruožai - tai smulkus veidas su trumpu smakru, 
dailiais žandikauliais, ilgais skruostikauliais, putliomis 
lūpomis ir didžiulėmis, palyginti su visu veidu, akimis. Ap- 
skritai mums patinka plati šypsena ir pažeidžiama veido iš- 
raiška. Beje, visoms rasėms pasaulyje labiau patinka veidai, 
kuriuose išraiškingiausiai atsispindi žmogaus tinkamumas 
sveikam dauginimuisi. O moteriai visada tinka neginčytina 
„grožio“ formulė - veidas turi būti nuoširdus kaip vaiko. 


Patraukliausios moterys tos, kurių veidas 
panašus į kūdikio. 
Vaikiški bruožai vyrų smegenyse sukelia tėvišką globą ir be- 


galinį norą paliesti, apkabinti ir rūpintis. Moterims jie pažadina 
motiniškus jausmus, todėl jos negalvodamos perka minkštus 


žaisliukus, nesąmoningai reaguodamos į kūdikišką veidelį. 


a 


Kūdikio veide atsispindi tie patys bruožai, pagal kuriuos 
gaminami minkšti gyvūnėliai ir parduodami išpūstomis kainomis 


klientams, ypač moterims. 

Tyrimai rodo, kad vyrus labiausiai vilioja dvylikos ke- 
turiolikos metų mergaičių veidai, nes jie atspindi jaunystės 
pažeidžiamumą ir lytinę brandą. Moterims tokie veidai gali 
sukelti didžiulį nerimą, nes tai akivaizdus signalas, kad jos 
sensta. Tik pagalvokite, kiek moterų dabar ryžtasi plastinėms 
operacijoms stengdamosi išlaikyti, o vėliau ir atgauti jaunat- 
višką išvaizdą. Plastinės chirurgijos specialistai savo pacien- 
tėms kartais taiko net kūdikiškų veidų formas. 


2-a jaudinanti vieta: geidulinga burna 


Žmonės - vieninteliai primatai, kurių lūpos yra veide, o ne 
burnos viduje. Zoologai teigia, kad moterų lūpos evoliucio- 
navo kaip jų genitalijų atvaizdas, nes jos yra to paties dydžio 
ir storio, ir seksualiai susijaudinus padidėja, nes į jas pri- 
plūsta kraujo. Tai lytiniu pamėgdžiojimu vadinama reakcija, 
kuri siunčia stiprų signalą vyrams stebėtojams ir kuri atsi- 
rado žmogui pradėjus vaikščioti dviem kojomis. Lūpdažiai 
išrasti pirmuosiuose grožio kabinetuose prieš 6000 metų, 
juos naudojo egiptietės imituodamos lytiškumą. Ir tie lūpų 
dažai buvo tik vienos spalvos - raudonos. Vyrams patinka 
dažytos lūpos ir akys, nes taip moterys siunčia dirbtinius si- 
gnalus, kad ji juo domisi arba jis ją jaudina. Ryškiai raudonos 
lūpos - tai vienas iš seksualiausių ženklų, kurį moterys nau- 
doja, ir visos moterys, dėdamosi sekso simboliais, renkasi 
šios spalvos lūpdažius. 


Moters veidas — tai drobė, kurioje moteris 


kasdien tapo buvusią save. 


PicASSO 

Seksualinį moters susijaudinimą išduoda rausvai nukaitę 
skruostai, o skaistalai šį efektą dar labiau paryškina. Pudra 
palygina odą, paslepia jos defektus, todėl veidas spinduliuoja 
jaunyste, trykšta sveikata ir rodo puikius genus. 

Tūkstančius metų moters ausų spenelių ilgis buvo gei- 
dulingumo požymis, ir dabar jis išlikęs kai kuriose Afri- 
kos vietose ir Borneo saloje, kelabitų ir Kenijos gentyse. 
Šiuolaikinės moterys daro tą patį poveikį segėdamos ilgus 
karančius auskarus. Kompiuteriu atlikti bandymai rodo, kad 
kuo ilgesni moters auskarai, tuo stipriau vilioja vyrus jos 
geidulingumas. 


Borneo saloje kelabitų genties moteris su ištemptais ausų 


speneliais laikoma patrauklia, o kitos moterys vilioja ilgais 
auskarais. 


Feministės gali teigti, kad visa tai - puikiausia dingstis 


nenaudoti kosmetikos ir nenešioti auskarų, tačiau tai svarbu 
pačiai moteriai, kad ji suvoktų, kaip šie signalai veikia vyrus 

ir kaip juos panaudoti per romantiškus netikėtus susitiki- 
mus. Be to, moteris norėdama, kad verslo susitikime į ją būtų 
žiūrima kaip į lygiavertę partnerę, turėtų pasidažyti kukliai 
bei saikingai, ypač lūpas. Pernelyg rėksmingą makiažą ir ryš- 
kias lūpas klientai vyrai gali priimti kaip klaidingą signalą, o 
tarp klienčių moterų sukelti konkurenciją. 


7-a jaudinanti vieta: vylingos akys 


Beveik visose šalyse didžiulės akys vilioja ir žavi. Makiažas 
akis padidina ir teikia joms vaikiškumo. Jei akys atrodo di- 
desnės, palyginti su apatine veido dalimi, vyrams jos sužadi- 
na globėjiškus jausmus. Kai vyras patraukia moterį, jos akių 
vyzdžiai išsiplečia, o blakstienų tušas, šešėliai ir pieštukas 
dirbtinai paryškina jos žvilgsnį, tarsi ji būtų labai susido- 
mėjusi. Kontaktiniai lęšiai akims teikia spindesio ir išplečia 
vyzdžius, štai kodėl, kaip mes rašėme straipsnyje „Kūno 
kalba“ (HarperCollins), eksperimentai su nuotraukomis par- 
odė, kad moteris su kontaktiniais lęšiais vyrui atrodo keistai 
patraukli. Apskritai vyrai labiau susidomi moterimi, kurios 
akys šviesiau padažytos, vaikiškai mėlynos; tokios itin pa- 
tinka kaukaziečiams. 

Moterys kosmetiką ėmė vartoti 1920 metais, nes tada pra- 
dėjo dirbti daugiau moterų. Nuo to laiko moterų kosmetikos 
ir parfumerijos pramonė klesti visame pasaulyje, - daugiau 
negu 50 trilijonų JAV dolerių skirta kurti veido seksualinių 
signalų iliuzijai. Garsios moterys, nufotografuotos be makia- 
žo, nuolatos puikuojasi moterų žurnalų viršeliuose, kad kitos 
moterys nesikrimstų taip dėl savo išvaizdos. Deja, bet mes 
jau atpratome nuo nepagražintų veidų, kai kurios moterys 
įsitikinusios, kad be makiažo jos atrodančios bjauriai, ir da- 
žosi veikiau norėdamos pasislėpti po kauke, nei siekdamos 
veidui suteikti daugiau geismingumo ir paslaptingumo. 


233 


http:/Avww.avatara.lt 


Kodėl vyrai meluoja, o moterys verkia 


Vyrus labiau žavi natūraliai pasidažiusios moterys, nei tos, 
kurios kosmetiką tepa tarytum mūrininko mente. 


9-a jaudinanti vieta: maža nosis 


Maža nosytė taip pat primena 
vaikystę ir vyrui žadina globė- 
jiškus, tėviškus jausmus. Anima- 
cinių filmukų kūrėjai, norėdami 
palenkti žiūrovų širdis, naudoja- 
si ir kuria personažus didžiulė- 
mis akimis bei mažomis it sagos 
nosytėmis. 


Bembio, Barbės ir pelytės Minės 
nosys yra mažos. 


Niekada neišvysite manekenės su didele nosimi. Plasti- 
nės operacijos dažniausiai pakeičia nosies formą taip, kad 
ji su veidu sudarytų 35-40 laipsnių kampą ir veidui teiktų 
vaikiškumo. Aktoriai vyrai taip pat ryžtasi nosies mažinimo 
operacijoms, kad neatsiliktų nuo naujo dvilyčio XXI amžiaus 
vyro įvaizdžio. 


8-a jaudinanti vieta: ilgi plaukai 


Jei nekirptume plaukų, jie išaugtų iki 110 centimetrų. Vienas 
plaukas gyvuoja šešerius metus, per dieną išslenka 80-100 
plaukų, ir mes, kaip kiti gyvūnai, nesišeriame. Blondinai turi 
140 000 plaukų, brunetai — 110 000, o raudonplaukiai - 90 000. 
Šviesiaplaukiai turi dar ir kitų pranašumų. Blondinių mote- 

rų estrogenų kiekis didesnis negu brunečių, tai, regis, vyrai 
nujaučia. Jiems tokios moterys atrodo vaisingesnės, todėl 
jomis kaipmat susižavi — ar tai ir yra tikroji priežastis, kodėl 
blondinės įdomesnės? Šviesūs plaukai - akivaizdus moters 
jaunystės ženklas, nes po gimdymo jie patamsėja, o tikrų 
blondinių šviesūs ir gaktos plaukai. 


Tikros blondinės yra tarsi geri marškiniai — 


apykaklė visada turi atitikti rankogalius. 


Tūkstančius metų ilgi plau- 
kai buvo moteriškumo požymis. 
Kadangi vyrų ir moterų plaukai 
anatomiškai nesiskiria, juos ne- 
šiojame skirtingai, nes apaštalas 
šv. Petras savo laiške korintie- 
čiams skelbė, kad vyrų plaukai 
turi būti trumpi Dievo garbei, o 
moterų - ilgi vyrų garbei. Dabar, 
praėjus 2000 metams, kai pabrė- 
žiama lyčių lygybė, šis paprotys 
dar visur išlikęs. Mados keičiasi, 


bet iš esmės - vyrai nešioja trum- 
pus plaukus, o moterys ilgesnius. 

Apklausėme 5214 britų, kokios moterys jiems seksua- 
liai patrauklesnės - ilgais plaukais ar trumpais. Rezultatus 
galima nuspėti: 74/o vyrų patrauklesnės ilgaplaukės; 1296 — 
trumpaplaukės, o likusiems buvo nesvarbu. Senovėje ilgi 
žvilgantys plaukai reiškė, kad kūnas sveikas, puikiai išpuo- 
selėtas, kad moteris nesirgo sunkiomis ligomis, kad ji fiziškai 
pasiruošusi gimdyti palikuonis. Ilgi plaukai moteriai teikė 
Žavosio, masinte masino, o trumpi buvo laikomi rimto požiū- 
rio į gyvenimą ženklu. Iš viso to galima pasimokyti - moteris 


235 


http:/Avww.avatara.lt 


Kodėl vyrai meluoja, o moterys verkia 


turėtų nešioti ilgus plaukus, jei nori suvilioti vyrą, ir kirptis 
trumpai, jei turi daug verslo susitikimų. Rimtame versle ma- 
sinanti išvaizda gali būti kliūtis moteriai, siekiančiai valdžios 
ir įtakos arba besisukančiai pramonėje, kurioje dominuoja 
vyrai. Pavyzdžiui, populiariausios planetoje moterys Pamela 
Anderson ir Ana Kurnikova niekada netaps prezidentėmis! 


Ryšys tarp patrauklumo ir pornografijos 


Pornografija domisi vien tik vyrai, 9976 pornografinių inter- 
neto tinklapių skirti vyrams, o nuogų vyrų vaizdai - gėjams. 
Moterys turi suprasti, kad vyrai naršo po internetą ieškoda- 
mi formų ir išlinkių, taip traukiančių jų smegenis. Vyrui, 
žvelgiančiam į pornografinę moters nuotrauką, visai ne- 
įdomu, ar ji sugeba gaminti valgį, ar groja pianinu, ar siekia 
taikos pasaulyje. Jį viliote vilioja tik jos kūno vingiai, formos 
ir slapta mintis apie įsivaizduojamą galimybę perduoti savo 
genus. Jam nė nešauna į galvą pasidomėti, ar ji gera ir miela. 
Senovėje vyrai taip pat mėgo ganyti akis po erotinius 
moterų piešinius ir paveikslus. Vien tiktai vyrai darė nuogų 
moterų skulptūras, piešė ir tapė nuogų moterų atvaizdus. 


Vyrams patinka Renesanso menas - ir tai 
visai nesusiję su tam metui būdingomis nuogų 


moterų skulptūromis. Tikrai. 


Daugelis moterų įsitikinusios, kad šiuolaikiniai vyrai, 
kuriems neva rūpi senųjų dailininkų nuogų moterų piešinių 
meninė vertė, iš tikrųjų domisi jais tik pornografiniu požiū- 
riu. Prisiminkite, Džesika Rebit buvo tik piešinys - linijos po- 
pieriuje, tačiau jos kūno formos sukėlė perdėtą susižavėjimą 

ir alpulį milijonams šiaip jau protingų vyrų. Tai tiek vyrams 
apie formas. 


Hentai animaciniai filmukai 

Naudojant informaciją apie moterų patrauklumo signalus, 
susižerta nemažai pinigų kuriant animacinius filmukus 
hentai, kilusius iš Japonijos. Tai atviri pornografiniai vaizdai, 
pateikiami filmuke arba komiksų knygelėje ir aprėpiantys 
visus mūsų aptartus moterų kūno kalbos signalus. Vaiz- 
duojamų moterų akys visada išplėstos, du arba tris kartus 
didesnės už burną, maža nosytė, apatinė veido dalis maža, o 
plaukai ilgi, dažnai surišti kaspinais į uodegą. 


Tipiškame hentai filmuke yra visi signalai, traukiantys vyro 
smegenis: vaikiški veido bruožai, ilgas kaklas, 7070 klubų ir 
liemens santykis, standžios krūtys ir plokščias pilvas. Šiame 
paveikslėlyje kojos nenatūraliai ilgos - maždaug 63 viso 
kūno ilgio. 


Šie paveikslėliai vaizduoja visiškai subrendusį moters 


kūną dešimties dvylikos metų mergaitės veidu, — tai, kas 
vilioja maždaug per 30 milijonų vyrų. 

Kaip vyrus veikia moterų apranga 


Nagrinėjant moterų išvaizdos veiksnį, reikia išmanyti ir ap- 
rangos istoriją. Šimtus metų moters aprangos tikslas buvo 
patraukti gerbėjo akį pabrėžiant moteriškus bruožus. 

Prieš moterų judėjimą, kilusį 1960 metais, moterys dabin- 
davosi dėl vienintelės priežasties: norėjo sužavėti vyrus ir 
nurungti kitas moteris. Pasak feminisčių, beprasmiška puoš- 
tis norint patraukti vyrų dėmesį - dabar labiau vertinamas 
jos vidinis grožis nei išvaizda, ir šia idėja susiviliojo milijonai 
moterų visame pasaulyje. Jos manė galėsiančios išsilaisvinti 
iš slegiančios prievolės visada gražiai atrodyti vyrams. 

Kaip iššūkis drabužiams, kurie žavi vyrus, ir kaip tokių 
apdarų niekinimo forma atsirado pankų ir apdriskusių dra- 
bužių mada norint parodyti visam pasauliui, kad vyrai ir mo- 
terys dabar gali būti lygūs pagal aprangą. Šis patrauklumui 
priešingas stilius 1990 m. pasiekė tokį lygį, kad manekenės 
tapo nemoteriškos, jų kūnai atrodė išsekę ir nualinti, lūpas 
jos dažėsi juodai ir net tamsiai paryškindavo paakius, tarsi 
būtų narkomanės. Tokia išvaizda vyrų tikrai nevilioja. Hete- 
roseksualūs vyrai madų demonstravimus stebi retai, bet kai 
vyksta grožio konkursas „Mis Visata“, per 7076 žiūrovų suda- 
ro vyrai, norintys pasimėgauti moterų siunčiamais signalais, 
kurie stimuliuoja pirmykštes vyrų smegenų reakcijas. 


Vieninteliai madų demonstravimai, kurie 
vyrams tikrai patinka, yra maudymosi 


kostiumėlių paradas. 


Šiuolaikinės moterys rengiasi, galima sakyti, dviem sti- 
liais: verslo ir ne verslo drabužiais. Verslo drabužiai moteriai 
sudaro vienodas sąlygas varžytis su vyrais ir „medžioti“ ver- 

slo laimikius su kitomis moterimis, o antrasis stilius leidžia 
jai pralenkti kitas moteris, parodydamas jos sėkmę, galią, 
svarbą ir žavesį. 

Verslo aprangos esmė paprasta. Kokią jus tikisi pamatyti 
žmogus, kuriam norite padaryti įspūdį ar įtaką? Kaip, jo nuo- 
mone, turėtumėte būti pasidažiusi, kokiais papuošalais pasi- 
dabinusi, kaip susišukavusi ir apsirengusi, kad jumis versle 
pasitikėtų ir pasikliautų? Jei dirbate pramonėje, kur vyrams 
reikia parduoti techniką arba vadybos paslaugas, dauguma 
jau aptartų patrauklumo signalų netiks. Tačiau jeigu jūsų 
verslas susijęs su moteriškumo formavimo įvaizdžiu, kaip 
antai: plaukų priežiūra, kosmetika arba madingi drabužiai, 
daugelį tokių signalų galima panaudoti labai efektyviai. 


Plastinė operacija 


Vis daugiau žmonių dabar ryžtasi plastiniam pagražinimui 
(pagražinimas skamba švelniau už operaciją) norėdami pa- 
tobulinti savo išvaizdą. Vien Amerikoje po skalpeliu kasmet 
gulasi per milijoną žmonių. Svarbiausia priežastis, kodėl 
žmonės tam ryžtasi, - noras labiau pasitikėti savimi ir geriau 
atrodyti, patobulinti mūsų aptartų signalų skleidimo būdą. 
Dažniausi plastinių chirurgų pacientai yra garsenybės. 
Michaelas Douglasas susitvarkė akis, Pamela Anderson 
pasididino krūtis, Michaelas Jacksonas ir Cher „pasitaisė“ 
visas kūno vietas - štai kodėl abu dabar turi slėptis nuo 
saulės ir atokiai laikytis nuo radiatorių! Visai gali būti, kad 
seksualiausia pasaulio moteris slapstosi po čadra kur nors 
Afganistane, bet mes to niekada nesužinosime, nes pagal tai, 
ką matome ir girdime, būti seksualiai, reiškia vilkėti garsių 
dizainerių sukurtus drabužius, laikytis įvairių dietų, meniš- 
kai dažytis, treniruoti kūną, lankyti šokių pamokas, rodyti 
puikias savo nuotraukas ir pasidaryti plastinę operaciją. 

Michaelas Jacksonas vis dar neigia keitęs savo išvaizdą 


Plastinis pagražinimas nėra naujiena. Dar prieš riebalų 
nusiurbimą ir krūtų implantus vyrai, kurių blauzdos buvo 
per liesos, prisikimšdavo kojines, stambesnės moterys susi- 
verždavo 16 colių geležiniu korsetu, o klubus ir sėdmenis 
platindavo turniūrais. Net karalius Henrikas VIII nešiojo 
kelnių kilpinę - pažodžiui tai reiškė „kapšelio krepšelis“ - 
mažam, sifilio nukamuotam vyriškumui padidinti. Jis dė- 
vėjo kilpinę norėdamas pasivaržyti su kilpines nešiojančiais 
prancūzų karališkosios šeimos nariais, bet jo puošmena buvo 
nusagstyta brangakmeniais ir emblemomis. 


Kaip ir Henrikas VIII, Ispani- 
jos karalius Karolis I nešiojo 
kilpinę, ji buvo tokia didelė, 
kad pasirodydavo kambaryje 


pirma, negu įeidavo valdovas. 

Vidutiniškai per savaitę žurnaluose, laikraščiuose, afišų 
lentose ir per televiziją pamatome daugiau negu 500 „tobu- 
los“ išvaizdos žmonių atvaizdų. Dauguma jų sukurti nau- 
dojantis įvairiomis technologijomis, kaip antai: jo purškiami 
dažai, daromas puikus makiažas, kompiuteriu apdorojami 
duomenys ir taikomi specialūs šviesos efektai, bet tai retai 
atitinka tikrovę. 

Jei turite randų, likusių nuo spuogų, apgamų arba bruožų, 
kurie jums labai nepatinka, ar nevertėtų pasidaryti plastinę 
operaciją, - daugelis žmonių lieka patenkinti tokių operacijų 
rezultatu. 


Neskaitykite moteriškų žurnalų, 
nes tik pasibjaurėsite savimi. 


Populiariausia Japonijoje yra plastinė akių platinimo 
operacija, kad akys atrodytų kaip kaukaziečių. Japonai turi 
tris akių vokus, o kaukaziečiai tik du, taigi per operaciją pa- 
šalinamas trečiasis vokas, ir akys padidėja. 

Kiekvienas turėtų suvokti, kad plastinė operacija jūsų 
asmenybės nepatobulins, netapsite labiau mylimi, neišnyks 
ir visos kitos jus kankinančios problemos. Tas, kuris vertina 
jus tik pagal išvaizdą, pats turi problemų dėl savo išorės, ir 
tai tikrai nėra tas žmogus, su kuriuo vertėtų prasidėti. 


Kita patrauklumo pusė 


Knygoje „Kodėl vyrai nesiklauso, o moterys nesiorientuoja 
Žemėlapiuose“ pateikiami 15 000 vyrų ir moterų apklausos, 
ko ieškoma partneryje, rezultatai. 

Štai šie sąrašai: 

Ko ieško vyrai 


A. Iš pirmo žvilgsnio B. Ilgalaikėje partnerėje 
1. Puikios išvaizdos 1. Asmenybės 

2. Gražiai sudėto kūno 2. Geros išvaizdos 

3. Krūtų 3. Proto 

4. Užpakalio 4. Humoro 


Sąrašas A rodo tai, ką mes jau supratome - vyrai turi 
geresnę regimąją atmintį ir mėgsta žvalgytis į patrauklias 
moteris. Daugelis moterų šitai suvokia, o moksliniai tyri- 
mai - nuolatos patvirtina, net jeigu to pripažinti negalima, 
nes tai „politiškai neteisinga“. Feministėms atkari mintis, 
kad vyrai moteris vertina pagal fizinę išvaizdą, dėl to laiko 
juos paviršutiniškais ir lėkštais. Ir vis dėlto vyrams moteris 
pirmiausia sukelia regimąją reakciją. Sąrašo A punktai yra iš 
griebtis gudrybės. Bet ne ilgalaikės partnerystės atveju, kai 
gera išvaizda yra vienintelis vizualus dalykas, kurio ieško 
vyrai. 


Seksualinis patrauklumas yra 5070 to, ką turite, 
ir 5070 to, ką kiti mano jus turint. 
ZsA ZsA GABOR 


Ši apklausa atskleidžia du dalykus. Pirmiausia vyras, 
pirmąkart susitinkąs su moterimi, sutelkia visą dėmesį į 
tai, ką mato, o bendras vaizdas jam daug svarbesnis, ar jos 
figūra puiki. Tai reiškia, kad labiau vertinamas jos rengimo- 
si stilius, makiažas, savęs pateikimas ir priežiūra, o ne keli 
papildomi kilogramai, spuogai arba mažos krūtys. Antra, 
vyrą, ieškantį ilgalaikės partnerės, labiau domina moters as- 
menybė, intelektas ir humoro jausmas negu kūnas, bet gera 


242 


http:/Avww.avatara.lt 


Nuo ko triušiui Rodžeriui išsprogo akys 


išvaizda vis tiek vienas iš svarbiausių dalykų. Puiku tai, kad 
didžia dalimi galima kontroliuoti savo išvaizdą ir sau pri- 
taikyti tai, kas tinka. 


Jei moteris turi humoro jausmą, visai nereiškia, 
kad ji jums žers pokštus. Tai reiškia, kad ji 
šaipysis iš jo pokštų. 


Kadangi vyrui regimieji ženklai labai svarbūs, tai, ką 
moteris daro arba nedaro su savo išvaizda, jis nesąmoningai 
vertina kaip jos pagarbą ir jausmus jam. Jis mano, kad jeigu ji 
skiria laiko savo išvaizdai, vadinasi, nori būti jam patraukli, 
Vienas iš didžiausių skundų, kuriuos išsako vyrai skirda- 
miesi, - po vedybų jų žmonos liovėsi rūpinusios savo išvaiz- 
da. Jie jaučiasi apgauti, mat moterys juos suviliojo savo išore, 
o po vedybų nusprendė, kad rūpintis savimi nebereikia. 
Daugelį vyrų nuvylė moterys, kurios puošėsi tik dėl kolegų 
darbe. Tačiau moteriai sunku suvokti, kodėl vyras taip mano, 
nes ji mylės jį visada, kad ir kaip jis atrodytų. 


Sprendimas 

Nuo jūsų išvaizdos priklauso, kaip į jus reaguos kiti ir kaip 
jie su jumis elgsis. Tai veikia ir jūsų pačių įvaizdį bei elgesį. 
Jūsų močiutė gali pasakyti: „Žmonės niekada nesprendžia 
apie knygą iš jos viršelio“, bet iš tiesų taip yra. Daugelio 
dalykų savo išvaizdoje kontroliuoti negalite. Mūsų kolegos 
dažnai rengia savęs puoselėjimo, elgsenos bei laikysenos 
kursus, kuriuose mokoma vaikščiojimo, sėdėjimo, kalbėjimo, 
rengimosi, dažymosi meno paslapčių. Knygynai užversti 
įvairiausia tokio pobūdžio literatūra. Didelėse parduotuvėse 
siūloma nemokama paslauga: pirkėjai mokomi, kaip naudo- 

tis kosmetika, o drabužių parduotuvės mielai pataria, kokius 
drabužius pirkti ir kaip nešioti. Galima kreiptis į gerą kirpėją 
patarimo, kaip susitvarkyti plaukus, dantų gydytojas patai- 
sys jums dantis, o apatiniai drabužiai - pabrėš jūsų fizinius 
privalumus. 

Galite kontroliuoti ir savo svorį, apsilankyti pas mitybos 
specialistą, kuris paaiškins, kaip teisingai maitintis, įsitrauk- 
ti į sveikatingumo klubo veiklą, kad pasiektumėte norimų 
formų. Jei manote, kad tai būtina, savo gimtadienio proga 
pasigražinkite nosį arba pasididinkite krūtis. XXI a. nebeliko 
jokių pagrįstų priežasčių, dėl kurių nebūtų galima atrodyti 
taip, kaip nori. 


Ar mane mylėsi, kai pasensiu ir pražilsiu? — 


pasiteiravo ji. 


— Ne tik tave mylėsiu, — atsakė jis, — bet ir tau 
parašysiu. 


Mes visai neperšame minties, kad moteris turi ypač rū- 
pintis savo išvaizda, kaip tai daro daugelis, tik sakome, kad 
truputį pasistengti dėl savo išvaizdos, išryškinti tai, ką turi, 
reikia. Helena Rubinstein yra pasakiusi, kad bjaurių moterų 
nėra, yra tik tinginės. 


Bjaurių moterų nėra, yra tik tinginės. 
HeELENA RUBINSTEIN 
Atminkite, kad nauji gebėjimai ir gyvenimo išmintis gali 


padaryti jus patrauklesnę. Visus žavi asmenybė, gebanti plė- 
toti daugybę įdomių temų. 

Peržvelgę visus dabartinių 40 populiariausių dainų sąra- 
šus, pamatysite, kad populiariausias ir labiausiai perkamas 
dainas dažniausiai parašo ir dainuoja ne geriausi pasaulio 
muzikantai. Tai žmonių, tenkinusių klientų įgeidžius ir 
rašiusių žodžius bei muziką pagal duotą formulę, kūriniai, 
parduoti pašėlusiai greitai. Geriausi pasaulio muzikantai yra 
nežinomi namisėdos, laukiantys, kada bus pripažinti. Sieki- 
mas būti populiariam ir patraukliam veikia lygiai taip pat. 

Vyrai svaičioja apie dailias krūtis, moterys kliedi apie 
geležinius bicepsus, bet tyrimai galiausiai parodė, kad il- 
galaikiuose tarpusavio santykiuose nusveria protas, o ne 
materija. Esminis dalykas - vidinis švytėjimas, gimstantis 
iš seksualinio, emocinio ir profesinio pasitikėjimo savimi. 
Kitaip tariant, tapkite tikrai įdomia asmenybe, ir niekas ne- 
pastebės jūsų fizinių trūkumų. 


Reziumė 


Nepaneigsi, kad moters išvaizda vyrus gali žavėti arba juos at- 
stumti bet kuriuo jų santykių metu. Daugelį moterų tai siutina. 
Jos mano, kad neteisinga manyti, jog, jei vyras pražilęs arba 
išvagotas raukšlių, jis įžymus arba protingas, o jos be jokių iš- 
lygų laikomos senomis. Toks jau gyvenimas. Bet kartais, esant 
blogam orui, kai trankosi perkūnas ir pliaupia lietus, visai nėra 
prasmės nusiminti, sakyti, kad tai bjauru arba netverti kailyje 
iš pykčio. Oras yra oras, nesvarbu, ką apie jį manote. Tai pri- 
pažinusios, galite tam pasiruošti, pasiimti skėtį, lietpaltį, skry- 
bėlę, pirštines ar kremo nuo saulės. Tuomet galėsite vaikštinėti 
po lauką, džiaugtis bet kokiu oru ir puikiai leisti laiką. Nebūti- 
na likti namie ir skųstis dėl to, ko pakeisti negalima. Taip yra ir 
su vyrų mąstymu. Nekovokite su vyrais, valdykite juos. 

Jeigu jums nepatinka koks nors jūsų išvaizdos aspektas, 
pakeiskite jį. 

10 skyrius 


VYRŲ FIZINIO PATRAUKLUMO 
TESTAS 


Moterys jumyse įžvelgia eržilą ar šliužą? 


Stai kas nutinka vyrui, kuris geria pieną, 
užuot mėgavęsis alumi. 

K“ traukiate moteris? Ar moterims jūs atrodote įdomus, 
o gal atstumiantis? Prikaustantis dėmesį ar sukeliantis 
pasibjaurėjimą? Atlikite šį testą, ir sužinosite, kaip jus ver- 
tina moterys. Kitas skyrius atskleis paslaptis, ko iš tikrųjų 
vyruose ieško moterys. Testas paremtas fiziniais ir nefizi- 
niais bruožais, į kuriuos kaskart moterys atkreipia dėmesį 
jus pamačiusios, ir jis atskleis, kaip jums sekasi. Atlikę testą, 
paprašykite kelių savo draugių jus įvertinti pagal pateiktus 
klausimus ir palyginkite rezultatus su savuoju. 


Testas 


1. Jūs dalyvaujate TV laidoje „Aklas pasimatymas“, ir 
laidos dalyvė paprašo jus apibūdinti savo sudėjimo 
tipą. Kaip atsakytumėte? 

a. V formos 
b. Stačiakampis 
c. Pilnas 


2. Vyras turi būti: 
a. 1004 monogamas 
b. Įsipareigojęs, bet atsitiktinis trumpas meilės romanas gali 
peraugti į pastovius santykius 
c. Be įsipareigojimų - laisvi santykiai yra ateitis 

3. Kaip moteris apibūdintų jūsų užpakalį: 
a. Platus ir sunkus 
b. Nedidelis ir standus 
c. Liesas arba plokščias 


4. Kiek turite plaukų? 
a. Apie pusę (pvz., plinkate nuo kaktos) 
b. Daug 
c. Esate nuplikęs arba nusiskutęs plaukus 


5. Kaip moterys apibūdintų jūsų grimasą? 
a. Patenkinta 
b. Neutrali arba nusiminusi 
c. Maloni, švelni 


6. Ar turite humoro jausmą? 
a. Neturiu 
b. Galiu būti vakarėlio siela 
c. Dar reikia jį ugdyti 


7. Kaip moterys apibūdina jūsų akis? 
a. Santūrios, šaltos 
b. Linksmos, šelmiškos 
c. Malonios, geros 


8. Pažvelkite į veidrodį. Apibūdinkite savo smakrą ir 
nosį: 
a. Vidutinio dydžio, regis, atitinka veidą 
b. Stambi nosis, išsišovę žandikauliai 
c. Mažesnė nosis ir smakras 


9, Jūsų kūno dalys yra: 
a. Raumeningos, prakaulios 
b. Ilgos, liesos 
c. Pilnos 


10. Jūsų pajamos: 
a. Mažesnės už vidutines, bet man patinka dirbti pusę dienos 

b. Vidutinės, atitinkančios mano amžių ir patirtį 
c. Daug didesnės už vidutines 


11. Išmatuokite savo juosmenį ir padalykite iš klubų 
apimties, o paskui padauginkite iš 100. Pvz., jeigu jūsų 
liemens apimtis 36 coliai (90 cm), o klubų - 42 coliai 
(105 cm), santykis yra 85,770. Jūsų santykis: 

a. 10070 arba daugiau 
b. 85-9570 
c. Mažiau negu 8546 


12. Kaip moteris apibūdintų jūsų pilvą? 
a. Apvalus 
b. Raumeningas 
c. Plokščias 


13. Ar penio dydis svarbu? Moterys galvoja, kad: 
a. Nesvarbu 
b. Svarbu 
c. Labai svarbu 


14. Esate pakviestas į vakarėlį, kur bus daug moterų, jūs 
norėtumėte joms padaryti įspūdį. Kaip į jį ateitumėte 
apsirengęs? 

a. Klasikinėmis kelnėmis ir marškiniais, išblizgintais batais 
b. Treningu, apsiautumėte sportinius batelius 
c. Džinsais, marškiniais, paprastais kasdieniais batais 


15. Jei moteris nusiminusi, liūdna arba sunerimusi: 
a. Vargu ar pastebėsiu 
b. Suprasiu tučtuojau 
c. Jeigu truputį su ja šnektelėčiau, tikriausiai tai suprasčiau 


16. Viešumoje jūs dažniausiai: 
a. Nešioju barzdą 
b. Esu švariai nusiskutęs 
c. Nešioju trijų dienų barzdą 

17. Koks jūsų akiratis? 


a. Labai daug žinau apie žmones, vietas ir įvairius dalykus 


b. Galiu kalbėti gana įvairiomis temomis 
c. Esu savo srities specialistas 


Jūsų rezultatas 


1 klausimas 
A=7 
B=5 
C=3 


4 klausimas 
A=3 
B-5 
C=4 


7 klausimas 
A=1 
B-=4 
C=5 


10 klausimas 
A=3 
B=5 
C-=9 


13 klausimas 
A=5 
B-3 
C-1 


16 klausimas 
A=3 
B=4 
C-=5 


Dabar susumuokite taškus, ir paaiškės jūsų fizinis pa- 


trauklumas. 

2 klausimas 
A=9 
B-1 
C=0 


5 klausimas 
A=3 
B-=1 
C=5 


8 klausimas 
A=3 
B=5 
C=1 


11 klausimas 
A=3 
B-7 
C=5 


14 klausimas 
A=5 
B-1 
C=3 


17 klausimas 
A=9 
B-=7 
C-=3 


3 klausimas 
A=3 
B=7 
C=5 


6 klausimas 
Ą=1 
B=9 
C-=4 


9 klausimas 
A=5 
B=3 
C=1 


12 klausimas 
Ą=1 
B-=5 
C=4 


15 klausimas 
A=1 
B-=9 
C=7 

90 taškų ir daugiau 


Savas vyrukas 

Oho! Galite manyti, kad traukiate kaip magnetas. Moterims 
siunčiate tinkamus signalus ir žinote, kaip paryškinti savo 
„turtus“, kad sužavėtumėte moteris. Bet nepriekaištinga 
išvaizda pernelyg nepiktnaudžiaukite, nes moterys gali pa- 
manyti, jog ji dirbtinė, netikra arba kad jūs perdėtai ja rū- 
pinatės, daugeliui moterų tai nepatrauklu ir neįdomu. Joms 
nepatinka egoistai. Nė viena moteris nepakęs konkurento 
prie veidrodžio. 


47--89 taškai 


Mielas žmogus 

Į šią grupę patenka dauguma vyrų. Jūs sugebate vidutiniš- 
kai išnaudoti tai, kas traukia moteris. Jeigu surinkote arti 89 
taškų, jums reikia tik šiek tiek pasistengti. Peržiūrėkite klau- 
simus, už kuriuos gavote mažiausiai taškų, o kitame skyriuje 
perskaitykite patarimus, kaip pataisyti savo reikalus. Jei 
surinkote apie 47 taškus, jums reikia gerokai pasistengti. O 
kaip, sužinosite skaitydami toliau. 


Iki 46 taškų 


Beviltiškas vyras 

Jums patinka bastytis siauromis gatvelėmis, jūs tikriausiai 
manote, kad visi vyrai, kuriems daug labiau patinka mote- 
rys negu alus, yra nerimti. Draugai svarbiau už moteris. Bet 
jeigu norite patikti moterims, jums reikia pagalbos! Moterys, 
kaip ir vyrai, mėgsta žavią asmenybę, vyrą, kuris jas pra- 

linksmintų, būtų jautrus jos poreikiams ir turi ambicijų bei 
proto irtis per gyvenimą. Laimė, daug ko galima išmokti. Tik 
pagalvokite apie tai, kaip bus įdomu, kai visos moterys ims į 
jus žiūrėti visai kitaip! 

11 skyrius 
VYRO FIZINIS PATRAUKLUMAS 


Kas domina moteris 


6. Malonios akys 


7. Tvirta nosis ir 
smakras 


5. Geidulinga 
burna 


11. Trijų dienų 
barzda 


1. Sportiškas kūno 
sudėjimas 


2. Platūs pečiai, 


krūtinė ir 
raumeningos ka 
rankos 9. Plokščias pilvas 


3. Nedidelis 8. Siauri klubai 


stangrus užpakalis . 
2 E 2 : za 


10. Didelis penis 


Moteris traukiančios vyro dalys pagal svarbą 

kaitydami šį skyrių apie tai, kas moteris seksualiai trau- 

kia prie vyrų, pirmiausia pastebėsite, kad pusė jo teksto 
skirta paaiškinimams, kuo moterys jaudina vyrus. Taip yra 
todėl, kad, kaip jau minėjome, moters kūnas evoliucionavo 
kaip lytinių signalų aparatas, vyrui pranešantis apie moters 
gebėjimą sėkmingai perduoti jo genus. Moterų fizinis pa- 
trauklumas yra sudėtingas procesas, o vyrų - daug elemen- 
taresnis ir paprastesnis dalykas. 


Jau nuo senų senovės moteris pirmiausia traukdavo svei- 
ki, tvirti, ištvermingi vyrai, galintys aprūpinti šeimą maistu, 
apginti jas ir jų vaikus. Nuo to laiko mažai kas pasikeitė. 
Bet XXI a. moteris nori šiek tiek daugiau negu jos pirmta- 
kės: jai reikalingas vyras, kuris patenkintų ir jos emocines 
reikmes. Taigi, jos smegenys evo- 
liucionavo siekiant dviejų priešingų 
dalykų - patvarumo ir švelnumo. 
Vatvarumas reiškia, kad jos išrink- 
tasis turi tokių savybių, kurios pa- 
dėjo palikuoniams išgyventi. Tam 
ji ieškos Johno Wayne'o, Russello 
CUrowe'o arba Bruce'o Williso - kieto 
vyruko tipo. Šis bruožas pirmiausia 
atpažįstamas pagal vyro kūno si- 
metriją; beje, kairioji jo kūno pusė 
alspindi dešiniąją, jeigu galūnės yra 

vienodo ilgio. Vyrai moteris mato visai kitaip. Jie daugiau dė- 
mesio kreipia į veido, o ne į kūno simetriją. Bet abi lytys šią 
simetriją laiko jaunatviškumo ir sveikatos ženklu lygiai taip 
pat, kaip simetriškos gėlės bitėms yra patrauklesnės, nes jose 
daugiau nektaro, o simetriški gyvūnai gyvena ilgiau negu 
nesimetriški. " 


Vyro kūno simetrija moteriai daug svarbesnė 
negu jo veido simetrija — štai kodėl bokso 


čempionai dažnai traukia gražias moteris. 


Daugelis gyvūnų ir vabzdžių yra panašūs. Tarkim, skor- 
pionmusių patelės renkasi į porą tik patinėlius su simetriš- 
kais sparneliais, nes jie geriau įveikia sunkumus ir kliūtis. 
Šis gebėjimas slypi genuose, kurių dalis gali būti perduota 
jos palikuonims. Todėl skorpionmusėms simetrija liudija 
sveikatą, tad logiška, kad patelės pasirenka būtent tokį pa- 
tinėlį. Netgi ir moters polinkis į simetrišką arba tvirtą vyrą 
gali svyruoti, tai priklauso nuo menstruacinio ciklo. 


Tyrimas Škotijoje parodė, kad moterį traukia 
skirtingi vyrų veidai, priklausomai nuo jos 
ciklo dienos. Per ovuliaciją ją vilioja šiurkščių, 
vyriškų bruožų vyrai. Per mėnesines ją labiau 
žavi vyrai su iš galvos kyšančiomis žirklėmis. 

Kai pastojimo tikimybė yra didžiausia (maždaug moters 
menstruacinio ciklo vidurys), moteris trumpalaikiams santy- 


kiams rinksis simetriško vyro tvirtumą ir patvarumą. Kitaip 

tariant, vieną kartą per mėnesį ji galėtų užmegzti trumpą 
vienos nakties meilės romaną su Russellu Crowe'u. 

Tačiau, ieškodama ilgalaikio partnerio, moteris linkusi 
pasirinkti vyrą, kuris negailėtų jėgų ir padėtų auginti vai- 
kus, nepaisydama, simetriškas jis ar ne. Bet sprendžiant apie 
patrauklumą tik iš išvaizdos (o tai mes dabar ir darome), 
moteriai labai svarbi simetrija. Didžiojoje Britanijoje atliktais 
DNR tyrimais nustatyta, kad 1046 vaikų, gimusių santuokoje, 
nėra vyro palikuonys. Žmona jį pasirinko, matyt, dėl jo gebė- 
jimo išmaitinti ir auklėti vaikus, bet gerų genų ieškojo kitur. 


Ką įrodo mokslas 


Pagal JAV atliktus tyrimus patraukliems vyrams mokamas 
12-1446 didesnis atlyginimas negu jų mažiau žaviems ben- 
dradarbiams (Hemmermesh ir Biddle). Nerimą kelia tai, kad 
į patrauklius žmones ir teisme žiūrima palankiau, jiems ski- 
riamos švelnesnės bausmės ir mažesnės baudos (Castelloe, 
Wuensch ir Moore, 1991, ir Downs bei Lyons, 1990). Pensilva- 
nijoje, ištyrus 74 teisiamųjų vyrų patrauklumą prieš teismą, 
paaiškėjo, kad patrauklūs kaltinamieji ne tik gavo lengvesnes 
bausmes, bet ir kas antras išvengė kalėjimo, palyginti su jų 
atgrasiais likimo draugais. Štai kodėl geriausi kaliniai beveik 
visada yra patrauklūs žmonės. 

Tiriant priteistas kompensacijų sumas, kurias paskyrė 
neapdairus teismas, paaiškėjo, jog kai teisiamasis buvo 
išvaizdesnis už auką, ši gavo maždaug 5623 JAV dolerių 
kompensaciją, bet jeigu patrauklesnė buvo auka, jai arba jam 
išmokėta apie 10 051 JAV dolerių (Kulka ir Kessler, 1978). Jei 
visiems teismo salėje būtų užrištos akys ir jie nematytų tei- 
siamųjų, rezultatai būtų visai kitokie. 

Tai gali skambėti pribloškiančiai, bet puiku, kad visi turi 
šansų patobulinti savo išvaizdą ir sąmoningai tapti patrauk- 

lesni kitiems. Moteris vizualiai traukia tam tikros vyrų kūno 
vietos. Štai jos, išvardytos pradedant nuo svarbiausios. 


Moteris labiausiai jaudinančios vyro kūno vietos 
1. Sportiškas kūno sudėjimas 
2. Platūs pečiai, krūtinė ir raumeningos rankos 
3. Nedidelis stangrus užpakalis 
4. Nenuplikusi galva 
5. Geidulinga burna 
6. Malonios akys 
7. Tvirta nosis ir smakras 
8. Siauri klubai ir raumeningos kojos 
9, Plokščias pilvas 
10. Didelis penis 
11. Trijų dienų barzda 


1-a jaudinanti vieta: sportiškas kūno sudėjimas 


Moterų vyrų patrauklumo sąrašo pradžioje yra sportiško V 
formos kūno sudėjimo vyras. Tvirtas sportiškas kūnas visa- 
da bylojo apie gerą sveikatą, rodė vyro gebėjimą sėkmingai 
nustverti maistą ir nugalėti priešus. Net ir mūsų tariamos 
lyčių lygybės laikais, kai iš pūpsančių bicepsų ir plačios krū- 
tinės maža naudos, šie signalai vis dar stimuliuoja moterų 
smegenis renkantis tinkamą partnerį. V formos kūnas taip 
pat traukia moteris, nes jos kūno sudėjimas visai kitoks - ap- 
verstos V formos. Jos kūnas švelnus, o vyro dažniausiai kam- 
puotas ir tvirtas - šis skirtumas moterį labai vilioja. 

2-a jaudinanti vieta: platūs pečiai, krūtinė ir 
raumeningos rankos 


Viršutinė medžiojančio vyro kūno dalis plati, siaurėjanti iki 
klubų, o moters kūnas yra siauresnis ties pečiais ir išplatėja 
per klubus. Vyrai taip išsivystė, kad ilgais atstumais galėtų 
nešioti sunkius ginklus ir namo parvilkti nudobtą grobį. 

Platūs pečiai - vyriškumo bruožas, kurį dažnai mėgdžio- 
ja norinčios pasirodyti motėrys. Jos susideda rankas ant klu- 
bų, kad pečiai atrodytų platesni ir užimtų daugiau erdvės. 
Verslininkės, įsisiuvusios petukus, laikomos atkaklesnėmis, 
labiau užsispyrusiomis - tai tarsi tolygu padėčiai, kurią 
vyrams teikia epoletai. Vyro krūtinėje susiformavo galingi 
plaučiai, kurie efektyviau paskirsto deguonį ir leidžia giliau 
kvėpuoti, kai jis bėga arba vejasi. Kuo platesnė krūtinė, tuo 
patikimiau ir galingiau jis vadovauja. Šiuolaikiniai vyrai 
krūtines vis dar išdidžiai atstato, o paaugliams gražus stotas 
prilygsta vyriškumui. 


Vyrų dilbiai ilgesni negu moterų, todėl vyrai tiksliau nu- 
sitaiko ir geriau meta, taigi yra geresni aprūpintojai. Vyrų 
plaukuotos pažastys visada buvo neginčijamas vyriškumo 
ženklas. Pažastų plaukai sulaiko prakaito liaukų, kuriose 
esama muskusu kvepiančio feromono, kvapą, seksualiai 
stimuliuojantį moters smegenis. Tą patį daro ir krūtinės bei 
tarpkojo plaukai. 

Moteris iš tikrųjų traukia gerai sudėta viršutinė vyro 
kūno dalis, bet daugeliui nepatinka „raumeningo vyro“ kul- 
tūristo išvaizda, nes mano, kad tokiam vyrui, ko gero, labiau 
rūpi jo paties nei moterų grožis. Moterį jaudina harmoninga, 
sveikata trykštanti išvaizda; tačiau atstumia tokio tipo vyrai 
kaip Arnoldas Schwarzeneggeris. 

Vyro krūtinėje yra ir moteriški maitinimo organai - spe- 
neliai ir pieno liaukos. Taip yra, nes pagrindinis Žmogaus 

modelis yra moteriškos sandaros, taigi speneliai ir pieno 
liaukos vis dar išlieka, net jeigu kūdikis - berniukas. Vyrų 
speneliai jų patrauklumui nereikšmingi, bet meilės žaidi- 
muose yra svarbūs. Užregistruota tūkstančiai atsitikimų, 
kai ypač skurdžiomis sąlygomis vyrų krūtyse ėmė gamintis 
pienas, pavyzdžiui, per Antrąjį pasaulinį karą koncentracijos 
stovyklose, kai buvo visiškas badas. Kadangi vyrai vis dar 
turi šią moterišką „aparatūrą“, vienas iš 50 žmonių, kuriems 
diagnozuotas krūties vėžys, yra vyras, ir miršta daug grei- 
čiau nei moterys. Retai kada tai išgirsite, nes vyrai, susirgę 
šia liga, yra labai sutrikę, drovisi tokios moterims įprastos 
ligos ir nekalba apie ją. 


3-ia jaudinanti vieta: nedidelis stangrus užpakalis 


Beždžionių patinai neturi atsikišusių pusapvalių užpaka- 
lių - jie būdingi tik žmonėms. Kai žmonės išmoko vaikščioti 
dviem kojomis, sustiprėjo kojų raumenys, ir jie galėjo atsistoti. 
Užpakalis visada buvo anekdotų ir pokštų objektas, tai kūno 
dalis, apie kurią kalbama ir linksmai, ir su panieka. Dvide- 
šimt tris procentus visų kopijavimo aparatų gedimų pasauly- 

je sukelia žmonės, kurie sėdasi ant jų norėdami nukopijuoti 
savo sėdmenis. Taigi kodėl daugelį moterų taip domina vyrų 
užpakalis, kodėl joms knieti per jį paplekšnoti, kai jo savinin- 
kas eina pro šalį, ir kodėl jos grožisi vyrų dailiais užpakaliais 
nuotraukomis? Visoms patinka nedidelis, kompaktiškas už- 
pakalis, bet kai kurias traukia prie jų it magnetas. 

Paslaptis ta, kad stangrus, raumeningas užpakalis būti- 
nas tvirtiems veržliems judesiams atlikti. Vyrui, kurio užpa- 
kalis riebus ar suglebęs, sunku daryti stumiamuosius jude- 
sius, kai, regis, į dūrį sutelkiamas viso kūno svoris. Moteriai 
tai nelabai patogu, nes vyrui užsigulus visu svoriu, jai bus 
sunku kvėpuoti. Priešingai, vyras su nedideliu, stangriu už- 
pakaliu teikia daugiau vilčių, kad viskas bus atlikta puikiai. 


Nedidelis stangrus užpakalis teikia daugiau 


šansų pastoti. 


Mušti per nuogą užpakalį - jau seniai pamėgtas sadistų 
ir mazochistų užsiėmimas, kuris seksualiai jaudina daugelį 
vyrų ir moterų. Sėdmenų paraudimas primena moters lytinį 
susijaudinimą, o daugelio sėdmenų nervų galiukų sustip- 
rintą stimuliavimą pakeitė genitalijų jaudrinimas. Kitaip 
tariant, kai moteris pliaukšteli per vyro užpakalį, ji iš tiesų jį 
paskatina erekcijai. 


4-a jaudinanti vieta: nenuplikusi galva 


Peržvelgiant istoriją, galvos plaukai buvo laikomi pirminiu 
vyriškos galios ženklu. Viduramžiais manyta, kad plaukai 
turi magiškų galių, garbanos būdavo nukerpamos ir sle- 
piamos mylimosios medalione arba naudojamos religinėse 
apeigose. Vienuoliai, nusiskusdami galvą, taip parodydavo 
savo paklusnumą Dievui. Kai Samsonas nusikirpo plaukus, 

jis pararado visą savo galią. Tankūs 
plaukai visada buvo vyriškosios jė- 
gos ir galios simbolis, todėl jie taip 
ir traukia. 

Apie 507 moterų teikia pir- 
menybę nenuplikusiems vyrams. 
Kitoms 5070 tai ne taip svarbu, o 
daugeliui šios grupės moterų pa- 
trauklios ir plikos, ir nuskustos 
galvos. 

Vyrų plikimas paveldimas, jį 
sukelia vyriški hormonai. Šie hor- 
monai užplūsta sistemą ir užblo- 
kuoja tam tikras plaukų papiles, dažniausiai viršugalvyje. 
Dėl didesnio hormonų kiekio plikiai yra agresyvesni ir pa- 
trauklesni negu jų plaukuotieji broliai, todėl nuplikimas - su- 
pervyro ženklas. Šis signalas, sklindantis iš plikės, paryškina 
vyriškosios ir moteriškosios lyties skirtumą ir jaudina dauge- 
lį moterų. 


Vienoms tai tik plika galva. 


Kitoms - švytinti lenta sekso mašinai. 


Mes atlikome eksperimentą su vaizdais vyrų galvų, ku- 
rioms kompiuteriu buvo keičiamas plaukuotumo laipsnis. 
Parodėme jas respondentams ir paprašėme verslo požiūriu 
išsakyti pirmą įspūdį, kurį sukėlė kiekvienas vaizdas. Pa- 
aiškėjo, kad kuo labiau vyras nuplikęs, tuo didesnė valdžia ir 
pasisekimas jam buvo pranašaujami, tuo greičiau silpnesni 
žmonės paklus jo primestai valdžiai. Kita vertus, nenuplikę 
vyrai, kaip manė respondentai, yra ne tokie įtakingi ir stip- 
rūs, mažesnis ir jų atlyginimas. Taigi, plikė rodo didžiulę 
testosterono sankaupą. Daugelis vyrų sunerimę dėl plikimo 

arba jo grėsmės ir yra susierzinę, kad tam negali užkirsti 
kelio - vienintelis būdas išvengti plikimo yra kastracija prieš 
lytinį subrendimą, tačiau to daryti nepatartume. Vyrai tu- 
rėtų suvokti, kad akivaizdus plikimo privalumas - tai stipri 
galios ir seksualumo aura. 

Atlikti tyrimai mūsų geriausiai perkamai knygai „Ne- 
švankūs ir politiškai neteisingi anekdotai“ (HarperCollins) 
parodė, kad apie plikimą juokauja tik vyrai; iš moterų 
lūpų tokių anekdotų išgirsite retai. Iš dalies taip yra todėl, 
kad moterys kartais kupinos užuojautos vyrams, kurie dėl 
plinkančios galvos jaučiasi nejaukiai, bet ir dėl to, jog plikė 
demonstruoja vyriškumą. Taigi daugelis moterų iš tiesų 
plikimą laiko ne silpnąja vyro savybe, nesako, kad toks jis 
neįdomus, bet priešingai. Vyro plikė jas jaudina, jos dažnai ją 
bučiuoja arba glosto. 


5-a ir 6-a jaudinančios vietos: geidulinga burna ir 
malonios akys 


Vyrai, apibūdindami moters lūpas ir akis, vartoja tokius 
žodžius: drėgnos, seksualios, nuostabios, viliojančios, pa- 
trauklios ir erotiškos. O moterys geismingą vyrų burną arba 
malonias akis apibūdina epitetais: 
globėjiškos, jautrios, užjaučiančios 
ir mylinčios. Šie žodžiai nevartoja- 
mi tiesiogine prasme, jie taikytini 
fizinėms savybėms. Moterys jais iš- 
reiškia tai, kaip jos suvokia vyro po- 
Žiūrį. Tai dar vienas lyčių skirtumas: 
vyrai mato tikrąjį bruožą, o moterys 
ieško už to slypinčio jausmo. 
Moterų akyse matyti daugiau 
ballymo negu vyrų akyse, nes mo- 

terų smegenys yra bendravimo nedideliu atstumu įrankis. 
Akies baltymas yra pokalbio akis į akį priemonė, leidžianti 
kontroliuoti pašnekovo žvilgsnį, kuris atskleidžia jo poziciją. 
Daugelio kitų gyvūnų akyse beveik nėra baltymo, nes jie ste- 
bi kitų gyvūnų kūno signalus iš didesnio atstumo. Taip pat 
moterys teikia pirmenybę vyrams su tamsesnėmis akimis, 
nes šviesios akys atrodo vaikiškesnės. 


7-a jaudinanti vieta: tvirta nosis ir smakras 


Tvirta vyro nosis, smakras ir kakta išsivystė todėl, kad vy- 
ras galėtų apsisaugoti nuo smūgių į veidą kovodamas arba 
medžiodamas - tai išraiškingi vyriškumo ženklai. Vyrų, 
turinčių daug testosterono, tvirtesni, platesni žandikauliai 
negu tų vyrų, kurių testosterono kiekis mažesnis, o veržlus 
žandikaulio mostas į priekį suprantamas kaip iššūkis. Smaili 
ožiška barzdelė padidina smakrą, taigi vyras atrodo nenusi- 
menantis ir galįs laikytis žvaliai. Deja, smaili barzdelė gali 
būti kildinama iš velnio, ir ją nešiojančiam vyrui bus sunku 
versle įgyti palankumo ir pasitikėjimo. Smakro įtraukimas 
susijęs su baime. Taip elgiasi „nevykėliai“, kurių moterys 
nemėgsta. 

Nuo romėnų laikų vyro nosies dydis buvo prilyginamas 
jo penio dydžiui, bet, didžiausiam Pinokio nusivylimui, nėra 
tyrimų, kurie patvirtintų šį mitą. Vienintelis bendras daly- 
kas, siejantis nosį ir penį, tas, kad šie abu daikčiukai stirkso 
kūno priekyje. Nustatyta, kad vyrui lytiškai susijaudinus į 
nosį priplūsta kraujo ir jos temperatūra pakyla šešiais laips- 
niais kaip ir penio. 

8-a jaudinanti vieta: siauri klubai ir raumeningos 
kojos 


Stiprios, prakaulios vyrų kojos ilgiausios iš visų primatų, o 
siauri klubai leidžia vyrui persekiojant ir medžiojant bėgti 
greitai ir toli. Daugeliui moterų platūs klubai trukdo bėgti, 
nes trumpesnės jų kojos ir mažesnės pėdos dažnai nesuba- 
lansuoja kūno svorio. Žymus JAV neuropsichologijos profe- 
sorius dr. Devendra Singhas nustatė, kad moterims patrauk- 
liausi vyrų klubai, kai klubų ir liemens santykis yra 9076 — tai 
toks pat santykis, dėl kurio „moteriškąsias“ lesbietes labiau- 
siai traukia „vyriškosios“ lesbietės. Vyrų kojos traukia mote- 
ris tik tuo, kad yra vyriškosios galios ir ištvermės simbolis. 


9-a jaudinanti vieta: plokščias pilvas 
Senovėje, kai stigo maisto, didžiulis pilvas buvo aukštos 
padėties ženklas, rodantis, kad jo savininkas išgali valgyti 


tiek, kiek nori. Šiandien maisto gausybė, todėl pūpsantis 

pilvas - piktnaudžiavimo ir per mažo rūpinimosi savo svei- 
kata požymis. Ryškūs vyro pilvo raumenys niekada nebuvo 
verta pasigėrėjimo savybė. Todėl buvo atidaryti sveikatos 
klubai ir atsirado gimnastikos reikmenų gamintojai, kurie 
nori žūtbūt mus įtikinti, kad negalima gyventi be puikiai iš- 
vystytų pilvo raumenų. Juos turi tik Herkulis ir tikras vyras, 
o Supermenas ir Betmenas - ne. Jų pilvai iš tiesų plokšti, bet 
jie niekada nedemonstravo savo lieso kūno. Daugelis buvu- 
sių didvyrių buvo panašesni į skelbimus, reklamuojančius 
Dunkino spurgas. 


10-a jaudinanti vieta: didelis penis 


Vyrų peniai didžiausi iš visų primatų. Tūkstančius metų 
vyro penio ilgis buvo siejamas su jo galia ir meilužio meis- 
triškumu bei šaunumu, labiau protine galia, o ne organo 
galia. Nepaisant skaitmeniniu būdu pailginto vyriško pasi- 
didžiavimo, kurį galite be vargo pamatyti internete, ilgiau- 
sias oficialiai užfiksuotas penis siekia 14 colių (35 cm), ir tai 
nesusiję su kūno matmenimis, nosies dydžiu ar kojos ilgiu. 
Vidutinė vyro erekcija yra 5,5 colio (13,75 cm), o daugelio 
moterų makšties ilgis 3,5 colio (8,75 cm), jautriausia vieta yra 
pirmuosiuose dviejuose coliuose, pasibaigianti ties G tašku. 
Taigi iš tikrųjų vyras su trijų colių erekcija gali patenkinti la- 
biau negu vyras su septynių colių daikčiuku, nes trumpesnis 
gali tiksliai liesti jautriausias vietas. Moterys, kurias jaudina 
ilgas penis, labiau reaguoja į jo juntamą vyrišką galią, o ne 
įjo ilgį, kurį jis gali fiziškai pasiekti. Moterys, kurios gerai 
sutaria su partneriu, apie vyriško pasididžiavimo dydį retai 
kada susimąsto, bet, santykiams žlugus, keršydamos jos 
savo buvusiam partneriui dėl jo mažo daikčiuko gali ir pa- 
priekaištauti. 

Jaunuoliui pirmasis pasimylėjimas su mergina 
įvarė siaubą, nes jis buvo įsitikinęs, kad jo 
daikčiukas per mažas. Galiausiai jis suprato, 
kad savo abejonių niekada neatsikratys, ir 
nervindamasis vėl pasikvietė draugę pas save. 
Jis nedrąsiai ėmė rengtis, paskui prigesino 
šviesas. Tada pradėjo nurenginėti ir glamonėti 
savo draugę. Susijaudinęs jis pagaliau įkišo savo 
„Mieląjį draugą“ jai į ranką tikėdamasis, jog gal 
ji nepastebės jo dydžio. „Ne, ačiū, —- padėkojo 
ji, - aš nerūkau“. 

Evoliucija moterų neužprogramavo, kad jos seksualiai 
susijaudintų vos išvydusios vyrų genitalijas, tačiau vyrams 
nutinka priešingai. Pornografiniuose vyrų žurnaluose mo- 
terys nufotografuotos išskėstomis kojomis, stovinčios arba 
gulinčios, iš priekio arba iš užpakalio, o pornografinės vyrų 
nuotraukos, skirtos moterims, patyrė nesėkmę. Jos turi pasi- 
sekimą tik tarp gėjų. 

Regėdamas nuogą moterį vyras netenka žado. 
Kai į nuogą vyrą žiūri moteris, ji dažniausiai 


prapliumpa juoktis. 

Vyrų penio dydis yra, regis, dešimtoje moterų sąrašo 
vietoje todėl, kad istoriškai jis siejamas su vyro galia - kuo 
penis didesnis, tuo daugiau pasitikėjimo jis įgauna tarp kitų 
vyrų. Naujojoje Gvinėjoje vyrai viešai rodo savo daikčiuką, jį 
įkišdami į vieno metro ilgio įdėklą, kurį, kad jis laikytųsi, pa- 
siriša po kaklu, kad visi matytų. Artimiausias šio demonstra- 
vimo patvirtinimas yra daugelio vakariečių vyrų „Speedo“ 


maudymosi kelnaitės. 


Naujosios Gvinėjos čiabuviai 
nešioja apeiginį penio įdėklą, o 
apačioje - „Speedo“ maudymosi 
kelnaitės. Skirtingas būdas, bet 
mintis ta pati. 


Jokios moterų mados gudrybės niekada negalės 
varžybis su vyrų „Speedo“ maudymosi 


kelnaitėmis. 

11-a jaudinanti vieta: trijų dienų barzda 


Žmonėms, vieninteliams iš visų primatų, ant veido gali iš- 
augti Žymiai ilgesni plaukai negu ant likusių kūno vietų. 
Beždžionių ir šimpanzių kailis visur vienodo ilgio. Niekada 
nepamatysite beždžionės su barzda, o šimpanzės su ilgais į 
viršų užraitytais ūsais. Vyriški hormonai skatina ant veido 
augti ilgus plaukus. Kuo daugiau testosterono, tuo greičiau 
jie auga. Taigi, trijų dienų barzda - labai akivaizdus vyrišku- 
mo požymis. Dažniausiai tokią barzdelę užsiželdina vyrai, 
kurių išvaizda moterims gali pasirodyti pernelyg vaikiška. 
Tarkim, daugelis moterų pripažins, jog Tomas Cruise'as apše- 
pęs atrodo daug seksualiau negu švariai nusiskutęs. Įtampa 
ir ligos mažina testosteroną, štai kodėl sergančiam arba nuo- 
latinę įtampą jaučiančiam vyrui labai dažnai skustis nereikia. 
Tačiau vyras, vidurdienį demonstruojantis penktos valandos 
šešėlį, gali sudaryti įspūdį, jog veržte veržiasi pasirodyti. 


Kas nuotraukoje yra negerai? 


"Tomas Cruise'as su vyriška trijų 
dienų barzda. 

Ko moterys nori ilgam 


Čia pateikiami apžvalgų rezultatai, rodantys, kuo moteris 
traukia vyrai. 


Kuo moterį sužavi vyras 
1. Asmenybe 
2. Humoru 
3. Jautrumu 
4. Protu 
5. Kūno sudėjimu 


Vyrai turi du sąrašus: viename, kas juos žavi pirmą kartą 
susitikus, ir kitame, ko jie tikisi iš ilgalaikės partnerės, tačiau 
moterys — tik vieną. Moterys nori, kad vyras jas globotų, 
būtų protingas, turėtų humoro jausmą, būtų ištikimas ir su- 
pratingas, priešingai vizualiems vyrų vertinimams. Jei vyro 
kūnas gerai sudėtas, tai jam prideda dividendų, išskyrus 
vieną ar dvi dienas per mėnesį, kai sąrašo viršuje atsiduria 
Russellas Crowe'as, tačiau dažniausiai ši savybė yra sąrašo 
apačioje. Moteris, skirtingai negu vyras, iš vyro išvaizdos ir 
apsirengimo nesprendžia apie jo jausmus jai. Jo meilę ji ma- 
tuoja pagal jo elgesį su ja. Jeigu vyras nemoka rengtis arba 
jam ima ryškėti pilvas, vargu ar tai bus svarbiausias jausmus 
keičiantis dalykas, net jeigu jai tai ir nepatinka. Dėl šio es- 
minio skirtumo tarp vyrų ir moterų abi lytys patiria daug 
nusivylimų ir nesusipratimų. Moterys turi suprasti, kad jų 
išvaizda vyrams yra svarbi ir gali rimtai paveikti jų tarpusa- 
vio santykius. Vyrams reikėtų žinoti, kad santykių rimtumą 
moterys matuoja jų elgesiu su jomis. 

Moteriai reikia švelnaus, globojančio, 
supratingo, bendraujančio, bet kartu ir stipraus, 
tvirto bei raumeningo vyro. Bet toks vyras jai 


nepasiekiamas. Jis jau turi draugę. 


Apklausos ir tyrimai patvirtina, kad vyrui labai daug 
reikšmės turi moters fizinis patrauklumas, ypač per pirmąjį 
susitikimą, kai jos išvaizdą jis įvertina mažiau nei per dešimt 
sekundžių. Bet rinkdamasis draugę visam gyvenimui vyras 
pasitelkia kitą vertinimo sistemą. Moterims patinka patrauk- 
lūs vyrai, bet vyro sudėjimas ir išvaizda nelemia jo padėties 
versle arba visuomenėje, o tik papildomi teigiami bruožai. Ar 
galėtumėte kaip nors kitaip paaiškinti Gerard'o Depardieu 
pasisekimą? Rinkdamosi partnerius moterys vadovaujasi 
tuo pačiu vertinimo sąrašu nuo pradžios iki galo. Jei vyras 
moka moterį pralinksminti, jis jautrus jos reikmėms, gali šne- 
kučiuoti įvairiomis temomis, turi nuolatinio savo gyvenimo 
tobulinimo viziją ir dar yra heteroseksualus, jam niekada 
netrūks pasimatymų. 


Sprendimas 

Norint tapti patrauklesniu vyru, pirmiausia reikia mokytis 
bendrauti ir ugdyti tarpusavio santykius. Koledžo ar verslo 
kursai jus pamokys, kaip bendrauti, kaip susirasti draugų 
ir žmonėms daryti įtakos, kaip išsiugdyti humoro jausmą. 
Sąraše matote, kad moterims patinka vyrai, mokantys jas 
prajuokinti. Nusipirkite knygų, kuriose rašoma apie moterų 
galvoseną ir jausmus. Rekomenduojame paskaityti mūsų 
knygą „Kodėl vyrai nesiklauso, o moterys nesiorientuoja 
žemėlapiuose“ (Orion) ir Barbaros De Angelis knygą „Ko 

nori moterys, kad vyrai žinotų“ (Thorsens), jose rasite puikių 
patarimų. Paskui išeikite iš savo patogios jaukios zonos ir 
pakeiskite darbą. Moterį traukia nuolat į priekį judantys ir 
besistengiantys savo padėtį pagerinti vyrai. Net savarankiš- 
ka ir finansiškai nepriklausoma moteris žavisi vyru, kuris 
yra puikus globėjas ir šeimos maitintojas. Jeigu jai ir nerūpi 
jo ištekliai, jos smegenis vis dar jaudins daug pasiekęs vyras. 
Vyrui nereikia būti Donaldu Trumpu, tik jis turi turėti planų 
ir tikslą. Užsirašykite į kursus koledže, kad papildytumėte 
savo žinias. Tada galėsite su moterimis kalbėtis įvairiausio- 
mis temomis. Tūkstančius metų vyrai aprūpindavo moteris 
maistu, taigi išmokite gaminti — tai stimuliuoja svarbiausią 
moterų smegenų dalį. Moterys visada mėgsta šokti, todėl kuo 
greičiau pradėkite lankyti šokių pamokas. Vyras, mokantis 
gaminti ir šokti (nebūtinai abu dalykai vienu metu), - popu- 
liariausi vaikinai mieste. 


Visada galima nusakyti geriausius vyro metus — 


jo šukuosena vis dar ta pati. 


Galiausiai apsilankykite sveikatingumo klube ir patobu- 
linkite savo kūno formas. Bent kartą per trejus metus pakeis- 
kite šukuoseną. Vyro kirpimosi stilius, ūsai ir barzda dažnai 
susiformuoja geriausiais vyro gyvenimo metais, tarkim, kai 
jam buvo maždaug dvidešimt metų. 

Vyrui nebeliko jokių priežasčių, kurios trukdytų daryti 
tai, ko jis nori, - jis tik gali atsikalbinėti arba teisintis. Nesi- 
skųskite, veikite! 

Kodėl vyrai meluoja 


Vyras, atliekantis paskutinį melo detektoriaus testą. 

yras, neseniai tapęs jūsų draugu, prisiekinėja, kad su bu- 

vusia drauge viskas baigta, bet jūs žinote, jog savo darbo 
stalo stalčiuje jis tebelaiko jos nuotrauką. Moteriška nuojauta 
jums kužda, kad kažkas negerai, bet nežinote kas. 

Vakar vakare nesimatėte su savo drauge, nors ji žadėjo 
ateiti, bet blogai jautėsi ji, jos šuo arba jos mama. Tačiau jūs 
žinote, kad ji niekada neserga, jos motina mirusi ir ji neturi 
šuns. Jums kyla įtarimų. Ar tik ji nemeluoja? 


Melas: veiksmažodis; veiksmas, kai žmogus sąmoningai, 
apgalvotai apgaudinėja, klaidina kitą. 


Kas meluoja? 


Meluoja visi. Labiausiai meluojama per pirmąjį pasimatymą, 
kai kiekvienas nori apie save sudaryti kuo geresnį įspūdį. 
Melas dažniausiai yra nekaltas. Taip meluodami galime 
gyventi be smurto ir agresijos, nes paprastai mums mieliau 
išgirsti truputį iškreiptą tiesą negu šaltus nepaneigiamus fak- 
tus. Jeigu jūsų nosis itin stambi, didelė, nenorite išgirsti teisy- 
bės - jums labiau patinka, kai sakoma, jog jūsų nosis normali, 
kad niekas jos ir nepastebi arba kad ji visai jums tinka. 


Visada sakykite teisybę, o paskui - sprukite. 


PATARLĖ 

Jeigu praėjusią savaitę kiekvienam žmogui, su kuriuo 
bendravote, būtumėte sakę tik gryną tiesą, kur jūs dabar bū- 
tumėte? Ligoninėje? Tikriausiai kalėjime. Jei garsiai išreikš- 
tumėte tai, ką iš tikrųjų manote, kaip jie reaguotų? Aišku 
tik viena: neturėtumėte draugų ir tikriausiai prarastumėte 
darbą. Įsivaizduokite tokį pokalbį: 


„Sveika, Marija. Atrodai siaubingai. Kodėl nenešioji 
liemenėlės, ji prilaikytų nukarusias tavo krūtis?“ 


„Labas, Adomai. Kodėl nesikreipi į dermatologą dėl 
tų bjaurių spuogų, nusėjusių visą veidą? Esi šlykštus 
puošeiva. Kodėl neišsipeši plaukų iš nosies?“ 


„Nusipirkai naują gražų automobilį, Mišele. Žiūrėk, 
kad tavo du dičkiai vaikai jo nesudaužytų. Kaip moti- 
na, esi visiška neišmanėlė“. 


Tai teisybės pavyzdžiai. Meluodami sakytumėte: „Sveika, 
Marija, puikiai atrodai“, „Labas, Adomai, esi patrauklus vy- 
ras“, „Tu labai gera motina, Mišele“. 

Kada melavote paskutinį sykį? Na, galbūt iš tiesų ir ne- 
melavote, bet truputį apsimetėte nesakydami visos teisybės 
arba šiek tiek pamelavote nenorėdami įžeisti jų jausmų. Tai 
tikriausiai buvo nekaltas melas - pagyrėte šukuoseną, ren- 
gimosi stilių arba naująjį partnerį, nors jums tai ir nepatiko 
arba nenorėjote, kad jie iš jūsų išgirstų nemalonių dalykų. 
Galbūt norėdami gauti paskolą arba darbą kiek perdėjote, 
kad apie save sudarytumėte geresnį įspūdį. 

Parduodami automobilį, gal pamiršote užsiminti, jog iš 
variklio nuolatos varva tepalas, teigdami, kad automobilis 
nepaminėjote, kad jis stovi tiesiai po lėktuvų skraidymo 
taku. Gal nusidažėte plaukus norėdami atrodyti septyneriais 


278 


http:/Avww.avatara.lt 


Ar šie drabužiai mane storina? 


metais jaunesnė arba keletą dar likusių sruogų permetėte 
per plikę manydami galį apkvailinti kitus, jog jūsų plaukai 
visai vešlūs. Ar kada avėjote aukštakulnius batus norėdamos 
apsimesti turinčios ilgesnes kojas negu iš tikrųjų, nešiojote 
petukus, apsimesdamos esančios valdingos, prisiklijuoda- 
vote dirbtinius nagus arba pasidarydavote makiažą, o gal 
melavote apie savo svorį arba amžių? Mes nuolatos vieni 
kitiems meluojame. Tėvai meluoja savo vaikams apie seksą, 
o paaugliai - tėvams apie tai, kad mylisi. Manykite apie juos 
ką tik norite - visi jie meluoja. 


Teisybę sako tik priešai. Draugai ir mylimieji 
meluoja be paliovos, supančioti pareigos saitų. 


STEPHEN KiNG 


Meluojame dėl dviejų priežasčių: siekdami naudos arba 
nenorėdami kito įskaudinti. Laimė, daugelis meluodami 
jaučia kaltę, sąžinės graužatį arba juos kankina nerimas, ir 
daugelis mano, jog to paslėpti neįmanoma. Tada kitas žmo- 
gus greitai supranta, ar jam sakoma teisybė, ar meluojama. 
Šiek tiek pasipraktikavus, nesudėtinga atpažinti tokio elgesio 
signalus ir išmokti, kaip juos iššifruoti. 


Pavyzdys: Šylos ir Denio istorija 


Denis pasikvietė Šylą į savo namus vakarienės, todėl ji pa- 
sipuošė norėdama padaryti jam įspūdį. Tą dieną apsilankė 
kirpykloje ir nusidažė plaukus šviesiomis sruogelėmis, rū- 
pestingai pasidažė, apsivilko seksualią, šiek tiek per daug 
apnuoginančią suknelę, apsiavė aukštakulnius batelius, įsi- 
segė auskarus ir paausius pasikvepino brangiais prancūziš- 

kais kvepalais. Pas Denį jai labai patiko, jis puikiai pasiruošė. 
Prigesino šviesas, tyliai grojo švelni rami muzika, jaukiai 
spragsėjo židinys. Kai jie įėjo į valgomąjį, Denis Šylai įteikė 
nuostabią gėlių puokštę ir ramiai ją palydėjo iki žvakėmis 
apšviesto stalo, neskubėdamas į taurę įpylė šampano. Kai ji, 
mėgaudamasi visa šia didybe, atsisėdo, užuodė, kad jis pasi- 
kvepinęs skutimosi losjonu „Opium“, kuris, kaip buvo jam 
minėjusi, jai patinka. Reginys, garsai, kvapai ir prisilietimas 
jai pažadino įvairiausius jausmus. Juodu nerūpestingai šnek- 
telėjo apie jos darbą, kas jai nutiko tą dieną. Denis atidžiai 
klausėsi šypsodamasis, žvelgdamas jai į akis ir skatindamas 
ją kalbėti. Šylą visiškai užvaldė šio vyro globėjiškumas, 
jautrumas ir švelnumas - jis toks nepanašus į kitus vyrus, 
su kuriais susitikinėjo. Ir ji pagalvojo, kad ir jis jaučia lygiai 
tą patį. 


Šį scenarijų galima pavadinti romantiška vakariene prie 
žvakių. Tačiau iš tiesų tai buvo absoliutus abipusis melas, nes 
abudu siekė pasirodyti. Denio pasirodymas buvo skirtas Šylai. 
Šampanas, blausi šviesa ir švelni muzika nėra įprasti dalykai 
Deniui, labiausiai jam patikdavo kalbėtis apie sportą. Visas 
pasiruošimas buvo tik prašmatni gudrybė, puošnus vylius. 
Denis norėjo mylėtis. Mylėtis audringai ir nevaržomai. Jis jau 
buvo apgalvojęs, kad jeigu viską suorganizuos taip, kaip pa- 
darė, didesnė tikimybė, jog ir iš Šylos gaus tai, ko nori. 

O Šyla melavo ne mažiau negu Denis. Ji pasipuošė tik 
norėdama stimuliuoti seksualiąją jo smegenų dalį, kad pa- 
didėtų Denio testosterono kiekis. Ji sąmoningai parodė daug 
seksualių ženklų, kuriuos aptarėme 9 skyriuje, kad atkreiptų 
į save jo dėmesį. Viskas, ką jie tą vakarą sakė ar darė, buvo 
skirta išspausti sau naudos. Trumpai tariant, vakaras buvo 
paremtas melu ir apgaule. Net jeigu jiems būtų pasakę, kad 
jie vienas kitą apgaudinėja, abu tai lengvai ir energingai būtų 
paneigę. 

Melo tipai 


Yra keturi melo tipai: nekaltas, naudingas, piktas ir ap- 
gaulingas. Kaip jau minėjome, nekaltas melas yra mūsų 
visuomeninės struktūros dalis, jis mus sulaiko nuo emocinio 
įskaudinimo arba vienas kito įžeidinėjimo šalta, nepanei- 
giama ir skaudžia tiesa. Naudingą melą pasitelkia tie, kurie 
ketina padėti kitiems. Pavyzdžiui, nuo nacių žydus slepiantis 
ūkininkas, paklaustas, ar jo name nesislapsto žydai, meluoja, 
bet tai didvyriškas elgesys. Gelbėtojas, ištraukiantis vaiką iš 
degančio automobilio liekanų ir vaikui meluojantis, kad jo 
tėvai gyvi, trumpam apsaugo vaiką nuo dar didesnės trau- 
mos. Gydytojai, nesakantys teisybės mirštančiam ligoniui, 
norėdami palaikyti jam nuotaiką, arba gydytojai, ligoniams 
paskiriantys neveiklius vaistus, placebą, taip pat formaliai 
meluoja. 


Tyrimai parodė, kad 30—40“6 ligonių kančias 
palengvina placebo. 


Pavojingiausias yra apgaulingas, klaidinantis melas, nes 
melagis siekia pakenkti aukai arba ją pastatyti į nepalankią 
padėtį, kad iš to išspaustų naudos. Tarkim, mūsų draugę 
Gerę perspėjo jos draugės apie vyrą, kuris buvo ja labai susi- 
domėjęs. Gerė buvo vieniša motina, retai pasirodanti visuo- 
menėje; kartą sūnaus vaikų darželyje ji susipažino su vienišu 
tėvu, kuris atrodė mielas, jautrus, inteligentiškas, įdomus ir, 
svarbiausia, jai neabejingas žmogus, — tai ją labai džiugino. 
Tačiau Mardžė greitai sutrukdė šiam beužsimezgančiam 
romanui. Ji pasakė Gerei, kad šis vyras - žinomas mergišius, 
mėgstantis žaisti su moterimis. Gerė, visada būdama atsargi 
su vyrais, kad nekiltų pavojus, kad jos vaikas emociškai ne- 
prisirištų prie jos draugo, nuo tos akimirkos ėmė jo vengti. Po 

mėnesio ji netyčia susidūrė su juo prekybos centre - jam už 
parankės žingsniavo spindinti Mardžė. 

Galimi du klaidingo melo būdai: slėpimas ir falsifikacija. 
Pirmu atveju melagis iš tiesų nemeluoja, jis tik nuslepia in- 
formaciją. Tarkim, vėliau Gerei viena draugė papasakojo, kad 
šis vyras anksčiau yra apgavęs savo seną draugę, priversda- 
mas visus pinigus užrašyti jam, o paskui su jais paspruko, 
pasmerkdamas ją bankrotui. Vargu ar apkaltinsite Geri, kad 
ji nieko nepasakė Mardžei. Šiaip ar taip, Mardžė nebūtų pa- 
tikėjusi nė vienu jos žodžiu. Kita vertus, Gerė kalta, jog me- 
luoja, t. y. slepia tiesą. 

Falsifikuojant klaidinga informacija pateikiama kaip tei- 
singa. Mardžė norėdama laimėti tą vyrą savo varžovei Gerei 
pateikė neteisingą informaciją apie jo būdą. Tokiais atvejais 
visada meluojama sąmoningai, apgalvotai. Žmonės meluo- 
ja piktai, kai nori atkeršyti arba gauti naudos. Visi esantys 
dėmesio centre — aktoriai, turtuoliai ir politikai - yra aiškūs 
pikto melo taikiniai, norint išpešti naudos. Žurnalistai, pa- 
skui pateikiantys šias istorijas niekam tikusiems bulvari- 
niams leidiniams ir žurnalams, nors ir žino, jog tai netiesa, 
taip pat gali išlošti kaip ir jų verslo, politikos ir pramogų 
industrijos konkurentai. 

Piktas melas arba gandų skleidimas dažnai tampa var- 
žovų ir konkurentų ginklais. Pikti melagiai siekia sugriauti 
savo aukų reputaciją, o tokio melo padariniai dažniausiai yra 
siaubingi ir juntami ilgai. 

Tarkim, bendrovė gali pateikti klaidingą informaciją apie 
savo pagrindinį konkurentą, esą jį slegia finansiniai sunku- 
mai. Panašiai nutinka ir politinėms partijoms, paskleidžian- 
čioms gandus apie nederamą seksualinį jų oponento elgesį. 

Įsivaizduokite, kas atsitiktų, jei vienas iš besivaržančių 
dėl tos pačios moters vyrų pameluotų, kad kitas sirgo vene- 
rine liga arba yra pedofilas. Pikto melo, kad ir koks jis būtų 
piktinantis arba neįtikėtinas, tikslas - apšmeižti žmogų, ir, 
žinoma, visada atsiras, kas tuo patikės. 

Melagių tipai 


„Tikras melagis“ — tas, kuris turi sąžinės, bet pats yra įsiti- 
kinęs, jog geba apgaudinėti, ir taip elgiasi nuo pat vaikystės. 
Dažnai jie išmoksta meluoti savo tėvams, norėdami išvengti 
didelių bausmių, kurių neišvengtų, jei pasakytų tiesą. Dau- 
gelis tikrų melagių suaugę pasinaudoja šiuo gebėjimu ir 
tampa advokatais, pardavėjais, derybininkais, aktoriais, po- 
litikais ar slaptais agentais. 

„Nenatūralus melagis“ — tai žmogus, kurį dar vaiką tėvai 
įtikino, jog meluoti nevalia ir kad tėvai arba kiti jį tikrai pa- 
gaus meluojant. Šie nelaimėliai mulkiai apie viską sako tik 
teisybę, save įtikinėdami „negalį meluoti“ ir sukeldami visų, 
su kuriais susitinka, pyktį ir vaidus. 

Vienas iš pavojingiausių melagių, su kuriais neretai susi- 
duria moterys, yra romantiški melagiai. Kai romantiškas me- 
lagis pradeda veikti, moterys beveik nenutuokia, kas dedasi. 
Vieni romantiški melagiai nuslepia, kad yra vedę, kiti mėgsta 
apsimesti advokatais, gydytojais ir klestinčiais verslininkais, 
norėdami laimėti pagarbą ir būti fiziškai patrauklūs. Šiuos 
melagius varžo tik jų vaizduotė. Taigi padariniai gali būti 
liūdni — ryšiai su tokiu apsimetėliu gali nepaprastai pakenkti 
moteriai emociškai, psichologiškai ir dažnai finansiškai. 
Įprastas romantiško melagio tikslas - išpešti pinigų, gauti 
gyvenamąjį plotą, seksualiai naudotis nieko neįtariančia 
moterimi ir kitais malonumais. Mainais jis apsimeta siūląs 
jai savo meilę. 

Psichiatrų kabinetai pilni inteligentiškų, protingų ir su- 
manių moterų, tapusių romantiškų melagių aukomis, ir šiaip 
šaunių moterų, kurios nuolat pasiduoda tokiems kerams ir 
kurios negali atsispirti šiam vyrų tipui. Emocinė skriauda ir 
pažeista savigarba - tokių susidūrimų padariniai - dažniau- 
siai gerokai didesnė už turto praradimą, ir moteriai lieka gi- 
lūs randai širdyje, ji gali nebeatgauti pasitikėjimo vyrais. 

Romantiškas melagis slapčiomis tiki esąs 
Jamesas Bondas. 


Romantiški melagiai gali atsirasti iš bet kur, jų pilna in- 
ternete, kur dažnas meluoja ir visko nutinka. Daugelis mano, 
jog moteris, kurią apmovė romantiškas melagis, tikriausiai 
patikli arba netgi kvaila, tačiau yra ne taip. Romantiško me- 
lagio talentas labiausiai pasireiškia jo gebėjimu įtikinamai 
meluoti ir apsimetinėti gana ilgai, kad apsuktų aukai galvą. 
Moterį jo melas apakina, arba ji tą melą neigia, net jeigu jis 
akivaizdus jos draugams ir šeimai. 

Moteriai visada naudinga susitarti su artima drauge, 
kad vienai iš jų beprotiškai įsimylėjus „tokį romantiką“ kita 
kreiptųsi į policiją ir sužlugdytų jo planus. Jeigu jis užima at- 
sakingą postą, o pasaulyje tai dažnas atvejis, gali nutikti taip, 
kad prarasite savo pinigus ir liksite įskaudinta. Moteris, ku- 
rios priešinasi tokiai minčiai populiariu posakiu: „Meilė nu- 
gali viską“, tokie romantiški melagiai dažniausiai ir nugali. 


Žmonės teigia mėgstą tiesą, bet iš tikrųjų jie 
nori tikėti, jog tai, ką jie myli, yra tiesa. 
RosBERTAS RINGERIS 


Jeigu kas nors numetė svorio, metė gerti, nebevartoja 
narkotikų arba gavo darbą, norėdami tapti patrauklesni, pa- 
siteiraukite, kokie jų motyvai. Jeigu jiems įsipareigosite, ar jie 
iš tiesų taps ploni, blaivūs ir nebesigriebs narkotikų? Leopar- 
dai retai keičia savo dėmes. Ilgalaikiai bus tik sąžiningumu 
paremti santykiai. 

Tik ilgalaikiai mūsų pačių pokyčiai yra 
pastovūs. 


Jeigu esate kurios nors įmonės personalo vadybininkas ir 
ką nors priimate į atsakingą postą, juk norite apie jį ir jo pra- 
eitį žinoti kuo daugiau? Galvodami apie ilgalaikį gyvenimo 
draugą, turėtumėte taikyti tą patį. Geriausias informacijos 
šaltinis yra paskutinė jo draugužė. Jeigu jūs arba draugė gali- 
te su ja susitikti „atsitiktinai“, dažniausiai ji mielai pateiks jus 
dominančią informaciją. Tai gali atrodyti kaip šnipinėjimas, 
bet tai, tarkim, įprasta Japonijoje užmezgus romaną. Viena 
šeima pateiks savo sūnaus arba dukters gyvenimo aprašymą 
būsimam kitos šeimos žentui arba marčiai, pokalbiui ir dery- 
boms įvykus dar prieš pirmąjį pasimatymą. Taip būsimosios 
poros gyvenime išvengiama šeimos paslapčių. Visada pa- 
tikrinkite prekės, kurią ketinate pasilikti ilgam laikui, pri- 
valumus. Netapkite romantiškų banalių frazių, šablonų arba 
siaučiančių hormonų auka. 


Kas meluoja dažniausiai 


Daugelis moterų entuziastingai teigia, kad vyrai, be jokios 
abejonės, meluoja daug dažniau negu moterys. Tačiau mok- 
sliniai tyrimai ir eksperimentai rodo, jog vyrai ir moterys 
meluoja vienodai. Skiriasi tik jų melo turinys. Moterys me- 
luoja norėdamos, kad kiti pasijustų geriau, o vyrai - kad pa- 
tys geriau atrodytų. Moterys meluoja, kad išsaugotų artimus 
santykius. Jos mano, jog sunkiausia meluoti apie savo jaus- 
mus. Vyrai meluoja norėdami išvengti vaidų, ir dažniausiai 
meluoja apie tai, kokie pasileidę jie buvo jaunystėje. 

Moterys meluos, kad pasijustumėte geriau. 
Vyrai - kad geriau atrodytų patys. 


Tai svarbiausias vyrų ir moterų skirtumas meluojant. 
Moteris pameluos, pagirdama kitą, kad su naujais drabužiais 
atrodo puikiai, nors iš tiesų manys, jog jis panašus į bulvių 
maišą. Tokiomis aplinkybėmis vyras laikysis nuo Žmogaus 
atokiai, kad nereikėtų meluoti, ir pameluos tik tada, jeigu bus 
priverstas pareikšti savo nuomonę. Jis pasakys, jog drabužis 
„Įdomus“ arba „mielas“, ir pameluos netiesiogiai, pavyz- 
džiui: „Ką galiu pasakyti?“ arba „Man trūksta žodžių“, o gal 
ir be užuolankų pameluos, jog jam patinka. Kai vyrai sako 
netiesą, daugelis moterų puikiai tai supranta. Vyras jums 
pasakoja, kad yra antras pagal pareigas maisto pristatymo 
bendrovėje, o iš tikrųjų jis „Pizza Hat“ picų išvežiotojas. 


Pats svarbiausias vyrų klausimas moteriai, 


verčiantis jas meluoti: „Koks aš buvau?“ 


2002 m. Amhersto Masačiusetso universitete Fobertas 
Feldmanas ištyrė 121 porą, besikalbančią su trečiuoju as- 
meniu. Vieno trečdalio dalyvių buvo paprašyta pasirodyti 
maloniai, kitam trečdaliui- atrodyti kompetentingais, o 
likusiems — tiesiog būti savimi. Paskui visiems dalyviams 
buvo parodyta vaizdajuostė, kaip jie elgėsi, ir paprašyta 
identifikuoti tai, ką jie kalbėdamiesi melavo, nesvarbu, ar 
labai, ar tik truputį. Kai kurie melavo nekaltai, pavyzdžiui, 
sakydami, kad jiems kas nors patiko, nors iš tiesų taip nebu- 
vo. Kiti apgaudinėjo labiau, pavyzdžiui, kad nori tapti roko 
grupės žvaigžde. 

Nustatyta, jog 6270 dalyvių pamelavo vidutiniškai du ar 
tris kartus kas dešimt minučių. 

Tiesa jus išlaisvins, bet pirmiausia ji 
jums įgris iki gyvo kaulo. 
Mat PANCOAST 


Labiausiai paplitęs melavimo būdas - tai savęs apgaudi- 
nėjimas, kuris leidžia žmogui per dieną surūkyti du pakelius 
cigarečių, įtikinėjant save, kad tai visai nedaug, arba įsikalbė- 
ti, kad šis kaloringas desertas nepakenks dietai. 

Akivaizdu, kad moterys meluoja tiek pat kiek ir vyrai, tik 
kitaip. Kadangi moterys puikiai supranta kūno kalbą ir balso 
intonacijas, vyrai daug dažniau sugaunami meluojant, todėl 
ir atrodo, jog jie meluoja daugiau. Yra ne taip. Jie tik dažniau 
sučiumpami. 


Apie ką vyrai dažniausiai meluoja moterims 


„Aš negirtas“. Šį melą atpažinti paprasta, ypač kai vy- 
rui murmant pinasi liežuvis. Taigi vyrui nepatartina 
aiškintis, kad jis nėra girtas - jis iš tiesų girtas. 


„Žinoma, kad nesimylėjau su kita moterimi“. Neištiki- 
mas vyras protingai meluos, nes, jo nuomone, sakyda- 
mas tiesą, jis nieko nelaimės. 


„Mylėtis su buvusia buvo bjauru“. Seksas vyrams yra 
vienas iš pastovių jo gyvenimo dalykų - jis visada 
geras, nesvarbu, kur ir kada. Jeigu vyras teigia, kad 
seksas su buvusia partnere buvo bjaurus, jis tikrai me- 
luoja. Kai jis sako, jog mylėtis su ja buvo geriau negu 
sujumis, jis taip pat meluoja, tikriausiai norėdamas jus 
supykdyti. Seksas visada jam vienodai geras. 

„Mes buvome tik draugai“. Jis teigia, kad juodu seni 
draugužiai. Bet jos prie jūsų arti neprileidžia ir neleis 
jums susitikti. Kiti tokio melo variantai: ji lesbietė; jai 
reikia tik draugo; jai tik reikia su kuo nors pasikalbė- 
ti; jai dabar sunkus metas, ir aš tik noriu jai padėti; ji 
serga ir nori, kad ją aplankyčiau; ji nieko man nejau- 
čia - tik drovisi. Štai kodėl nenori, kad būtumėte, kai 
ji čia yra. 


Kodėl melas žlunga 


Dažniausiai melas yra atskleidžiamas, nes jis susijęs su jaus- 
mais, kurie pasireiškia regimaisiais ir žodiniais ženklais. Kuo 
labiau meluojama, tuo daugiau jausmų, tuo daugiau įkalčių 
pateikia melagis. Mėginimas paslėpti šiuos įkalčius sukelia 
emocines grumtynes. Kuo artimesnis esate žmogui, tuo sun- 
kiau jam meluoti, nes į melą įvelti jausmai. Pavyzdžiui, vyrui 
sunku pameluoti žmonai, jei jis ją tikrai myli, bet jis lengvai 
pameluos priešui, per karą paėmusiam jį į nelaisvę. Čia slypi 
patologinio melagio raktas - emociškai jis prie nieko neprisi- 
rišęs, todėl jam meluoti įprasta. 
Todėl skirtumas yra, ar pastebite šiuos įkalčius, ar ne. 


Kodėl! moterys taip puikiai atskleidžia melą 


Daugelis vyrų žino, kaip sunku nors ir truputį pameluoti 
moteriai, kalbantis akis į akį, jis tuojau pagaunamas meluo- 
jant. Jeigu vyrui būtina pameluoti moteriai, geriau tai daryti 
telefonu. Moterims žvelgiant vyrui tiesiai į akis meluoti leng- 
viau - dažniausiai joms tai pavyksta. 

MRI smegenų skenavimas parodė, kad moterys vidu- 
tiniškai turi 14-16 pagrindinių vietų abiejuose smegenų 

pusrutuliuose, kurios dalyvauja bendraujant akis į akį. Šios 
vietos šifruoja žodžius, balso tono pokyčius ir kūno signalus, 
jos didžia dalimi laikomos tuo, kas vadinama „moteriškąja 
intuicija“. Vyrų smegenyse yra tik 4-7 tokios vietos, nes jų 
smegenys daugiau skirtos erdvinėms užduotims, o ne ben- 
dravimui. 

Šis moterų „Nepaprastas supratimas“ turi tikslą - apginti 
savo teritoriją nuo nepažįstamųjų ir bendrauti su savo vai- 
kais. Moteriai reikia gebėjimo prižiūrėti palikuonis ir greitai 
atskirti skausmą, baimę, alkį, įžeidimą, liūdesį ir laimę. Ji 
turi greitai suvokti Žmonių, besiartinančių prie jos lizdo, 
ketinimus - ar jie draugiški, ar agresyvūs? Neturėdama šių 
išlikimui būtinų įgūdžių, ji bus pažeidžiama ir jai grės pavo- 
jus. Dėl tų pačių priežasčių moterys net gali nuspėti gyvūnų 
elgesį. Ji gali pasakyti, šuo patenkintas, liūdnas, piktas ar su- 
trikęs. Daugelis vyrų net neįsivaizduoja, kaip atrodo sutrikęs 
šuo. Medžiotojo tikslas - kliudyti taikinį, o ne su juo kalbėtis, 
jam patarti arba mėginti jį suprasti. 


Vyrui reikia tiksliai pataikyti į taikinį, o ne 
įsitraukti į didelį prasmingą pokalbį su juo. 


Kaip jau aptarėme, moterų smegenys veikia įvairiomis 
kryptimis vienu metu, todėl jos iš karto gali susidoroti su 
daugybe skirtingos informacijos. Tokia smegenų struktūra 
moterims teikia dar daugiau pranašumo, nes jos geba skai- 
tyti kūno signalus ir klausytis, kas joms sakoma, nors jos tuo 
metu pačios kalba. Vyrai su savo vienkryptėmis smegenimis 
gali iš karto susitelkti tik ties vienu dalyku, todėl nepastebi 
daugybės kūno siunčiamų signalų. 

FTB agentus moko analizuoti „mikrofrazes“ - nedidelius, 
trumpus, žaibiškus pasakymus, kuriais meluodami „šaudo“ 
melagiai. Tai daroma naudojant lėtas kameras. Pavyzdžiui, 

Billas Clintonas, prieš atsakydamas į klausimus apie Moniką 
Lewinsky, trumpam susiraukė. Moterų smegenys perskaito 
šiuos signalus, štai kodėl moteris ne tik sunkiau apkvailinti, 
bet jos dažnai yra ir įžvalgesnės derybininkės negu vyrai. 


Kodėl moterys visada atsimena 


Erikas Everhartas, Rytų Karolinos universiteto psichologijos 
profesorius, ir Niujorko valstijos universiteto Bafale kolegos 
nustatė, kad 8-11 metų berniukai ir mergaitės atpažįsta 
veidus ir posakius skirtingomis smegenų dalimis. Berniu- 
kų aktyvesnis dešinysis pusrutulis, o mergaičių — kairysis. 
Buvo išaiškinta, kad šie skirtumai padeda mergaitėms pa- 
stebėti nežymius veido išraiškos pokyčius, todėl jos geriau 
jaučia žmonių nuotaikas. Kad sugebėtum perskaityti tai, ką 
žmogus sako burna arba akimis, reikalingi subtilesni suge- 
bėjimai, neužtenka vien spėti apie jausmus, kuriuos atspindi 
veidas. 

Moterys puikiai atsimena, ką jos melavo ir kam, 0 vyrai 
savo melus dažniausiai užmiršta. Hipokampas - smegenų 
dalis, reguliuojanti atmintį, atgaminimą ir kalbą; pilnas 
estrogenų receptorių, ir mergaičių auga daug greičiau negu 
berniukų, moteris apdovanodamas geresne emocine atmin- 
timi. 


Patarimas vyrams 


Nešvaistykite laiko meluodami moteriai akis į akį. Tai perne- 
lyg sunku. Paskambinkite telefonu arba nusiųskite jai žinutę 
elektroniniu paštu. Moterys ne tik geba geriau demaskuoti 
melagius, bet jos tas melagystes moka panaudoti kaip ginklą 
ir būsimų vaidų metu. 

Jaunimas linkęs daugiau meluoti, apgaudinėti, vogti 


Kuo jaunesnis žmogus, tuo labiau jis apgaudinėja. JAV 
2002 m. apklausa, kurioje dalyvavo maždaug 9000 paauglių 
ir suaugusiųjų visoje šalyje, parodė, kad daugelis 15-30 metų 
amžiaus žmonių akiplėšiškai meluoja, apgaudinėja ir vagia. 

Apklausti 3243 vidurinės mokyklos mokiniai ir 1676 ko- 
ledžo studentų prisipažino, kad per pastaruosius metus iš 
parduotuvės pavogė prekių. 

Apie trečdalis kiekvienos grupės studentų teigė yra me- 
lavę įsidarbindami arba per pokalbį su darbdaviu dėl darbo, 
kurio jie norėjo, o 1676 vidurinės mokyklos moksleivių prisi- 
pažino pamelavę tik vieną kartą. 

6176 vidurinės mokyklos moksleivių ir 3240 koledžo stu- 
dentų prisipažino, kad per metus tik vieną kartą apgaudinėjo 
laikydami egzaminą. 


— Ar galiu patekti į bėdą už tai, ko 
nepadariau? - paklausė mokinys. 
— Ne, - atsakė mokyklos direktorius. 


— Gerai - aš nepadariau namų darbų. 


Apklausa parodė, kad 834 vidurinės mokyklos mokslei- 
vių ir 6170 koledžo studentų prisipažino melavę savo tėvams 
praėjusiais metais. 

Tyrėjai nustatė, jog nesąžiningumas ir šiaip amoralus el- 
gesys mažiau būdingas žmonėms, kuriems per 30 metų, o abi 
lytys meluoja tiek pat. 

Nerimą kelia tai, kad 7376 15-30 metų apklaustųjų teigė 
maną, kad „daugelis žmonių mielai apgaudinės arba meluos, 
Jvigu jiems būtinai reikės gauti tai, ko nori“. 

Remiantis šiuo tyrimu peršasi išvada, kad daugybė 
amerikiečių yra melagiai, apgavikai ir sukčiai, bet panašūs 
tyrimai Vakarų pasaulyje rodo tas pačias tendencijas - ir tose 
šalyse, kurios pagal sąžiningumo ir dorumo gaires vertina- 
mos aukščiau negu likusios. 

Deja, visa tai rodo didesnę moralinę krizę, apėmusią visų 
šalių visuomenę, ir atspindi tikruosius žmogiškųjų vertybių 
pokyčius. Tėvai moko vaikus, kad sąžiningumas - geriausia 
elgsena, tačiau taip pat aiškina ir tai, kad mandagu apsimes- 
ti, jog jiems patiko gimimo dienos dovana. Jie vaikus moko 
meluoti tokiomis frazėmis, kaip: „Nežiūrėk taip į mane!“, 
„Apsimesk esąs patenkintas, kai tave bučiuoja močiutė“, „Ne- 
žiūrėk taip liūdnai. Nutaisyk laimingą veidą“. 

Vaikai gauna mišrų supratimą apie melą, ir tai turi įtakos 
jų elgesiui, jie ima elgtis kaip suaugusieji. Daugiausia teisybės 
pasako vaikai, kurie dėl to dažnai gauna barti. Pavyzdžiui, 
kai gatvėje pro vaiką praeina storulis, vaikas motinos gali 
garsiai paklausti: „Kodėl šis vyras pasidarė toks storas?“ 

Daugelis tėvų nesupranta, kad per griežtos skiriamos 
bausmės - viena iš svarbiausių priežasčių, kodėl daug vaikų 
užauga tokie užkietėję melagiai. Daugelis šio melagingo el- 
gesio pavyzdžių išmokstama vaikystėje, o paskui, suaugus, 
toliau mokomasi iš įtakingų asmenų. 


Kai visi pažįstami jums meluoja 


Kai kurie žmonės mano, kad negalima niekuo pasitikėti ir 
kad pasaulyje pilna melagių. Dažniausiai jiems taip atrodo 
dėl vienos iš dviejų priežasčių: pirmiausia jie patys yra amži- 
ni melagiai, todėl jie ir mano, kad taip elgiasi visi kiti. Antroji 
ir labiausiai tikėtina priežastis - jų elgesys verčia kitus jiems 
meluoti. Kitaip tariant, jie sudaro sunkumų kitiems, kad šie 
pasakytų į akis tiesą, nes kiti mato, kaip agresyviai arba 

jausmingai jie į tą tiesą reaguoja. Kai kiti pastebi, kad išgirdę 
teisybę jūs tampate pikti, pasijuntate įžeisti arba nesitveriate 
iš keršto, jie trūks plyš vengia jums pasakyti tiesą. Jei garsė- 
jate kaip greitai įsižeidžiantis žmogus, niekada nesužinosite, 
ką kiti iš tiesų apie jus galvoja arba ką jums jaučia, nes jie 
iškraipys tiesą nuolaidžiaudami jūsų neigiamai reakcijai. 
Reikalaudami iš vaiko sakyti tiesą ir paskui jį bausdami už 
tai, kad jo teisybė nėra labai maloni, mokote jį meluoti, nes jis 
nori apsiginti. 

Jei jums atrodo, kad visi aplink meluoja, pirmiausia turite 
išanalizuoti savo pačių elgesį ir nuostatas - kitas asmuo yra 
tik pusė lygties. 


Kodėl! draugų ir šeimos narių melas skaudina 
labiausiai 


Kuo artimesni santykiai, tuo labiau skaudina kito apgavystė, 
nes jūs tikriausiai nenorite, kad tas žmogus dingtų iš jūsų 
gyvenimo. Pavyzdžiui, tėvų, sesers arba brolio apgaulė ar 
melas užgaus labai stipriai, nes kuo artimesnis žmogus, tuo 
labiau juo pasitikite ir jam atsiveriate. Brolio, sesers arba vai- 
ko melas įskaudins labiau negu pažįstamo, bet greičiausiai 
jiems atleisite, nes tas asmuo visada bus jūsų brolis, sesuo 
arba vaikas. Artimo draugo melagystės taip pat žeidžia, bet 
jį galima iš savo gyvenimo išbraukti bent laikinai, tiesiog su 
juo nebendrauti. Visai kas kita, jei mes tikimės, ką mums 
pameluos, sakykim, naudotų automobilių pardavėjas, todėl 
visai nesistebime, kai jis taip padaro, ir mes nusprendžiame 
daugiau į jį nebesikreipti. 

Kaip demaskuoti melagį 


Daugelis žmonių meluodami jaučiasi nejaukiai, todėl ne- 
sąmoningai mėgina nuo melo laikytis atokiai. Jungtinėse 
Amerikos Valstijose FTB neseniai atskleidė šią vertingą nuo- 
statą, analizuodami įtariamųjų, pateikiančių klaidingą alibi, 
žodžius. Melagiai pasakodami stengdavosi neužsiminti apie 
save ir vengdavo žodžių „aš“ arba „mano“. Panagrinėkime, 
pavyzdžiui, atvejį, kai kas nors norėjo su jumis susitikti, bet 
taip ir nepasirodė. Jei toks žmogus paskambina jums ir sako: 
„Sugedo automobilis, ir mobiliojo telefono baterija buvo tuš- 
čia“, jums nesąmoningai kils didesnis įtarimas, negu kad jis 
būtų pasiteisinęs taip: „Sugedo mano automobilis, bet aš ne- 
galėjau tau paskambinti, nes mano mobiliojo telefono baterija 
buvo tuščia“. Melagiai taip pat stengiasi neminėti žmogaus, 
apie kurį meluoja, vardo. Jie geriau pasakys: „Aš su šia mo- 
terimi lytiškai nesantykiavau“, užuot tarę: „Aš su Monika 
lytiškai nesantykiavau“. 


Melagiai ir drambliai 


Užkietėjęs melagis kaip ir dramblys niekada neužmiršta. Jis 
mintyse kelis kartus pakartoja savo melagystes, todėl daž- 
niausiai gali meluoti labai sklandžiai ir nepriekaištingai. Pa- 
klausus, ką jis veikė praėjusį savaitgalį, jis tikriausiai atsakys: 
„A... po pusryčių apsilankiau pas brolį, o paskui... a... ne, su 
juo mačiausi po pusryčių, nes pirmiausia turėjau nugabenti 
savo automobilį remontui...“ 


Saugokis nepriekaištingos vaidybos. 


KINŲ PATARLĖ 

Žmonės, prisimindami dienos įvykius, dažniausiai kaita- 
lioja veiklos sritis, mėgina dalykus surikiuoti teisinga tvarka. 
Bet ne melagis. Jo scenarijus puikiai surežisuotas, ir jis retai 
kada suklysta. 


Vienas du, demaskuotas! 


Jei manote, kad žmogus jums meluoja, dėkitės, kad tikite 
kiekvienu jo žodžiu, ir galiausiai jis išsiduos, nes ims perne- 
lyg pasikliauti savo vaidyba. Tada melagio paprašykite melą 
pakartoti dar sykį. Įgudę melagiai praktikuojasi, ką turi 
sakyti, todėl jų atsakymas gali būti identiškas. Paskui pada- 
rykite pauzę, kad įtariamasis pagalvotų, kad išsisuko, tada 
paprašykite pakartoti trečią kartą. Kadangi trečias „bisas“ 
jam netikėtas, o jis jau atsipalaidavo, trečias atsakymas nebus 
toks pat, ir jų pasakojimas jau skambės šiek tiek kitaip. 

Su melu yra susijusi įtampa, todėl melagio balsas tampa 
daug aukštesnis. Jeigu jis per telefono atsakiklį gauna žinutę 
iš Šarlotės ir aiškina, kad ji paskambino ne tuo numeriu arba 
kad jis niekada apie ją negirdėjęs, ir jūs pastebite jį čirškiant 
kaip kanarėlę, savo įtariamųjų sąraše galite dėti varnelę. 


Kaip suprasti to, kas pasakyta, potekstę 


Ar kada nors šnekėjotės su žmogumi, kuris kalbėjo įtikina- 
mai, bet kuo toliau, tuo jo kalba darėsi vis mažiau įtikinanti? 

Panagrinėkime keletą dažniausiai vartojamų žodžių ir 
frazių, rodančių, kad žmogus mėgina nuslėpti tiesą arba 
suklaidinti, stengdamasis jus įtikinti tuo, ko iš tiesų nėra. 
Žodžiai „tikrai“, „nuoširdžiai“ ir „atvirai“ nusako, kad kalbė- 
tojas ne toks atviras, tiesus arba nuoširdus, kaip tvirtina esąs. 
Įžvalgūs žmonės šiuos žodžius nesąmoningai iššifruoja ir 

„instinktyviai jaučia“, kad pašnekovas stengiasi apgauti. Pa- 
vyzdžiui, pasakymas „Atvirai kalbant, tai geriausias mano 
pasiūlymas tau“ verčiamas į „Tai ne geriausias pasiūlymas, 
bet gal tu tuo patikėsi“. „Myliu tave“ įtikina labiau, negu „Aš 
tikrai tave myliu“. „Neabejotinai“ kelia abejonių, o „be abejo“ 
yra pats aiškiausias perspėjimo signalas. 

„Patikėk manimi“ dažnai reiškia: „Jei priversiu tave pati- 
kėti manimi, darysi tai, ko noriu“. Posakio „Patikėk manimi“, 
kai žmogus mėgina įtikinti kitą, laipsnis proporcingas apga- 
vystės mastui. Pašnekovas jaučia, kad juo nepatikėsite arba 
jo žodžiai skamba neįtikinamai, todėl ir pradeda savo kalbą 
žodžiais „Patikėk manimi“. Frazės „Aš nejuokauju“ ir „Argi 
aš tau meluočiau?“ yra kiti variantai. 

Jei ketinate būti nuoširdus, atviras, patikimas arba teisin- 
gas, jums nereikia įtikinėti kitų tuo, kaip elgiatės. 


Kuo skiriasi melas mokesčių inspektoriui 
ir savo žmonai? Jei būsite sučiuptas 
nusikaltimo vietoje, mokesčių 
inspektorius vis tiek jus „išgręš“. 


Kai kurie žmonės yra tiesiog įpratę vartoti tokio tipo 
žodžius. Šiais žodžiais jie nesąmoningai pradeda nuoširdų 
teiginį, todėl jis nuskamba kaip melas. Paklauskite savo 
draugų, giminaičių ir bendradarbių, ar jie tokių žodžių ne- 
pastebėjo jūsų kalboje, o jeigu taip (tikėtina), pradėsite su- 
prasti, kodėl kai kurie Žmonės, regis, niekada negali su jumis 
užmegzti patikimų santykių. 

Frazės „Gerai“ ir „Tiesa!“ verčia klausytoją sutikti su 
pašnekovo požiūriu. „Tu sutinki su tuo, tiesa?“ Klausytojui 
lieka atsakyti „Tiesa“, net jeigu jis ir nesutinka su pašnekovo 

nuomone. „Tiesa“ taip pat rodo abejonę dėl klausytojo gebė- 
jimo išgirsti ir suprasti, apie ką kalbama. 


„Tik“ 


Žodis „tik“ vartojamas prislopinti žodžių svarbai, kai norima 
sušvelninti žmogaus kaltę arba apkaltinti už nemalonius pa- 
darinius. Frazę „sugaišinsiu tik penkias minutes“ vartoja lai- 
ko gaišintojai arba tie, kurie nori iš jūsų atimti visą valandą, 
o pasakymas „sugaišinsiu penkias minutes“ yra specialus ir 
labiau įtikinamas. Frazė „dešimt minučių“ dažniausiai reiš- 
kia neapibrėžtą laiką tarp dvidešimties minučių ir valandos. 
„Tik 995 svaro“ ir „tik 40 svarų įmoka“ vartojami įtikinti, jog, 
nustatyta kaina yra nedidelė. „Aš tik žmogus“ yra paplitęs 
posakis tarp tų, kurie nenori prisiimti atsakomybės už savo 
klaidas; „aš tik norėjau pasakyti, kad myliu tave“ slepia ne- 
drąsų mylimojo norą pasakyti „Aš myliu tave“, ir nė viena 
moteris netiki vyru, teigiančiu, kad „Ji tik mano draugė“. 
Girdėdami ką nors vartojant žodelį „tik“, turite pasvarsty- 
ti, kodėl tas žmogus stengiasi prislopinti ištartų žodžių svar- 
bą. Galjis taip elgiasi dėl to, kad jam trūksta pasitikėjimo tuo, 
ką iš tiesų jaučia? Ar jis nesąmoningai bando apgauti? O gal 
mėgina išvengti įsipareigojimų? Atsakymas gali paaiškėti tik 
išsamiai, atsižvelgiant į kontekstą išanalizavus žodelį „tik“. 


Kai sakoma „Aš pasistengsiu“ 


Žodį „pasistengsiu“ dažnai vartoja nepataisomi nemokšos ir 
nevykėliai, norėdami iš anksto pranešti, kad tikriausiai su 
užduotimi nesusidoros, arba duodami suprasti, kad jiems 
nepavyks. Kai žmogaus prašoma būti ištikimam, o jis atsako: 
„Aš pasistengsiu“ arba „Padarysiu kuo geriausiai“, reiškia ne- 
sėkmę. Šie pažadai iš tiesų reiškia: „Abejoju, ar sugebėsiu“. 


297 


http:/Avww.avatara.lt 


Kodėl vyrai meluoja, o moterys verkia 


Kai galiausiai žmogui nepasiseka, jis teisinasi: „Ką gi, aš 
stengiausi“, patvirtindamas, kad jis nelabai nori arba nepa- 
sitiki savo gebėjimais likti ištikimas. Girdėdami šias frazes, 
paprašykite žmogaus išreikšti savo nuostatą žodžiais „būsiu 
ištikimas“ arba „nebūsiu ištikimas“. Geriau žmogus nedarys 
to, ko norite, negu „pasistengs“ ir apvils. Žodis „pasisteng- 
siu“ ramina tiek pat kiek ir „neabejotinai, galbūt“. 

Frazė „nepaisant pagarbos“ reiškia, kad pašnekovas be- 
veik arba visai negerbia klausytojo ir net žiūri į jį su panieka. 
„Aš vertinu jūsų pastabas, bet, nors ir jus gerbdamas, su 
jomis nesutinku“. Tai ištęstas posakio: „Kokia nesąmonė“ 
variantas, kuriuo norima smogti klausytojui ir sušvelninti 
jo kritimą. 

Pateikiame sąrašą populiariausių posakių, vartojamų mė- 
ginant įtikinti, kad pašnekovas sako tiesą, kai iš tikrųjų jis 
stengiasi priversti, kad patikėtumėte jo žodžiais. Nepamirš- 
kite, kad visos frazės nėra nesąžiningumo ir nenuoširdumo 
įrodymas, nes reikia atsižvelgti į kontekstą. 


„Tikėk manimi“. 

„Neturiu priežasčių meluoti“. 

„Tiesą sakant“. 

„Aš tau sakau tiesą“. 

„Kodėl turėčiau meluoti?“ 

„Būsiu su tavim atviras/nuoširdus/tiesus“. 
„Ar galėčiau taip pasielgti?“ 


Kita įprasta gudrybė, stengiantis būti nepagautam meluo- 
jant, - tai tokių frazių vartojimas, kai melagis atsiduria tarp 
žmonių, kuriems negalima priekaištauti, nes jie atsako, rem- 
damiesi didesniu autoritetu. Štai keli pavyzdžiai: 


„Garbės žodis“. 
„Prisiekiu savo motinos kapu“. 

„Dievas yra liudininkas“. 
„Prisiekiu Dievu“. 
„Tegu mane mirtimi baudžia Dievas“. 


Mes nekalbame apie tikrai tikinčius žmones arba tuos, 
kurie turi religinių įsitikinimų. Tokie žmonės vargiai naudo- 
jasi savo tikėjimu įtikinėdami jus, kad yra nuoširdūs, nes jie 
gyvena pagal savo įsitikinimus. Niekada neišgirsite popiežių 
sakant: „Prisiekiu savo tėvo kapu, ir tegu mane mirtimi bau- 
džia Dievas, jeigu meluoju“. 

Kiti, norėdami jums įrodyti esą nuoširdūs, gali pasinau- 
doti organizacija, kuriai priklauso, gautu apdovanojimu arba 
savo šeimos auklėjimu. Juos atpažinsite iš tokių frazių: 


„Mano tėvai mane mokė geriau negu tai“. 
„Esu ištikimas darbuotojas“. 

„Esu narys (grupės/klubo)“. 

„Aš ne tokio tipo žmogus“. 

„Aš niekada nenusileisiu iki tokio lygio“. 
„Aš gavau (apdovanojimą)“. 


Esmė ta, kad doriems žmonėms nereikia nuolatos įrodi- 
nėti, jog jie yra tokie, jie ištikimi savo vertybėms, ir visi tą 
mato. Aukščiau pateikti atsakymai vartojami, kai vengiama į 
klausimą atsakyti tiesiai. 


Melagių gaudymas kompiuteriu 


Išsivysčius kompiuterių mokslui, atsirado trys įdomūs mela- 
įių demaskavimo būdai. Poligrafas — pats žinomiausias melo 
detektorius, matuojantis žmogaus kvėpavimą, kraujo spau- 
dimą ir pulsą. Melagis sučiumpamas pagal fiziologinius po- 
kyčius, kurie vyksta žmogui apgaudinėjant. Padažnėja arba 

susilpnėja širdies plakimas, padidėja arba sumažėja kraujo 
spaudimas, pasikeičia kvėpavimas, žmogus ima prakaituoti. 
Jei žmogus sako tiesą, tokių reiškinių nepastebima. Tačiau 
ar šis prietaisas tikslus, vis dar kyla abejonių, dėl to karštai 
ginčijamasi. Pasak Amerikos poligrafų asociacijos, per pasta- 
ruosius 25 metus atlikta daugiau negu 250 melo detektoriaus 
tikslumo tyrimų. Naujausiais tyrimais nustatyta, kad naujo 
kompiuterizuoto poligrafo sistemos tikslumas artimas 10074. 
Šie mechanizmai dabar rodomi per amerikiečių televizijos 
pokalbių šou, kuriuose laidos svečiai mėgina įrodyti savo 
partnerių kaltę, nekaltumą arba ištikimybę. 

Tačiau poligrafas kaip įrodymas teisme dar nepriimti- 
nas, nebent tam vadovautų teisėjas. Įgudę melagiai mažiau 
nerimauja negu naujokai ir gali išlaikyti poligrafo testus, o 
sakantys tiesą išsigąsta, taip parodydami nerimą, ir apkalti- 
nami melavimu. Poligrafo duomenys gali būti nepatikimi ir 
dėl psichologinių žmonių skirtumų. 


Ką sako balso stygos 


Tiesos ir įtampos lygiui nustatyti naudojamasi balso įtempi- 
mo analize, nes abu šie dalykai yra aiškūs apgavystės po- 
žymiai, kurie nustatomi elektroniniu būdu. Šie matavimai 
fiksuoja fiziologinius reiškinius, kaip antai kovos arba pa- 
bėgimo reakciją. Teigiama, jog ši technologija efektyvi ana- 
lizuojant pokalbius telefonu arba įrašus, jos gamintojai sako, 
kad tokiu būdu sučiumpami aštuoni melagiai iš dešimties. 
Nešiojamasis įrenginys kainuoja 50 JAV dolerių, šia techno- 
logija matematiškai apskaičiuojamas žmogaus balso įtampos 
lygis, nes jis kinta žmogui meluojant, tuomet į balso stygas 
patenka mažiau kraujo. Vienas iš šių įrenginių buvo panau- 
dotas „Time“ žurnalistų per prezidentų debatus Alo Gore'o 
ir George'o W. Busho balso analizei. Jis užregistravo 57 Busho 
ir 23 Gore'o melagystes, pasakytas per debatus. 

Melagio smegenų fotografavimas 


Pensilvanijos universiteto medicinos mokyklos psichiatrijos 
profesoriai Rubenas Guras ir Danielis Langlebenas atliko 
tyrimą naudodami MRI (magnetinio rezonanso vaizdo at- 
kūrimo metodika) ir nustatė, jog smegenys apgaudinėjant 
ir sakant tiesą veikia skirtingai. 18 savanorių jie išdalijo po 
kortą, pavyzdžiui, čirvų tūzą, ir po 20 dolerių. Kiekvieno 
smegenų veiklai ištirti buvo atliktas MRI. Nuskenavus sme- 
genis, kompiuteris parodė savanorius, turinčius skirtingas 
kortas. Kai kompiuteris parodydavo teisingą kortą -— šiuo 
atveju čirvų tūzą, buvo nurodoma, kad savanoriai meluoja 
turį ne tą kortą. 

Dalyviams buvo pasakyta, kad jiems bus sumokėta dau- 
giau, jeigu jie apkvailins kompiuterį, kuris jais patikės. Bet 
kompiuteris iš anksto sužinodavo, kokias kortas jie turi ir 
kada jie meluos. 

Meluojant dalyvių smegenų tyrimai parodė padidėjusį 
aktyvumą priekinėje smegenų žievės dalyje, kuri yra keliais 
coliais toliau nuo kaktos vidurio, kairiojoje priešmotorinėje 
smegenų žievės dalyje, kuri yra kaukolės viduje šalia kairio- 
sios ausies. 

Guras ir Langlebenas mano, kad šis atradimas gali būti po- 
ligrafo bandymų pabaigos ženklas, nes MRI gali atskirti skir- 
tingus minčių tipus. Pavyzdžiui, smegenų signalai meluojant 
poligrafe gali atrodyti taip pat kaip ir galvojant apie artėjan- 
čias atostogas, bet dvi mintys visiškai kitokios. MRI nuske- 
nuoti vaizdai erdviniai, taigi ši problema eliminuojama. 

Dr. Jia-Hong Gao, pavaduojantis San Antonijaus vaizdų 
tyrimų centro profesorius, atliko panašius eksperimentus, jo 
rezultatai parodė, kad kairysis ir dešinysis galvos smegenų 
pusrutuliai suaktyvėja, kai žmogus apsimeta praradęs at- 
mintį. Vaizdų duomenys atskleidė keturias pagrindines sme- 
genų aktyvavimo sritis - priekinę ir frontalinę, viršugalvio, 

smilkinio ir subkortikalinę. Viršugalvio sritis yra smegenų 
skaičiavimo centras. 


Balso intonacijų klausymasis 


Melagį galima atpažinti pagal tris balso elementus: aukštį, 
intensyvumą ir garsą. Kai žmogų slegia įtampa, įsitempia 
balso stygos, todėl balsas tampa spigus, jis gali suintensyvėti 
ir paaukštėti. Tyrimai parodė, kad apie 70/ žmonių meluo- 
jant balso tonas paaukštėja. Ir atvirkščiai, jei melagis įdėmiai 
galvoja apie tai, kaip įtikinamai pameluoti, jis pradeda kal- 
bėti lėčiau ir tyliau. Kai žmogus netikėtai demaskuojamas 
slepiąs tiesą, jis pradeda mykti, užsikirsti, daryti pauzes, 
nes jam trūksta laiko surepetuoti savo melagystę. Tai labiau 
pastebima kalbant vyrams, o ne moterims, nes vyrų kalbą 
valdo tik kelios smegenų vietos. Vyras, neaiškiai tariantis, 
nukandantis žodžius, tikriausiai meluoja, nes jį vienu metu 
užgriūva daugybė dalykų, su kuriais jo smegenys iš karto 
neįstengia susidoroti. 


Kai žmogus į jūsų tiesų klausimą atsako 
mielotai, sukluskite. 


Turėkite galvoje, kad signalai, kuriuos čia aptariame, 
rodo, jog Žmogus išgyvena tam tikrą įtampą, ir nėra jokių 
garantijų, kad jį$ meluoja. Vos vienas kitas žmogus meluo- 
damas nesijaučia nejaukiai ir neskleidžia su stresu susijusių 
signalų, o kiti, kaip antai, politikos arba religijos fanatikai, 
tikrai gali tikėti savo pačių melu, štai kodėl jie nerodo jokių 
apgavystės ženklų. Bet daugiausia melagių tokius signalus 
siunčia beveik visą laiką. 

Kūno kalbos skaitymas 


Mūsų knygoje „Kūno kalba“ aiškinome, kad kūno signalai 
sudaro per 6076 visų Žmonių siunčiamų signalų, ją rekomen- 
duojame perskaityti, nes čia kūno kalbos smulkiau nenagri- 
nėsime. Tačiau aptarsime keletą signalų, kuriuos galite pa- 
stebėti žmogui meluojant. Pastebėjome ir užfiksavome, jog ir 
vyrai, ir moterys pradeda smarkiau mostaguoti, gestikuliuoti 
rankomis, jomis dažniau liesti veidą, kai abejoja, ko nors ne- 
žino, perdeda arba meluoja. Vyrų gestikuliavimą pastebėti 
lengviau, nes jis dažnesnis už moterų, be to, vyrai tokių 
gestų naudoja daugiau. Tai trina akis bei nosį, tai tampo ausį 
arba apykaklę. Pavyzdžiui, užfiksuota, jog Billas Clintonas, 
atsakydamas į klausimus apie Monicą Lewinsky, priešais 
didžiąją žiuri 26 kartus palietė nosį ir veidą. 


Žiūrėkite į visumą 


Niekada nesiaiškinkite vieno gesto reikšmės atskirdami jį 
nuo kitų gestų arba aplinkybių. Jeigu žmogus trina akis, gal 
jam tikrai jas niežti, skauda arba jos pavargusios. Nustatėme, 
kad meluojama ženklus rodant grupėmis, todėl reikia atpa- 
žinti mažiausiai tris signalus, o tik tada juos laikyti melo 
požymiais. Jei žmogus paliečia savo burną arba nosį, trina 
akis, tampo ausį, kasosi sprandą, kiša pirštus į burną arba 
zulina nosį, dar nereiškia, kad jis meluoja, bet turite žinoti, 
jog kažko jis jums nesako. Nebūtinai meluoja, tačiau tikriau- 
siai ką nors slepia. Jeigu jis nuolatos liečia veidą sakydamas: 
„Patikėk manimi, kalbu nuoširdžiai, tikrai“, tikėtina, kad 
jums meluoja. 

Šypsena 


Vyrai ir moterys tiek pat šypsosi ir meluodami, ir sakyda- 
mi tiesą. Tačiau nuoširdi šypsena atsiranda greitai ir yra 
simetriška - kairioji veido pusė atspindi dešiniąją. Netikra 
šypsena pasirodo iš lėto ir nėra simetriška. Kai žmonės nori 
parodyti jausmus, kurių nejaučia, jų veido išraiška nesimet- 
riška. Kitaip tariant, jie šypsosi kreivai. 


"sv 


Tai matyti iš akių 


Tradiciškai jūs išmokę manyti, kad melagis niekada nežiūri į 
akis. Taip auklėjami Vakarų ir Europos kultūrose auginami 
vaikai, kai jų mamos sako: „Žinau, kad meluoji, nes nežiūri 
man į akis“. Daugelyje Azijos, Pietų Amerikos šalių ir Japo- 
nijoje ilgas žiūrėjimas į akis laikomas nemandagumu arba 
agresyvumu, todėl ši taisyklė netaikoma. Beje, įgudę mela- 
giai gali ir meluodami žvelgti į akis, todėl sumažėjęs akių 
kontaktas yra tik papildomas įkaltis apgavystei atskleisti. 
Padažnėjęs mirkčiojimas — svarbus perspėjimo signalas, nes 
dėl padidėjusio įtempimo akies obuoliai stengiantis išlaikyti 
akių kontaktą. Kai uždavus klausimą žmogus nusuka akis, 
tai irgi padeda pagauti melagį, nes tai rodo, kuri smegenų 
dalis naudojama, tai signalas, kurio beveik neįmanona su- 
falsifikuoti. Kai daugelis dešiniarankių prisimena tikrai nu- 
tikusį įvykį, įsijungia kairysis pusrutulis, ir jie žiūri į dešinę. 
Kai istorija išgalvota, dirba dešinysis pusrutulis, ir žvilgsnis 
krypsta kairėn. Paprastai tariant, dešiniarankiai melagiai 
žiūri į kairę, o kairiarankiai - į dešinę. Šis pastebėjimas ne 
visiems suprantamas, bet tai aiškus apgavystės signalas. 

Pinokio efektas 


Specialios vaizdo kameros, nustatančios kraujo tekėjimą 
kūne, rodo, kad žmogui meluojant padidėja jo nosis. Pa- 
didėjęs kraujo spaudimas išpučia nosį ir priverčia dilgčioti 
nosies nervų galiukus, todėl ranka greitai siekia patrinti 
nosį, kad liautųsi jos „niežėjimas“. Panašus reiškinys pa- 
stebimas ir žmogui nusiminus arba pykstant. Čikagos kvapo 
ir skonio traktavimo ir tyrimų fondo mokslininkai nustatė, 
kad meluojant išsiskiria cheminės medžiagos, vadinamos 
katecholaminais, nuo kurių išburksta vidinis nosies audinys. 
Paburkimas matomas plika akimi, bet įdomu ir tai, kad ir 
vyro penis pabrinksta meluojant. Taigi, jeigu nesate tikros, 
ar vyras meluoja ar ne, numaukite jam kelnes. 

Pateikiame trumpą kitų įkalčių, rodančių, kad vyras sako 
neteisybę, sąrašą: 


1. Veido raumenų trukčiojimas. Smegenys stengiasi, 
kad neišsiduotų veidas. 

2. Nežiūri į akis. Jo akys nusuktos į šalį. Jei kambaryje 
yra durys, jis į jas ir žiūrės. 

3. Sukryžiuotos rankos ir kojos. Tai gynybinis 
instinktas. 

4. Šypsena pro sučiauptas lūpas. Taip per prievartą 
šypsosi abi lytys, apsimesdamos esančios 
nuoširdžios. 

5.  Siauri akies vyzdžiai. 

6. Greita šneka. Melagis nekantrauja užbaigti nemalonų 
reikalą. 

7. Galva purtoma „Ne“, atsakant į klausimą „Taip“, 
arba atvirkščiai. 

8. Jis slepia rankas. Vyrui lengviau meluoti 
susigrūdus rankas į kišenes. 

9. Neteisingai tariami žodžiai arba vapama. Melagis 
mano, kad jis nemeluoja, kai iš tikrųjų sako netiesą. 


305 


http:/Avww.avatara.lt 


Kodėl vyrai meluoja, o moterys verkia 


10. Perdėtas draugiškumas ir juokas. Jis nori jums 


patikti, kad juo patikėtumėte. 


Kaip nepakliūti į melagio pinkles 

Atsisėskite ant aukštesnės kėdės. Tai subtilus 
gąsdinimo, bauginimo būdas. 

Nesukryžiavę kojų ir rankų, atsiloškite. 
„Atsiverkite“ tiesai. 

Niekada neišsiduokite ką žinote - neparodykite, 
kad žinote, jog tai, kas sakoma, yra melas. 
Pasikėsinkite į melagio asmeninę erdvę. Jums 
prisiartinus, jis pasijus nejaukiai. 

Pamėgdžiokite jo laikyseną ir judesius. Taip 
užsimezga ryšys, ir jam bus sunkiau meluoti. 
Kalbėkite jo stiliumi, įsiklausydami į tai, ką jis 
galvoja. Jei žmogus sako, tarkim, taip: „Aš tave 
girdžiu!“ arba „Tai skamba puikiai“, suprasite, 

kad jis galvoja klausa arba ausimis. Jeigu sako: 
„Turėčiau tai suprasti“ arba „Suprantu, ką turi 
omeny“, bus aišku, kad jo orientacija vizuali. Kai jis 
taria: „Tai mane pritrenkė“ arba „Tiesiog sustingau 
vietoje“, žinokite, jog jis galvoja jausmais. Su juo 
kalbėkite tokiu pačiu būdu. Puikus išbandymas 
žmogui - paprašykite atmintinai pasakyti abėcėlę. 
Vieni žmonės spoksos, tarsi žvelgdami į abėcėlę 
mokyklos lentoje (vizualinis mąstymas), kiti abėcėlę 
padainuos (girdimasis mąstymas), o treti raides 
išbarbens (jausminis mąstymas). Jeigu atitiksite jų 
mąstymo būdą, ryšys užsimegs netrukus. 
Pasiūlykite „progą išsisukti“. Elkitės taip, kad 
melagiui būtų nesunku pasakyti tiesą. Apsimeskite, 
kad neteisingai jį išgirdote, arba pasakykite, kad 

nesupratote, ką jis pasakė. Visada palikite išeitį, kad 
jis galėtų atsižadėti savo žodžių ir pasakyti tiesą. 

8.  Elkitės ramiai. Niekada nerodykite nuostabos arba 
pasipiktinimo. Visus jo žodžius priimkite vienodai 
reikšmingai. Sureagavę neigiamai, tučtuojau 
prarasite galimybę išgirsti tiesą. 

9. Nekaltinkite. Agresyvūs klausimai: „Kodėl man 
nepaskambinai?“ arba „Ar susitikinėji dar su kuo 
nors?“, tik sustiprins melagio pozicijas. Klauskite 
atsargiai: „Kur tu, minėjai, vėl buvai?“ ir „Kurią 
valandą, sakei, ėjai į restoraną?“ 

10. Suteikite jam paskutinę progą. Ignoruokite melagį 
tardami: „Ką galima padaryti, kad taip daugiau 
neatsitiktų?“ Jeigu jis mano, jog jam atleidote, 
tikriausiai prisipažins melavęs, o blogiausiu 
atveju —- nieko daugiau nesugalvos, kaip tik vėl 
meluoti. 


Galiausiai mes paprašėme skaitytojų moterų atsiųsti fra- 
zių, kurias jos girdi iš vyrų, kai jie slepia, ką iš tiesų galvoja. 

Vyrų kalbos pavyzdžių žodynėlis 


Ką jis sako, yra melas 


1. „Negaliu jo rasti“. 


2. „Tai vaikino reikalas“. 


3. „Ar galiu prisidėti prie 
vakarienės ruošimo?“ 


4. „Pastaruoju metu daugiau 
mankštinuosi“. 


5. „Mes pavėluosime“. 


6. „Atsipūsk, brangioji, tu 
per daug dirbi“. 

7. „Tai įdomu, mieloji“. 

8. „Juk nebūtina materialiais 
dalykais įrodyti savo meilę“. 


9. „Tai iš tiesų geras filmas“. 


10. „Juk žinai, kokia prasta 
mano atmintis“. 

Ką jis turi galvoje, yra 
teisybė 

„Nematau jo, nes jis 
nesipainioja man po ranka, 
taigi tikriausiai jo nėra“. 
„Čia nėra jokios logikos. 
Tai taip pat paaiškina "mano 
nedovanotiną elgesį“. 


„Kodėl ji dar ne ant stalo?“ 


„Baigėsi nuotolinio valdymo 
pultelio baterijos“. 

„Turiu pagrįstą priežastį lėkti 
kaip beprotis“. 

„Per siurblio ūžesį negirdžiu 
televizoriaus“. 

„Ar tu vis dar kalbi?“ 

„Aš vėl pamiršau mūsų 
vedybinę sukaktį“. 

„Jame daug ginklų, peilių, 
greitų automobilių ir nuogų 
moterų“. 

„Prisimenu „Gilligano salos“ 
dainos žodžius, pirmąkart 
pabučiuotos mergaitės adresą 
ir visų automobilių, kuriuos 
turėjau, registracijos numerius, 
bet užmiršau tavo gimtadienį“. 

11. „Galvojau tik apie tave ir 
parnešiau šias rožes“. 


12. „Kviesk greitąją! Regis, 
aš mirštu“. 
13. „Girdėjau, ką pasakei“. 


14. „Su šiuo drabužiu 
atrodai nuostabiai“. 


15. „Pasiilgau tavęs“. 


16. „Aš nepasiklydau, 
puikiai žinau, kur esame“. 
17. „Graži suknelė“. 

18. „Myliu tave“. 


19. „Gal galiu dabar su 
tavimi pasimylėti?“ 


20. „Ar tekėsi už manęs?“ 


21. „Tu atrodai įsitempusi, 
leisk tave pamasažuosiu“. 


Ar šie drabužiai mane storina? 


„Jas ant kampo pardavinėjanti 
mergaitė buvo tikras kūdikis 
su nuostabiomis formomis; 
norėjau į ją pasižiūrėti iš 
arčiau“. 


„Įsipjoviau į pirštą“. 


„Neišgirdau nuostabiausios 
tavo ką tik pasakytos minties, 
bet dabar gali liautis kalbėjusi". 
„Prašau, daugiau 
nebepersirenginėk, aš mirštu 
badu“. 

„Nerandu savo kojinių, vaikai 
alkani, baigėsi tualetinis 
popierius“. 

„Niekas nebeišvys mūsų 
gyvų“. 

„Dailios krūtys“. 


„Pasimylėkime dabar“. 


„Galiausiai aš norėčiau su 
tavimi pašokti? / Gal galiu kada 
paskambinti? / Ar nenorėtum 
nueiti į kiną ar su manimi 
pavakarieniauti?“ 

„Nenoriu, kad mylėtumeisi su 
kitais, norėčiau, kad pakeistum 
man motiną“. 

„Per artimiausias dešimt 
minučių noriu su tavimi 
pasimylėti?“ 

22. „Pasikalbėkim“. „Stengiuosi tau sudaryti rimto, 
nuoširdaus vyro įspūdį, taigi 
gal paskui norėtum su manimi 


pasimylėti“. 
23. „Aš padėsiu tvarkyti „Kartą numečiau nešvarų 
namus“. rankšluostį šalia skalbinių 
krepšio“. 
24. „Ji yra viena iš tų „Ji atsisakė mylėtis su manimi“. 
karingų feminisčių 
lesbiečių“ 


Vyrai niekada nesupras moterų, 0 moterys 
niekada nesupras vyrų. Ir tai vienintelis 
slenkstis, kurio vyrai ir moterys niekada 


neperženos. 

Kai medžiotojas pakabina savo lanką - išėjimas į pensiją 


| šalyse žmonių, artėjančių prie pensinio am- 
žiaus, skaičius didėja stulbinamu greičiu. Dėl medicinos 
mokslo pasiekimų ne tik vis daugiau žmonių sulaukia pen- 
sijos, bet ilgėja ir išėjusių į pensiją amžius. Per pastaruosius 
60 metų žmonių, kurie išėję į pensiją išgyveno mažiausiai 
dešimt metų, buvo dvigubai daugiau. 

Iki 1940 m. labai nedaug gyventojų sulaukdavo 65 metų. 
Tie, kuriems nepavyko pasiekti finansinės nepriklausomybės, 
gyveno vargingai ir dirbo iki mirties arba juos išlaikė vaikai. 

Nuo 1940 m. iki 2002 m. vidutinė žmonių gyvenimo 
trukmė visame pasaulyje pailgėjo 50“6 - nuo 46 iki 72 metų. 
Iki 2020 m. daugiau negu 1 milijardas žmonių bus 60 metų 
amžiaus. 


„Kūdikių bumo“ problema 
1945 m. pasibaigus Antrajam pasauliniam karui, staiga pa- 
didėjo gimstamumas, gimė naujoji karta, vadinama „kūdikių 
bumu“. Tai žmonės, gimę 1946-1964 m., o dabar priartėjusių 
prie pensijos jau yra 76 milijonai. 
Kiekviename vyresniame žmoguje glūdi 
jaunesnis žmogus, besistebintis, kas čia, po 


galais, dedasi. 

Išsivysčiusios šalys priverstos skirti milžinišką ir vis di- 
dėjantį biudžetą senstantiems gyventojams išlaikyti ir jais 
rūpintis. 

Daugelyje šalių į nacionalinę pensijų sistemą įtrauktos 
priverstinės įmokos, bet keblumų sudaro dirbančių žmonių, 
mokančių šias įmokas į pensijų fondus, skaičius, lyginant 
su pensininkų skaičiumi. Pavyzdžiui, JAV nuo 1952 m. šis 
santykis sumažėjo nuo 9:1 iki 4:1. Iki 2010 m. Japonijoje 
vienam pensininkui teks apie du dirbančius žmones, ir tai 
reikia sieti su tuo, kad japonai pasaulyje gyvena ilgiausiai. 
Tikimasi, kad japonės, gimusios 1993 m., gyvens 82,51 metų, 
o vyrai - 76,25 metų. 

Visame pasaulyje vyriausybės nuolatos sprendžia šią 
problemą. Finansinės institucijos palaiko šiuos asmeninius 
pensijų fondus. Knygynų lentynos prikimštos knygų apie 
finansinę nepriklausomybę ir pensijų planavimą. Konsulta- 
cijos pensijų klausimais tapo dideliu verslu. Į dvi problemas 
kreipiama per mažai dėmesio; pirmiausia, kaip išėjimas į 
pensiją psichologiškai veikia vyrus, ir antra, kaip su savo 
partneriais sutaria moterys ir kaip išėjimas į pensiją veikia jų 
tarpusavio santykiams. 


Grehemo istorija 


Grehemas manė, kad išeiti į pensiją bus panašu kaip ir ilgos 
atostogos. Dienas jis leido apimtas idiliškos palaimos: lepin- 
damasis saulėje, plaukiodamas, išeidamas kur nors pavalgy- 
ti, vėlai keldamasis ir daug ilsėdamasis. Taip jis gyveno pir- 
muosius kelis mėnesius. Bet paskui jį visu smarkumu apniko 
prasta, melancholiška pensininko nuotaika. 

Juodu su žmona Rūta netoli paplūdimio nusipirko gražų, 
erdvų namą su sodu ir baseinu ir į jį persikraustė praėjus dvi- 
em savaitėms po išėjimo į pensiją. Jie laukė, kada galės pasi- 

linksminti taip, kaip visada mėgdavo per atostogas, bet Grehe- 
mas dar nejautė skirtumo tarp atostogų, išplėštų iš intensyvaus 
darbo tvarkaraščio, džiaugsmo ir likusio savo gyvenimo. 

Kaip ir daugelio pensinio amžiaus vyrų, darbas Grehe- 
mui buvo jo gyvenimo centras. Daugiau negu 40 metų jis 
kasdien keldavosi žinodamas, ką turi nuveikti. Dabar pir- 
mąkart per savo gyvenimą jis neturėjo ką veikti ir sunerimo, 
kaip prastumti laisvalaikį. Versle jis buvo žinomas ir gerbia- 
mas. Ten jis užėmė svarbias pareigas, dalyvavo susitikimuo- 
se, mokė naujus žmones ir sprendė visų problemas. Tačiau 
paplūdimyje jo niekas nepažinojo ir nesiteiravo jo nuomonės. 
Jo padėtis pasikeitė. Jis pasiilgo bendravimo su žmonėmis ir 
kasdienio protinio stimuliavimo, ką patirdavo darbe. Jo die- 
nos, kai reikėdavo spręsti problemas, baigėsi. 

Staiga Grehemą pribloškė mintis, jog jis iššoko iš ekspre- 
so ir pataikė į mulo traukiamą traukinį paplūdimyje. Užuot 
mikliai sprendęs du ar tris dalykus iš karto, kad sutaupytų 
laiko, jis vilkino darbus norėdamas užpildyti laiką. Jis tikė- 
josi, kad į jį skubios pagalbos kreipsis buvę verslo partneriai, 
bet tokio skambučio taip ir nesulaukė. Iš pradžių dar palaikė 
ryšį su savo bendradarbiais, bet jų skambučiai vis retėjo ir re- 
tėjo. Dar neseniai buvęs įtakingas, žymus ponas, dabar tapo 
nematomu žmogumi. 

Grehemas, labai išgyvendamas savo staigų asmenybės 
praradimą, netrukus ėmė reikalauti vis didesnio Rūtos dė- 
mesio, vis painiojosi jai po kojomis, trukdydavo susitvarkyti. 
Žmoną nuolatos kamuodavo vieninteliu klausimu: „Ką val- 
gysime priešpiečių?“ Prieš Grehemui išeinant į pensiją, Rūta 
galėjo veikti ką tik norėjo. Dabar ji turėjo užpildyti visas vyro 
minutes. Tarp jų atsirado įtampa. 

Tačiau ilgainiui viskas galiausiai nurimo, Grehemas ir 
Rūta apsiprato, atrado naujų draugų. Iš tiesų jie turėjo at- 
laikyti priešpiečių ir vakarienių maratoną, todėl netrukus 
Grehemas tapo kandidatu į storulius. Jam pabodo saulės 

vonios, aptingo dažnai plaukioti, retai darbuodavosi sode. 
Deja, anksčiau jis tam niekada neturėjo laiko. Dabar kiekvie- 
ną dieną galvodavo apie darbą, o naktį dažnai jį sapnuodavo. 
Jam kilo įtarimų, kad dėl to šlubuoja sveikata, bet niekam to 
nesakė, net savo gydytojui. 

Staiga, praėjus 18 išsvajotos pensijos mėnesių, Grehemą 
ištiko stiprus širdies smūgis. 

Labai garsus verslininkas dalyvavo kokteilių 

vakare, pirmajame jam išėjus į pensiją. 
Jis apsižvalgė po kambarį, pastebėjo labai 


patrauklią moterį ir nudrožė tiesiai prie jos. 


— Labas, - tarė jis tiesdamas ranką. — Aišku, 


žinote, kas aš toks. 
Ji abejingai į jį pažvelgė. 
— Ne, - atsakė. — Bet kai nueisite pas vakaro 


šeimininką, jis jums primins, kas jūs. 


Lytis ir pensija 
Tai, kaip vyrai ir moterys galynėjasi su artėjančia senatve 
ir pensiniu amžiumi, pabrėžia jų smegenų struktūros skir- 


tumus. 

Kadangi moterys sudaro 40-50“o visų dirbančiųjų, norė- 
tųsi manyti, kad psichologinės moterų ir vyrų problemos, 
susijusios su išėjimu į pensiją, yra tos pačios. Bet dėl kitokios 
smegenų sandaros bei skirtingų vyrų ir moterų prioritetų, 
šis patyrimas gerokai skiriasi. Daugeliui vyrų pensija - tikra 
nelaimė, galinti net priartinti prie mirties. Tą patį galima pa- 
sakyti ir apie vyrus, laimėjusius loterijoje arba paveldėjusius 
stambias pinigų sumas, ir kuo jis jaunesnis, kai tai jam nu- 
tinka, tuo sunkesni jų išgyvenimai. 


Daugelis vyrų, paveldėjusių stambias sumas 
arba laimėjusių daug pinigų, bankrutuoja, 
sušlubuoja jų sveikata, ir jie anksčiau miršta. 


Apie problemas, kurias patiria išėję į pensiją vyrai, pri- 
rašyta gausybė knygų ir studijų, bet atlikta mažai tyrimų 
apie nedirbančias pensinio amžiaus moteris, nes pagrindinė 
jų problema - bendravimas su ką tik „iškeptu“ vyru pensi- 
ninku. 


Kai medžiotojas liaujasi medžiojęs 


Mažiausiai šimtus tūkstančių metų vyrai keldavosi kiekvie- 
ną rytą ir traukdavo ieškoti šeimai maisto. Vyro vaidmuo, 
prisidedant prie žmonijos išlikimo, buvo aiškus ir papra- 
stas - užtikti valgomą taikinį ir jį nudobti. Todėl vyrų sme- 
genyse ir išsivystė specialios sritys, leidžiančios sėkmingai 
atlikti šią užduotį. Jos vadinamos regimąja erdvine sritimi. 
Ją vyras pasitelkia matuodamas greitį, kampus, atstumus 
ir koordinates erdvėje, o šiuolaikiniai vyrai šią sritį naudoja 
lygiagrečiai statydami automobilį atbuline eiga, orientuo- . 

damiesi pagal žemėlapius, manevruodami greitkeliuose, 
programuodami vaizdo grotuvą, sportuodami su kamuoliu 
ir taikydami į judantį taikinį. Paprastai tariant, tai smegenų 
dalis, skirta medžioklei. Žemiau pateikti paveikslėliai yra su- 
kurti pasinaudojus skenuotais 50 vyrų ir 50 moterų smegenų 
vaizdais, juose parodytos (juodai) aktyvios smegenų erdvi- 
nio mąstymo sritys. 


Smegenų sritys, naudojamos medžioklei. 


Londono psichiatrijos institutas, 2000 m. 


Dešimtimis tūkstančių metų vyrų darbas buvo tik me- 
džioti, taigi suprantama, kad ir šiuolaikinių vyrų smegenys 
tokios pat struktūros kaip ir skenuotuose vaizduose. Moterys 
evoliucionavo kaip šeimos lizdo sergėtojos, jų uždavinys — 
užauginti naują kartą. Jų smegenyse susiformavo sritys, kaip 
tik joms padedančios tai atlikti - joms niekada nereikėjo nu- 
dobti zebro, bėgančio už 30 metrų. Todėl nuskenuotose mote- 
rų smegenyse erdvinio mąstymo sritys ir yra neaktyvios. 


Kaip senovės medžiotojas tapo nebereikalingas 


XVIII a. pabaigoje patobulėjo ūkininkavimo būdai, todėl 
atsirado svarbesnių dalykų negu medžioklė. Stengdamiesi 

įveikti nusivylimą, kad jiems nebereikia persekioti grobio ir 
jį užmušti, vyrai griebėsi dviejų pakaitalų - darbo ir sporto. Į 
abu įtraukti medžioklės elementai: sėlinimas, persekiojimas, 
nusitaikymas ir taikinio kliudymas. 

Todėl 9076 visų šiuolaikinių sporto šakų, kuriose neap- 
sieinama be kamuolio, atsirado 1800-1900 mūsų eros metais 
kaip medžioklės pakaitalas. Štai kodėl daugelis vyrų taip ap- 
sėsti darbo ir sporto, o moterys - ne. 


Siuolaikinis sportas — medžioklės 
pakaitalo forma. 

XX a. vyrams dar didesnį smūgį trenkė pensija. Jiems ne 
tik nebereikia pataikyti į judantį taikinį, bet jie patys tapo 
niekam nereikalingi. Čia ir slypi šiuolaikinio vyro, išėjusio 
į pensiją, problema. Jų smegenys vis dar labai orientuotos į 
medžioklę, tačiau visiškai tam nebenaudojamos. Vyrui nėra 


kur dėtis. Be to, jis neretai sėdi atokiame paplūdimyje, kur 
niekas jo nepažįsta ir niekam jis nerūpi. 


Jūs suvokiate, kad esate išėję į pensiją, 
žinodami visus atsakymus, bet niekas niekada 


jūsų neklausia. 


Kaip elgiasi moterys išėjusios į pensiją 


Palyginti su vyrais, moterys į pensiją išeina ne taip skaus- 
mingai, be didelių problemų, jos tiesiog „gyvena toliau“. 
Vyrai save vertina pagal savo darbą ir laimėjimus; moterys 
dažniausiai - pagal tarpusavio santykius. Vyrų ir moterų 

vertybių tyrimai nuolatos rodo, kad 70-80“ vyrų teigia, kad 
svarbiausia jų gyvenimo dalis yra darbas, o 70-8076 moterų 
svarbiausias dalykas yra šeima. Todėl moterys pensininkės 
išlaiko tą pačią socialinę sistemą, kurią jau sukūrė, arba 
lengvai įsilieja į naujas struktūras. Jos papildomai skiria lai- 
ko dalykams, kuriuos visada darė, arba imasi naujų, kurių 
nepatyrė dirbdamos. 


Vyrai vertina laimėjimus, o moterys — 
tarpusavio santykius. 


Daug išėjusių į pensiją moterų įsitraukia į įvairių grupių 
veiklą norėdamos patobulinti savo pomėgius arba praplėsti 
akiratį. Jos gali grįžti į mokyklą, užsiimti labdara arba lanky- 
ti sporto klubą. Jos beveik visada pasirenka veiklą, susijusią 
su kitais žmonėmis. Moters identiškumas yra įvairiapusis. Ji 
gali uždirbti pinigus, būti slaugytoja, motina, močiutė, namų 
šeimininkė, socialinė darbuotoja, pašnekovė, žmona ir myli- 
moji, o dažnai ir viskuo iš karto. Kai moteris nebedirba, ji ir 
toliau darbuojasi kitose gyvenimo srityse. Kitaip tariant, mo- 
teris išsaugo savo identiškumą. Tai ne drama. Ji tiesiog toliau 
ką nors veikia. Ji niekada neišeina į pensiją. 


Piterio ir Dženiferės istorija 


Dženiferė labai laukė tos dienos, kai išeis į pensiją, o šalia 
jos bus jos vyras Piteris. Tada juodu galės daryti tai, apie ką 
svajojo, bet neturėjo laiko. Jų vaikai jau suaugę ir sukūrę savo 
šeimas, tad nereikia dėl jų nerimauti. Galų gale Dženiferės ir 
Piterio gyvenimas priklausė tik jiems, ir nors jie buvo vedę 20 
metų, Dženiferei atrodė, kad ji savo vyro gerai nepažįsta. Jis 
visada dirbo, vakarus ir savaitgalius dažnai praleisdavo susi- 

tikimuose arba draugiškai megzdamas verslo ryšius. Kartais 
ji jausdavosi pašalinė. Dabar, ji manė, juodu turės laiko vėl 
pažinti vienas kitą. Tai bus lyg antrasis medaus mėnuo. 

Pensiją ji sutiko tikrai jaudindamasi. Beveik visą laiką 
dirbo medicinos seserimi, jos darbas buvo įtemptas ir mažai 
apmokamas, paaukštinimui beveik nebuvo jokios galimybės. 
Be to, darbą ji turėjo derinti su vaikų auginimu ir auklėjimu, 
todėl laiko sau kaip ir nelikdavo. Išėjusi į pensiją, ji pagaliau 
pasijuto laisva. 

Tačiau kai Piteris išėjo į pensiją, jis nuo pat ryto ir iki va- 
karo, kol eidavo miegoti, būdavo blogai nusiteikęs. Jis nieko 
nenorėjo veikti, tik sėdėjo namie niurnėdamas, kaip be jo 
sklandžiai klostosi bendrovės reikalai ir kad jo seni kolegos 
retai kreipiasi į jį patarimo ir pasidalyti patirtimi. Dženiferė 
suprato, kad jis prislėgtas, bet negalėjo prikalbinti jo pasi- 
dalyti savo jausmais. Ji manė, kad jis galiausiai ją visiškai 
išstums iš savo gyvenimo. 

Iš pradžių ji sėdėjo su juo namie vildamasi, jog vieną 
dieną jis kreipsis į ją pagalbos. Bet po kelių mėnesių ėmė 
piktintis, kad jai trukdo mėgautis šio laikotarpio teikiamais 
malonumais ir daro ją labai nelaimingą, kaip ir save patį. Ji 
pradėjo susitikinėti su draugėmis. Tris kartus per savaitę su 
jomis eidavo paplaukioti, dvi dienas žaisdavo tenisą ir lankė 
dailės pamokas. Vėliau vietiniame koledže ėmė mokytis italų 
kalbos. Namie praleisdavo vis mažiau laiko. 

„Žinai, - prisipažino ji artimai draugei, - man gera būti 
pensininke. Laisvė... ji man labai patinka. Vienintelis da- 
lykas, kurio nebekenčiu, kad vakare turiu vėl grįžti namo. 
Jau pradedu stebėtis, kuo tas Piteris mane kadaise patraukė. 
Pirmąkart supratau, kad neturime nieko bendra, manau, kad 
niekada ir neturėjome. Net neprisimenu dienų, kai jį dar my- 
lėjau, ir nežinau, ar noriu jį iš viso matyti“. 

Dažnai didžiausia problema, su kuria susiduria moterys, 
yra gyvenimas ir bendravimas su vyru pensininku. Tai gali 


321 


http:/Avww.avatara.lt 


Kodėl vyrai meluoja, o moterys verkia 


baigtis vaidais, ašaromis ir net skyrybomis. Regis, jis visada 
„painiojasi po kojomis“ ir net gali pamėginti vadovauti jos 
gyvenimui, ją laikydamas tuo, kuo jis laikė savo darbuotojus, 
siūlydamas sprendimus ir patarimus, nors jai iš tiesų jų ir ne- 
reikia. Ir dažnai vyras dėl savo bėdų ima kaltinti ją. 

70 metų amžiaus pora niekada nesiskundė sveikata, nes 
moteris itin rūpinosi sveika mityba ir mankšta. Vieną dieną 
abu žuvo autoavarijoje. Prie dangaus vartų juos pasitinka 
šventas Petras ir lydi į Rojų. 

Jis aprodo jiems nuostabius rūmus. 

-— Bet kiek tai kainuos? - teiraujasi vyras. 

— Nieko, - atsako šventas Petras. — Už jį mokėti nereikia. Juk 
tai Rojus. 

Paskui jis parodo puikią golfo aikštelę, įrengtą už tų rūmų. 
— Bet kiek kainuos, jeigu norėsime žaisti? — vėl domisi vyras. 
— Nieko, - atsako šventas Petras. - Mokėti nereikia. Juk tai 
Rojus. 

Galop šventas Petras nuveda juos prie restorano ir paduoda 
meniu, kuriame surašyti prašmatniausi ir gardžiausi valgiai, 
prie kurių pateikiami riebūs grietininiai padažai. 

— Bet mes valgome liesą, beveik nesūdytą, nepienišką, maistą 
be cholesterolio, — paprieštarauja vyras. 

— Nesijaudinkite, - nuramina šventas Petras. - Tai Rojus. O 
Rojuje kalorijų nėra. Galite valgyti kiek tik širdis geidžia ir 
liksite liekni bei sveiki. 

Vos tai išgirdęs vyras atsigręžia į žmoną ir sušunka. 

— Tu tikra kalė! - užrinka ant jos. Jei nebūtum primygtinai 
reikalavusi valgyti visą tą sveiką maistą ir mankštintis, mes 
būtume čia patekę dešimčia metų anksčiau! 

Kodėl vyrai negali susitaikyti su pensija 


Daugeliui vyrų išėjimas į pensiją yra skausmingas, tai gali 
būti vienas labiausiai įtemptų jo gyvenimo laikotarpių. Tai 
ne šiaip darbo praradimas, sukeliantis labai daug įtampos; 
tai kai ko didesnio praradimas - jo identiškumo praradimas. 

Atėjus pensijos metui, vyras dažnai nenori susitaikyti 
su mintimi, kad staiga baigsis jo darbinė veikla. Jis mano 
turįs tiek daug žinių ir patyrimo, įgyto per ilgus metus, jog 
jo darbdaviai ir kolegos negalės atsisakyti jo talento, todėl jis 
darbuosis toliau. Tai, kad jie gali be jo apsieiti ir tikriausiai 
galės, jam tolygu smūgiui žemiau juostos. 

Negalėdami pakęsti tokios padėties, daug vyrų įtikina 
save galį tapti konsultantais. Šis žingsnis lyg ir neblogas. Be 
to, jiems nereikės ilgai būti darbe. Kita vertus, jie bus vis dar 
svarbūs didelės mašinos sraigteliai. Kilus problemai, jie bus 
tučtuojau iškviesti ją spręsti, nes turi nepakankamai žinių 
ir patirties. Net jeigu vyrui darbas niekada ir nebuvo prie 
širdies, jam vis tiek reikia „medžiotojų šutvės“, kad galėtų 
medžioti. 


Vyras visada nori manyti, kad medžiotojų 


šutvei jis vis dar reikalingas. 


Tačiau daugeliui vyrų retai pasitaiko tokia išeitis. Jaunos- 
nė karta turi savo idėjų ir pasiūlymų, ir dabar jiems atsiveria 
kelias juos įgyvendinti, išbandyti visai kitus būdus su niekuo 
nesikonsultuojant. 

Paskutinę savo darbo dieną vyrai dažnai juokauja, kad 
pamatę kolegas matuojant jų kabinetą, o vietoj seno kom- 
piuterio išvydę patį naujausią modelį ir išgirdę, kaip jų pa- 
vaduotojas pradėjo atsakinėti į paliepimus „Taip, bet koks“, 
jie manė artėjant galui. Tačiau jie retai suvokia ir tai, kad atsi- 
sveikinimo puotoje ištartas „Sudie“ tikrai reiškia „Sudie“. 

Kodėl daug vyrų taip greitai ritasi į bedugnę 


Kai kurie vyrai pensinio amžiaus laukia labai abejingai, ma- 
nydami, jog tai visai paprasta. Jie neskubėdami darys tai, ką 
nori ir kada nori. Bet nors pensijai jie pasiruošia rūpestingai, 
retai kada viskas vyksta taip, kaip manyta. Greitai praradę 
draugus ir bendradarbius, savo padėtį ir autoritetą, jie nu- 
grimzta į depresiją. 

Vyrui identiškumo praradimas daugeliu atvejų tolygus 
mylimosios mirčiai. Vyras pradeda neigdamas, paskui puola 
į neviltį, pyktį ir tikėtina, galiausiai jis tai pripažins. 

Prasidedančios depresijos galima ir nepastebėti. Pirmiau- 
sia pensininkas nusivilia savo naujuoju gyvenimu. Jis gali 
užsisklęsti, prarasti gyvybingumą ir tapti neveiklus. Jis gali 
pasijusti atstumtas, niekam tikęs ir prarasti savo libido. Jis 
gali imti persivalgyti, piktnaudžiauti alkoholiu arba narko- 
tikais. Taip pat peršalti, sirgti gripu ir kitomis ligelėmis. Jis 
gali su nusivylimų dalytis prisiminimais apie dalykus, kurių 
nepadarė. Šį etapą svarbu pastebėti, nes jeigu jis jo nenugalės 
arba jam nepasiseks surasti profesionalią pagalbą, depresija 
sustiprės ir baigsis nelaimingu, apatišku ir neilgu gyveni- 
mu. 


Pensinio amžiaus vyrai, kuriems nesiseka 
planuoti, yra amžini ligoniai. 


Pykčio proveržiai dažniausiai rodo, kad depresija praeina. 
Dėl savo dilemos vyras kaltina kitus; šeimoje labiausiai dėl 
to kenčia Žmona, nes „ji nesupranta, kaip aš jaučiuosi“. Savo 
buvusį darbdavį kaltina tuo, kad neparengęs jo išėjimui į 
pensiją. Jam nesuprantamas viršininko priešinimasis jo grį- 
žimui į darbą bent pusei dienos arba konsultaciniam darbui, 
ir atrodo, jog parodyta baisi neištikimybė. Šis pyktis dažnai 

išliejamas namie, siekiama perimti namų ūkio tvarkymą, 
ypač finansus, ir planuoti visuomeninę bei šeimos veiklą. 
Dabar jis nori vadovauti šeimos reikalams. 

Šis kišimasis labai erzina jo partnerę, ir gali prasidėti nuo- 
latiniai vaidai. 


Ivonos istorija 


Baris, 20 metų tapęs santechniku, juo dirbo iki 25 metų. Jis 
visada labai mėgo tyrimus; jam patiko faktai ir skaičiai, ir 
jis puikiai tvarkė savo laiką. Kai jam sukako 50 metų, nu- 
sprendė išeiti į pensiją, jau buvo sukūręs labai sėkmingą 
santechnikos verslą, tapęs viršininku ir manė savo versle 
esąs geriausias. 

Jis visada galvojo apie dieną, kai išeis į pensiją, ir leis laiką 
su savo žmona Ivona, su ja keliaus, bendraus su savo vaikais 
ir vaikaičiais. Ši diena atėjo, ir per keturias savaites Ivonos 
gyvenimas virto košmaru. 

Dabar Baris norėjo vadovauti namų ūkio tvarkymui. Ne- 
gana to, jis dar siekė kontroliuoti Ivoną ir viską, ką ji daro! Sa- 
vanoriškai pasisiūlė perimti šeimos finansus ir sudarė žmo- 
nai biudžetą maistui; jis norėjo žinoti, kodėl ji išleidžia tiek 
daug pinigų, jo nuomone, visai nereikalingiems daiktams. 
Jie neturėjo piniginių rūpesčių, bet jam magėjo žinoti, kam 
išleistas kiekvienas centas ir kodėl. Tai Ivoną varė iš proto. 

Ji mėgo vaikščioti po parduotuves, tačiau Baris nuspren- 
dė, kad dabar jie tai darys kartu, jis sudarė tvarkaraštį, nu- 
braižė žemėlapį, kur eis ir ką pirks. Jeigu Ivona užklysdavo į 
kokią parduotuvę, kuri neįrašyta į tvarkaraštį, Baris tučtuo- 
jau imdavo kamantinėti, kodėl ji ten užėjo - argi jai dar nega- 
na drabužių arba batų? Per vieną tokią išvyką Ivonai prireikė 
naujos liemenėlės, ir Baris nuobodžiaudamas prisėdo netoli 
matavimosi kabinos. Ji skubiai pasimatavo tiek liemenėlių, 
kiek galėjo, - mat nenorėjo jo supykinti, kad ilgai užgaišo. 

Baris už persirengimo kabinos durų iš parduotuvės dar- 
buotojų ir kitų pirkėjų rinko duomenis apie liemenėles - kiek 
kuri jų turi, kodėl moterys mano, kad jų reikia tiek daug, ko- 
dėl jos tokios brangios, per kiek liemenėlės susinešioja, ir taip 
toliau. Paskui jis pasakys, ką apie tai mano. Viską apsvarstęs 
ir išanalizavęs, Baris padarė išvadą, jog Ivonai reikia tik 
dviejų liemenėlių, todėl nėra čia ko švaistyti pinigų. Ivonai 
to buvo per daug. Tą dieną ji liemenėlės nenusipirko - nu- 
sprendė ją įsigyti kitą kartą viena. 

Bariui atrodė, kad Ivonos diena bus daug sėkmingesnė, 
jeigu ji efektyviai suplanuos laiką, todėl paprašė jos kasdien 
rašyti dienoraštį apie kiekvieną praleistą valandą, pradedant 
nuo aštuonių valandų ryto. Ivona pasijuto tarsi kalinė kon- 
centracijos stovykloje. 

— Ką veiksi rytoj? - paklausė jis. 

- Eisiu pas gydytoją, - atsakė ji. 

— Tai truks ne visą dieną, taigi ko pirmiausia imsies iš 
ryto? 

- Išsiurbsiu kilimus, skalbsiu, dar ką nors naudinga nu- 
veiksiu. 

Disciplinuotam, organizuotam Bario protui buvo perne- 
lyg sunku tai suvokti. Kaip ji gali veikti be jokio plano? 

Kartą, norėdama iš jo pasišaipyti, ji tarė: 

- Pirmiausia išvalysiu dušą. 

Kai tas nebuvo padaryta iki 10 valandos - vietoj to ji 
nusprendė kai ką skubiai išskalbti, - jis sunerimo. Kai ji 
darydavo ką nors, ko nebuvo Bario sąraše, jis sunkiai su tuo 
susitaikydavo. Jo gyvenimas buvo suskirstytas valandomis, 
dalykai, kurie tiko jai, jo visai netenkindavo. Tačiau jis paste- 
bėjo, kad kiekvienos dienos pabaigoje Ivona būdavo atlikusi 
visas užduotis, nors ir be tvarkaraščio. 

Ivona pradėjo slapčia išsmukti iš namų, norėdama pa- 
sprukti nuo Bario ir jo tvarkaraščių. „Jis turi pradėti savo 
gyvenimą! - pasakė ji savo draugėms. - O man reikia susi- 
grąžinti savąjį!“ 

Pensininkų pora sėdėjo prie vakarienės stalo šnekučiuodami 
apie senyvą amžių. 

- Blogiausias dalykas, — tarė moteris, - yra užmaršumas. 

— Ką turi galvoje? - pasiteiravo vyras. 

— Na, ką nors veikiu, o vidury darbo užmirštu, ką darau, - 
atsakė ji. - Praėjusią savaitę vieną dieną stovėjau laiptų 
viršuje, svarstydama, ar aš ką tik užlipau į viršų, ar ketinu 
leistis žemyn. 

- Hm! - susimąstė vyras. — Man taip niekada nėra buvę. 
Moteris liūdnai šyptelėjo. 

Štai vakar sėdėjau automobilyje, galvodama, ar į jį įsėdau, 
ketindama kažkur važiuoti, ar ką tik grįžau namo ir turiu 
išlipti. 

Vyras sumurmėjo: 

— Ne, niekada nesu to patyręs. - Ir pridūrė: - Mano atmintis 
puiki. 

Jis dukart pabeldė į stalą, tada nustebęs apsidairė. 

— Kas ten? - sušuko jis. 


Neigiami pensijos aspektai 


Ginčai dėl skirtingų gebėjimų ir dėl skirtingų atliekamų 
vaidmenų gali būti pavojingi, nes pora pradeda jausti, kad 
nepavyksta abiem susiderinti. Moterys gali įsižeisti, kai ki- 
šamasi į jų jausmus ir į, regis, laimingą, ramų jų gyvenimą. 
Galbūt pirmąkart per jų bendrą gyvenimą ji mato vyrą per 
pusryčius, pietus ir vakarienę. Jai gali atrodyti, kad jis turi 
labai daug laisvo laiko, tačiau jis vis tiek niekada nepasisiūlo 
padėti namų ūkio darbuose. Ilgainiui kyla apmaudas ir pyk- 
tis. Tada vyras pasijunta atstumtas, nesuprastas ir niekam 
tikęs. Reikalams klostantis prastai, viskas gali baigtis skyry- 
bomis ir net savižudybe. 

Vyras, ištvėręs pirmuosius tris pensijos etapus, dažniau- 
siai susitaikys su nauju gyvenimo tarpsniu ir pamėgins 
suplanuoti naują gyvenimą, kad jis būtų laimingas ir sėk- 
mingas. 

Labai svarbu tai suvokti, o vyrui, kuris pensijai iš anksto 
kruopščiai nesirengė, tai gali užtrukti ilgus metus. Jei jis ne- 
gaus skubaus profesionalo patarimo, kurio jam reikia norint 
išvengti neigiamos, ilgainiui nuolatine tampančios būsenos, 
jis jausis vienišas ir nelaimingas. 


Vyrai, kurie dirbo įtemptą darbą, 
0 išėję į pensiją nieko neveikia, 
iloai negyvena. 


Vakarų Europos šalyse vyrų, kurie išėję į pensiją nieko 
nenusitveria, gyvenimo trukmė - penkeri metai. O dirbusių 
įtemptą darbą, kaip antai, aukštas pareigas užėmusių vado- 
vaujančių darbuotojų ir gydytojų gyvenimas tetrunka dvejus 
metus ir penkis mėnesius. Šie vyrai iš labai disciplinuotos ir 
organizuotos aplinkos patenka į niekur. 

Vyras 30-40 darbo metų praleidžia struktūriškai griežtai 
apibrėžtoje ir nukreiptoje į tikslą aplinkoje, todėl panaši tu- 
rėtų būti ir jo pensinė aplinka. Dabar vis didėja tendencija į 
pensiją išeiti anksti, be to, ilgėja žmonių gyvenimo trukmė, 
gerėja sveikata, todėl pailgėja ir pensinis laikotarpis, taigi 
reikia daugiau dėmesio kreipti į pensininkų problemas. 
Svarbiausias skirtumas tarp dviejų gyvenimo etapų tas, kad 
dabar pensininkas tapo tikru savo gyvenimo šeimininku. 
Jis gali priimti sprendimus, kurie turės įtakos likusiam jo 
gyvenimui. 

Veiksmų planas 


Savo laiką turėtumėte planuoti prieš daugelį metų iki išei- 
nant į pensiją. Tai padaryti ne visada įmanoma, nes jus gali 
atleisti iš darbo ir anksčiau. O galbūt jau esate pensijoje ir 
išgyvenate to laikotarpio etapus. Beje, kuo greičiau pradėsite 
planuoti, tuo geriau. 


Tyrimai rodo, kad kuo anksčiau suplanuosite, 
ką veiksite išėjęs į pensiją, 
tuo sveikiau jausitės ir 
ileiau gyvensite. 


Pensijos reikia sulaukti kaip ir bet kokio kito didelio pro- 
jekto. Pradėkite nuo verslo plano, patartina jį rašyti ranka. 
Apžvelkite, kaip ketinate gyventi išėję į pensiją, paskui kiek- 
vieną klausimą detaliai išanalizuokite. Planą aptarkite su 
partneriu, nes jis tikriausiai tą gyvenimo laikotarpį gyvens 
su jumis. Planavimas iš anksto padės jums pasirengti tam, 
kas jūsų laukia, tačiau tai nieko bloga. 


Pagyvenusi moteriškė išgelbėjo fėjai gyvybę. Atsidėkodama fėja 
prižadėjo išpildyti tris jos norus. 

Pirmiausia moteriškė paprašė fėjos, kad vėl būtų jauna ir 
graži, ir jos pageidavimas buvo išpildytas. Fėja išpildė ir antrą 
jos norą - ji tapo turtinga. Trečias noras buvo toks: ji parodė į 
savo mylimą katiną ir paprašė, kad fėja jį paverstų gražuolių 
princu. Fėja išpildė ir šį jos norą. 

Kai fėja išnyko ūkanoje, gražuolis princas priėjo prie 
moteriškės ir nusišypsojo. „Ar nesigaili, — tarė jis paimdamas 
jai už rankų, - kad mane iškastravai?“ 

Visuomeninė veikla 


Tai veikla, kuria vyras ir moteris užsiima vieni, su savo drau- 
gais ir abu kartu. Pavyzdžiui, vyras gali užsirašyti į investi- 
cijų kursus vietiniame koledže ir sykiu su draugais lankyti 
golfo klubą. Moteris gal pageidautų lankyti dailės pamokas 
ir kiekvieną savaitę su draugėmis eiti į kiną. Svarbu, kad abu 
turėtų savo užsiėmimą ir draugų, taigi, grįžę vienas kitam 
turėtų ką papasakoti. Jie taip pat turi išlaikyti savo skirtingą 
identiškumą, o ne susilieti į vieną. 

Be to, kiekvienas atskirai turėtų susirasti gerų draugų, 
kurie savo ruožtu būtų supažindinami ir su antrosiomis 
pusėmis. 

Pora kartu galėtų lankyti šokių pamokas, užsirašyti į 
vaikščiojimo klubą, kuriame kiekvieną savaitgalį rengiamos 
kelias valandas trunkančios vaikščiojimo pėsčiomis ekskur- 
sijos po apylinkes. 


Sveikata 


Kruopščiai pasitikrinkite sveikatą ir, išstudijavę knygas apie 
geriausius pensininkų mitybos įpročius, laikykitės jums tinka- 
mos dietos. Jei jus kankina antsvoris, pamėginkite jo atsikra- 
tyti. Dabar visiems siūlomos įvairiausios mankštinimosi pro- 
gramos. Puiku vaikščioti pėsčiomis, tačiau pamąstykite ir apie 
šokius, plaukiojimą arba važinėjimą dviračiu. Mankštai reikia 
laiko, bet ji bus labai jums naudinga! Kuo dažniau mankštinsi- 
tės, tuo ilgiau gyvensite ir tuo puikesnis bus jūsų gyvenimas. 


Sportas 


Pensija daugeliui vyrų teikia galimybę ugdyti medžioklės, 
persekiojimo ir kitus erdvinio mąstymo įgūdžius, kurių 

nagrinėti iki šiol jis neturėjo kada - dabar jis gali žaisti golfą, 
žvejoti arba žaisti boulingą. Mažiau aktyvesniems puikus 
užsiėmimas bus boulingas arba šaudymas į taikinį. 


Kodėl jie vadina tai golfu? 
Nes nėra kitų iš keturių raidžių žodžių. 


Paskui tai buvo parašyta atvirkštine tvarka. 


Visuomeninė arba labdaringa veikla 


Daugeliui pensininkų ši veikla atneša daug pasitenkinimo, 
jie pasijunta esą reikalingi. Tai pagrindinis dalykas vyro savi- 
garbos jausmui išlaikyti, nes vyrams labai reikia jaustis svar- 
biems. Kai vyras nebedirba, nebelieka dalies jo identiškumo, 
jų reikmė ir svarba gerokai sumažėja, ir jis pasijunta niekam 
nereikalingas. Jam būtina kuo skubiau pakeisti identiškumą. 

Kad ir kokia būtų vyro karjera, vyras įgijo įgūdžių, kuriuos 
norėtų panaudoti arba jų išmokyti kitus. Tai tam tikro amato 
išmanymas, kompiuteriniai įgūdžiai arba finansinė eksperti- 
zė. Bet kurį dalyką, apie kurį jis nutuokia arba turi daug pa- 
tirties, tarkim, sodininkystė, namų ūkio išlaikymas, tapyba, 
kolekcionavimas, vyras gali perduoti kitiems. Be to, pagalbos 
šaukiasi daugybė su bažnyčia susijusių labdaros įstaigų ir 
gausybė lėšas renkančių visuomeninių organizacijų. 


Dvasiniai reikalai 
Tikriausiai turite savo konfesiją ir jūsų religinė veikla aiški. 
Jeigu ne, susigalvokite savo tikėjimo sistemą, kuri atitiktų 


jūsų gyvenimo filosofiją, medituokite arba užsiimkite joga. 

Seksas 


Kad gyvenimas būtų laimingas ir sveikas, turėtumėte ne- 
užmiršti ir daug pasitenkinimo teikiančio seksualinio gyve- 
nimo. Vyrams ir moterims su savo partneriais seksui reikia 
skirti laiko, ypač tais atvejais, kai didesnis dėmesys turi 
būti skirtas vyrui. Vartodami specialius vaistus, kaip antai, 
viagrą, daugelis vyrų - ir moterų - gali mėgautis sekso tei- 
kiamais malonumais ir sulaukus vyresnio amžiaus. Jei vyras 
arba moteris yra vieniši, tai dar labiau skatina ieškoti priešin- 
gos lyties draugų ir neatsisakyti artimų santykių. 


Vieną vakarą 75 metų Albertas stovėjo sename liaudiško 
stiliaus name ir dairėsi į vakarieniaujančias moteris. 

— Sveikos, ponios! - sušuko jis. — Ta, kuri atspės, ką slepiu 
rankoje, galės su manimi permiegoti! 

Įsivyravo bežadė tyla. Galiausiai viena pagyvenusi moteris 
pratarė: 

— Namas! 

Jis pažvelgė į ją. 

— Taip! - garsiai nusikvatojo. — Beveik atspėjote! 


Finansų planavimas 
Yra du būdai: apsiriboti gaunamais pensijos pinigais ir tau- 
piai už juos gyventi arba prasimanyti papildomų įplaukų. 


Daug vyrų pradeda sėkmingą verslą išėję į pensiją, o kiti įsi- 
darbina laikinai dalydamiesi savo patirtimi arba įgūdžiais. 

Pensinio laikotarpio organizavimas 


Pensijai reikėtų kruopščiai pasirengti. Prieš išeinant į pen- 
siją, maždaug 9046 jūsų dienos sudaro pasikartojanti gerai 
organizuota veikla. Kai dirbate, jums nereikia spręsti, ar 
atsikelti pusę septynių ryto, važiuoti į darbą ir pradėti dar- 
buotis aštuntą valandą; tai tiesiog darote kiekvieną dieną. 
Darbe jums kyla įvairiausių problemų, bet daugiausia laiko 
jas sprendžiate taip pat kaip ir visada. Apskritai jūsų gyveni- 
mas yra rutina, jūs pasitikite savimi ir viską kontroliuojate. 

Išėjus į pensiją reikia keisti senus įpročius. Jeigu nesate su- 
planavę, turite spręsti, keltis ar ne atsibudus kiekvieną rytą. 
Atsikėlus reikia galvoti, ką veiksite toliau, net apie tokį pa- 
prastą dalyką, ar eiti į parduotuvę laikraščio, o grįžus namo 
išsivirti kavos, atsisėsti ir jį perskaityti. Paskui priešpiečiai. 
Pavalgius vėl kyla klausimas, - ar skaityti knygą, ar truputį 
nusnūsti, jeigu dienotvarkėje nėra nieko skubaus. 

Tai darykite per pirmąsias 30 pensijos dienų, kad šie daly- 
kai taptų jums naujais įpročiais, kuriems nepaklusti bus labai 
sunku. Štai čia žmogus ir gali pasijusti esąs niekam vertas. 

Jeigu nuspręsite keltis kiekvieną dieną tam tikru laiku, 
pusvalandį pasivaikščioti, tada kuo nors užsiimti, laikykitės 
to visą mėnesį, kad įprastumėte. Jums nereikės nuolatos gal- 
voti, ką veikti toliau. Jūsų gyvenimas bus organizuotas, o jei 
tinkamai pasirinksite savo veiklą, jūs atrasite save kaip naują 
žmogų, turėsite tikslą ir jūsų gyvenimas bus įdomus. Nieka- 
da nevėlu išmokti naujų dalykų. Galbūt norėsite rašyti kny- 
gą, tapti mokytoju arba užsiimti nauja sporto šaka. Galbūt 
imsitės vadovauti arba dalyvausite mėgstamos labdaringos 
organizacijos veikloje ar patys įsteigsite organizaciją, klubą. 
O gal jūs net norėsite viską pasiųsti velniop ir tapti nuogu 
pozuotoju. Viskas įmanoma, kai suplanuota. 

Sėdėjimas po palme nieko neveikiant visą likusį gyveni- 
mą yra mitas, skleidžiamas pensijų fondų ir loterijų. Nuo to 

tik pasidarysite stori, apatiški ir nuobodūs. Daugelis vyrų 
taip gali elgtis keletą savaičių, kol neišeis iš proto arba kol 
žmonos jų neužmuš. 


Pauliaus ir Danos istorija 


Paulius buvo sąskaitų valdytojas, darbe visada siekęs visokių 
tikslų, jį vis spaudė galutiniai terminai ir planinės užduotys. 
Jis manė galėsiąs išeiti į pensiją, kai jam sukaks 65 metai. Ta- 
čiau sulaukus 57-erių jo bendrovę įsigijo konkurentai, ir po 
daugelio ištikimos tarnybos metų jis staiga liko be darbo. Iš- 
girdęs, kad naujieji bendrovės savininkai pertvarko sąskaitų 
departamentą ir labai skirtingai apie Paulių galvoja, jis supra- 
to, jog viskas baigta. 

Jo žmona Dana išėjo į pensiją prieš trejus metus ir laukė, 
kada Paulius padarys tą patį. Pensininkės gyvenimu ji labai 
džiaugėsi. Turėjo laiko daugybei tų dalykų, kuriuos visada 
norėjo daryti, ir labai troško šia naujai atrasta laime pasida- 
lyti su Pauliumi. 

Dana sunerimo, kai Paulius labai nusiminė, jog jį atleido 
iš darbo. Jis pradėjo daug gerti, jį kankino depresija. Gėrimas 
ir depresija vienas kitą skatino, ir Paulius ėmė sparčiai ristis 
žemyn. 

Dana nusprendė, kad jam reikia profesionalios pagalbos. 
Ji įtikino Paulių kreiptis į patarėją pensijų klausimais, kuris, 
kaip ji girdėjo, spręsdamas ką tik išėjusių į pensiją vyrų pro- 
blemas, nusipelnė geros reputacijos. Patarėjas padėjo Pauliui 
suvokti, kodėl jis taip jaučiasi, ir patarė, kaip susidoroti su 
nauju gyvenimo tarpsniu. Paulius nusprendė priimti patarė- 
jo jam mestus iššūkius. 

Pirmiausia jis turėjo pasitikrinti sveikatą ir susitikti su 
finansų patarėju. Tada abu su žmona ketino paatostogauti, 
atsipalaiduoti ir suplanuoti tolesnį gyvenimą. 

Per medicininį patikrinimą paaiškėjo, kad Paulius turi de- 
vynių kilogramų antsvorį ir kiek padidėjusį kraujospūdį bei 
kiek per didelį cholesterolio kiekį. Apsilankė pas gydytoją, 
pripažįstantį tik natūralius gydymo metodus. Jis patarė, kaip 
sveikai maitintis, ir paskyrė mankštinimosi programą. 


Jūs senstate, kai jūsų nugara dažniau 
streikuoja negu jūs ir kai suleidus dantis į 


bifšteksą jie ten ir lieka. 


Finansininkas tikrai nuramino Paulių. Pirmiausia jis pa- 
dėjo sudaryti detalų biudžetą. Paskui paaiškino, kaip jų reik- 
mėms efektyviai panaudoti Pauliaus išeitinę išmoką kartu 
su Danos pensijų pinigais. Pajamų, pardavus jų namą, jiems 
visai pakaks pragyventi 10-15 metų pensininkų kaimelyje, 
jei jie nuspręs ten įsikurti. 

Išklausęs šių patarimų, Paulius pajuto, lyg nuo jo pečių 
būtų nukritusi didžiulė našta. Jie išsiruošė atostogauti pagal 
savo išgales. Ėmė planuoti 25 ar daugiau metų kelionę. 

Kitas sunkus išbandymas - jiems reikėjo nuspręsti, ką jie 
veiks toliau. Jiems reikėjo plano, į kurį būtų įtraukti jų indi- 
vidualūs ir bendri tikslai. 

Jie nusprendė pakeisti mitybos įpročius, išmetė senas viri- 
mo knygas ir nusipirko naujų, kuriose pateikti sveiko maisto 
receptai, tinkantys jų dietai. Jie nutarė kiekvieną dieną ener- 
gingai vaikščioti bent po 45 minutes ir įstojo į vaikščiojimo 
klubą, kad keletą kartų per mėnesį galėtų dalyvauti pėsčiųjų 
žygiuose. Taip jiems atsirado galimybė susipažinti su naujais 
žmonėmis. Jie užsirašė į T'ai Chi kursus, nes tuo užsiimantys 
draugai visada atrodydavo atsipalaidavę ir ramūs, taigi pra- 
timai padėdavo. Dana vienąkart per savaitę žaisdavo tenisą ir 
priklausė klubo komitetui. Be to, lankė skiautinių būrelį ir mė- 

gino rašyti knygą. Paulius keletą kartų yra žaidęs golfą, tačiau, 
nors jam tai ir patiko, neturėjo laiko Žaisti reguliariai. Jis buvo 

Jų piniginių išteklių pakako gyvybiniams poreikiams, bet 
labai išlaidauti jie negalėjo. Todėl Paulius įsteigė sąskaitybos 
kursus suaugusiųjų lavinimo mokykloje ir gaudavo mėnesinį 
atlyginimą pagal nustatytas sąlygas. 

Dar liko viena planavimo sritis - visuomeninis arba lab- 
daringas darbas. „Ką mes padarėme per gyvenimą, kuo ga- 
lėtume pasidalyti su kitais, kuriems sekėsi prasčiau? - klausė 
jie savęs. - Kas mums labiausiai rūpi?“ 

Jie priėjo prie išvados, jog auklės keturis vaikus, kad jie 
išaugtų laimingi, patenkinti, kad jiems sektųsi. Pauliui vi- 
sada rūpėjo paauglių gerovė, problemos, kurias jie patiria 
augdami be šeimos paramos. Jis nutarė pasiklausinėti ir tapti 
jaunimo patarėju. 

Pora sudarė savo veiklos planą ir tvarkaraštį. Atsisėdę ir 
ji peržvelgę jie susijaudino ir nekantravo viską kuo greičiau 
pradėti. 

Dabar Paulius ir Dana sveiki ir laimingi, džiaugiasi gy- 
venimu, padeda kitiems. Jie labai užsiėmę, nes rašo išsamų 
dienoraštį. Pensija, regis, yra nuostabiausias jų gyvenimo 
tarpsnis. Tada, kai vyras ir moteris skirti ne vienam gyveni- 
mo laikotarpiui, gyvybiškai svarbu tai, kad jie išmoko visas 
knygos „Kodėl vyrai meluoja, o moterys verkia“ pamokas. Tik 
tuomet jie gali gyventi laimingai, taikiai, mylėdami vienas 
kitą ir suprasdami stipriąsias bei silpnąsias vienas kito puses, 
iš tarpusavio santykių gaudami tiek, kiek į juos ir įdėjo. 


Mes tvirtai tikime, kad pasitelkus knygos „Kodėl vyrai 
meluoja, o moterys verkia“ patarimus, vyrams ir moterims 
bus lengviau suartėti, patirti kupiną pasitenkinimo ir sek- 
sualesnį gyvenimą. Išnaudokite šį laiką protingai, išmintin- 
gai ir tinkamai. Geros kloties! 

